
Chapitre  XXVI. 

169.    M.    de   Salvoyson. 

r,  parlons  ast'  heure  de  ce  brave 
M.  de  Salvoyson,  qui  a  esté  en  son 
temps  un  aussy  bon,  vaillant,  sage 
et  fortuné  capitaine  que  roy  de  France 
ait  eu;  et  s'il  ne  fust  mort  si  tost 
comme  il  fit,  il  eust  faict  beaucoup  parler  de 
luy,  et  à  gorge  bien  desployée. 

Il  estoit  tel,  que,  pour  les  belles  et  hautes 
entreprises  qu'il  concevoit  et  executtoit,  et  les 
belles  choses  qu'il  faisoit,  plusieurs  François, 
Espaignolz  et  Italiens  disoient  de  luy,  et  le 
croyoient  fermement ,  qu'il  avoit  un  esprit  fa- 

millier  qui  luy  dressoit  tous  ses  mémoires  et 
dessaings,  et  les  luy  conduisoit  si  bien,  qu'aucuns 
en  ay  je  veu  en  Piedmont  qui  ont  creu  et  affer- 
mé que  le  diable  le  vint  presser  de  la  mort  et 
l'emporta.  Mais  ce  sont  abus.  Son  gentil  esprit 
et  entendement  grand,  son  sçavoir,  sa  vigil- 
lance,  sa  promptitude,  sa  sagesse,  son  bon 
cœur  et  bon  heur,  ont  esté  son  seul  vray  dé- 
mon et  esprit  famillier,  et  n'en  eut  jamais 
d'autres.  J'en  ay  veu  dire  de  mesmes  et  de 
M.  l'admirai  et  de  plusieurs  autres  grandz  ca- 
pitaines, qui  ont  faict  des  choses  par  dessus 
l'ordinaire  de  l'humanité;  et  le  vulgaire  igno- 
rant va  tout  convertir  et  approprier  à  cest  esprit 
famillier. 

Pour  quant  à  sa  mort,  il  mourut  comm'  un 
autre,  et  bon  chrestien,  mais  pourtant  déses- 
péré de  regret  qu'il  ne  survivoit  à  ses  beaux 
dessaings,  qu'il  eust  bien  voulu  mettre  avant 
mourir  en  bonnes  exécutions,  comm'  il  pen- 
soit  et  s'en  asseuroit,  sur  plusieurs  villes  de 
Lombardie,  et  principallement  sur  Pavye,  qu'il 
alloit  en  peu  de  temps  empiéter  par  le  Thezin, 
dont  il  en  avoit  la  porte  marchandée,  ne  s'en 
cachant  à  aucuns  de  ses  plus  privez,  ains  leur 
disant  qu'il  voulloit  aller  quérir  et  ravoir  le  cha- 
peau ou  bonnet  du  roy  François,  qu'il  y  laissa 
après  sa  prise;  dont  aucuns  disent  que  ce  fut  à 
Gesnes,  ce  qu'on  tient  le  plus  vray. 

Ce  conte  fabuleux  est  tel,  que,  lorsque  ledict 
roy  fut  pris,  on  le  mena  passer  dans  Pavye,  et 
y  accourant  tout  le  monde  en  presse  pour  le 
veoir,  il  leur  dit  :  ce  Eh  bien,  messieurs,  que 
((  voulez  vous?  Voulez  vous  de  moy  quelque 

«  chose?  Pour  le  présent  je  ne  peux  rien  don- 
ce  ner  que  mon  chappeau  que  voylà.  Je  vous  le 
ce  donne  ;  gardez  le  bien  jusqu'à  ce  que  je  re- 
cc  tourne,  ou  que  je  l'envoyé  quérir  par  quel- 
ce  qu'un  des  miens.  » 

Voylà  pourquoy  M.  de  Salvoyson  disoit  qu'il 
vouloit  avoir  le  chappeau  du  roy,  que  M.  de 
Lautreq,  lorsqu'il  prit  ceste  place,  avoit  oublié 
et  ne  l'avoit  retiré;  mais  luy  ny  faudroit  pas. 
Aussy  disoit  il  à  ses  soldats,  quelques  jours 
advant  :  ce  Compaignons ,  courage  !  devant 
c<  qu'il  soit  long  temps,  je  vous  ferez  aulner  le 
ce  velours  avecques  la  picque.  »  Le  malheur  fut 
qu'il  mourut  sur  ceste  belle  entreprise;  et  sa 
mort  fut  telle  :  amprès  qu'il  eut  pris  Cazal,  dont 
j'en  parleray  cy  amprès,  il  faisoit  fort  la  guerre 
aux  Espaignols  qui  estoient  aux  garnisons  des 
environs,  et  les  endommageoit  fort  ;  sur  quoy 
ilz  s'advizarent  de  s'assembler  en  grandes  troup- 
pes  et  d'aller  fortiffier  une  vieille  ruyne  de 
chasteau,  qui  avoit  esté  ruyné  autresfois,  entre 
Vallence  et  Cazal,  qu'on  nommoit  le  Castellet, 
et  estoit  près  de  Cazal  :  ils  travaillèrent  et  re- 
muèrent terre  si  bien,  qu'en  moins  de  rien  ils  le 
rendirent  en  deffence  et  seuretté. 

M.  de  Salvoyson,  ne  trouvant  pas  bon  ce 
voisinage,  aussy  tost  assemble  les  garnisons  de 
Vallence,  Verrue  et  Cazal,  et  fait  un  gros,  et 
vint  trouver  l'ennemy;  et  avant  qu'il  eust  loi- 
sir de  se  fortifier  d'advantage  força  le  fort  et  le 
prit  d'assaut,  et  tua  la  plus  part  de  ceux  qui 
estoient  dedans;  et  prend  prisonnier  le  capitaine, 
qui  estoit  Espaignol  et  s'appelloit  le  capitaine 
Fornas,  qui  fut  fort  blessé  au  visage.  C'estoit  au 

mois  d'aoust,  que  les  chaleurs  d'esté  sont  là  les 
plus  véhémentes. 

M.  de  Salvoyson  travailla  et  peina  tant  à  ceste 
faction  et  à  la  retraicte  qu'il  luy  fallut  faire,  à 
cause  des  garnisons  d'Ast,  Cressentin  et  autres, 
qui  estoient  assemblées  et  en  grandes  forces 
pour  luy  donner  en  queue  ;  mais  il  se  retira  si 
bravement  et  sagement,  qu'il  mit  tous  ses  sol- 
datz,  tant  François  que  Suisses,  sous  la  charge 
du  capitaine  Fusberq,  que  l'ennemy  ne  leur 
sceut  rien  faire,  si  non  qu'il  y  prit  un  gros  vil- 
lain  purisy  et  une  fiebvre  chaude,  dont  il  en 
mourut  au  bout  de  six  jours,  en  l'aage  de  trente 
sept  ans,  qui  n'estoit  que  sa  fleur  et  sa  vigueur 
pour  exploicter  de  grandes  choses. 

Ceste  mort  peut  bien  faire  taire  ceux  qui  ont 
dict  que  le  diable  l'ayt  emporté.  Je  ne  dis  pas 
que  ceste  fiebvre  chaude  ne  luy  causast  force 
frenézies  à  la  teste,  et  beaucoup  de  despitz, 
maudissant  en  soy  et  desespoir  de  quoy  il 
mouroit  en  tel  aage,  et  sur  le  poinct  de  faire 
de  grands  services  au  roy;  ce  qui  a  donné  occa- 
sion à  aucuns  déparier  sinistrement  de  sa  mort. 
Je  ne  dis  pas  aussy  que  luy,  qui  estoit  curieux 
de  sçavoir  tout,  qu'il  ne  s'aydast  autant  du  na- 
turel que  du  supernaturel ,  pour  mettre  à  fin 
ses  hautes  entreprises  :  comme  de  vray  il  y  a 
des  secretz  cachez  en  la  nature  que,  qui  les 
peut  descouvrir  et  bien  sçavoir,  il  peut  faire 
beaucoup  de  choses  admirables  et  paroissantes 
impossibles  au  monde;  et  luy  qui  estoit  ambi- 
tieux, que,  pour  ériger  et  entretenir  son  ambi- 
tion, n'y  employast  toutes  les  herbes  de  la 
Sainct  Jehan,  comme  l'on  dit. 

Voylà  pourquoy  on  avoit  opinion  qu'il  avoit 
un  esprit  famillier;  mais  de  croyre  qu'il  se  fust 
donné  au  diable,  c'est  une  vraye  imposture  et 
vray  abus.  Je  pense  que  ceux  qui  liront  ce 
discours  riront  bien  de  quoy  je  raconte  la 
mort  plustost  que  la  vie;  mais  à  moy  tout  est 
de  guerre  et  de  pardon  *,  qui  ne  fais  profession 
de  coucher  bien  par  escrit  ny  disposement  ; 
mais,  ainsy  que  ma  mémoire,  mon  esprit,  mon 
humeur  et  ma  plume  me  pousse,  j'escris. 

Pour  venir  doncques  à  quelques  traictz  de 
vie  dudict  M.  de  Salvoyson,  vous  devez  sçavoir 
qu'en  ses  jeunes  ans  il  fut  dédié  à  l'église,  et 
mesmes  que  j'ay  ouy  dire  qu'il  eut  quelque 
prébende  en  l'église  de  Cahors.  Il  estudia  si 
bien  aux  universitez,  et  mesmes  à  Tholoze, 
qu'il  se  rendit  proffond  aux  sciences;  et  avec- 
ques  ses  estudes  il  ne  laissa  d'estre  desbauché, 
et  à  porter  l'espée,  et  à  ribler  le  pavé2,  comme 
y  font  ordinairement  les  escoliers  des  grandes 
universitez  :  si  qu'on  n'eust  sceu  dire  de  luy, 
si  non  qu'il  estoit  aussy  bon  homme  d'espée  que 
de  lettres,  car  il  sçavoit  fort  bien  la  practique 
des  deux.  Le  cours  des  lettres  pourtant  le  fas- 
chant ,  et  se  présentant  le  voyage  d'Escosse 
soubz  M.  d'Essé,  il  se  desbaucha  ;  et  s'en  va  en 


i.  Cette  locution  est  nouvelle  pour  moi.  L'auteur  veut 
dire,  comme  il  semble,  qu'il  ne  s'astreint  à  aucun  ordre,  et 
qu'il  mêle  les  choses  les  plus  opposées,  telles  que  la  guerre 
et  une  fête  religieuse,  un  pardon. 

2.  Ribler,  v.  neutre:  c'est  mener  la  vie  d'un  ribaud,  être 
libertin  et  filou.  Branthôme,  en  faisant  de  ribler  un  verbe 
actif,  semble  avoir  songé  à  l'expression  plus  moderne  de 
battre  le  payé. 

la  compaignie  de  M.  de  Negrepellice,  cheval 
léger  »,  où  pour  le  commancement  de  ses  armes 
il  se  fit  fort  parestre,  si  bien  qu'en  un  combat 
qui  se  fit  un  jour,  il  y  alla  si  advant,  qu'il  fut 
pris  prisonnier  des  Anglois,  lesquelz  le  trouva- 
ient si  suffisant  et  si  capable  en  toutes  lettres, 
et  si  agréable  en  ses  discours,  qu'aucuns  en 
firent  grand  cas  au  petit  roy  Edouard  2,  qui, 
très  sçavant  prince  qu'il  estoit,  l'envoya  quérir 
et  le  voulut  voir,  ainsy  qu'un  chascun  ayme 
son  semblable.  Il  l'arraisonna,  et  le  trouva  tel 
qu'on  luy  avoit  dict,  et  si  fort  à  son  gré,  qu'il 
luy  présenta  un  fort  beau  party  s'il  vouloit  de- 
meurer avecques  luy  ;  mais  luy,  s'excusant  sur 
le  serment  et  affection  qu'il  portoit  à  son  roy 
et  à  sa  patrie,  le  supplia  de  le  mettre  à  rançon 
et  luy  donner  congé;  et  que  ,  son  honneur 
sauve,  jamais  il  ne  luy  seroit  autre  que  très 
humble  serviteur  en  tous  endroicts  qu'il  luy 
commanderoit.  Le  roy,  amprès  l'en  avoir  re- 
mercié et  rendu  la  pareille  en  honnestes  pa- 
rolles,  le  renvoya  sans  rançon. 

Partant  de  là,  il  s'en  alla  en  Piedmont,  où  il 
n'y  fit  grand  séjour  qu'aussy  tost  il  ne  se  fist 
cognoistre  par  ses  vertuz  et  valeurs. 

Il  fit  entreprise  sur  le  chasteau  de  Milan,  par 
le  moyen  du  seigneur  Ludovic  de  Birague 
[certes  très  bon  capitaine  et  sage,  et  qui  a  bien 
fait  des  services  en  la  France],  et  président  de 
Birague,  despuis  nostre  chancellier,  qui  estoient 


1.  En  éclaireur,  en  aventurier. 

2.  Edouard  VI.  L'auteur  le  nomme  petit  roi,  parce  qu'il 
mourut?  comme  on   sait,  avant  d'avoir  atteint  sa  majorité. 

de  la  ville,  mais  qui,  seulz  despuis  la  perte, 
avoient  parmy  nous  demeurez  tousjours  très 
fidelz  à  la  couronne  de  France.  Surquoy  il  me 
convient  d'en  dire  ce  petit  mot  :  qu'aux  pre- 
miers estatz  à  Blois,  et  encor  beaucoup  avant, 
aucuns,  voire  plusieurs,  crioyent  qu'il  falloit 
chasser  les  estrangers  italiens  de  la  France,  par- 
my lesquels  y  rangeoient  ledict  chancellier  et 
les  Biragues.  Le  roy,  en  devisant  avecques 
aucuns  en  sa  chambre,  dit  :  ce  II  faut  doneques 
«  que  je  quicte  mon  droictde  la  duché  de  Milan, 
ce  qui  est  mon  patrimoine  aussy  bien  que  la 
ce  duché  de  Normandie,  Bourgoigne,  la  Guyenne 
ce  et  autres  de  mon  royaume  ?  Que  si  ceux  de 
ce  Milan  sont  estrangers ,  les  autres  sont  de 
ee  mesmes.  Voylà  pourquoy  ilz  ne  le  sont.  Et 
ce  dois  aymer  et  chérir  les  Milannois,  les  Bira- 
ee  gués  par  conséquent,  qui  ont  quitté  tous  leurs 
c<  biens  qu'ils  avoient  dans  Milan,  pour  demeu- 
<e  rer  en  France  bons  et  loyaux  serviteurs  de  la 
ce  couronne  de  France.  »  Et  disoit  on  bien  mieux, 
que  ces  Biragues  avoient  faict  serment  de  ne  se 
baptizer  jamais  que  dans  Milan,  quand  il  seroit 
françois.  Hz  en  disoient  de  mesmes  de  leur  pos- 
térité. C'estoit  un  commung  dire,  et  point 
croyable  pourtant  ;  car  ilz  sont  estez  très  bons 
chrestiens,  catholiques  et  gens  de  bien. 

M.  de  Salvoyson  doneques,  par  la  cognois- 
sance  et  intelligence  qu'avoient  les  seigneurs  de 
Biragues  dans  Milan,  trouva  moyen  d'y  gaigner 
une  maison,  où  peu  à  peu  y  envoyoit  assez 
facilement  armes  et  gens,  les  uns  après  les 
autres. 

Le  jour  de  l'exécution  venu,  luy  le  premier  y 

conduisit  ses  gens  dans  le  fossé  comblé  d'eau 
(n'ayant  esté  bien  sondé  par  un  sergent  siennois 
que  Birague  avoit  gaigné)  jusqu'à  plus  de  demy 
corps,  et  gaigna  le  pied  de  la  muraille,  là  où 
furent  cramponnées  les  eschelles  de  corde,  si 
mal  pourtant,  que,  quelque  effort  qu'ilz  fissent 
pour  monter,  elles  tournoient  tousjours  de  costé; 
si  que  jamais  ne  s'en  puren^ayder,  non  pas  seu- 
lement pour  un  seul  soldat  qui  peust  monter  et 
rabiller  les  crampons  en  haut  :  en  quoy  ilz 
consommèrent  une  si  grande  longueur  de  temps 
et  de  la  nuict  ;  que,  venant  à  passer  la  ronde, 
elle  ouyt  murmurer  et  grenouiller  dans  l'eau,  si 
bien  que,  l'alarme  s'estant  donnée  grande,  se 
sauva  qui  peut  (d'autres  disent  l'entreprise  autre- 
ment que  nos  François),  et  M.  de  Salvoyson  fut 
pris  dans  le  fossé. 

Le  cardinal  de  Trente,  de  la  maison  grande 
de  Madruze  en  Allemaigne,  que  j'ay  veu  à  Rome, 
un  fort  honneste  et  digne  prélat,  et  bon  com- 
paignon,  à  mode  du  pays,  pour  faire  trinque  ' , 
estoit  pour  lors  gouverneur  de  Testât  de  Milan 
pour  l'empereur  (ou  Ferdinand  de  Gonsagues 
ayant  mesme  charge,  cela  se  peut  computer 
aysement),  voulut  avecques  la  justice  cognoistre 
de  ce  fait;  et  pour  ce  les  fit  condempner  et  sen- 
tencier,  et  M.  de  Salvoyson  et  tous  ceux  qui 
furent  pris  avecques  luy,  à  la  mort.  Mais  M.  de 
Salvoyson,  comparant  devant  lui  en  ceste  sen- 
tence, va  débattre  sa  cause  si  bien  et  si  beau,  et 
par  de  si  belles  et  doctes  raisons,  par  lesquelles 


i.  Boire,  mot  soldatesque  forgé  d'après  le  verbe  allemand 
drinken. 

prouvoit  ny  lui  ny  ses  compaignons  n'estre 
dignes  de  mort,  puisqu'ilz  estoient  en  guerre, 
et  soldoyez  de  leur  roy  pour  la  faire  en  toutes 
formes;  et  en  appella  devant  l'empereur  et  la 
chambre  impériale,  et  prouva  son  appel  si  bien, 
que  ses  dires  ayantz  estez  mis  par  escrit,  et 
ayantz  esté  poisez  et  admirez  par  M.  le  cardinal 
et  son  conseil,  qu'ilz  ne  procedarent  plus  avant, 
ayans  remords  de  consciences,  et  gaignez  parle 
beau  dire,  tant  bien  coloré  d'argumens,  d'exem- 
ples et  de  raisons,  dudict  sieur  Salvoyson.  Et 
pour  ce  surcearent  la  sentence,  et  en  envoyarent 
tout  le  procez  verbal  à  l'empereur,  qui,  l'ayant 
faict  voir  et  monstrer  à  son  conseil,  et  luy  pré- 
sent, trouva  le  plaidé  de  M.  de  Salvoyson  si 
beau  et  si  admirable  pour  un  homme  de  guerre, 
qu'il  en  demeura  tout  ravy,  et  luy  et  son  con- 
seil; et  fut  arresté  que  M.  de  Salvoyson  et  ses 
François  ne  mourroient  point,  ouy  bien  les 
Italiens  et  les  consentans  de  la  ville. 

Ainsy  M.  de  Salvoyson  se  sauva  et  les  siens 
par  son  sçavoir,  et  en  très  grande  estime  et  des 
nostres  et  des  estrangers.  Son  sçavoir  luy  servit 
bien  là  au  besoing.  Que  s'il  fust  esté  un  asne,  il 
estoit  mort  et  pendu  :  à  quoy  doibvent  arregar- 
der  les  gens  de  guerre,  d'estre  sçavans  s'ilz 
peuvent. 

Après  ceste  entreprise  faillie ,  il  ne  s'en 
détourna  point  tant  qu'il  ne  fist  celle  de  Yerseil, 
qu'il  ne  faillit  pas,  celle  là  !  mais  il  fut  si  fort 
pressé  de  la  faire  qu'il  n'eut  que  le  loisir  d'y 
appeller  M.  le  mareschal  de  Brissac;  et  s'il  l'eust 
peu  dilayer,  que  l'armée  de  L'empereur  se  fust 
un  peu  reculléeplus  loing,  l'entreprise  fust  estée 

du  tout  absolue,  car  il  n'y  eut  que  la  ville  et  le 
chasteau  qui  furent  pris,  et  ce  fut  tout  ce  qu'on 
peut  faire  que  de  les  piller  et  saccager  à  bon 
escient  ;  et  la  citadelle  ne  peut  estre  prise,  car 
elle  fit  bonne  et  asseurée  contenance  :  dont  Fer- 
dinand de  Gonzague  en  ayant  ouy  le  vent  et 
pris  l'allarme,  car  il  n'estoit  guieres  loing  de  là 
avecques  ses  forces,  s'achemina  aussy  tost, 
mais  non  si  tost  que  M.  le  mareschal  n'eust 
quelque  peu  de  loisir,  à  sa  teste  et  à  sa  veue, 
se  retirer  en  grand  capitaine,  sans  la  perte  d'un 
seul  soldat,  avecques  son  butin  de  luy  et  les 
siens,  qui  fut  beau  et  bon.  Dans  le  chasteau  fut 
butiné  ce  beau  et  riche  cabinet  de  M.  de  Savoye  ; 
M.  de  Brissac  eut  pour  sa  belle  part  ceste  belle 
et  rare  corne  de  licorne;  aucuns  disent  qu'il  eut 
aussy  le  beau  et  riche  escoffion  l  de  la  duchesse, 
tout  garny  de  grosses  perles  et  pierreries  ;  mais 
aucuns  disent  que  ce  fut  M.  de  Salvoyson, 
comme  la  raison  le  vouloit,  puisqu'il  avoit  con- 
duict  l'œuvre,  et  qu'il  eut  aussy  une  planchette 
d'or  qui  estoit  à  l'asquenée  de  la  duchesse 
quand  elle  chevauchoit  dessus. 

Tant  y  a  que  son  butin  valoit  bien  de  qua- 
rante à  cinquante  mill'  escus  ;  et  après  sa  mort  ses 
héritiers  partagearent  ceste  riche  despouille,  qui 
furent  le  capitaine  Gironde,  son  lieutenant,  et  le 
capitaine  Melfe,  son  enseigne,  et  un  sien  jeune 
frère  cadet,  qu'on  appelloit  M.  Geoffroy,  qui 
n'estoit  venu  voir  son  frère  que  six  mois  advant 
qu'il  mourust;  dont  bien  luy  en  prit,  car  les 
autres  luy  en  eussent  bien  faict  petite  part.  Hz 

i.  La  partie  ornée  de  la  coiffe. 

ne  lui  trouvarent  pas  d'autres  plus  grandz  biens, 
ny  moyens,  ny  argent,  car  il  estoit  fort  ambi- 
tieux, et  pour  entretenir  son  ambition  il  despen- 
doit  fort,  et  surtout  en  espions;  et  c'est  ce  qui 
fait  valoir  un  grand  capitaine  et  le  pousse  bien 
avant  ;  aussy  jamais  avare  capitaine  ne  fit 
beaucoup. 

Verseil  pris,  la  renommée  de  M.  de  Salvoyson 
voila  par  tout;  et  pour  celé  roy  luy  donna  une 
compaignie  de  gens  de  pied,  qui  estoit  grand 
cas  de  ce  temps  là,  car  elles  estoient  de  trois 
cens  hommes,  et  bien  payées,  et  point  commu- 
nes. Mais  le  roy  luy  fit  une  faveur  par  dessus 
tous,  et  peu  ouye  ny  veue,  car  il  luy  donna 
permission  de  la  faire  et  amasser  dans  l'armée 
de  M.  le  mareschal  de  Brissac,  et  y  battre  le 
tambour  comme  si  c'eust  esté  dans  les  champs 
et  villes,  et  congé  à  tous  soldatz  de  s'y  venir 
enrooler  sans  encourir  punition  des  autres  capi- 
taines, ny  qu'ilz  les  en  peussent  empescher  ny 
rechercher,  amprès  le  mois  achevé,  cela  s'entend. 
Voylà  une  grand' faveur  !  Aussy  sa  réputation 
luy  fit  une  si  belle  compaignie,  qu'il  eut  des 
gens  plus  qu'il  ne  vouloit;  et  tous  y  accouroient 
à  l'envy  les  uns  les  autres,  et  des  meilleurs  du 
Piedmont;  car,  soubz  ce  nom  des  entreprises  de 
M.  de  Salvoyson,  ilz  n'en  pensoient  estre  jamais 
pauvres. 

Il  fut  gouverneur  de  Verrue,  place  sur  le  Pau, 
importante  à  cause  de  Cressentin1,  sa  prochaine 
voisine,  que  les  Espaignolz  tenoient  ;  et  s'entre- 
faisoient  bien  la  guerre  :  mais  M.  de  Salvoyson 

1.  Cressentino,  sur  la  rive  gauche  du  Pô. 

Branthôme,  V  2 

emportait  tousjours  le  dessus,  comm,  il  le  fit 
parestre  en  la  surprise  de  la  ville  de  Cazal, 
principalle  ville  du  marquisat  de  Montferrat  ;  et 
certe  ceste  entreprise  est  par  trop  belle  pour  la  taire. 
M.  de  Salvoyson  doncques,  gouverneur  dudict 
Verrue,  guieres  loing  dudict  Cazal,  avoit,  par 
sa  liberallité  et  industrie,  gaigné  quelques  uns 
de  ceste  ville  qu'il  avoit  muguetée  et  veillée  de 
long  temps,  de  sorte  qu'ilz  alloient  et  venoient 
vers  luy  et  luy  donnoient  advis  de  toutes  choses  ; 
et  en  tira  d'eux  si  bonne  langue,  et  piincipalle- 
ment  d'un  fructerol !-,  les  uns  disent  un  maistre 
d'escolle,  qu'il  trouva  fort  propre  de  faire  son 
faict  un  jour  de  nopces  solempnelles  et  d'estoffe2 
qui  s'y  faisoient,  ausquelles  y  eut  grandes 
assemblées  de  seigneurs  et  dames,  tant  du  pays 
que  d'Espaignolz,  et  par  conséquent  force 
dances,  festins,  courremens  de  bagues,  mas- 
quarades,  tournois,  combatz,  que  don  Loppez 
de  Figarot3,  gouverneur  de  la  ville,  et  force 
capitaines  espaignolz  et  seigneurs  italiens 
avoient  dressé  en  grandes  magnificences.  La 
nuict  estant  veneue,  que  tout  le  monde  estoit 
las  et  endormy,  M.  de  Salvoyson,  qui  nedormoit 
pas,  voulut  avoir  part  de  sa  livrée  4;  et,  pour 


i .  Un  marchand  de  fruits,  à  ce  que  je  suppose. 

2.  De  gens  riches. 

3.  Don  Lope  de  Figueroa. 

4.  Je  crois  qu'il  faut  entendre  le  mot  livrée  dans  le  sens 
de  rubans  de  couleur,  souvent  armoriés,  ou  réunissant  les 
couleurs  d'un  écusson,  tels  qu'on  en  distribuait  aux  person- 
nes invitées  à  une  noce.  Le  partage  de  la  jarretière  de  la 
mariée  entre  les  garçons  de  la  noce,  usage  qui  subsiste 
encore  dans  quelques  provinces,  rappelle  cette  distribution 
de  la  livrée  à  laquelle  Branthôme  fait  allusion. 

ce,  ayant  mandé  à  M.  le  mareschal  quelques 
jours  avant  (à  qui  il  avoit  conféré  son  entreprise) 
qu'il  luy  fist  couler  sept  ou  huict  cens  soldatz 
des  mieux  choisys,  le  plus  secrettement  et 
coyement  qu'ilz  pourroient,  et  arrivassent  la 
nuict,  et  que  cependant  il  se  tinst  prest  avec- 
ques  de  bonnes  forces  au  matin  à  sept  ou  huict 
heures  aux  portes  de  Cazal,  pour  le  favoriser  à 
son  escallade  et  entreprise  s'il  trouvoit  résistance, 
à  quoy  M.  le  mareschal  ne  faillit.  Mais  voicy  le 
meilleur  :  Afin  que  ceux  de  Verrue  ne  se  doub- 
tassent  de  quelque  chose,  et  les  espions  s'en 
advisassent,  il  contrefit  du  malade,  et  en  dili- 
gence envoya  quérir  les  médecins  à  Cazal  pour 
le  secourir,  faignant  estre  en  grand  danger  de  sa 
personne.  Les  médecins  estans  arrivez  sur  le 
tard,  leur  visite  fut  remise  au  lendemain,  les 
priant  d'aller  soupper  et  reposer;  et  cependant 
qu'ilz  sont  dans  le  lict,  reposent  et  dorment 
bien,  il  part  avecques  ses  gens  et  eschelles,  et 
avecques  le  moindre  bruit  qu'il  peut,  tire  vers 
Cazal  prendre  sa  médecine,  où  il  se  trouve 
un'  heure  après  minuict  précisément,  que  ceux 
de  la  ville  et  garde,  las  du  jour,  dormoient  leur 
premier  et  plus  proffond  somme.  Il  commança 
doncques  à  faire  dresser  ses  eschelles  le  plus 
coyement  qu'il  peut;  et  les  premiers  qui  descen- 
dirent dans  le  fossé  furent  :  le  capitaine  Cluzeau, 
de  Sarlat  en  Périgord,  et  le  capitaine  Pont 
d'Asture,  dudict  lieu  de  Pont  d'Asture,  aux- 
quelz  M.  de  Salvoyson  se  fioit  fort,  pour  estre 
braves  et  vaillans  et  advisez,  lesquels  avoient 
plusieurs  fois  avant  sondé  le  fossé  et  faict  un 
très  bon  rapport. 


20     Livre  I,  Partie  II,  Chap.  XXVI. 

Ceux  là  donc  sont  les  premiers  qui  entrent  et 
mettent  les  eschelles  avecques  leurs  gens,  et  si 
prestement  et  tout  bellement  tuent  les  sentinel- 
les, que  le  corps  de  garde  n'en  sentit  rien 
jusqu'à  ce  que  le  reste,  avecques  M.  de  Salvoy- 
son,  montans  à  la  haste,  fut  sur  eux,  et  à  tuer 
qui  peut,  les  uns  dormans,  les  autres  à  demy 
veillans  et  my  dormans.  Si  bien  que  les 
François  estans  maistres  de  la  muraille  et  du 
rempart,  le  bruict  s'esleva  par  la  ville;  l'allarme 
se  donne  ;  l'on  se  rend  en  la  place,  en  armes 
qui  peut;  mais  ilz  y  trouvent  nos  François 
bravement  campez,  et  desjà  pris  leur  lieu  de 
combat. 

Don  Lopez,  qui  estoit  là  auprès  logé,  pen- 
sant que  ce  fussent  quelques  yvroignes  qui  se 
battissent,  sans  avoir  loisir  de  s'habiller  autre- 
ment, ne  prend  que  sa  robbe  de  nuict  et  une 
halebarde  au  poing,  et  va  pour  estriller  ces 
gallans  ;  mais  qui  fut  estonné?  ce  fut  luy,  quand 
il  ouyt  cryer  :  France!  France!  tue!  tue!  Enfin 
les  nostres,  menans  les  mains  de  toutes  partz,  et 
combattans  bravement  et  repoussans  les  Espai- 
gnols,  ilz  furent  maistres,  et  suivirent  leur 
victoire  jusques  au  chasteau,  où  s'estpient  jettez 
ceux  qui  avoient  pu,  et  mesmes  don  Lopez. 

M.  le  mareschal,  de  son  costé,  joue  si  bien 
son  jeu,  qu'à  poinct  nommé  (comme  advisé  et 
vigilant  capitaine)  il  arrive  à  la  porte,  qui  luy 
fut  ouverte  par  nos  gens,  où  estant  entré,  se 
rendit  maistre  absolu  de  tout  le  reste  de  la  ville, 
et  assiégea  aussy  tost  le  chasteau,  et  surtout  la 
citadelle  ;  et  les  battit  si  promptement  et  furieu- 
sement, que  don  Lopez  se  rendit  par  composi- 

tion,  combien  que  le  capitaine  Salinas,  parti 
d'Ast,  où  estoit  sa  garnison,  pour  le  secourir, 
parust  en  criant,  pour  donner  courage  :  Aqui 
esta  el  capitan  Salinas  con  su  bandera l  !  Mais 
M.  le  mareschal  et  M.  de  Salvoyson  y  avoient 
mis  si  bon  ordre,  qu'il  ne  fit  que  cela  et  puis 
s'en  aller. 

Par  ainsy  ceste  belle  ville,  et  à  mon  gré  des 
belles  de  ce  quartier,  assise  sur  le  Pau,  le  roy 
des  fleuves  de  par  de  là,  et  qui  avoit  tousjours 
esté  si  bonne  françoise,  fut  remise  en  son  premier 
et  désiré  estât;  et  M.  de  Salvoyson  (comme  la 
raison  vouloit)  en  fut  gouverneur,  et  les  capi- 
taines Cluzeau  et  Pont  d'Asteure  du  chasteau, 
et  chascun  d'eux  recompensés  de  mill'  escus, 
comme  on  leur  avoit  promis  avant  le  coup  s'il 
se  faisoit  :  qui  estoit  peu  certes  pour  tel  hasard 
et  péril  de  vie;  mais  de  ce  temps  l'avarice  n'es- 
toit  si  grande  parmy  nos  gens  de  guerre , 
l'honneur  les  maitrisoit  du  tout.  Le  capitaine 
Cluzeau  me  l'a  ainsy  conté,  qui  estoit  de  ma 
patrie  et  mon  voysin,  et  qui  est  mort  peu  riche. 

J'ay  ouy  conter  que,  lorsque  le  roy  Henry 
et  M.  le  connestable  sceurent  ceste  prise,  qu'ilz 
dirent  que  M.  de  Salvoyson  s'y  estoit  autrement 
et  plus  dextrement  gouverné  que  M.  de  Burie 
n'avoit  faict  du  temps  du  roy  François  en  ceste 
mesme  ville,  laquelle  ayant  prise  par  l'intelli- 
gence d'aucuns  habitans  qui  ne  pouvoient  encor 
oublier  le  nom  françois,  et  la  tenant  fort  bien, 
mais  n'ayant  pourveu  à  prendre  le  chasteau,  il 


i .  Voici  le  capitaine  Salines  avec  sa  troupe  et  son  en- 
seigne. 

la  reperdit  aussy  tost;  et  fut  pris  prisonnier  et 
mené  en  risée  à  Milan  :  dont  le  roy  François 
l'en  reprit  et  ne  l'en  estima  tant;  car  s'il  eust 
descouvert  son  dessaing  au  seigneur  Guy  Randon, 
brave  et  vaillant  capitaine,  qui  n'estoit  guieres 
loing  de  là  avecques  de  belles  forces,  et  qu'il 
l'eust  appelle,  il  se  fust  rendu  maistre  absolu  du 
tout  ;  mais  il  s'en  voulut  luy  seul  rendre  glorieux  : 
aussy  luy  seul  fut  rendu  mocqué,  comme  dit  le 
roy,  ou  bien  qu'il  n'eust  pas  l'advis  et  la  pré- 
voyance pour  y  mettre  le  bon  ordre1. 

M.  de  Salvoyson  ne  fit  pas  ainsy  (dit  M.  le 
connestable),  car,  ou  de  soy,  ou  s'estant  faict 
sage  et  prévoyant  à  l'exemple  de  M.  de  Burye 
et  de  son  bon  conseil,  il  y  appella  M.  de  Brissac 
son  gênerai,  auquel  il  faut  tousjours  defferer, 
quelque  ambition  qu'on  aye,  car  bien  souvant  il 
en  arrive  de  grandes  fautes  ;  et  par  ainsy  tout 
alla  comme  il  falloit. 

Voylà  doneques  comme  ceste  belle  ville  fut 
prise.  Les  plus  grands  partisans  de  M.  de  Brissac 
en  donnent  la  principalle  gloire  à  luy,  tant  de 
l'entreprise  que  de  la  prise,  laquelle  totalle  il  la 
faut  attribuer  à  M.  de  Salvoyson,  et  à  M.  de 
Brissac  du  grand  achèvement  et  perfection,  à 
cause  des  prises  du  chasteau  et  de  la  citadelle, 
où  il  se  porta  en  grand  capitaine.  Elle  fut  rendue 
quelque  temps  après  par  la  paix,  faicte  au  grand 
regret  des  François  et  des  habitans  aussy  ;  dont 
j'ay  ouy  à  M /le  mareschal  de  Brissac  :  qu'il 


i.  Le  seigneur  de  Burie  fut  pris  dans  Casai  avec  1,200 
hommes  environ,  en  1537,  par  les  Impériaux  sous  les 
ordres  du  marquis  del  Vasto. 

n'y  avoit  poinf  d'ordre  ny  raison  de  la  rendre, 
ny  le  marquizat  non  plus,  tant  pour  le  droict 
que  le  roi  y  avoit,  que  pour  ne  donner  à  entendre 
ny  à  inférer  à  aucuns  que  le  roy  l'eust  faict  pour 
achepter  paix,  comme  si  le  roy  eust  crainct  le 
prince  qui  le  demandoit.  Et  le  disoit,  sur  le 
propos  qu'il  n'y  avoit  point  raison  d'avoir  rendu 
ledict  marquizat,  ny  la  Corsegue,  ny  la  Toscane, 
qui  appartenoient  à  quelques  petitz  princes  que 
le  roy  eust  mangé  et  avallé  avecqu'un  grain  de 
sel,  par  manière  de  dire,  s'ilz  eusent  songé  le 
moins  du  monde  de  les  vouloir  repeter  par  les 
armes.  Et  disoit  que  jamais  ces  articles  de  paix 
ne  furent  bien  desbattuz  quand  on  les  proposa  ; 
car  le  roy  d'Espaigne  n'eust  laissé,  pour  ces 
petitz  princes,  de  faire  la  paix  avec  un  si  grand 
roy,  qui  avoit  plus  de  moyen  de  luy  nuire  en  un 
jour  que  tous  les  autres  princes  mal  contentz  en 
vingt  ans,  quand  il  les  eust  laissez  et  plantez  là 
pour  reverdir;  et  si  le  roy  et  le  roy  d'Espaigne 
eussent  estez  bien  servis  de  leurs  serviteurs  en 
ce  faict  là,  ilz  les  eussent  faictz  très  bien  s'en- 
tendre ensemble,  et  eussent  faict  leurs  affaires 
sans  se  mesler  de  celles  d'autruy,  ains  les  laisser 
en  crouppe. 

Quant  à  la  Savoye  ou  au  Piedmont,  certes 
disoit  encor  mondict  sieur  le  mareschal  imais  à 
regret)  qu'il  y  avoit  quelque  raison  de  faire  la 
restitution,  à  cause  de  madame  de  Savoye,  sœur 
du  roy,  qui  meritoit,  pour  son  rang,  ses  vertus 
et  l'affection  que  le  roy  son  frère  luy  portoit, 
quelque  gracieusetté,  voyre  bien  grasse  et 
ample;  et  que  de  l'autre  part  le  roi  d'Espaigne 
affectionnoit  le  duc  de  Savoye  son  cousin,  et 

que  pour  beaucoup  il  ne  l'eust  jamais  laissé  en 
blanc  ny  mescontenté.  Voylà  pourquoy  les  deux 
roys  ne  se  debvoient  opiniastrer  nullement  sur 
ce  subject. 

Mais  pour  quant  aux  autres  petitz  princes, 
ilz  n'y  debvoient  nullement  toucher,  et  que  de 
grand  à  grand  il  n'y  a  que  la  main,  mais  non 
de  grand  à  petit,  et  que  les  grandz  font  les  loix 
et  les  partz  aux  petitz,  et  faut  qu'ilz  passent 
soubz  eux,  et  que  jamais  on  n'avoit  veu  les 
grandz  estre  facteurs  des  petitz.  Tant  d'autres 
raisons  amenoit  mondict  sieur  le  mareschal, 
lesquelles  bien  débattues,  le  roy  catholique  ne 
se  fust  jamais  formalisé  pour  ces  restitutions,  ny 
le  roy  chrestien  non  plus  les  debvoit  quicter,  et 
surtout  de  ce  marquizat  de  Montferrat  ;  si  bien 
que  le  roy  ne*le  debvoit  jamais  rendre,  et  le 
joindre  avecques  le  marquizat  de  Saluces,  avec- 
ques  quelques  villes  du  Piedmont  qu'il  se  fust 
réservé  pour  se  donner  bon  et  libre  passage  de 
l'un  à  l'autre;  et  par  ainsy  eust  eu  tousjours  un 
bon  pied  en  Italie,  comme  le  roy  d'Espaigne. 
Mais,  sans  aucun  respect,  nous  rendismes  tout 
en  demye  douzaine  de  lignes  d'escriture  :  qui 
fust  une  grand'  honte  à  nous  d'avoir  sceu  très 
bien  conquérir,  mais  non  l'avoir  sceu  bien  garder, 
à  nostre  vieille  mode  et  ancienne  coustume  de 
nous  autres  François.  Que  si  l'on  veut  le  pren- 
dre de  loing,  comment  nos  ancestres  conquirent 
bravement  la  Palestine  et  la  perdirent  ilz  après 
quelques  quatre  vingtz  neuf  ans?  Le  royaume 
de  Naples,  Scicille  et  Testât  de  Milan,  après  les 
avoir  gaignés,  nous  les  perdismes.  La  Savoye, 
le  Piedmont,  le  marquizat  de  Montferrat,  Cor- 


M.    DE    SALVOYSON.  25 

segue  et  Toscane,  nous  n'en  fusmes  que  petitz 
gardiens,  comme  les  tenans  en  depost;  nous 
rendismes  tout.  Voylà  doncques  pourquoy  il  ne 
faut  point  que  les  François  se  proposent  plus  de 
conquestes,  puisque  nous  ne  sçavons  garder 
mesmes  ce  qui  est  nostre  ;  tesmoingt  Cambray, 
Callais,  Ardres,  Dorlan,  La  Capelle  et  Amyens, 
que  nous  avons  veu  perdre  devant  nous,  mais 
par  la  paix  retirées.  Si  que  je  croy  que  si  nous 
eussions  conquis  les  Indes,  elles  ne  seroient  à 
nous  il  y  a  long  temps.  Ah!  que  les  Espaignolz 
serrent  bien  mieux  les  mains  quand  ilz  tiennent 
quelque  chose!  ilz  sont  bien  de  plus  dure 
desserre;  nous  en  voyons  les  exemples.  Si  bien 
que  je  croy  avecques  quelqu'un  qui  me  dit  une 
fois  que,  si  nous  eussions  conquis  lesdictes  Indes, 
comme  les  Espaignolz,  jamais  nous  ne  les 
eussions  gardées,  non  plus  que  la  Fleuride1. 

Or,  pour  revoller  encor  à  M.  de  Salvoyson, 
estant  gouverneur  de  Cazal,  guieres  ne  chauma 
qu'il  ny  fist  bien  la  guerre  et  de  beaux  combatz, 
entre  autres  deux.  La  compaignie  de  chevaux 
légers  de  M.  de  Clermont  ayant  esté  deffaicte, 
bientost  il  en  eut  sa  revanche;  car  quelques 
jours  après  il  monta  à  cheval  et  s'en  alla  desfaire 
deux  cens  chevaux  légers  de  l'ennemy,  tout 
auprès  des  portes  d'Ast.  L'autre  fut  la  deffaicte 
près  du  Pont  d'Asteure,  qui  fut  telle,  qu'estant 
la  coustume  de  M.  le  mareschal  de  Brissac  de 
remuer  les  garnizons  des  villes  les  unes  des 
autres  et   les   renouveller,    M.    de   Salvoyson 


1.  La  Floride,  d'où  les  Français,  qui  y  avaient  un  établis- 
sement, furent  chassés  par  les  Espagnols  vers  1570, 

attitra  des  espions,  dont  il  n'en  avoit  jamais 
faute,  et  de  doubles  et  de  simples,  et  de  fidelz  et 
de  toutes  sortes,  ausquels  fit  courir  le  bruit  et 
donna  langue  comme  dans  un  tel  jour  assigné 
le  remuement  se  debvoit  faire.  Par  quoy  ceux 
d'Ast,  Cressentin,  Pont  d'Asteure  et  autres 
places  circonvoisines,  advisarent  de  s'assembler 
et  faire  un  petit  gros  de  douze  cens  hommes  de 
pied,  tant  Espaignolz,  Italiens,  que  Tudesques, 
et  cinquante  chevaux  seulement;  et  se  mirent 
sur  les  advenues  que  les  nostres  debvoient 
passer.  M.  d'Amville,  couronnel  delà  cavallerie 
légère,  estoit  lors  en  garnison  dans  Cazal, 
comme  la  plus  proche  de  frontière  de  l'ennemy, 
avecques  sa  compaignie  de  cent  chevaux  légers 
qui  estoit  très  belle  et  bien  complette;  ne 
faut  dire  comment,  puisque  son  père  gouvernoit 
tout.  M.  de  Salvoyson  le  prie  de  sortir  aux 
champs  et  venir  avecques  luy,  et  qu'il  luy  fairoit 
acquérir  de  l'honneur;  ce  qu'il  fit  aussy  tost, 
car  il  ne  demandoit  pas  mieux,  comme  tout  cou- 
rageux jeun'  homme  qu'il  estoit.  M.  de  Salvoyson 
pour  gens  de  pied  ne  prend  que  sa  compaignie, 
qui  estoit  très  belle,  bonne  et  bien  complette 
aussy,  et  la  moictié  de  celle  du  capitaine  Montluc 
le  jeune  ;  et  ne  voulut,  sur  la  vie,  qu'autres  sol- 
datz  sortissent  de  la  ville,  y  ayant  mis  bonne 
deffence  et  bon  ordre;  et  mit  comme  enfans 
perdus  soixante  jeunes  cadetz,  qu'il  appelloit 
ses  esbarbatz1,  et  en  vouloit  tousjours  avoir  en 
sa  compaignie,  disant  qu'il  les  feroit  tousjours 
jetter  dans  le    feu,  puisqu'ils  estoient  de  feu 

i.  Imberbes. 

mesme  et  n'avoient  point  peur  qu'autre  feu  les 
endommageast.  Il  aymoit  fort  aussy  des  jeunes 
escolliers  qui  avoient  un  peu  riblé  le  pavé  des 
universitez,  mais  pourtant  qu'ilz  n'eussent  rien 
délaissé  de  leurs  estudes;  car  il  disoit  qu'il  n'y 
avoit  au  monde  si  bon  esmery  pour  faire  bien 
reluire  les  armes,  que  les  lettres;  il  en  parloit 
par  l'experiance  qu'il  en  faisoit  en  luy,  et  non 
en  autruy. 

M.  de  Salvoyson  doncques  ayant  commandé 
à  son  lieutenant  d'aller  attaquer  l'escarmouche 
avecques  ces  cadetz  esbarbatz  et  quelques  vieux 
soldatz  meslez  parmy  eux,  estant  attaquée  et  un 
peu  eschauffée,  il  cognut  aussy  tost,  à  la  conte- 
nance de  l'ennemy  aucuns  disent  que  son  petit 
esprit  famillier  le  luy  prédit,  mais  un  grand  capi- 
taine sans  cest  esprit  le  pourroit  bien  cognoistre 
comme  luy),  qu'ilz  n'estoient  point  asseurez. 
Estant  à  cheval  près  M.  d'Amville,  luy  dit  : 
ce  Donnons,  monsieur!  pour  le  seur  ilz  sont  à 
«  nous.  »  Par  quoy,  tous  donnarent  si  à  propos 
et  de  telle  furie  sur  leur  cavallerie,  l'ayant  char- 
gée la  première,  qu'en  un  rien  elle  fut  deffaicte 
et  mise  en  routte*  et  l'infanterie  de  mesmes; 
dont  il  en  demeura  de  mortz  sur  la  place  plus  de 
cinq  cens,  et  tous  quasy  Espaignols  naturelz,  et 
un  grand  nombre  de  prisonniers.  M.  d'Amville 
y  acquit  un  grand  honneur,  et  les  nostres  y 
perdirent  peu  de  gens. 

Force  autres  belles  choses  a  faict  M.  de  Sal- 
voyson, qui  seroient  trop  longues  à  descrire,  et 
pour  lesquelles  le  roi  le  tint  en  telle  estime, 
qu'après  la  mort  de  M.  le  baron  d'Espic,  mort  à 
l'assaut  de  Conis,  il  luy  avoit  donné  Testât  de 

maistre  de  camp  en  Piedmont,  luy  donna  une 
place  de  gentilhomme  de  sa  chambre,  et  une 
compaignie  de  chevaux  légers  qu'il  vouloit 
dresser  de  ces  jeunes  cadetz  esbarbatz,  disoit  il; 
mais  il  mourut,  comme  j'ay  dict,  sans  entrer  en 
possession  de  ses  charges  :  de  quoy  ce  fut  une 
très  grande  perte,  car  il  avoit  en  son  esprit  de 
très  belles  et  hautes  entreprises,  desquelles  il  en 
pensoit  venir  à  bout,  et  n'en  doubtoit  pas 
moins.  Il  en  avoit  sur  une  douzaine  des  bonnes 
et  principalles  villes  d'Italie;  il  en  avoit  jusques 
en  Turquie  sur  deux,  et  sur  Arragousse1,  qu'il 
tenoit  fort  facille  :  et  avoit  pour  son  homme 
M.  le  mareschal  de  Brissac,  qui,  grand  et 
ambitieux  capitaine  qu'il  estoit,  l'aymoit,  et  luy 
eust  bien  tenu  la  main  en  tout.  Le  capitaine 
Sainct  Martin,  de  Tholoze,  qui  estoit  avecques 
luy,  et  un  de  ses  confidans,  m'en  a  conté 
beaucoup  de  choses. 

Ce  capitaine  Sainct  Martin  estoit  un  très 
habille  homme,  et  que  j'ay  cognu  fort  familiè- 
rement. Il  sçavoit  beaucoup  de  secretz  naturelz 
et  supernaturelz,  et  je  croy  qu'il  les  avoit  appris 
de  son  capitaine.  C'estoit  l'homme  du  monde 
qui  contrefaisoit  mieux  toutes  escritures  et 
signetz,  tant  vieux  que  nouveaux.  Pour  cela,  il 
en  fut  une  fois  en  grand'  peine  de  la  vie,  qu'on 
luy  vouloit  faire  perdre;  mais  M.  le  mareschal, 
cognoissant  son  mérite,  son  sçavoir  et  ses 
secretz,  le  fit  sortir  de  prison  à  Thurin;  j'en 
ferois  bien  le  conte,  mais  il  est  un  peu  trop 
long.  Du  despuis  nous  l'avons  veu  à  la  court 

i.  Buchon,  interprétant  ce  mot,  a  lu  Sarragousse. 

avecques  le  baron  de  Vantenac,  l'un  de  mes 
grandz  amys,  et  luy  avoit  ouvert  l'entreprise 
d'Arragousse,  et  l'allarent  descouvrir.  Et  trouvé 
ledict  baron  à  Venise  lorsque  je  tourné  de  Malte, 
qui  y  alloit;  et  en  tourna,  et  trouva  le  tout 
facille  ;  mais  il  falloit  qu'un  grand  s'en  meslast, 
à  quoy  ne  peut  entendre  à  cause  de  la  guerre 
civille,  dont  ce  fut  grand  dommage,  car  la 
chose  estoit  facille.  Si  M.  de  Salvoyson  ne  fust 
mort,  dans  un  an  il  l'executoit;  car  il  avoit  son 
homme,  M.  le  mareschal,  qui  luy  aydoit,  ainsy 
que  me  le  dit  ce  Sainct  Martin,  qu'il  faisoit  bon 
ouyr  parler.  Il  n'avoit  qu'un  œil;  mais  il  eust 
leu  une  lettre  de  dix  pas,  dont  pour  ce  le  feu 
prince  de  Condé  l'en  cuyda  mettre  en  peine  aux 
premières  guerres. 

Bref,  ce  Sainct  Martin  s'estoit  faict  bon 
maistre  soubz  M.  de  Salvoyson,  qui  me  fit 
penser  que  le  maistre  qui  l'avoit  apris  estoit 
plus  que  le  vulgaire,  et  qu'il  tenoit  beaucoup  du 
ciel.  .C'est  grand  dommage  quand  telles  gens 
meurent  avant  le  temps  qu'ils  n'ayent  au  moins 
produict  de  beaux  fruictz  que  leurs  belles  fleurs 
nous  promettent.  Si  faut  il  que  je  face  ce  petit 
conte  de  luy,  puis  plus. 

La  renommée  de  sa  vaillance  et  art  de  guerre 
et  son  sçavoir,  avoit  si  bien  raisonné  par  l'Italie, 
qu'il  y  eut  une  dame  de  Milan,  de  bon  lieu  et 
d'un  grand  sçavoir  aussy,  tentée  de  la  curiosité, 
comme  sont  les  personnes  d'esprit.  Il  luy  prend 
envie  de  veoir  M.  de  Salvoyson,  dont  l'on 
bruyoit  tant;  et  pour  ce,  demande  un  jour  congé 
au  gouverneur  de  Milan,  et  un  passeport  pour 
aller  jusques  à  Cazal.  Elle  envoyé  en  demander 

de  mesmes  à  M.  de  Salvoyson;  et  Punet  l'autre 
le  luy  octroyé  fort  librement.  Elle  se  met  donc- 
ques  en  chemin,  et  arrive  à  Cazal.  M.  de  Sal- 
voyson luy  avoit  faict  apprester  son  logis  en 
une  maison  bourgeoise  (carc'estoit  une  dame  de 
qualité),  et  commandement  faict  exprez  à  un 
capitaine  de  la  garde  de  la  porte,  quand  elle 
arriveroit,  de  l'y  mener  ;  à  quoy  il  ne  faillit. 
Bientost  après,  elle  arrivée,  M.  de  Salvoyson 
luy  alla  baizer  les  mains,  et  s'enquérir  d'elle 
quell'  affaire  l'y  menoit,  et  en  quoy  il  luypourroit 
servir,  et  qu'il  s'y  employeroit  de  corps  et  d'ame 
fort  voulontiers.  Elle,  qui  estoit  une  belle 
honneste  dame,  et  fort  habille  femme,  et  sur 
tout  fort  sçavante,  luy  alla  dire  que  rien  ne 
l'avoit  amenée  là,  si  non  sa  belle  renommée  et 
l'envye  qu'ell'avoit  de  le  veoir  et  l'araisonner. 
M.  de  Salvoyson  cognut  aussytost,  par  sa  grâce, 
sa  façon,  son  esprit,  son  beau  parler,  que  c'estoit 
quelqu'esprit  divin,  et  pour  ce  se  met  sur  son 
beau  dire  et  beau  discours  à  l'exalter,  et  luy  à 
s'abbaisser;  mais,  tous  deux  tumbansde  propos 
en  propos  à  l'envy  l'un  de  l'autre,  s'entremirent 
en  telles  admirations,  qu'ilz  en  demeurarent 
tous  deux  ravis,  et  à  qui  donneroit  la  gloire  à 
son  compaignon.  Leur  entretien  ne  fut  pas  pour 
ce  jour  seul  et  cest'  heure  ;  mais  il  dura  bien 
huict  jours,  pendant  lesquelz  ne  chaumarent  de 
s'entretenir  et  discourir  de  toutes  sortes  de 
sciences,  voyre  d'amours.  Et  puis  après  ces  dis- 
cours et  plusieurs  festins  que  luy  fit  M.  de  Sal- 
voyson, elle  s'en  partit  et  retourna  vers  Milan, 
où  elle  se  mit  à  louer  M.  de  Salvoyson  pardessus 
tous,  et  à  publier  ses  valeurs  et  vertus.  M.  de 

Salvoyson  en  fit  de  mesme  de  la  dame,  et  par 
ainsy  demeurarent  très  bien  satisffaitz  l'un  de 
l'autre. 

Telle  curiosité  fut  jadis  à  plusieurs  d'aller 
veoir  Scipion  l'Affricain  exprez  en  sa  maison  de 
Linterne,  dont  les  reliques  insignes  et  vieilles 
paroissent  encor  sur  le  grand  chemin  de  Rome 
à  Naples,  le  long  de  la  marine  ;  et  tous  passans 
aussy  Talloient  veoir  et  luy  porter  honneur, 
jusques  aux  corsaires  et  brigans,  qui,  posans 
leurs  barbares  cruautez  et  leurs  armes  à  part, 
Palloient  en  toute  humilité  reverencier,  veoir  et 
admirer  ses  valeurs  et  vertus.  Telle  fut  aussi  du 
grand  monde  qui  affluoit  à  Romme  pour  veoir 
Tite-Live,  autant  ou  plus  que  pour  la  grandeur, 
pompe  et  superfluité  de  la  ville.  Telle  fut  aussy 
celle  de  la  reyne  de  Saba  pour  veoir  Salomon  et 
contempler  sa  sapience  tant  célébrée. 

Or  c'est  assez  parlé  de  ce  grand  capitaine 
M.  de  Salvoyson  :  il  en  faut  parler  à  ceste  heure 
d'un  autre. 


CHAPITRE     XXVII. 

170.  M.  le  prteur  de  Cappue1. 

r,  d'autant  que  cy  devant  j'ay  allégué  les 
bons  capitaines  de  mer  que  l'empereur 
et  le  roy  d'Espaigne  ont  eu,  j'en  veux 
icy  de  mesmes  alléguer  aussy  aucuns 


1.  Dans  l'ancien  manuscrit  120,  la  vie  du  maréchal  de 

que  nos  grands  roys  François  I,  Henry  II  et 
leurs  enfans  ont  eu.  Et  commanceray  par  le  pre- 
mier au  seigneur  Léon  Strozze,  prieur  de  Cappue, 
lequel,  peu  de  temps  après  que  le  fils  bastard 
de  M.  de  Strozze  l  fut  tué  au  Port  Hercule,  fut 
tué  à  Escarling2,  avecques  un  grand  regret 
qu'il  eut  de  ce  nepveu  bastard,  et  ce  en  reco- 
gnoissant  ladicte  place  d'Escarling,  par  un 
paysan  qui  estoit  caché  derrière  une  haye,  qui 
luy  tira  un'harquebuzade  à  Padvanture,  telle- 
ment quellement,  car  il  n'estoit  trop  adroict 
harquebuzier  ;  mais  le  malheur  fit  qu'il  porta. 
Quelquesfois  telles  gens  mallotrus  font  des  coups 
dangereux  qu'on  ne  penseroit  jamais  :  ainsy  fut 
tué  M.  de  Bourbon  par  un  prebstre;  ainsy  le 
prince  d'Orange  devant  Sainct  Dizier  par  un 
prebstre;  ainsy  nostre  grand  roi  Henry  III  par 
un  moyne.  Dieu  guyde  aussy  bien  les  mains  de 
ces  gens  là  comme  d'autres. 

Ce  prieur  de  Cappue  a  esté  un  aussy  grand 
capitaine  de  mer,  comme  son  frère  3  de  terre,  de 
sorte  que  tous  les  ports,  les  costes  et  les  mers  de 
Levant  resonnent  de  luy,  tellement  que  son  nom 
les  remplit  encores  :  et  n'ay  veu  guieres  mari- 


St'rozze  se  trouvait  à  la  suite  de  la  notice  sur  M.  de  Sal- 
voyson. 

i .  On  ne  sait  trop  quel  membre  de  la  famille  des  Strozzi 
est  désigné  ici  par  Branthôme  sous  le  nom  de  seigneur 
Strozze.  La  suite  de  la  notice  semble  faire  croire  qu'il 
appelle  ainsi  Pierre  Strozzi,  maréchal  de  France,  frère  aîné 
de  Léon. 

2.  Scarlino,  petite  place  fortifiée  dans  la  principauté  de 
Piombino. 

3.  Pierre  Strozzi. 

niers,  matelotz,  pilottes  !,  patrons,  commues2, 
forçatz,  esclaves,  capitaines  et  soldats,  qui  ne 
Payent  dict  le  plus  grand  capitaine  de  mer  de 
son  temps  ;  et  bien  heureux  estoit  celuy  (comme 
j'ay  veu  en  plusieurs  endroitz  du  Levant)  qui 
pouvoit  dire  :  «  J'ay  navigué  et  combattu  sous 
le  prieur  de  Cappue  :  »  et  encor  qu'il  n'en  fust 
rien,  plusieurs  le  faisoient  accroyre  par  obsten- 
tation,  et  pour  ce  en  estre  plus  estimez. 

Quand  nous  allasmes  au  secours  de  Malte,  on 
ne  sçaroit  croyre  combien  de  telles  manières  de 
gens  en  ces  costes  venoient  aborder,  saluer  et 
honnorer  M.  de  Strozze  son  nepveus,  par  la 
seule  mémoire  de  ce  grand  oncle  ;  à  quoy  il  pre- 
noit  un  très  grand  plaisir,  car  il  l'aymoit  et 
Thonnoroit  plus  que  son  père,  à  ce  qu'il  m'a 
dict  souvent,  parce  qu'il  estoit  plus  doux,  et 
desiroit  plus  îuy  ressembler  qu'à  son  père; 
estant  jusques  là  si  jaloux  et  envieux  de  la  gloire 
qu'on  donnoit  à  son  père,  qu'il  en  estoit  quasy 
marry,  voyre  encor  jusques  là  de  dire  qu'il  avoit 
esté  plustost  capitaine  que  son  père  soldat, 
d'autant  qu'il  avoit  esté  dédié  à  l'église,  et  que 
advant  dans  Taage  il  avoit  pris  les  armes,  et  luy 
les  avoit  portées  fort  jeune.  Mais  en  cela  il 
s'abuzoit,  et  y  avoit  bien  de  la  diîïerance;  car 
M.  le  mareschal  sçavoit  plus  de  la  guerre  en  son 
bout  de  doigt  que  le  filz  en  tout  son  corps, 
encor  qu'il  soit  mort  en  réputation  d'un  bon 

1.  Var.  :  Argouzins. 

2.  Officiers  chargés  de    commander   aux  forçats   d'une 
galère. 

3 .  Philippe  Strozzi  fils  de  Pierre,  qui  périt  dans  un  com- 
bat naval  contre  les  Espagnols,  en  1 582. 

Branthôme  V  3 

capitaine,  et  que  je  l'ay  cogneu  tel.  Et  pour 
l'aage,  ce  n'est  rien,  car  il  y  en  a  qui  aproffi- 
tent  plus  en  un  morceau  de  guerre  que  d'autres 
en  cent  repas  ;  car  il  n'y  a  que  l'esprit  et  la 
pratique,  et  l'aage  n'y  sert  de  rien. 

Pour  parler  doncques  de  ce  M.  le  prieur  de 
Cappue,  son  premier  advenement  fut  lorsqu'il 
vint  servir  la  France,  quand  Barberousse  vint  en 
la  mer  de  Provance  et  qu'il  assiégea  la  ville  de 
Nice,  là  où  il  alla  bravement  à  l'assaut  avecques 
sa  troupe  de  Florantins  bannys,  d'un  costé,  et  les 
Turcs  de  l'autre,  lesquels  encor  qu'il  y  eust 
parmy  eux  meslez  force  janissaires,  les  meilleurs 
et  pius  aguerris  soldatz  qu'ils  ayent,  ne  firent 
point  de  honte  aux  chrestiens,  et  à  ces  Floran- 
tins conduicts  par  ce  brave  prieur;  car  ilz 
entrèrent  les  premiers  par  leur  bresche. 

Du  despuis  le  roy  François  le  prit  en  grand' 
opinion  et  amitié;  et  aussy  que  son  humeur  luy 
plaisoit  fort,  car  il  estoit  froid,  taciturne  et  de 
fort  douce  conversation,  et  pour  ce  le  roy  l'ay- 
moit  plus  que  le  seigneur  Strozze  '  :  et  le  roy 
Henry  tout  au  contraire,  car  il  aymoit  plus 
M.  de  Strozze,  à  ce  que  j'ay  ouy  dire  à  un  grand 
seigneur  et  à  une  grand'  dame  de  la  court  pour 
lors.  Ledict  roy  François  le  renvoya  puis  amprès 
ce  voyage  avecques  Barberousse  en  ambassade 
vers  le  sultan  Solyman  avec  dix  galères.  Si  fit 
aussy  quelque  temps  après  le  roy  Henry,  là  où 
il  fit  fort  son  proffict,  et  pour  s'en  servir  puis 


i.  Ici,  peut-être,  il  s'agirait  de  Philippe  Strozzi,  père  de 
Pierre  et  de  Léon,  celui  qui  se  tua  dans  sa  prison  à  Flo- 
rence. 

amprès  qu'il  fut  desapoincté  du  roy;  car  il  y 
avoit  si  bien  recognu  et  remarqué  les  costes,  les 
mers,  les  portz,  les  terrains,  les  isles,  les  caps, 
et  mesmes  ceux  de  l'Archipellago,  qu'il  y  porta 
biçn  amprès  du  dommage  et  de  ï'ennuy  [ . 

Le  roy  Henry  venant  à  la  couronne,  mondict 
sieur  le  prieur  eut  la  charge  de  passer  dix 
galleres  par  le  destroict  de  Gibartal,  de  la  mer 
de  Levant  en  la  grande  mer  Oceane,  pour  aller 
faire  la  guerre  en  Escosse,  là  où  il  la  fit  fort  bien 
avecques  ses  vaisseaux;  et  sur  tout  fit  très  bien 
quand  il  prit  le  fort  chasteau  de  la  ville  de  Sainct 
André,  là  où  il  vengea  l'assassinat  de  cest 
homme  de  bien  de  prellat,  M.  le  cardinal  de 
Sainct  André,  et  fit  pendre  tous  ces  maraux  qui 
l'avoyent  si  misérablement  assaisiné2. 

Il  se  fit  fort  craindre  en  ceste  contrée  ;  et  ces 
grandz  vaisseaux  et  ramberges  ?  d'Angleterre 
ne  luy  firent  grand  peur  ny  mal,  encor  que  ceste 
mer  leur  fust  plus  favorable  qu'aux  galleres.  Sur 
quoy  je  m'estonne  (il  faut  que  je  le  die  en 
passant)  de  quoy  les  douze  galleres  du  roy 
d'Espaigne,  estans  dans  l'escluse,  ne  firent  plus 
d'effort  et  d'efïect  sur  Ostande  et  leurs  vaisseaux 
qui  entroient  tous  les  jours  à  leurayse,  qu'ilzne 
firent 4  :  je  ne  veux  pas  parler  durant  l'hiver, 

1 .  Lorsque,  après  avoir  quitté  le  service  de  France,  il 
commanda  les  galères  de  Malte. 

2.  L'archevêque  David  Beaton,  assassiné  en  1559  dans 
une  émeute  que  ses  rigueurs  contre  les  protestants  avaient 
excitée. 

3.  Sorte  de  vaisseaux  longs  et  étroits,  particuliers  à  la 
marine  anglaise  (Je  cette  époque. 

4.  L'auteur  paraît  faire  allusion  au  fameux  siège  d'Os- 
tende,  qui  dura  depuis  1601  jusqu'en  1604    Leurs  vaisseaux 

car  elles  y  pouvoient  perdre  leur  latin  et  sçavoir 
et  force;  mais  Testé,  durant  les  calmes  et 
bonnaces  qui  surviennent,  qu'il  n'y  a  galleres 
lors  qui  ne  batte  à  son  ayse  six  et  sept  vaisseaux 
ronds  ' ,  comme  j'ay  veu  ailleurs  qu'à  La  Rochelle, 
où  je  vis  l'armée  du  comte  de  Montgoumery, 
montante  cinquante  vaisseaux,  faire  la  cane2  à 
six  galleres,  qui,  les  allant  canonner  de  près  par 
le  commandement  de  nostre  gênerai,  au  diable 
si  les  autres  osarent  bouger. 

La  fortune  luy  rist  fort  bien  en  ceste  mer 
aussy  bien  qu'en  l'autre,  jusqu'à  ce  qu'il  eut  un 
très  grand  subject  desemescontenterdeson  roy. 
Je  n'en  raconteray  point  le  subject,  car  on  le 
sçait  assez  et  qui  en  fut  l'auteur,  et  le  tort  qu'on 
luy  fit  d'usurper  sa  charge  pour  un  autre  qui  ne 
la  sçavoit  si  bien  que  luy;  pareil  traict  qui  fut 
faict  à  André  Doria  3.  Par  quoy,  rongeant  dou- 

s'applique  aux  vaisseaux  des  Hollandais,  qui  ravitaillaient 
constamment  la  place  malgré  les  croiseurs  espagnols.     . 

i.  C'est-à-dire  de  gros  vaisseaux  à  larges  flancs,  mau- 
vais manœuvriers. 

2.  C'est-à-dire  refuser  lâchement  le  combat.  Canner  est 
encore  une  expression  populaire  qui  a  le  même  sens.  Il 
s'agit  du  siège  de  La  Rochelle  de  1572-73. 

3.  André  Doria  quitta  le  service  de  France  pendant  le 
siège  de  Naples  en  1529,  mécontent  de  Lautrec,  comman- 
dant de  l'armée  française,  dont  il  secondait  les  opérations 
en  bloquant  la  place  du  côté  de  la  mer.  Doria  se  plaignait 
surtout  que  le  roi  de  France  s'appropriait  les  prisonniers 
espagnols  qu'il  avait  faits  dans  ses  combats  sur  mer,  et  ne 
lui  payait  pas  les  rançons  auxquelles  il  avait  droit.  Son 
principal  grief  paraît  avoir  été  l'occupation  de  Savone  par 
les  Français,  qui,  au  lieu  de  rendre  cette  place  à  la  Répu- 
blique de  Gênes,  prétendaient  la  garder  pour  eux. 

Le  personnage  que  Branthôme  ne  nomme  pas  et  qui 
desservit  Strozzi  auprès  du  roi,  fut  le  connétable  de  Mont- 

cernent  son  mal  tallent1,  son  despit  et  sa  rage, 
songe  de  ne  s'en  vanger  contre  son  roy  ny  la 
France,  prend  resolution  de  quitter  tout  et  de 
s'en  aller  à  Malte  servir  sa  religion  contre  les 
ennemys  de  la  foy,  contre  eux  vomir  son  venin  ; 
et  pour  ce,  par  un  matin  dit  adieu  à  tous  ses 
amys  et  capitaines  du  roy,  la  larme  à  l'œil,  part 
du  port  de  Marseille  avecques  deux  de  ses 
galleres  qui  estoient  à  luy,  et  prend  la  volte  de 
Malte.  Tour  certes  par  trop  généreux  pour  un 
mal  content  et  despité  !  car,  pour  vengeance,  il 
pouvoit  faire  du  mal;  s'emparer  de  plus  de 
galleres  de  celles  du  roy,  ravager  les  costes  de 
France,  voyre  faire  quelque  mauvaise  veneue  à 
Marseille,  s'emparer  de  quelqu'autre  bon  port, 
comm'à  la  desesperade,  faire  au  pis,  comme  le 
plus  barbare  corsaire  de  Barbarie;  mais  il  ne  fit 
rien  de  tout  cela,  considérant  qu'il  n'estoit  beau 
ny  honneste  de  se  servir  des  moyens  et  des 
places  de  son  roy  et  maistre,  qu'il  luy  a  donné 
en  garde,  pour  lui  faire  par  amprès  un  faux  bon 
et  une  fascheuse  guerre. 

Voylà  pourquoi  aucuns  ont  bien  blasmé 
André  Doria  d'avoir  faict  comme  cela;  car 
auparadvant  faire  la  guerre  à  son  roy  il  la  luy 
debvoit  annoncer,  amprès  s'estre  despouillé  de 
toute  sa  charge  et  rendu  ses  prisonniers  qu'il 
avoit,  en  ce  pourtant  que  le  roy  l'eust  satisfaict 
de  ce  qu'il  luy  debvoit.  Aucuns  le  déchargent 
pourtant  beaucoup.  Je  m'en  rapporte  à  leurs 
decizions  :  je  pense  que  j'en  parle  ailleurs. 

morency,  qui  voulut  donner  à  son  fils  François    le  com- 
mandement de  l'escadre  de  la  Méditerranée. 
1.  Mécontentement,  de  l'italien  mal  talento. 

Durant  ces  guerres  de  la  Ligue,  plusieurs  se 
sont  aydez  des  places  que  le  roy  dernier  leur 
avoit  données  en  garde,  et  de  ses  moyens  et 
finances,  pour  luy  faire  la  guerre  et  jouer 
fauce  compaignie,  comme  nous  avons  veu  :  ce 
qu'il  sçavoit  bien  dire  et  reprocher,  et  le  tort 
qu'ils  s'estoient  faictz,  et  à  leurs  consciences  et 
honneur,  plustost  que  ceux  qui  estoient  privez 
et  n'avoient  nulle  charge  publicque;  et  à  telz 
ne  leur  en  scavoit  il  tant  de  mal  comme  aux 
autres.  Aussy  plusieurs  en  ont  faict  tout  de 
mesmesà  M.  du  Mayne  '  ;  et  Font  quitté  et  donné 
les  places  au  roy,  qui  lui  appartenoient;  dont 
aucuns  disent  qu'ilz  se  sont  faictz  tort;  d'autres 
tiennent  que  non;  car,  pour  le  service  et  la  re- 
cognoissance  de  son  roy  il  ne  se  peut  commettre 
aucune  chose  reprochable  ny  vituperable.  Je 
m'en  rapporte  aux  bons  discoureurs  ;  aussy 
qu'il  estoit  ainsy  prédestiné  du  ciel  que  celuy  à 
qui  il  appartenoit  debvoit  estre  absolu  monarque 
de  la  France,  ainsy  que  jadis  Octave  Caesar  le 
fut  de  l'empire  romain. 

J'ay  veu  fort  louer  le  seigneur  de  Montespan 2, 
très  brave  et  vaillant  gentilhomme  de  Gascoi- 
gne,  d'un  traict  qu'il  fit  en  ceste  Ligue;  lequel, 
ayant  pris  conclusion,  comme  les  autres,  de  se 
rendre  à  son  roy*et  le  recognoistre,  alla  trouver 
M.  de  Nemours,  duquel  il  estoit  lieutenant  au 
pays  qu'il  tenoit,  et  luy  gardoit  trois  ou  quatre 
bonnes  places.  Amprès  luy  avoir  remonstré  sa 


i.  Le  duc  de  Mayenne,  le  dernier  chef  de  la  Ligue. 
2.  Antoine   de   Pardailhan   et  de   Gondrin,   marquis   de 
Montespan,  mort  en  1624. 

resolution  d'aller  trouver  le  roy,  et  qu'il  le 
voyoit  résolu  de  ne  le  cognoistre  point,  qu'il 
le  prioit  de  ne  trouver  point  mauvais  qu'il  le 
quictast,  mais  non  pourtant  qu'il  luy  voulust 
faire  faux  ny  lasche  tour  de  trahison  pour  ses 
villes,  car  il  les  luy  remettoit  touttes  entre  ses 
mains  :  ce  qu'il  fit  avant  que  partir;  et  puis 
ayant  pris  congé  honorablement  de  luy,  il  s'en 
part  sans  aucun  reproche,  et  avecques  beaucoup 
de  louanges  que  M.  de  Nemours  luy  donna,  et 
belles  offres  qu'il  luy  fit.  Ceste  mémoire  d'hon- 
neur luy  durera  pour  jamais.  Et  m'asseure  que 
le  roy  l'en  a  estimé  davantage,  comm'il  faict,  se 
servant  de  luy  très  bien  en  ces  guerres  espai- 
gnolles. 

Le  gouverneur  de  Vienne  ne  fit  pas  ainsy  à 
l'endroict  dudict  M.  de  Nemours  ',  qui  l'avoit 
nourry  page,  eslevé  et  advancé  ;  car  il  le  trahist, 
rendit  la  ville  qu'il  luy  avoit  donné  en  garde, 
au  roy  :  et  si  fit  bien  pis,  car  il  le  fit  empoison- 
ner, ce  dit  on  2  ;  car  il  en  a  l'ame  bourrellée  de 
cent  mille  gesnes,  et  tousjours  en  danger  de 
la  vie  et  attente  qu'on  ne  luy  rende  la  pareille  ; 
et  si  pour  cela  n'en  est  plus  esiimé.  Si  feray  je 
ce  conte  de  moy,  pauvre  chetif  que  je  suis. 

Au  commancement  des  troisiesmes  troubles, 
j'estois  en  garnison  dans  Peronne  avecques  ma 


1.  De  Dizimieu,  gouverneur  de  Vienne  en  Dauphiné 
pour  le  duc  de  Nemours,  livra  l'un  des  forts  de  cette  ville 
aux  royalistes,  en  avril  1595. 

2.  Ce  gouverneur  était  nn  Italien  nommé  Vicenzo 
Visconti.  Selon  M.  de  Thou,  ce  ne  fut  pas  celui-ci,  mais 
un  Français  nommé  Disemieu  qui  empoisonna  le  duc  de 
Nemours. 

compagnie  de  gens  de  pied  :  j'euz  quelques 
petits  mauvais  contentementz  de  mon  roy.  M.  le 
prince  et  M.  l'admirai  le  sceurent.  Hz  m'en- 
voyarent  M.  de  Theligny  (parce  qu'il  estoit 
mon  très  grand  amy)  me  présenter  beaucoup 
de  bons  et  honnorables  partys,  si  je  voulois  me 
mettre  avecqu'eux  et  gaigner  Peronne  pour  eux, 
dont  j'en  serois  amprès  gouverneur,  et  qu'ilz 
me  fourniroient  force  gens  pour  irfy  rendre  le 
plus  fort  et  la  garder,  comm'ilz  n'avoient  faute 
d'hommes.  Alors  je  fis  response  que  j'aymerois 
mieux  mourir  de  cent  mortz  que  de  faire  un  si 
lasche  et  vilain  party  à  mon  roy  que  de  luy 
trahir  une  ville  qu'il  m'avoit  donnée  en  garde  et 
garnison,  ny  de  m'en  ayder  pour  luy  faire  la 
guerre.  Le  roy  le  sceut  quelques  jours  après, 
qui  m'en  sceut  un  très  bon  gré  et  m'en  ayma 
plus  que  jamais.  Voylà  comment  il  se  faut  ac- 
quitter des  charges  qu'on  a  du  roy,  quelques 
mescontentementz  qu'on  aye  de  luy. 

Nous  volons  bien  que  nos  concierges,  nos 
métayers,  nos  valets  de  chambre,  quand  ilz 
sont  mal  contens  de  nous  et  nous  veulent  quic- 
ter,  qu'ilz  nous  rendent  compte  de  ce  qu'ilz  ont 
en  main,  nous  donnent  les  clefz,  nous  remet- 
tent tout  par  bon  compte  entre  mains.  Que 
s'ilz  font  autrement,  nous  les  faisons  chastier.  A 
votre  advis,  doncques,  que  doibvent  faire  nos 
roys  envers  nous  qui  leur  tenons  leurs  places  ? 
Il  se  feroit  un  beau  discours  sur  ce  subject  et 
bien  enrichi  de  beaux  exemples,  que  possible 
l'espère  je  faire  en  la  vie  du  feu  roy  Henri  ■'. 

i.  Henri  III.  On  n'a  point  cette  vie. 

Et  pour  retourner  à  M.  le  prieur  de  Cappue, 
j'ay  veu  une  lettre  dans  le  cabinet  de  M.  de 
Strozze,  qu'il  escrivit  à  sa  partance  à  ses  frères, 
laquelle,  pour  l'avoir  trouvée  très  belle,  j'ay 
advisé  de  la  mettre  et  insérer  icy,  elle  est  donc- 
ques  telle  : 

«  Messieurs  mes  frères,   j'ay  esté  forcé   de 

a  quicter  le  service  du  roy  pour  des  raisons  que 

a  vous  pouvez  sçavoir,  et  que  vous  entendrez 

«  mieux  par  Jehan  Cappon,  présent  porteur,  et 

«  desquelles  je  ne  vous  ay  peu  advertir  plustost 

ce  qu'à  cest'heure,  ayant  eu  à  grand  peine  les 

«  moyens  et  le  loisir  de  me  retirer.  Quand  bien 

ce  je  n'aurois  autre  considération  que   de   me 

«  vanger  du  tort  qui  m'a  esté  faict,  j'eusse  bien 

«  eu  de  beaux  et  grandz  moyens  de  ce  faire  ; 

«  mais  je  n'ay  voulu  rien  ravir  de  l'autruy,  ains 

«  plustost  laissé  du  mien.  Avecques  nostre  gal- 

«  1ère  doncques  et  d'une  autre,  que  j'ay  gaignée 

«  durant  ceste  guerre,  que  Sa  Majesté  m'a  oc- 

«  troyé,  je  me  retire  où  je  suis  obligé  de  faire 

a  service,   prest   tousjours   pourtant  à   rendre 

«  compte  de  ce  qui  me  sera  demandé,  affin  que 

«  tout  le  monde  cognoisse  quel  je  suis,  et  que 

«  vous,    mes   frères,    demeurez   avecques   tel 

«  contentement  d'esprit  que  mérite  l'honneur 

a  de  nostre  maison,  à  laquelle  est  séant  que 

«  tout  le  monde  soit  informé  de  nostre  raison 

ce  et  justice,  affin  que  ne  soyons  oppressez  par 

ce  ceux  qui  m'ont  voulu  deshonnorer  et  nuire  à 

«  ma  personne,  sans  avoir  esgard  à  la  fidelle 

ce  servitude  et  loyalle  affection  qu'ay  tousjours 

<(  portée  au  service  de  nostre  maistre,  contre 

a  lequel  je  proteste  n'attenter  jamais  rien  qui 
«  vous  puisse  porter  dommage  ny  desplaisir, 
«  ny  à  moy  blasme  ou  reprehension  quelconque. 
«  J'emmaine  avecques  moy  le  capitaine  Mont. 
«  Ma  délibération  est  de  faire  la  guerre  aux 
a  infidelles  pour  le  service  de  ma  religion.  A 
ce  Dieu,  mes  frères,  je  le  prie  de  bon  cœur  de 
«  vous  donner  en  France  meilleure  fortune  que 
«  la  mienne.  Ce  1 8e  de  décembre  1 5  5 1 .  » 

Qui  lira  bien  ceste  lettre  la  trouvera  très 
belle  ;  ell'estoit  en  italien.  Ainsy  qu'il  le  dit 
là,  ainsy  s'en  alla  il  à  Malte,  où  certes  il  fit  de 
belles  choses  contre  les  Turcs,  quand  il  alloit 
en  cours,  ainsy  que  j'ay  ouy  encor  conter  à 
plusieurs  braves  chevalliers  et  soldats  qui  es- 
taient avecques  luy,  et  qui  le  louoient  extres- 
mement;  et  porta  grand  proffict  et  richesse  à 
sa  religion,  et  à  luy  et  tout  :  car  (comme  j'ay 
dict)  il  avoit  si  bien  cogneu  et  remarqué  les 
terres  et  mers  du  Turc  lorsqu'il  estoit  au  ser- 
vice de  nos  roys,  qu'il  en  sceut  bien  faire  son 
proffict  et  bonne  praticque. 

Par  amprès  la  guerre  de  Sienne  et  Toscane 
survint,  et  pour  ce,  le  roy,  le  cognoissant  d'un 
très  grand  service,  l'envoya  prier  de  tourner  à 
luy  ;  lequel,  oubliant  tout  serment  et  injure 
passée,  retourna  fort  volontairement;  car  il 
aymoit  et  honnoroit  fort  le  roy,  non  pas  au- 
cuns de  ses  officiers . 

S'il  ne  fust  mort  si  tost,  le  seigneur  Strozze, 
son  frère,  et  luy,  eussent  faict  de  bons  services 
au  roy  ;  car  ces  deux  frères  s'entendoient,  s'en- 
tre-aymoient  et  s'entre-secondoient  très  bien  ;  si 

que  la  guerre  Siennoise  '  s'en  fust  ensuivye  plus 
heureuse  qu'elle  ne  fut. 

Ce  fut  luy  le  premier  autheur  de  ceste  forte- 
resse du  Port  Hercule,  qui  se  veoit  encor  au- 
jourd'huy  très  belle  :  aussy  les  Espaignols  y 
ont  un  peu  adjousté  du  leur.  De  raconter  tous 
les  beaux  faictz  qu'a  faict  ce  grand  capitaine, 
m'en  seroit  long  et  ennuyeux;  je  n'en  diray 
que  cestuy  cy  entre  tous  ses  plus  beaux,  lors- 
qu'il faillit  à  prendre  Barcelonne,  luy  estant  en 
charge  de  service  du  roy. 

Parquoy,  un  jour  il  part  de  Marseille  avec- 
ques  quelques  dix  à  douze  galleres,  fait  sem- 
blant d'aller  en  Levant  par  commandement  de 
son  roy,  les  chargeans  des  meilleurs  soldatz, 
mariniers  et  capitaines  qu'il  peut  choisir  et  qu'il 
cognoissoit  bien,  dit  adieu  pour  quelques  mois, 
affin  que  les  espions  de  Tennemy  luy  rapportent 
ainsy,  et  qu'il  faict  voylle  vers  la  volte  de  Le- 
vant ;  mais,  estant  en  plaine  mer  et  hors  de 
toute  veue,  tourne  proue  vers  Espaigne,  ayant 
eu  bon  advis  que  dans  Barcelonne  n'y  avoit  ny 
galleres  ny  gens  de  guerre  que  fort  peu,  car  tout 
estoit  allé  en  une  expédition  ;  et  me  semble  que 
c'estoit  en  celle  de  la  ville  d'Affrique2,  comme 
j'ay  ouy  dire,  ou  bien  je  me  trompe  :  et  pour  ce, 
observant  bien  le  temps  et  la  saison  que  les 
galleres  d'Espaigne  à  plus  près  debvoient  tour- 
ner, il  accommode  et  desguise  si  bien  ses  gal- 
leres  à   Tespaignolle,   avecques  bandieres,   ar- 

1 .  La  guerre  qui  eut  lieu  pour  la  possession  de  Sienne, 
qui,  en  ij  52,  s'était  mise  sous  la  protection  de  la  France. 

2.  A  Madhya,  ville  et  port  de  la  régence  de  Tunis. 

moiries  et  toute  autre  sorte  d'armement,  qu'elles 
ressembloient  du  tout  galleres  imperialles.  Et 
ainsy,  par  un  beau  jour  d'une  feste,  vint  pa- 
roistre  devant  Barcelonne ,  moictié  à  voyle , 
moictié  à  rame,  que  ceux  de  la  ville,  pensans 
que  ce  fussent  leurs  galleres,  accoururent  sur  le 
port  et  le  long  de  la  marine,  et  dedans  et  de- 
hors, pour  leur  faire  la  bien  venue  tournans  de 
leur  guerre,  ainsy  qu'est  la  coustume.  Mais  le 
malheur  fut  qu'en  aprochant  du  port  et  faisant 
bonne  mine,  il  fut  recognu  et  descouvert  par 
quelque  indiscret,  comme  il  y  en  a  tousjours; 
dont  l'alarme  s'ensuivit,  le  port  fermé,  tout  le 
monde  en  deffense,  si  bien  que  l'entreprise  se 
faillit.  Si  ne  se  retira  il  pas  qu'il  ne  fist  quelque 
coup  et  rafflade  ;  car  aussy  tost,  voyant  son  en- 
treprise faillie,  il  fit  jetter  les  esquifz  etfragattes 
en  mer  ;  et  en  terre,  le  long  de  la  coste,  ilz 
prindrent  une  infinité  de  cavalliers,  de  dames  et 
marchans,  qui  se  promenoient  le  long  de  la  mer 
et  ne  peurent  gagner  assez  à  temps  la  ville.  Il 
garda  les  prisonniers  pour  en  tirer  rançon,  et, 
comme  très  honneste  et  courtois,  il  laissa  aller 
les  dames,  cognoissant  en  son  cœur  généreux 
qu'il  n'est  pas  bienséant  de  faire  desplaisir  aux 
dames. 

De  mesme  courtoisie  usa  M.  de  Strozze  son 
frère,  au  voyage  d'Allemaigne,  à  l'endroict 
d'une  honneste  dame,  femme  du  capitaine  et 
gouverneur  de  Damvilliers  ;  ce  qu'il  sceut  très 
bien  remonstrer  au  marquis  de  Marignan  en  la 
guerre  de  Sienne,  d'autant  qu'aucuns  de  ses 
chevaux  légers,  avoient  pris  prisonnière  une 
dame  siennoise,  gentille  femme,  qui  s'appelloit 


M.  le  Prieur  de  Cappue.  45 

la  seignore  Lucresse  ;  et  pour  ce  de  mesmes  ses 
soldatz  avoient  pris  une  damoiselle  fleurantine, 
femme  d'un  capitaine  Coro[que],  que  soudain  il 
avoit  faict  délivrer  ;  et  pour  ce,  le  pria  de  faire 
délivrer  de  mesmes  ceste  dame  siennoise,  pour 
le  respect  que  Ton  doit  aux  dames,  à  leur  user 
de  touttes  courtoisies,  sans  autre  forme  de  ca- 
pitulation. M.  le  marquis  luy  envoya  la  seignore 
Lucresse,  et  consent  très  bien  avecques  M.  de 
Strozze  de  ne  faire  point  la  guerre  aux  dames 
ny  les  rançonner  aucunement  ;  mais  bien  luy 
[sçait  il]  reprocher  comment  du  temps  du  roy 
François,  ayant  son  armée  vers  Parpignan1, 
aucuns  capitaines  servans  le  roy,  et  mesmes  un 
seignor  Francisque  Vimercat,  prindrent  plusieurs 
dames  espaignolles  prisonnières,  les  devalli- 
serent  et  puis  les  rançonnèrent  estrangement  ; 
ce  qui  ne  fut  beau  ny  honneste.  Pour  lors  on 
disoit  qu'aucuns  de  ces  capitaines  estoient  de 
la  suitte  de  M.  de  Strozze  ;  sur  quoy  il  sembloit 
que  ledict  marquis  l'en  taxast  sourdement  et 
luy  jettast  ceste  pierre  dans  son  jardin  tout 
bellement;  dont  M.  de  Strozze,  s'en  doubtant, 
ne  luy  fit  autre  response,  si  non  luy  mander 
que  si  cela  estoit  advenu  du  temps  de  ce  roy 
François,  on  n'en  scauroit  trouver  aucune  de 
ce  règne  du  roy  Henry  qui  n'eust  esté  traictée 
que  très  courtoisement  et  nullement  rançonnée  ; 
tesmoing,  au  voyage  d'Allemaigne,  la  damoi- 
selle de  Bourlemont,  de  grand'maison,  qui  fut 
prise  en  un  chasteau  et  menée  à  la  reyne  pour 
estre  l'une  de  ses  filles  et  y  estre  nourrie  en  sa 

1.  En  1 542 . 

cour,  où  elle  ayma  mieux  estre  qu'en  son  pays  ; 
et  y  a  esté  tousjours  nourrye  et  bien  traictée, 
comme  honneste  fille,  belle  et  agréable  qu'elle 
estoit,  et  l'ay  veue  telle  jusqu'à  ce  qu'elle  fut 
maryée  en  la  maison  de  Bonneval1,  grande 
maison  de  Lymosin.  Je  croy  qu'elle  vit  encor. 

Voylà  comment  ces  deux  grandz  capitaines 
dirent  gentiment  leurs  raisons  les  uns  aux  au- 
tres :  dont  je  m'estonne  que  ce  marquis  s'allast 
souvenir  de  ces  dames  espaignolles  et  les  allé- 
guer, puisqu'il  y  avoit  si  long  temps  de  ce 
voyage  et  que  cela  estoit  arrivé  ;  mais  il  s'en 
alla  ce  coup  très  bien  souvenir,  pour  s'en  servir 
ainsy  à  poinct  ;  car  quand  en  vient  à  ces  choses, 
il  faut  songer  toutes  les  raisons  et  argumens  que 
l'on  peut  pour  faire  sa  cause  bonne. 

J'ay  faict  ceste  disgression  sur  les  courtoisyes 
que  ht  aux  dames  de  Barcelonne  M.  le  prieur 
de  Cappue.  Il  faillit  aussy  une  fort  belle  entre- 
prise à  surprendre  Zara  en  Barbarye,  distante 
de  la  mer  douze  milles,  y  estant  allé  avecques 
quatre  galleres  de  la  religion  et  deux  des  siennes, 
chargées  d'une  eslite  de  braves  chevalliers  et 
vaillans  soldatz  :  mais  le  malheur  fut  que,  le 
soir  mesme  de  la  nuict  qu'ilz  allarent  à  Zara  2,  y 
arriva  Salarais  Turc,  qui  avecques  quelques 
chevaux,  en  chemin  faisant  et  passant,  tirant 
vers  Alger  et  y  estant  logé,  survinrent  les  che- 
valliers, qui,  estans  descouvertz,  furent  avecques 

i.  Gabriel  de  Bonneval  épousa  Jeanne,  fille  du  baron 
d'Angiure  de  Bourlemont. 

2.  Il  faut  chercher  cette  ville  de  Zara  non  loin  d'Alger, 
c'est  peut-être  l'ancienne  Isseria.  —  Salarais  est  probable- 
ment pour  Salih  arraïs,  c'est-à-dire  le  capitaine  Salih. 

une  grand  alarme  et  force  repoussés,  et  perdiftm 
leur  dessein  ;  si  bien  que  sans  ceste  malencontre 
eussent  pris  la  place  et  pillée. 

Or  j'achève  la  louange  de  ce  grand  capitaine 
de  mer,  m'estant  efforcé  à  le  louer  par  les  plus 
briefz  mots  que  j'ay  peu,  et  mesmes  par  le  tum- 
beau  que  luy  fit  M.  du  Bellay  (comm'à  son 
frère)  en  latin  !,  dont  la  substance  est  telle  : 

ce  Moy,  ce  grand  capitaine  Léon  Strozze,  je 
ce  ne  gis  icy  [ensevely]  dans  ce  vase  ;  car  un  si 
«  petit  vase  ne  sçaroit  comprendre  un  si  grand 
a  homme  :  la  terre  ne  me  comprend  non  plus  ; 
ce  mais  une  gloire  plus  grande  que  la  terre  m'a 
ce  enlevé  au  ciel  cornm'un  bel  astre  pour  les 
ce  nautonniers,  affm  que,  comme  jadis  les  eaux 
ce  ont  porté  et  soustenu  mes  vaisseaux  et  ployé 
ce  soubz  moy,  maintenant  il  me  plait  estre  dieu 
ce  de  la  mer.  Allez  doneques,  vous  autres  qui 
ce  viendrez  amprès  moy  et  qui  aurez  ma  charge, 
ce  allez  hardiment  sur  les  eaux,  car  je  vous  y 
ce  prépare  et  dresse  un  bon  chemin  et  très  seur.  » 

Ces  deux  frères  eurent  autres  deux  frères, 
non  tant  pareilz  aux  deux  premiers,  mais  pour- 
tant leur  approchans,  qui  furent  le  seigneur 
Robert  Strozze  et  M.  le  cardinal2,  bons,  hon- 
nestes  et  habilles  seigneurs.  Aussy  tous  quatre 
furent  ilz  filz  d'un  brave  père,  le  seigneur 
Philippe  Strozze;  lequel,  encor  qu'il  n'ayt 
monstre  par    plusieurs    preuves ,    comme    ses 

1.  Voy.  Joachim  Bellai,  Andini  poematum  libri  quatuor, 
1558.  La  même  épitaphe  se  trouve  en  français,  sous  forme 
de  sonnet  dans  ses  Œuvres,  imprimées  en  1573,  in-8°. 

2.  Laurent  Strozzi,  archevêque  d'Aix  et  cardinal  ;  il 
mourut  à  Avignon,  en  décembre  1 5  7 1 . 

deux  premiers  enfans,  qu'il  fust  si  grand  ca- 
pitaine comm'eux,  si  a  il  esté  un  très  habille 
homme,  brave  et  très  courageux,  ainsy  qu'il 
le  monstra  à  sa  mort  :  car,  ayant  esté  pris  du- 
rant les  guerres  et  tumultes  de  Florance,  aux- 
quelles il  s'estoit  entremis,  plus  par  la  per- 
suasion et  quasy  contraincte  de  son  filz  Pierre 
Strozze  (ce  disent  aucuns  qui  en  ont  escrit  ',  et 
que  je  Pay  ouy  dire  mesmes  à  des  anciens  dans 
Fleurance),  qui  estoit  un  homme  actif,  violent, 
mouvant  et  brave,  et  luy  cryoit  à  toute  heure 
qu'il  se  falloit  esmouvoir  pour  la  patrie  ;  mais 
estant,  de  malheur,  pris  sur  ce  faict  et  détenu 
prisonnier  dans  le  chasteau  de  Fleurance,  plus- 
tost  que  d'endurer  des  cruelles  gesnes  pour 
confesser  ses  secretz  à  la  ruyne  de  ses  amys, 
et  encourir  une  mort  indigne  de  luy  et  de  son 
parentage,  autant  généreusement  que  patiem- 
ment se  mit  contre  la  gorge  (aucuns  disent 
contre  l'estomach)  un'espée  qu'un  Espaignol 
de  sa  garde  avoit  laissé  par  mesgarde  ;  et  fut 
trouvé  mort  sur  le  carreau ,  tout  sanglant , 
ayant  laissé  sur  sa  table  un  petit  billet  escrit, 
qui  disoit  :  «  Puisque  je  n;ay  sceu  bien  vivre, 
«  c'est  bien  raison  que  je  sçache  bien  mourir  et 
a  que  je  mette  fin  à  ma  vie  et  à  mes  misères 
«  par  un  cœur  généreux.  »  Et  au  plus  bas  mit 
encor  en  escrit  (que  ceux  qui  ont  faict  men- 
tion de  sa  mort  ne  le  disent  point  pourtant; 
mais  M.  de  Strozze  dernier,  son  petit  filz,  et 
duquel  il  portoit  le  nom  de  Philippe,  me  l'a 

i .  Paul  Jove,  cité  plusieurs  fois  par  Branthôme  dans  le 
cours  de  cette  notice. 

ainsy  asseuré),  ce  vers  de  Virgille,  prononcé 
par  Didon  à  l'heure  de  son  trespas  : 

Exoriare  aliquis  nosiris  ex  ossibus  ultor  1 . 

«  Qu'il  puisse  sortir  quelque  brave  de  mes  os  et  de  mon 
«  sang,  qui  vengera  ma  mort.  » 

Ainsy  que  fit  Anibal  long  temps  par  amprès 
contre  les  Romains,  descendus  de  leur  perfide 
Œneas,  et  les  mena  beau  jusqu'à  sa  destinée 
preffixe.  Qu'il  y  en  a  eu  despuis  ce  vers  pro- 
noncé qui  l'ont  bien  praticqué  de  pères  en  fils 
au  monde  !  ce  qui  est  un  des  grands  secrets  de 
Dieu  qui  soit.  De  mesmesont  faict  messieurs  les 
enfans  dudict  seigneur  Philippe  sur  la  ven- 
geance de  sa  mort,  et  surtout  les  seigneurs 
Pierre  et  Léon  Strozze,  qu'au  lieu  de  quelques 
gouttes  de  sang  qu'espandoit  le  père,  ilz  en  ont 
faict  couler  des  ruisseaux,  et  de  celuy  des  Es- 
paignols,  Florantins,  et  de  plusieurs  autres  leurs 
adversaires. 

M.  de  Strozze  dernier,  son  petit  filz  2,  pour 
l'amour  de  son  jeun'aage,  n'eut  grand  temps 
à  en  faire  de  mesmes,  à  cause  que,  quand  la  paix 
fut  faicte  des  deux  roys  chrestien  et  catholique, 
il  estoit  fort  jeune  et  peu  pratiq  aux  armes,  en- 
cor  qu'il  les  eust  un  peu  portées.  Toutesfois  ne 
faut  doubter  que  si  les  guerres  eussent  duré,  ou 
survenu  comme  des  guerres  civilles,  qu'il  ne  se 
fust  espargné  nullement  à  nuyre  à  ses  ennemis 
anciens  ;  car  il  hayssoit  mortellement  le  grand 
duc  Cosme.  Et  ne  luy  ay  veu  tant  désirer  chose, 

1,  Enéide,  liv.  IV,  vers  62^. 

2,  Philippe  Strozzi. 

Branîhôme  V  4 

si  non  deux  bonnes  galleres  et  un  petit  port  en 
Frovance  pour  luy  faire  du  mal  et  à  ses  costes, 
encor  que  la  reyne  mère  l'avoit  pris  en  bonne 
amitié,  et  telle,  qu'elle  luy  '  fit  faire  ses  ob- 
sèques à  Nostre  Dame  de  Paris,  touttes  telles 
qu'on  a  accoustumé  faire  aux  empereurs,  aux 
roys  et  aux  grands  princes,  comme  je  vis,  dont 
M.  de  Strozze  en  desesperoit.  Je  sçay  bien  ce 
qu'il  m'en  dit  :  aussy  le  grand  duc  le  craignoit 
autant  qu'il  fit  jamais  son  père  ;  car  je  le  sçay. 
J'en  parle  ailleurs  2. 

Pour  parler  encor  de  ce  grand  Philippe , 
ainsy  que  j'ay  veu  son  pourtraict  en  plusieurs 
lieux,  il  avoit  bien  la  vraye  mine  de  faire  ce 
coup  de  sa  mort,  et  aussy  qu'il  avoit  la  créance 
légère  (ce  disoit  on)  et  approchante  d'aucuns 
anciens  Romains,  de  ces  braves  qui,  pour  im- 
mortaliser leur  nom,  ne  craignoient  de  se  def- 
faire  eux  mesmes.  Aussy  a  on  dict  de  luy  et 
escrit  :  qu'il  sentoit  un  peu  mal  du  paradis  et 
de  l'enfer,  et  se  mocquoit  tout  ouvertement  des 
préceptes  de  la  foy  chrestienne,  et  que  de  là 
on  croyoit  qu'il  s'addonnast  sans  scrupulle  fort 
à  faire  l'amour  aux  nonnains,  ne  faisant  nulle 
difficulté  de  les  desbaucher.  Du  reste,  il  estoit 
libéral,  magniffique,  fort  aymé  de  ses  conci- 
toyens, et  fort  sçavant;  et  voylà  pourquoy  ce 
grand  sçavoir  luy  nuisit  à  sa  créance,  estant 
un  instrument  fort  dangereux  pour  la  mettre  à 
mal  si  l'on  ne  le  gouverne  bien,  tout  ainsy  qu'à 
un  petit  enfant  un'espée  en  sa  main. 


i.  Luy  s'applique  au  duc  Corne. 
2.  Voy.  ci-dessus,  tome  II,  p.  37. 

On  dict  que  feu  M.  de  Strozze  son  filz  luy 
ressembloit  un  peu  en  ceste  foy  ;  je  n'en  sçay 
rien  ;  mais  il  estoit  homme  de  bien  et  d'hon- 
neur. Bien  est  vray  que  la  reyne  qui  l'aymoit, 
et  son  ame  et  tout,  après  l'avoir  souvant  pressé 
et  importuné  de  lire  dans  la  Bible,  et  qu'il  y 
trouveroit  chose  leans  qui  l'ediffieroit  de  beau- 
coup, et  en  auroit  fort  grand  contentement, 
après  plusieurs  reffus,  le  tenant  un  jour  en  sa 
chambre,  luy  monstra  ladicte  Bible  pour  y  lire 
au  moins  un  chapitre  qu'elle  luy  monstra,  pour 
l'amour  d'elle  ;  ce  qu'il  fit  et  le  lit  :  et  y  ayant 
trouvé  un  passage  qui  ne  luy  pleust,  il  ferma 
aussy  tost  le  livre,  et  dit  à  la  reyne  que  ce  pas- 
sage luy  faisoit  perdre  le  goustz  de  lire  les  autres. 
Je  ne  nommeray  point  ledict  passage,  de  peur 
d'escandalle.  Je  l'ay  ouy  conter  ainsy  à  personne 
de  foy. 

Sur  ce  je  finys  le  parler  de  ces  messieurs  de 
Strozze  ;  aussy  que  j'en  parle  ailleurs  '. 


Chapitre  XXVIII. 

î  7 1 .  M .  le  baron  de  la  Garde.  —  1 72 .  M.  le  grand 
prieur  de  France  de  la  maison  de  Lorraine. 

(^^i^S)r,  ^'autant  qu'en  parlant  de  M.  le 
iprieur  de  Cappue,  grand  homme  de 
mer,  il  m'est  entré  en  pensée  d'en  par- 
ler d'autres  bons  que  nos  roys  ont  eu  à 

1.  Voy.  ci-dessous  le  livre  des  Couronnels. 

leur  service  :  j'en  veux  doncques  parler  de  deux 
qui  ont  estez  généraux  des  galleres  de  France, 
qui  sont  estez  M.  le  baron  de  La  Garde  et  M.  le 
grand  prieur  de  France,  de  la  maison  de  Lor- 
raine, frère  à  feu  M.  de  Guyze. 

D'autant  que  le  baron  de  La  Garde  a  esté  le 
premier,  j'en  parleray  doncques  de  luy  le  pre- 
mier ;  et  diray  comme  à  son  commancement  on 
l'appelloit  le  capitaine  Poulin,  et  ce  nom  luy  a 
duré  long  temps1.  Feu  M.  de  Langeay,  estant 
lieutenant  du  roy  en  Piedmont,  l'esleva  et  Fad- 
vança,  pour  le  cognoistre  homme  d'esprit,  de 
façon  et  de  belle  valeur  et  apparence  (car  il 
estoit  beau  et  de  belle  taille),  et  pour  le  co- 
gnoistre de  bon  service. 

Il  le  fit  cognoistre  au  roy  François,  après  les 
mortz  de  Rincon  et  Fregouze2,  par  plusieurs 
voyages  qu'il  luy  fit  faire  vers  Sa  Magesté  ;  si 
que,  le  sentant  digne  de  le  bien  servir,  il  l'en- 
voya en  ambassade  vers  le  grand  seigneur, 
sultan  Soliman,  pour  négocier  avecques  luy  à 
prester  quelque  grosse  armée  de  mer  à  faire  la 
guerre  aux  mers  et  aux  costes  de  l'empereur. 
Il  eut  en  cette  négociation  de  grandes  peines, 
là  où  il  luy  fallut  bien  desployer  ses  espritz  et  se 
monstrer  quel  il  estoit  ;  car  il  luy  fallut  com- 


i .  Son  vrai  nom  était  Escalin  :  il  occupa  et  perdit  à  di- 
verses reprises  les  fonctions  de  général  des  galères,  et  mou- 
rut en  1 5 78. 

2.  En  1541,  Antoine  Rincon  et  César  Frégose  [ce  der- 
nier exilé  génois],  ambassadeurs  de  François  Ier,  furent  as- 
sassinés par  ordre  du  marquis  del  Vasto,  à  ce  qu'on  croit, 
en  se  rendant  à  Venise,  d'où  ils  devaient  passer  à  Cons- 
tantinople  pour  solliciter  les  secours  du  sultan. 

battre  contre  les  secrettes  menées  de  l'empereur 
qu'il  faisoit  à  Constantinoble,  contre  les  fermes 
resolutions  des  Vénitiens,  contre  les  mauvaises 
volontez  des  bâchas,  et,  qui  plus  est,  contre  l'ar- 
rogance et  inconstance  de  Soliman,  qui  main- 
tenant luy  promettait,  maintenant  se  desdisoit  ; 
mais  il  alla,  il  vira,  il  trotta,  il  traicta,  il  mo- 
nopola  ',  et  fit  si  bien,  et  gaigna  si  bien  le  ca- 
pitaine des  janissaires  de  la  Porte  du  grand- 
seigneur,  qu'il  parla  au  grand-seigneur  comm'il 
voulut,  l'entretint  souvent  ;  et  se  rendit  à  luy 
si  agréable,  qu'il  eut  de  luy  enfin  ce  qu'il  vou- 
lut; et  emmena  Barberousse  avecques  ceste 
belle  armée  que  plusieurs  encor  qui  vivent  ont 
veue  en  Provance  et  à  Nice  2. 

Mais  à  quel  honneur,  s'il  vous  plaist,  ledict 
capitaine  Poulin  mena  il  ceste  armée,  luy  qui 
ne  s'estoit  veu,  n'avoit  pas  long  temps,  que 
simple  soldat  et  capitaine  Poulin?  Ce  fut  que 
le  grand  seigneur,  au  despartir,  commanda  à 
Barberousse  d'obeyr  du  tout  en  tout  au  capi- 
taine Poulin  et  se  gouverner  par  son  conseil  à 
faire  la  guerre  aux  ennemys  du  roy,  selon  son 
vouloir  ;  en  quoy  il  s'en  sceut  très  bien  faire 
accroyre,  car  Barberousse  n'osa  jamais  attaquer 
ny  faire  mal  à  aucuns  chrestiens,  bien  que  ce 
fust  sa  vraye  proye,  par  où  il  passa,  et  mesmes 
à  toutes  les  terres  du  pape,  comme  au  port 
d'Hostie  et  autres,  qui  trembloient  de  peur,  et 

1 .  Monopoler  avait  alors  le  sens  d'intriguer.  Explique  qui 
pourra  comment  on  avait  donné  à  ce  verbe  grec  une  sem- 
blable signification.  Elle  est  d'ailleurs  fixée  par  Cotgrave, 
qui  traduit  Monopoler,  îo  conspire  or  combine  together. 

2.  En  1543. 

Rome  et  tout,  et  tous  les  cardinaux  encor  qui 
y  estoient;  car  le  pape  ny  estoit  pas,  estant 
lors  à  Bouloigne  ;  mais  le  capitaine  Poulin  leur 
manda  qu'ilz  n'eussent  point  de  peur,  et  qu'on 
ne  leur  feroit  aucun  mal,  ny  à  pas  un  chrestien 
qui  fust  amy  et  confédéré  du  roy. 

J'ay  veu  plusieurs  vieux  capitaines  qui  ont 
veu  tout  le  mystère  de  ce  voyage  de  Provance 
et  du  siège  de  Nice  :  mais  c'estoit  chose  es- 
trange  à  veoir  comme  ce  capitaine  Poulin  se 
faisoit  obeyr  et  respecter  parmy  ces  gens,  plus 
certes  que  ne  faisoient  de  plus  grandz  que  luy 
qui  estoient  là.  Je  luy  ay  veu  discourir  une  fois 
de  ce  voyage  et  négociation  ;  mais  il  faisoit 
beau  l'en  ouyr  parler,  et  la  peyne  qu'il  y  eut  ; 
dont,  entre  autres  particularitez,  il  dist  qu'il  es- 
toit  venu  en  vingt  un  jours  de  Constantinople  à 
Fontainebleau,  où  estoit  le  roy,  qui  estoit  une 
extresme  dilligence. 

Je  luy  ay  ouy  dire  aussy  qu'il  avoit  veu  au 
grand  seigneur  un  panache  de  plumes  de 
phœnix,  et  qu'il  luy  avoit  faict  monstrer  par 
grand  speciauté  1  :  et  quand  moy  et  d'autres  luy 
remonstrasmes  qu'il  n'y  avoit  qu'un  seul  phœnix 
au  monde,  et  que  luy  mesme  se  brusle  quand 
vient  sa  fin,  si  bien  qu'il  estoit  mal  aysé  de  re- 
couvrer son  pennache,  il  respondit  qu'il  n'estoit 
pas  inconvénient 2  qu'il  n'en  eust  trouvé  des 
plumes,  par  une  grand'curiosité  qu'on  y  pou- 
voit  rapporter  pour  en  chercher  et  trouver  aux 


i.  Par  faveur  spéciale. 

2.  Contradictoire,  impossible,  incompatible  avec  l'opinion 
reçue  touchant  le  phénix. 

pays  et  aux  lieux  où  il  habite  et  branche,  et 
mesmes  lorsqu'il  mue  en  sa  saison,  comme  font 
des  autres  oyzeaux  qui  en  font  fort  ainsy  tum- 
ber  de  leur  corps.  Il  y  peut  avoir  là  de  l'appa- 
rence, et  aussy  qu'à  la  curiosité  d'un  si  puissant 
et  grand  seigneur  rien  ne  pouvoit  estre  impos- 
sible ;  car  d'un  seul  clin  d'œil  il  estoit  obey  fort 
exactement. 

J'ay  ouy  dire  à  M.  de  Lanssac,  le  jeune,  qu'à 
ce  grand  et  superbe  édifice  l'Escurial,  le  roy 
d'Espaigne,  pour  y  mettre  et  appendre  ses  ar- 
moyries  en  éternelle  mémoire,  il  y  fit  engraver 
ses  armoyries  dans  une  pierre  de  foudre  si 
grande ,  qu'à  plain  et  à  ouvert  elles  y  sont 
gravées ,  et  luy  cousta  deux  cens  mill'escus, 
ayant  esté  curieux  de  l'envoyer  rechercher  jus- 
ques  en  Arabie,  et  l'achepter.  Cela,  le  grand 
Turc  en  pouvoit  faire  de  mesme  de  son  panache. 

Or,  par  ses  services,  ce  capitaine  Poulin  fit 
si  bien,  que  son  roy  le  fit  gênerai  de  ses  gal- 
leres.  Mais,  s'estant  un  peu  trop  emporté  ri- 
goureusement en  Provance  contre  les  héré- 
tiques de  Merindor  et  Cabrerez  (car  il  hayssoit 
mortellement  ces  gens  là),  il  encourut  la  malle 
grâce  de  son  roy,  dont  il  en  garda  la  prison 
long  temps  l'espace  de  trois  ans.  Aussy  en  par- 
tant de  là  il  disoit  :  qu'il  pensoit  passer  maistre 
es  arts,  y  ayant  faict  son  cours  l'espace  de 
trois  ans.  Et  sans  ses  bons  services  il  fust  esté  en 
plus  grand'peyne  ;  mais  amprès,  le  roy,  le  sen- 
tant très  capable  pour  le  servir  en  ses  mers,  le 
remit  encor  gênerai  des  galleres. 

Aussy  servit  il  bien  aux  guerres  de  Toscane 
et  de  Corse,  là  où  un  jour  il  fit  un  brave  corn- 

bat ,  très  hasardeux  et  heureux  ;  car,  tournant 
de  Civita  Vechia  avecques  deux  galleres  (au- 
cuns disent  six),  s'estant  eslevé  un  orage  et 
une  tourmente  si  terrible,  fut  contrainct  de 
se  jetter  sur  la  plage  de  Sainct-Florant  en 
Corsegue,  attendant  que  la  furye  de  la  mer 
s'appaisast.  Durant  laquelle  vindrent  passer 
à  sa  veue  unze  grandes  naves  bien  armées  en 
guerre  et  chargées  de  six  milPEspaignols  qui 
s'en  alloient  en  Italie  et  descendre  à  Gennes. 
Mais  M.  le  baron  de  La  Garde  les  alla  attaquer 
aussy  tost  avecques  ses  galleres  en  ceste  mer 
haute,  qui  estoit  en  fort  peu  d'avantage  pour 
luy,  et  grand  pour  les  vaisseaux  ronds,  et  les 
combattit.  M.  le  marquis  de  Spinola,  s'il  eust 
tenté  tel  hasard  devant  Ostande,  il  en  fust  esté 
encor  plus  estimé.  Si  bien  qu'ayant  entrepris  le 
plus  grand  et  le  plus  brave,  le  cannona  et  le  mit 
à  fondz,  et  amprès  en  fit  autant  à  un  autre  ;  si 
bien  que  les  autres,  voyans  le  misérable  estât  de 
leurs  compaignons,  se  mirent  à  la  fuitte,  com- 
bien que  les  galleres  les  suivissent  ;  mais  la  mer 
estoit  si  grande  et  si  desadvantageuse  pour  les 
galleres,  qu'elles  ne  les  peurent  atteindre,  ayans 
gaigné  la  haute  mer,  et  se  perdirent  aussy  tost 
de  veue.  En  ces  deux  perdeues  il  y  avoit  quinze 
cens  Espaignols,  dont  la  plus  part  furent  tous 
noyez,  et  si  peu  de  ceux  qui  en  eschapperent 
furent  mis  aux  fers.  Ceux  qui  sçavent  que  c'est 
des  combatz  de  mer  balanceront  bien  à  dire 
si  celuy  là  fut  plus  heureux  que  valeureux,  ou 
plus  valeureux  et  hasardeux  que  heureux.  Quant 
à  moy,  je  dis  et  l'un  et  l'autre  ;  car  ce  M.  le  ba- 
ron de  La  Garde  estoit  très  brave   et  vaillant 

de  sa  personne,  comm'il  a  monstre  tousjours. 

Je  le  vis  une  fois  à  la  court,  estant  à  Paris, 
au  commancement  du  règne  du  petit  roy 
Charles  IX,  faire  appeller  le  jeune  La  Molle  à 
se  battre  contre  luy  ;  mais  il  avoit  grand  envie 
de  se  battre,  et  mal  aysement  se  peut  il  accor- 
der ;  et  pour  venir  là  il  avoit  quitté  Tordre  et 
ne  vouloit  point  qu'il  luy  servist  de  rien  là, 
comme  de  ce  temps  les  moins  vaillans  s'ay- 
doient  de  ce  privilège  ;  dont  il  fut  fort  estimé 
de  plusieurs;  car  je  le  vis  :  il  n'estoit  point 
pour  lors  gênerai,  car  M.  le  grand  prieur 
l'estoit. 

Il  a  esté  très  malheureux  en  ceste  charge, 
car  plusieurs  fois  il  y  a  esté  en  dedans  et  dehors; 
dont  aucuns,  après  la  mort  de  M.  le  grand 
prieur1,  et  que  M.  le  marquis  d'Albœuf2  eut 
succédé  en  ceste  charge,  dirent  à  la  court  : 
qu'on  avoit  faict  grand  tort  à  cest  honnorable 
vieillard  et  capitaine,  qui  avoit  tant  bien  servy 
la  France,  et  mesmes  pour  si  peu  de  jours  qu'il 
avoit  à  vivre,  et  que  M.  d'Albœuf  s'en  fust  bien 
passé,  car  il  estoit  assez  riche,  grand  et  chargé 
d'autres  charges  d'ailleurs,  sans  prendre  celle-là, 
à  laquelle  il  estoit  novice,  pour  n'avoir  veu  ny 
praticqué  de  mer. 

Enfin  amprès  la  mort  dudict  M.  le  marquis, 
ainsy  qu'il  est  raison  que  toutes  choses  retour- 
nent en  leur  premier  estre,  M.   de  La  Garde 

1.  François  de  Lorraine,  père  de  François  II,  duc  de 
Guise.  V.  l'article  suivant. 

2.  Charles  de  Lorraine,  fils  de  René  de  Lorraine,  marquis 
d'Elbœuf,  et  de  Louise  de  .Rieux,  comtesse  de  Harcourt, 
cousin  germain  du  duc  de  Guise. 

rentre  en  sa  première  charge,  laquelle  il  a 
gardée  sans  aucun  reproche  jusqu'à  sa  mort  : 
et  la  vieillesse  ne  luy  en  a  faict  aucun  qu'il 
n'ayt  tousjours  bien  faict,  mesmes  sur  ses  plus 
vieux  jours  au  siège  de  La  Rochelle,  là  où  il 
garda  et  empescha  bien  l'entrée  du  port,  et 
aussy  quand  le  secours  de  M.  de  Montgommery 
y  vint,  qui  ne  peut  entrer,  et  fut  contrainct  de 
se  mettre  au  largue  ■  ;  qui  fut  cause  que  le 
lendemain  il  alla  avecques  ses  galleres  l'appeller 
au  combat  avecques  coups  de  canon  ;  mais  il 
n'y  voulut  point  venir.  C'estoit  un  homme  qui 
entendoit  bien  son  mestier  de  marine. 

Ce  fut  luy  qui  fit  faire  ceste  belle  gallere 
qu'on  appelloit  La  Reaile  y  et  qui  l'arma  à  ga- 
loche et  à  cinq  pour  banc 2,  dont  paradvant  on 
n'en  avoit  veu  en  France.  Despuis  ceste  mode 
a  continué,  qui  est  bien  meilleure  que  l'autre 
vieille,  qu'on  a  laissé  il  y  a  long-temps  par  tout 
le  Levant.  Celle  que  André  Doria  avoit  faict 
pour  l'entreprise  de  Tunes  à  y  recevoir  l'empe- 
reur, n'estoit  que  de  quatre  i,  et  fut  trouvée  de 
ce  temps  très  belle  et  superbe.  Ceste  gallere 
reaile  de  jadis  fut  si  bien  faicte  et  commandée 
par  le  brave  gênerai,  qu'elle  a  duré  et  servy 
d'ordinaire  plus  de  trente  ans,  encor  qu'elP  eust 


i.  Au  large. 

2.  Galoche,  selon  le  Dict.  de  Trévoux,  est  un  trou  dans 
le  panneau  d'une  écoutille  pour  faire  passer  un  câble.  Je 
ne  pense  pas  qu'il  soit  question  ici  de  cette  sorte  de 
galoche.  Je  crois  plutôt  qu'il  s'agit  de  l'installation  des 
rames  que  le  baron  de  la  Garde  avait  allongées,  car  il 
fallait  cinq  hommes  pour  en  mettre  une  en  mouvement. 

3.  Rameurs. 

eu  un  tour  de  reings  soubz  feu  M.  le  grand  prieur; 
et  pour  ce,  sur  ce  patron,  feu  M.  le  marquis 
d'Albœuf  en  fit  faire  une  très  belle  et  toute 
pareille,  qu'on  appelloit  La  Marquise,  de  son 
nom.  Le  conte  de  Rais  l'achepta  despuis,  et  dure 
encor,  mais  meilleure  voylliere.  Elle  servit  de 
generalle  luy  vivant;  et  rendit  à  M.  de  La 
Garde  sa  reaile,  qui  luy  servit  encor  assez  de 
temps  de  generalle  ;  mais,  ne  s'en  pouvant  plus 
servir,  non  plus  que  d'un  vieil  cheval  qui  n'en  peut 
plus,  il  en  fit  faire  une  encor  plus  belle  et  meil- 
leure que  ny  La  Realle  ny  La  Marquise;  tant 
cest  homme  s'entendoit  bien  en  son  estât  ;  et 
l'aymoit.  Outre  ceste  suffisance,  il  estoit  très 
honnorable,  magniffique,  splandide,  grand  des- 
pensier  en  sa  charge,  très  libéral  et  trop,  car  il 
est  mort  pauvre,  encor  qu'il  eust  faict  de  beaux 
butins  en  son  temps  ;  mais  il  despensoit  tout, 
tant  il  estoit  magnifique. 

Amprès  que  Monsieur  (despuis  nostre  roy 
Henry  IIIe)  eut  combattu  les  huguenots  en  ces 
deux  battailles  rangées  de  Jarnac,  Montcontour 
et  autres  lieux  et  sièges,  sa  renommée  voila  par- 
tout de  luy  et  de  ses  prouesses,  si  qu'il  se  fit 
un  pour-parler  de  maryage  d'entre  luy  et  la 
reyne  d'Angleterre  ;  je  diray  en  sa  vie  à  quoy  il 
tint  qu'il  ne  se  conclud  :  mais  les  parolles  et 
les  choses  en  allèrent  si  advant,  que  nous  demeu- 
rasmes  quelque  temps  tousjours  en  suspens  à 
dire,  de  moys  en  moys  :  ce  Nous  partons  pour 
«  aller  en  Angleterre  et  à  Londres.  )>  Et  debvoit 
Monsieur  y  estre  porté  par  les  galleres  de 
France,  qui  estoient  encore  en  ceste  mer  Oceane. 
Mais  M.  de  La  Garde  en  fit  un  si  superbe  appa- 

reil  de  ses  galleres  et  aprestz  d'ornement,  qu'on 
dit  qu'il  luy  cousta  plus  de  vingt  mille  escus  : 
entre  autres,  le  plus  beau  fut  que  tous  les  forçatz 
de  sa  realle  eurent  chascun  un  habillement  de 
velours  cramoisy,  à  la  matellottç  (M.  le  grand 
prieur  de  Lorraine,  duquel  je  parleray,  avoit 
heu  ainsy  les  siens  habillés  long-temps)  ;  la 
pouppe  et  la  chambre  de  pouppe  toute  tapissée 
et  parée  de  mesme  velours,  avecqu'  une  broderie 
d'or  et  d'argent  large  d'un  grand  pied,  avecques 
pour  devise l  une  palme  en  broderie  d'or  et 
d'argent,  soufflée  et  agitée  de  tous  ventz, 
avecques  des  mots  grecs  qui  disoient  :  «  Bien 
«  que  je  sois  et  aye  esté  agité  bien  fort,  jamais 
(c  je  n'ay  tumbé  ny  changé.  »  Comme  de  vray 
il  n'a  jamais  faict,  et  a  tousjours  esté  bon  et 
loyal.  Les  licts  couverts,  orillers,  bancz  de 
chambre  et  de  pouppes  de  mesmes  ;  les  estan- 
dardz  flambantz,  banderolles  moictié  de  mesmes 
et  moictié  de  damas,  tous  frangez  d'or  et  d'ar- 
gent. Bref,  c'estoit  un  chose  très  magnifique  à 
«jveoir.  Et  en  tel  superbe  appareil  debvoit  entrer 
avecques  les  autres  galleres,  qui  pouvoient 
monter  jusques  à  dix,  dans  la  rivière  de  la 
Tamise  à  Londres.  Je  vous  laisse  à  penser  la 
superbeté  d'entrée  que  ce  fust  esté,  sans  tant 
d'autres  magnifficences  et  grandes  compaignies 
de  braves  gentilzhommes.  Et  tout  cela  ne  servit 
de  rien  à  ce  pauvre  seigneur  du  baron  de  La 
Garde,  si-non  despenses  pour  luy  ;  et  quelques- 
fois  il  en  faisoit  parer  sa  chambre  de  pouppe, 
que  j'ay  veu  ainsy  ;  et  moy  indigne  me  suis 

i .  Insigne,  c'est  le  sens  de  l'espagnol  divisa. 

couché  et  dormy  en  ces  beaux  lictz,  où  il  faisoit 
très  bon. 

Enfin  il  est  mort  ayant  laissé  plus  d'honneur 
à  ses  héritiers  l  que  de  biens,  et  en  l'aage  de 
plus  de  quatre-vingtz  ans  ;  et  si  ne  se  monstroit 
trop  vieux,  retenant  encor  quelque  belle  et 
bonne  grâce  et  apparance  du  passé ,  qui  le 
faisoit  très  admirer  à  tout  le  monde,  avecques 
ses  beaux  contes  du  temps  passé,  de  ses  voyages, 
de  ses  combatz,  qui  ont  estez  si  frequens  et  as- 
sidus, que  les  mers  de  France  et  d'Espaigne, 
d'Italye,  de  Barbarie,  de  Constantinoble  et 
Levant,  en  ont  longuement  raisonné  :  erffcor 
croys-je  que  les  flotz  en  bruyent  le  nom. 

Quant  à  moy,  encor  qu'il  me  fist  perdre  une 
fois  un  butin  de  douze  milP  escus  qu'un  navire 
que  j'avois  en  mer  m'avoit  faict,  et  ne  le  trou- 
vant de  bonne  guerre  ne  de  prise,  me  le  fit 
rendre2,  dont  il  m'en  fit  force  excuses,  j'en 
diray  à  jamais  ses  vertuz.  Si  diray-je  encor  ce 
mot  de  luy,  comme  je  luy  ay  ouy  dire,  et 
d'autres  avecques  moy  (car  il  ne  s'en  faignoit 
point,  et  en  faisoit  gloire)  :  qu'estant  extraict 
de  bas  lieu,  les  guerres  de  Milan  et  de  Piedmont 
esmeues,  il  y  eut  un  caporal  d'une  compaignie 
passant  par  le  bourg  dudict  Poulin,  et  s'appe- 
loit  La  Garde  ;  du  despuis  il  en  voulut  porter  le 
nom  ;  le  voyant  jeune  enfant,  gentil  et  tout 
esveillé  d'esprit  avecques  bonne  façon,  le  de- 
manda à  son  père  pour  le  mener  avecques  luy  : 


i.    Son    principal    héritier    fut    Louis   de    Monteil    de 
Grignan. 
2.  C'est-à-dire  m'obligea  de  le  rendre. 

le  père  le  luy  reffusa  ;  mais  il  se  desroba  du 
père,  et  s'en  va  avecques  le  caporal,  et  le  servit 
de  goujat  ■  environ  deux  ans  ;  et  puis,  le  voyant 
de  bonne  voulonté,  luy  donna  l'arquebuze,  le 
fit  si  bon  soldat  qu'il  parut  tousjours  pour  tel  ; 
puis  fut  enseigne,  et  lieutenant,  et  puis  capi- 
taine. Ah  !  qu'il  s'est  veu  sortir  de  très  bons 
soldats  de  ces  goujatz! 

172.  — Amprès  qu'il  fut  desappoincté 2  de 
sa  generallité  des  galleres,  pour  raison  que  j'ay 
dict,  M.  le  grand  prieur  de  France,  de  la  maison 
de  Lorraine  *,  frère  à  ce  grand  duc  de  Guyze, 
l'eut  pour  sa  valeur  et  mérite  ;  car,  amprès  avoir 
faict  son  premier  apprentissage  de  guerre  soubs 
M.  son  frère  au  siège  de  Metz  et  la  battaille  de 
Ranty  4,  où  il  fit  monstre  de  ce  qu'il  estoit  et 
qu'il  seroit  un  jour,  s'en  alla  à  Malte  servir  sa 
religion  5  ;  où  estant,  par  son  illustre  race  et  par 
sa  valeur  et  vertu,  il  fut  faict  gênerai  des  gal- 
leres de  sa  religion. 

Et  d'autant  que  la  noble  coustume  est  là  de 
ne  les  entretenir  ny  de  les  annichiller é  en  oyzi- 


1.  Garçon  au  service  d'un  soldat,  qui  portait  ses  armes 
dans  les  marches. 

2.  //,  c'est-à-dire  le  baron  de  la  Garde.  Desappoincté 
est  pris  dans  un  sens  différent  de  celui  qu'a  ce  mot  aujour- 
d'hui. Branthôme  le  prend  pour  le  contraire  d'appoincter, 
qui  signifiait  alors  donner  un  emploi. 

3.  François  de  Lorraine,  fils  de  Claude  de  Lorraine, 
premier  duc  de  Guise,  né  en  1534,  mort  en   1563. 

4.  Gagnée  en  1554  par  Henri  II  sur  les  Espagnols. 

j.   C'est-à-dire    l'ordre  religieux   de   Malte,  auquel   il 
appartenait. 
6.  Italianisme,  pour  annihiler,  rendre  nul. 

vetté  dans  le  port,  ordinairement  elles  vont  en 
cours,  comme  j'ay  veu  et  y  suis  esté.  Parquoy 
un  jour  entre  autres,  ledict  M.  le  grand  prieur 
y  estant  allé  avecques  quatre  galleres  seule- 
ment, et  ayant  battu  la  mer  long-temps  sans 
aucune  rencontre,  et  se  faschant  d'un  retour 
inutile,  il  luy  prend  fantaisie  icontre  l'oppinion 
pourtant  des  plus  vieux  capitaines  et  mariniers 
d'aller  se  présenter  devant  le  port  de  la  ville  de 
Rodes,  et  là  appeller  au  combat  les  galleres  qui 
y  sont  pour  la  garde;  lesquelles,  après  avoir 
assez  attendu,  en  voylà  sortir  six  de  nombre 
seulement,  et  venir  à  luy,  lesquelles  n'estoient 
des  pires  choysies.  mais  très  bien  spalverades  et 
armées  de  forçatz,  mariniers  et  soldatz,  janis- 
saires et  Turcs>  et  des  meilleurs  ;  pensez  qu'ils 
ne  les  avoient  pas  oublyés. 

Sans  autre  temporisement  Ton  vient  au  com- 
bat, et  à  s'investir  de  telle  furye,  que  la  victoire 
demeure  ambiguë.  Enfin,  après  grand  tuerie  et 
desfaicte  d'un  costé  et  d'autre,  la  victoire  de- 
meure au  prince,  n'ayantz  estez  pourtant  séparez 
que  pour  l'obscurité  de  la  nuict,  et  si  le  combat 
commança  despuis  huict  heures  du  matin  au 
grand  jour,  et  dura  jusqu'à  la  nuict  brune,  que 
rien  ne  se  veoyoit  que  les  canonnades  et  harque- 
buzades. 

Le  prince  y  perdit  de  bons  hommes  et  de 
nobles  chevalliers,  avecqu'  une  gallere  des 
siennes,  qui  fut  mise  à  fonds  ;  mais  il  demeura 
victorieux  par  lafuitte  de  trois,  et  une  emmenée 
en  triumphe  et  pour  butin,  et  deux  mises  à 
fondz,  dont  l'une  y  fut  mise  par  un  acte  très 
généreux  d'un    chevallier  gascon    duquel  j'ay 

oublié  le  nom,  a  mon  très  grand  regret  ;  et  m'en 
veux  mal,  car  il  debvoit  estre  cognu  par  tout  le 
monde  et  gravé  en  lettres  d'or. 

Ce  brave  et  vaillant  chevallier  doncques, 
ayant  sauté  dans  une  des  galleres  ennemyes 
avecques  aucuns  de  ses  compaignons,  et  ayant 
forcé  la  proue  et  la  rambade  ',  et  demeuré 
maistre  du  tout  jusqu'à  l'arbre2,  il  trouva  là  un 
renfort  de  pouppe  de  ceux  qui  tindrent  ferme, 
et  repoussarent  aysement  les  nostres,  d'autant 
qu'ilz  estoient  en  peu  de  nombre  ;  de  sorte 
qu'ilz  furent  contraincts  de  se  retirer  et  ressau- 
ter  dans  leur  gallere.  Mais  ce  chevallier  gascon, 
résolu  et  déterminé  de  mourir  par  un  faict  géné- 
reux, vint  au  fougons,  et  là  prend  un  tison  de 
feu,  et  soudain  descend  en  bas  dans  la  chambre 
de  la  munition,  et  mit  le  feu  dans  les  poudres  ; 
si  qu'en  se  perdant  il  perdit  et  gallere  et  tout  ce 
qui  estoit  dedans,  et  tout  alla  à  fondz  et  à  tous 
les  diables.  C'est  bien  un  acte  romain  de  ceux 
du  temps  passé  ;  mais  pourtant  ne  s'en  trouvera- 
il  pas  une  douzaine  de  pareilz. 

Une  dame  de  Cypre,  un  de  ces  ans  après  la 
conqueste  faicte  par  les  Turcs,  estant  emmenée 
esclave,  en  fit  de  mesmes,  mettant  le  feu  dans 
la  gallere  où  ell'  estoit  ;  laquelle  la  fit  perdre 
par  ce  traict  généreux  plutost  que  d'estre  à 
jamais  misérablement  esclave. 

Voylà  doncques  M.  le  grand  prieur  qui  se 
retire  victorieux,  mais  avecqu'un  très  cher  mar- 

i .  La  partie  du  tillac  qui  touche  à  la  proue,  le  gaillard 
d'avant  d'une  galère. 

2.  Le  mât. 

3.  Le  foyer  de  la  cuisine. 

ché  de  victoire,  et  blessé  de  deux  fleschades 
grandement  ;  et  n'eut  guieres  de  ses  gens  qui 
ne  fussent  mortz  ou  blessez  ;  et  ses  galleres  fort 
percées,  brisées  et  fracassées,  et  quasy  ayant 
perdu  forme  de  galleres  ;  et  fit  ainsy  son  entrée 
triumphante  dans  le  port  de  Malte  :  dont  un 
chascun,  en  ayant  sceu  le  discours  du  combat, 
ne  peut  assez  le  louer  et  admirer  ;  et  m'estonne 
que  ceux  qui  ont  escrit  de  ce  temps-là  n'ont  mis 
ceste  journée  très  mémorable. 

Je  l'ay  ouy  raconter  ainsy  à  M.  le  grand 
prieur,  mesmes  à  force  autres  chevalliers  qui 
estoient  avecques  luy,  lesquels  il  faisoit  beau 
ouyr  raconter.  Lorsque  mondict  sieur  le  grand 
prieur  tourna  de  Rome,  où  il  avoit  mené  son 
frère,  M.  le  cardinal  de  Guyse,  pour  l'eslection 
du  pape  Pie  IV,  il  passa  à  Gennes,  et  là  prit 
port  et  terre  ;  car  lors  la  paix  estoit.  Il  alla 
veoir  le  seigneur  André  Doria,  qui  vivoit  encor, 
mais  très  vieux  et  cassé,  non  pourtant  qu'il 
n'eust  le  jugement  et  la  parolle  très  bonne  et 
belle,  et  la  façon  et  tout.  Il  fit  un  grand  hon- 
neur à  mondict  sieur  le  grand  prieur,  çt  le 
festina  :  et  le  loua  fort  de  ce  combat  que  je 
viens  de  dire,  qu'il  mit  en  avant  exprès  pour  le 
louer  et  dire  que  c'estoit  un  des  beaux  combatz 
qui  s'estoit  faict  en  ceste  mer  pour  si  peu  de  vais- 
seaux qu'il  y  avoit,  et  mesmes  en  allégua  plusieurs 
des  siens  beaux  qu'il  avoit  faictz  en  son  temps. 

Mais  il  n'allégua  pas  (dit  amprès  et  à  part  à 
M.  le  grand  prieur  un  vieux  capitaine  de  mer 
la  faute  qu'il  fit  à  Saincte-Maure  I   de  sa  re- 

1,  En  1  ç  39,  dans  le  golfe  d'Ambracie. 

Branthôme,  V  5 

traicte  :  ayant  tant  de  fois  appelle  Barbe-Rousse 
au  combat,  et  voyant  qu'il  sortoit  [hors]  du 
golphe  pour  aller  à  luy,  se  retira  à  force  de 
rames  et  voylles,  non  pourtant  sans  perdre 
quelques  vaisseaux  (dont  Ferdinand  de  Gon- 
zague,  lors  visce-roy  de  Scicille,  estant  en  ceste 
armée,  cuyda  désespérer)  ;  et  lors  aussy  qu'il  fit 
perdre  ces  braves  soldatz  espaignols  dans  le 
Gastel  Novo  »,  encor  qu'il  eust  eu  ces  deux  fois 
deux  des  plus  belles  armées  qu'il  avoit  jamais 
eu. 

Ceux  qui  l'excusoient  disoient  :  qu'il  ne  vou- 
loit  rien  hasarder,  et  en  un  coup  perdre  sa 
réputation,  son  avoir  etceluy  de  l'empereur  son 
maistre,  qui  lui  avoit  deffendu  de  ne  rien  ha- 
sarder que  bien  à  propos.  Ceux  qui  le  blasmoient 
disoient  :  qu'il  y  avoit  quelque  sourde  intelli- 
gence entre  Barbe-Rousse  et  le  seigneur  André 
Doria,  d'autant  que  la  gloire  de  l'un  estoit  celle 
de  l'autre,  et  qu'autrement  leurs  maistres  ne 
fairoient  cas  d'eux. 

Aussy,  parmy  leurs  esclaves,  le  proverbe 
couroit  :  que  le  corbeau  ne  crevoit  jamais  les 
yeux  à  un  autre  corbeau,  et  aussy  encor  que 
corsario  à  corsario  no  ay  que  ganar  los  barilles 
d'agua  ;  c'est-à-dire,  «  que  corsaire  à  corsaire 
«  il  n'y  a  rien  à  gaigner  que  les  barilz  des  for- 
ce çatz,  »  comme  j'ai  dict  ailleurs. 

Voylà  comme  ces  deux  grandz  capitaines,  et 
les  plus  grands  de  toute  la  mer  du  Levant,  fai- 
soient  leurs    affaires,    l'un    aux    despans    des 


i,  Castel  Nuovo,  ville  de  Sicile  (?),  pris  et  saccagé  par 
Barberousse  en  1339. 

chrestiens,  et  l'autre  des  infidelles,  ce  disoit  on 
alors  :  tant  y  a  d'hypocrisye  et  de  fictions  au 
monde! 

Ce  M.  le  grand  prieur,  dont  je  parle,  ne  flat- 
toit  pas  ainsy  le  dé  »  à  l'endroict  des  ennemys 
de  sa  religion  ;  car  il  les  hayssoit  mortellement. 
Je  me  souviens  que,  lorsque  le  roy  François 
l'envoya  à  Marseille  quérir  les  galleres  pour 
venir  en  la  mer  Oceane,  et  de  là  faire  la  guerre 
en  Ecosse,  je  le  vis  cent  fois  maudire  ceste 
occasion,  et  cent  fois  aussy  les  guerres  civilles 
qui  vindrent  quelque  temps  amprès  en  France  ; 
car  il  avoit  résolu  de  se  bannyr  pour  un  temps 
de  la  France,  aller  à  Malte,  en  prendre  la  ban- 
diere,  et  exécuter  une  entreprise  qu'il  avoit  sut- 
Rhodes,  et  qu'il  tenoit  très  facille  ;  et  s'asseu- 
roit  de  l'emporter,  à  l'ouyr  discourir,  mais  non 
pas  qu'il  en  descouvrist  les  plus  grandz  secretz. 

Il  prenoit  une  douzaine  de  ses  galleres,  et 
emmenoit  un'infinité  de  très  belle  jeunesse  de 
France,  avecques  une  fleur  de  bons  soldatz.  Il 
m'avoit  faict  promettre  que  j'irois  avecques  luy; 
je  n'avois  garde  d'y  faillir,  car  je  n'ay  jamais 
aymé  en  mon  jeun'aage  qu'aller.  Il  avoit  trouvé 
une  fort  belle  invantion  pour  armer  ses  galleres 
en  combat,  que  je  n'ay  point  veu  ny  ouy  parler. 
Bref,  il  avoit  là  un  beau  dessain. 

Le  matin  du  jour  de  la  battaille  de  Dreux, 
ainsy  qu'il  desjunoit  et  tous  nous  autres  qui 
estions  avecques  luy,  je  luy  ouys  dire  que  s'il 

1 .  Flatter  le  dé,  ne  pas  parler  franchement  et  librement 
de  quelque  chose,  adoucir  quelque  chose  de  fâcheux  par 
des  ménagements. 

mouroit  en  ceste  battaille,  qu'il  ne  regrettoit  en 
rien  tant  sa  mort,  si-non  qu'il  perdoit  l'occasion 
de  faire  son  entreprise  de  Rhodes  advant  mou- 
rir ;  qu'il  la  pensoit  infailliblement  emporter,  et 
puis,  ceste  entreprise  exécutée,  qu'il  ne  se  sou- 
cioit  jamais  plus  de  mourir.  Mais  le  malheur, 
qu'ayant  combattu  ce  jour  très  vaillamment,  et 
s'y  estant  par  trop  eschaufïé,  et  retournant  tout 
suant  le  soir  qu'il  faisoit  un  froid  extresme,  et 
son  page  escarté  ne  l'ayant  peu  trouver  pour 
luy  donner  sa  louviere ,  il  fut  contrainct  de 
boire  ainsy  sa  sueur  qui  se  refroidissoit  sur  son 
corps  ;  et  pour  ce  en  engendra  un  faux  purizy  ' 
qu'il  garda  plus  de  six  sepmaines,  dont  enfin  il 
en  mourut,  par  un  très  grand  dommage,  et  plus 
qu'on  ne  le  sçauroit  exprimer  ;  car,  n'ayant  pas 
encor  trente  ans,  il  se  fust  rendu  un  des  grands 
personnages  de  mer  qu'on  eust  sceu  veoir  ;  car 
s'il  y  estoit  brave,  vaillant  et  hasardeux,  il  y 
estoit  bien  autant  expert  et  très  bon  marinier, 
si  que  bien  souvent  il  reprenoit  les  meilleurs 
pilottes,  comittes,  argousilz2  et  mattellots,  ce 
que  j'ay  veu  moy-mesmes,  et  les  rasseuroit  et 
enseignoit  :  comme  j'y  vis  lorsque,  comme  j'ay 
dict  en  la  vie  de  la  reyne  d'Escosse,  que  nous 
nous  approchasmes  de  l'Escosse  et  que  ce  grand 
brouillard  nous  [saisit]  qu'un  chascun  s'en 
estonnoit,  luy  ne  perdit  jamais  cœur  ny  juge- 
ment, rasseura  tout  et  opina  ce  qu'il  falloit, 
contre  l'opinion  des  mariniers,  pilottes  et  co- 


ï.  Var.  :  Purezy. 

2.  Argousin,  sergent  de  galère.   Sous-officier  chargé  de 
la  surveillance  des  forçats. 

mittes,  dont  l'on  se  trouva  bien  ;  et  là  je  le  vis 
aussy  bien  opinier  et  bien  dire  que  le  meilleur 
pilotte  qui  fut  jamais.  En  retournant  les  galleres 
d'Italie,  car  il  estoit  allé  mener  son  frère  M.  le 
cardinal  de  Guyze.  comme  j'ay  dict  ailleurs, 
toutes  les  galleres,  et  la  sienne  première,  s'al- 
loient  périr,  sans  luy  et  son  advis  et  hasard, 
dans  le  golphe  de  Ligourne  '.  De  mesmes  rame- 
nant ses  galleres  de  Levant  en  Ponant,  elles 
estoient  perdues,  sans  luy,  aux  asnes  de  Bour- 
deaux2,  là  où  il  courut  très  grand  fortune  :  car 
il  n'envoyoit  jamais  devant  pour  tenter  la  risque 
ou  pas,  ou  l'advanture,  mais  alloit  tousjours 
le  premier  devant,  ainsy  qu'est  la  coustume  qu'il 
faut  que  la  generalle  ou  la  realle  tousjours 
aille  devant  toutes  les  autres  ;  ce  qu'il  fait  très 
beau  veoir  certes,  soit  ou  à  combattre  ou  à  faire 
voyage,  avecques  sa  belle  bannière  ou  estandart 
gênerai  et  son  grand  fanal. 

Il  s'est  veu  par  un  coup  commander  â  qua- 
rante galleres  ;  et  c'est  ce  que  nos  roys  de 
France  ont  eu  jamais  de  plus  en  mer,  ou  quel- 
ques deux  ou  trois  d'advantage  ;  ce  qui  faisoit 
fort  paroistre  leur  gênerai,  en  quelque  part  qu'il 
fust  ou  allast,  pour  la  belle  suitte  que  je  luy  ay 
veu  ordinairement  de  gentilshommes,  de  capi- 
taines de  galleres  et  de  soldats,  de  chevalliers 
et  autres  plusieurs  honnestes  gens,  outre  qu'il 
estoit  très  magnifique  et  d'une  très  belle  des- 
pense et  beau  joueur. 

Il  avoit  M.  de  Carses,  son  lieutenant  gênerai, 


1 .  Livourne. 

2.  Bancs  dangereux  à  l'entrée  de  la  Gironde. 

qui  estoit  un  très  sage,  brave  et  vaillant,  riche 
et  magnifique  seigneur,  et  beau  joueur,  aussy 
comme  son  gênerai,  et  qui  avoit  faict  belle 
preuve  de  sa  valeur  en  Piedmont,  commandant 
à  deux  enseignes  de  gens  de  pied,  et  estoit 
grand  seigneur  de  moyens  et  de  grand'  despense. 

Les  deux  lieutenans  de  ses  deux  galleres  es- 
taient M.  le  chevallier  de  Tenance,  et  M.  de 
Beaulieu-Chastaignier,  de  Poictou,  frère  de 
M.  Chastaignier  qui  avoit  esté  gouverneur  dudict 
M.  le  grand  prieur,  au  gouvernement  duquel  il 
avoit  eu  très  grand  honneur  ;  car  ces  deux 
MM.  de  Tenance  et  Beaulieu  estoient  fort  met- 
tables1 et  bien  choysis. 

Il  avoit  le  seigneur  de  Basché-Martel,  très 
bon  homme  de  mer,  lequel  amprès  la  paix  le 
grand  duc 2  retira  à  soy,  et  le  fit  gênerai  de  ses 
galleres. 

Il  avoit  M.  le  comte  Fiasque  ?,  seigneur 
d'honneur,  de  vertu  et  valeur,  et  de  grande 
fidélité  à  la  France,  qu'il  a  tousjours  inviolla- 
blement  gardée,  si  que,  pour  ses  vertus,  ayant 
esté  avant  ambassadeur  vers  cest  empereur 
Maximilian,  où  il  traicta  le  mariage  de  nostre 
très  illustre  Ysabelle  d'Austrie  *,  le  roy  Charles 
et  le  roy  Henry  III  le  firent  chevallier  d'honneur 
des  reynes  leurs  femmes  [estât  qui  ne  se  commet 
à  gens  de  peu]. 


i.   Mettable,   présentable.  Molière  a  dit  dans  le  même 
sens  :  ...  ce  visage  est  encor  fort  mettable. 

2.  De  Florence. 

3.  Scipion  de  Fiesque,  comte  de  Lavagne. 

4.  Isabelle   d'Autriche,   reine    de    France,    femme    de 
Charles  IX. 

Il  avoit  aussy  leseigneur  Cornelio  Fiasque1 ,  son 
parent,  un  très  bon  et  grand  capitaine,  et  vaillant. 

Il  y  avoit  aussy  le  capitaine  Pierre  Bon,  dict 
M.  de  Meuillon,  très  bon  capitaine,  qui  pour  sa 
suffizance  fut  gouverneur  de  Marseille  et  du  fort 
de  Nostre-Dame  de  la  Garde;  le  capitaine  Mau- 
rice son  lieutenant,  fort  brave. 

Il  y  avoit  aussy  M.  le  chevallier  de  Charlus, 
de  très  bonne  et  ancienne  maison  d'Auvergne, 
qui  estoit  un  très  bon,  brave  et  vaillant  homme 
de  mer,  et  qui  avoit  beaucoup  veu  et  retenu. 

Il  y  avoit  aussy  le  capitaine  Albize,  bon  et 
ancien  capitaine. 

Bref,  ce  me  seroit  trop  grande  longueur  et 
importunité,  si  je  voulois  dire  et  speciffier  tous 
ses  capitaines  des  galleres,  qui  estoient  tous 
gens  de  mérite,  qu'il  faisoit  tous  beau  veoir 
auprès  de  leur  brave  gênerai,  qui  leur  donnoit 
toute  pareille  lueur  que  la  lune  à  ses  estoilles. 

Ce  n'est  pas  tout  ce  qu'il  faut  notter  en  luy  ; 
car,  s'il  estoit  bon  homme  de  mer,  il  estoit 
aussy  bon  homme  de  terre.  Se  trouvant  en  des 
combatz,  il  s'en  acquittoit  très  bien,  en  toute 
valeur  et  honneur.  Il  estoit  un  très  bon  homme 
de  cheval.  Et  que  peu  ou  jamais  s'est  veu  qu'un 
homme  de  marine  fust  bon  homme  de  cheval  ! 
ainsy  que  je  l'ay  veu  par  expérience,  comme 
chose  plaisante  à  veoir,  que  ces  gens  maritimes 
monter  à  cheval  et  les  picquer.  M.  le  grand 
prieur  y  estoit  fort  adroict,  de  très  belle  assiette 
et  de  fort  belle  grâce. 

1.  Cornelio  de  Fiesque  qui  prit  les  armes  contre  Gènes 
en  janvier  1647. 

Je  le  vis  une  fois  à  Amboise,  à  un  courrement 
de  bague  qu'y  fit  le  roy  François  II,  la  desbattre 
contre  M.  de  Nemours,  qui  estoit  des  meilleurs 
hommes  de  cheval  de  France,  dix  fois  l'un  après 
l'autre  ;  enfin,  M.  le  grand  prieur  l'emporta  pour 
l'unziesme  fois  l. 

Il  estoit  monté  sur  un  barbe,  habillé  fort 
gentiment  en  femme  aegyptienne,  avecques  son 
grand  chappeau  rond  ou  capeline  sur  la  teste,  à 
l'aegyptienne,  sa  robbe  et  cotte  tout  de  velours 
et  taffetas  fort  bouffante  :  en  son  bras  gauche 
avoit,  au  lieu  d'un  petit  enfant,  une  petite  sin- 
gesse  qui  estoit  à  luy,  et  plaisante,  emmaillottée 
comme  un  petit  enfant,  qui  tenoit  sa  mine 
enfantine  ne  faut  dire  comment,  et  qui  donnoit 
fort  à  rire  aux  regardans.  Elle  luy  donna  pour- 
tant de  la  peine  et  de  l'incommodité  à  faire  ses 
courses,  à  cause  de  l'émotion  du  cheval  à 
courre  ;  de  sorte  qu'il  fut  contrainct,  après  en 
avoir  faict  quatre  courses  en  tel  estât,  de 
la  laisser,  et  poursuivre  ses  courses,  tousjours 
masqué. 

M.  de  Nemours  estoit  habillé  en  femme 
bourgeoise  de  ville,  avecques  son  chapperon  et 
robbe  de  drap  noir,  et  à  sa  saincture  une 
grand'  bource  de  mesnage,  avecques  un  grand 
clavier  de  clefz,  où  pour  le  moins  il  y  avoit 
plus  de  cent  clefs  pendentes  avecques  la  grosse 
chaisne  d'argent,  tousjours  masqué  aussy.  Il 
fit  son  entrée  de  camp  2  sur  un  très  beau  rous- 


i.  Il   n'a   pas   été   possible  de  collationner  les  quatre 
paragraphes  suivants  qui  ont  été  enlevés  dans  le  ms.  120. 
2.  Son  entrée  dans  le  champ  préparé  pour  la  course. 


M.  le  Grand  Prieur  de  France.      73 

sin,  qu'on  appelloit  le  Real,  que  le  seigneur 
Jule,  escuyer  de  M.  le  vidasme,  et  puis  à  M.  de 
Nemours,  avoit  dressé  à  aller  à  deux  pas  et  un 
sault  mieux  que  ne  fit  jamais  cheval,  et  qui 
alloit  le  plus  haut,  car  c'estoit  un  des  plus  fortz 
roussins  et  des  plus  beaux,  bay  obscur  ;  de 
sorte  qu'en  ceste  allée  du  mitan  du  jardin  d'Am- 
boise,  il  ne  fit  que  cinq  sautz,  tant  il  se  lançoit 
bien,  jusqu'à  la  fin  de  la  carrière,  M.  de  Nemours 
s'y  tenant  si  bien  et  de  si  bonne  grâce,  qu'il  en 
donna  grand'  admiration  à  tout  le  monde,  tant 
hommes  que  dames.  Aussi  y  avoit  il  là  une 
dame  qu'il  servoit  et  aymoit  fort,  aussy  elle 
luy.  Et  ce  qui  estoit  plaisant,  c'estoit  que  le 
clavier,  avecques  la  multitude  des  clefs,  faisoit 
un  bruict  comme  si  ce  fussent  esté  des  son- 
nettes, pour  l'amour  des  sautz  du  cheval,  qui, 
en  mesme  temps  que  luy  sauttoient  en  l'ayr,  et 
tintinoient  ainsy.  Je  vis  tout  cela,  et  ce  fut  la 
première  fois  que  je  vins  à  la  court,  venant 
d'Italye. 

A  propos  de  ce  cheval  Real,  il  faut  que  je  face 
ce  conte  :  que,  deux  ans  avant,  le  roy  Henry 
fit  une  partye,  le  jour  du  mardy  gras,  avecques 
les  jeunes  seigneurs,  princes  et  gentilshommes 
de  sa  court,  d'aller  en  masque  par  la  ville  de 
Paris,  et  à  qui  fairoit  plus  de  follies.  Ils  vin- 
drent  tous  au  pallais.  M.  de  Nemours,  estant 
sur  le  Real,  monta  de  course  (car  ainsy  le  fal- 
loit)  par  le  grand  degré  du  pallais  (cas  estrange, 
estant  aussy  précipitant !),  entra  dans  la  gallerie 
et  grand'  salle  dudict   palais,    fait  ses  tours, 

1.  Roide,  rapide,  praceps. 

pourmenades,  courses  et  follies,  et  puis  vint 
descendre  par  le  degré  de  la  Saincte-Chapelle, 
sans  que  le  cheval  jamais  bronchast,  et  rendit 
son  maistre  sain  et  sauve  dans  la  basse  court. 
Force  autres  de  ses  compaignons  de  la  masqua- 
rade  entrèrent  bien  dans  la  salle,  et  en  sortirent; 
mais  ce  fut  par  le  petit  degré.  Mais  ce  traict  de 
M.  de  Nemours  fut  estrange  et  miraculeux,  tenu 
et  conduict  par  la  main  de  Dieu  ;  si  que  jamais 
ne  se  vit  tel  miracle. 

Pour  tourner  encor  à  ce  M.  le  brave  grand 
prieur,  je  diray  cecy  de  luy,  que,  s'il  monstroit 
en  jeu  sa  vertu,  valeur  et  son  adresse,  il  le 
monstroit  encor  mieux  à  bon  escient  et  en 
guerre,  comme  il  fit  aux  battailles  de  Ranty 
(estant  très-jeune)  et  de  Dreux,  et  en  force 
autres  combats  et  desfaictes. 

Il  avoit  d'ordinaire  sa  grand'  écurie  de  dix 
ou  douze  pièces  de  grands  chevaux,  comme  s'il 
n'eust  bougé  de  terre,  et  une  vingtaine  de  beaux 
courtaudz1;  et  quand  il  alloit  sur  mer,  il  laissoit 
tout  en  sa  maison  ;  et  quand  il  tournoit  il  les 
reprenoit,  tant  il  estoit  magnifficque  et  splan- 
dide  ;  et  force  pages  et  lacquais  à  l'equipolant, 
et  ordinairement  très  bien  et  richement  vestus  ; 
car,  si  ceux  de  la  court  estoient  vestus  ou  de 
bandes  de  velours  ou  en  broderie,  les  siens 
avoient  tousjours  de  l'or  et  de  l'argent  par 
dessus  les  autres,  et  toujours  blanc  et  incarnat, 
portant  et  ayant  ces  couleurs  pour  l'amour  d'une 


i .  On  appelait  grands  chevaux  les  chevaux  de  guerre,  et 
courtauds  ceux  qui  servaient  pour  le  voyage  ou  la  prome- 
nade. 

belle  et  hormeste  dame  que  je  cognois;  et  d'elle 
et  d'autres  il  estoit  fort  aymé  :  aussy  y  avoit  il 
bien  de  quoy  en  luy  à  se  faire  aymer,  car  il 
estoit  très  beau  de  visage,  blond,  doux,  cour- 
tois et  gratieux  et  respectueux,  de  fort  belle, 
haute  et  très  grande  taille,  et  avecques  cela, 
comme  disent  les  tireurs  d'armes  d'Italie,  con 
bel  corpo  desnodato  e  di  bella  viîa  l  :  car  il  y  a 
force  grandz  qui  sont  grandz  landores  et  lan- 
goyrans  2,  tant  mal  bastis  et  mal  adroictz  que 
c'est  pitié  ;  mais  cestuy  rien  moins  :  il  avoit  les 
armes  très  bien  en  la  main,  et  de  très  bonne 
grâce  et  adresse. 

Je  le  vis  une  fois  à  Paris,  aux  faubourgs 
Sainct-Germain ,  au  commancement  du  roy 
Charles  IXe,  entreprendre  un  combat  à  la  bar- 
rière avecques  le  seigneur  Avaret,  qui  estoit 
grand  aussy  et  de  mesme  taille,  et  des  gallants 
de  la  court,  et  mourut  huguenot,  dans  Orléans, 
de  peste.  Tous  deux  estoient  les  deux  tenans, 
et  tindrent  contre  plus  de  cinquante  venans, 
sans  jamais  se  rendre  ny  demander  aydes.  Mais 
on  ne  vit  jamais  mieux  faire  de  si  belles  de- 
marches,  et  mieux  portans  la  picque,  mieux  la 
rompre,  mieux  combattre  à  l'espée,  et  mieux 
frapper,  ny  de  meilleure  grâce  ;  et  ce  grand 
M.  de  Guyze,  qui  estoit  le  parrain  de  son  frère, 
qu'il  faisoit  très  beau  veoir  à  servir  son  frère  et 
filleul!  Enfin,  ces  deux  emportarent  et  le  prix 
et  la  voix  du  roy,  des  princes,   des  reynes  et 

1.  De  corps  bien  découplé  et  de  belle  disposition. 

2.  Landore,  ce  mot  m'est  inconnu  ;  peut-être  faut-il  lire 
lanheur,  qui  gémit,  qui  se  plaint.  Je  pense  que  langoiranî 
est  un  mot  patois  pour  languissant,  langoureux. 

des  dames  qui  estoient  là,  encor  qu'ils  furent 
assaillis  de  très  braves  combattans. 

Pour  fin,  ce  M.  le  grand  prieur  estoit  bon  à 
tout;  et  faut  dire  de  luy  ce  que  l'on  dit  le  temps 
passé  des  enfants  d'Israël  retirez  dans  la  ville  de 
Hierusalem,  où  ilz  furent  là  contraincts,  par  les 
assautz  que  leur  donnoient  les  ennemys  et  les 
empeschements  de  bastir  et  remparer  la  ville, 
de  l'une  des  mains  tenir  l'espée  et  combattre, 
et  de  l'autre  l'estruelle  et  bastir,  si  que  l'on 
disoit  d'eux  qu'ils  estoient  ad  utrumque  parati  ». 
Aussy  pouvoit  on  dire  de  ce  M.  le  grand  prieur, 
ad  utrumque  paratus. 

Quand  nous  tournasmes  d'Escosse  et  vismes 
la  reyne  d'Angleterre,  elle  luy  fit  un  grand 
recueil  et  le  tint  en  grand'  estime;  et  dança  une 
fois  ou  deux  avecques  elle  ;  car  il  dançoit  des 
mieux  et  de  la  meilleure  grâce,  et  de  toutes 
sortes  de  dances,  et  en  portoit  tousjours  quelque 
nouvelle  à  la  court  quand  il  venoit  d'un  voyage. 

Ceste  reyne  luy  monstra  beaucoup  de  fami- 
liarités, comme  il  le  merittoit  pour  le  rang  de 
sa  maison  et  de  ses  vertus.  Je  luy  vis  souvent 
dire  :  «  Monsieur  mon  prieur  (ainsy  usoit-elle 
«  de  ce  mot),  je  vous  ayme  fort,  mais  non  pas 
«  M.  vostre  frère,  qui  m'a  ravy  ma  ville  de 
«  Callais  2.  » 

Or  c'est  assez  dict  pour  ce  coup  de  ce  grand 
prince,  jusques  à  un  autre  endroict.  Cependant, 
pour  avoir  eu  cest  honneur  de  luy  qu'il  a  esté 


i.  Préparés  à  l'un  et  l'autre. 

2.  Calais  fut  enlevé  aux  Anglais  par  le  duc  François  de 
Guise  en  1538. 

de  mes.  bons  seigneurs  et  maistres,  et  des  pre- 
miers, et  que  je  l'ay  suivy  en  Italie,  en  Escosse 
par  mer,  et  en  France  par  terre,  et  qu'il  m'a 
aymé  fort  et  faict  plus  d'honneur  que  je  ne 
merittois,  à  jamais  je  luy  offre,  à  ses  cendres  et 
à  son  honnorable  mémoire,  un  torrant  de  mes 
larmes,  aussy  bien  ast'heure  comme  le  jour  qu'il 
mourut. 


CHAPITRE     XXIX. 

173.  M.  de  Nemours. 

^t  puisque  je  viens  icy  devant  de  tou- 
'cher  un  peu  M.  de  Nemours,  j'en  vays 
'parler  sans  attendre  à  une  autre  fois. 
Ce  prince,  dict  Jaques  de  Savoye1,  fut 
en  son  temps  un  des  plus  parfaicts  et  accomplis 
princes,  seigneurs  et  gentilshommes  qui  furent 
jamais.  Il  faut  librement  avecques  vérité  franchir 
ce  mot  sans  en  estre  repris  ;  ou,  si  l'on  l'est, 
c'est  très  mal  à  propos;  qui  l'a  veu  le  peut  dire 
comme  moy  :  il  a  esté  un  très  beau  prince  et 
de  très  bonne  grâce,  brave,  vaillant,  agréable, 
aymable  et  acostable  2,  bien  disant,  bien  escri- 
vant,  autant  en  rithme  qu'en  prose,  s'habillant 

1 .  Jacques  de  Savoie,  fils  de  Philippe,  duc  de  Genevois 
(frère  de  Charles  III,  duc  de  Savoie),  et  de  Charlotte 
d'Orléans.  Philippe,  frère  de  Louise  de  Savoie,  mère  de 
François  Ier,  avait  reçu  de  ce  prince  le  duché  de  Nemours 
en  apanage. 

2.  Affable. 

des  mieux,  si  que  toute  la  court  en  son  temps 
(au  moins  la  jeunesse)  prenoit  tout  son  patron 
de  se  bien  habiller  sur  luy  ;  et  quand  on  portoit 
un  habillement  sur  sa  façon,  il  n'y  avoit  non 
plus  à  redire  que  quand  on  se  façonnoit  en  tous 
ses  gestes  et  actions.  Il  estoit  pourveu  d'un 
grand  sens  et  d'esprit,  ses  discours  beaux,  ses 
oppinions  en  un  conseil  belles  et  recepvables. 
De  plus,  tout  ce  qu'il  faisoit  il  lefaisoit  si  bien, 
de  si  bonne  grâce  et  si  belle  addresse,  sans 
autrement  se  contraindre,  comme  j'en  ay  veu 
qui  le  vouloient  imitter  sans  en  approcher,  mais 
si  naïfvement,  que  l'on  eust  dict  que  tout  cela 
estoit  né  avecques  luy. 

Il  aymoit  toutes  sortes  d'exercices,  et  si  y 
estoit  si  universel  qu'il  estoit  parfaict  en  tous. 
Il  estoit  très  bon  homme  de  cheval  et  très 
adroict  et  de  belle  grâce,  fust  ou  à  picquer  ',  ou 
rompre  lance,  ou  courir  bague,  ou  autre  exer- 
cice pour  plaisir  et  pour  la  guerre  ;  bon  homme 
de  pied  à  combattre  à  la  picque  et  à  l'espée,  à 
la  barrière,  les  armes  belles  en  la  main  :  il 
jouoit  très  bien  à  la  paulme,  aussy  disoit  on  les 
revers  de  M.  de  Nemours  ;  jouoit  bien  à  la  balle, 
au  ballon,  sautoit,  voltigeoit,  dançoit,  et  le  tout 
avecques  si  bonne  grâce,  qu'on  pouvoit  dire 
qu'il  estoit  très  parfaict  en  toutes  sortes  d'exer- 
cices cavalleresques  :  si  bien  que,  qui  n'a  veu 
M.  de  Nemours  en  ses  années  guayes,  il  n'a 
rien  veu  ;  et  qui  l'a  veu,  le  peut  baptiser  par 
tout  le  monde  la  fleur  de  toute  chevallerie  ;  et 


i .  Piquer,  au  temps  de  notre  auteur,    s'employait  dans 
le  sens  de  faire  travailler  un  cheval. 

pour  ce  fort  aymé  de  tout  le  monde,  et  princi- 
pallement  des  dames,  desquelles  (au  moins 
d'aucunes)  il  en  a  tiré  des  faveurs  et  bonnes 
fortunes  plus  qu'il  n'en  vouloit  ;  et  plusieurs  en 
a  il  refusé  qui  luy  en  eussent  bien  voulu  départir. 

J'ai  cogneu  deux  fort  grandes  dames,  des 
belles  du  monde,  qui  l'ont  bien  aymé,  et  qui 
en  ont  bruslé  à  feu  descouvert  et  couvert,  que 
les  cendres  de  discrétion  ne  pouvoient  tant 
couvrir  qu'il  ne  parust.  Plusieurs  fois  leur  ay-je 
veu  laisser  les  vespres  à  demy  dictes  pour  l'aller 
veoir  jouer  ou  à  la  paulme  ou  au  ballon,  en  la 
bassecour  des  logis  de  nos  roys.  Pour  en  aymer 
trop  une  et  luy  estre  fort  fidelle,  il  ne  voulut 
aymer  l'autre,  qui  pourtant  l'aymoit  tousjours. 

Je  luy  ay  ouy  raconter  plusieurs  fois  de  ses 
advantures  d'amours  ;  mais  il  disoit  que  la  plus 
propre  recepte  pour  jouyr  de  ses  amours  estoit 
la  hardiesse  ;  et  qui  seroit  bien  hardy  en  sa  pre- 
mière poincte,  infailliblement  il  emporteroit  la 
forteresse  de  sa  dame  ;  et  qu'il  en  avoit  ainsy 
conquis  de  ceste  façon  plusieurs,  et  moictié  à 
demy  force,  et  moictié  en  jouant. 

En  ses  jeunes  ans,  au  commancement  du  roy 
Henry,  il  s'en  alla  veoir  l'Italie  avecques  M.  le 
mareschal  de  Bouillon,  que  le  roy  Henry  envoya 
vers  le  pape  Paul  III,  se  congratuler  avecques 
luy  de  son  advenement  à  la  couronne  et  luy 
prester  obediance,  ainsy  qu'est  la  coustume 
ordinaire  de  nos  nouveaux  roys  ;  mais  j'ay  ouy 
dire  à  des  François  et  Italiens,  sur  le  lieu,  que 
ce  prince  estoit  admiré  et  aymé  de  toutes  les 
dames  de  ce  pays  là  qui  le  voyoient,  et  des 
filles  de  joye  très  fort,  et  couru  à  force. 

J'ay  ouy  conter  que  dans  Naples,  une  fois 
dans  ceste  ville,  mesmes  un  jour  de  Feste-Dieu; 
et  en  la  procession,  ainsy  qu'il  y  marchoit,  luy 
fut  présenté  par  un  ange,  de  la  part  d'une  dame, 
un  très  beau  bouquet  de  fleurs ,  lequel  ange 
comparut  artificiellement  '  et  descendit  d'une 
fenestre,  et  s'arresta  très  bien  à  propos  devant 
luy,  et  de  mesmes  luy  présenta  aussy,  avecques 
ces  motz  :  «  Soit  présenté  à  ce  beau  et  valeu- 
«  reux  prince  le  duc  de  Nemours.  » 

Il  fit  ses  jeunes  guerres  en  Piedmont,  par 
deux  à  trois  voyages  qu'il  y  fit,  et  en  France 
aux  sièges  de  Boulloigne,  de  Metz  et  battaille 
de  Ranty  et  autres  belles  factions,  en  réputation 
d'un  très  brave,  vaillant  et  très  hardy  prince, 
ayant  charge  de  chevaux  légers  et  de  gens 
d'armes,  et  puis  en  Italie  de  gens  de  pied,  en 
estant  couronnel  de  toutes  les  bandes  qu'y  mena 
M.  de  Guyze  :  j'en  parleray  ailleurs.  Au  retour 
il  fut  couronnel  gênerai  de  la  cavallerie  légère, 
dont  il  s'en  acquitta  très  bien  et  dignement,  et 
mesmes  au  voyage  d'Amiens2,  estant  logé  à 
Pont-Dormy,  près  de  l'ennemy,  qu'il  alloit 
éveiller  souvent  ;  et  ne  parloit  on  que  des  courses 
de  M,  de  Nemours  pour  lors. 

La  paix  estant  faicte,  le  roy  d'Espaigne  en 
fit  grand  cas,  et  sur  tout  M.  de  Savoye,  son 
bon  cousin,  qui  le  commança  à  aymer  extrême- 
ment, tant  pour  ses  vertus  que  pour  la  privauté 
qu'il  prit  aussy  tost  avecques  luy,  se  jouant 
avecques  luy  comme  s'ilz  n'eussent  jamais  bougé 


i .  Apparut  par  un  moyen  mécanique. 

2.  Pendant  la  campagne  de  1558  contre  les  Espagnols. 

d'ensemble.  Et  la  pluspart  du  temps  alloit 
toujours  en  crouppe  derrière  luy  à  cheval  ;  et 
sans  autre  cerimonie,  sans  qu'il  se  donnast 
garde,  y  montoit  d'une  telle  disposition,  qu'il 
estoit  plustost  monté  qu'il  en  sceust  rien;  dont 
il  estoit  si  ayse  que  rien  plus.  Aussy,  despuis 
se  sont  ils  bien  aymés  tousjours,  et  se  sont  très 
bien  accordés  ensemble  de  leur  partage,  sans 
avoir  noise  autrement;  et  de  plus,  M.  de  Savoye 
luy  donna  sur  ses  jours  Montcallier1  en  Pied- 
mont,  pour  s'y  retirer. 

Si  M.  de  Savoye  estoit  bon  Espaignol,  M.  de 
Nemours  estoit  très  bon  François,  ne  s'estant 
jamais  trouvé  brouillé  sur  l'esbranlement  de 
l'Estat  de  France,  encor  qu'il  ne  tinst  à  aucuns 
qu'on  ne  luy  en  jettast  le  chapt  aux  jambes, 
comme  on  dit,  à  Sainct-Germain  en  Laye,  am- 
près  le  colloque  de  Poyssy.  Lorsque  MM.  de 
Guyze  et  luy  se  retirèrent  de  la  court  pour  veoir 
la  nouvelle  religion  entrer  en  fleur2,  on  l'accusa 
d'avoir  voulu  desbaucher  Monsieur,  frère  du 
roy,  pour  en  faire  de  mesmes  et  aller  avecques 
eux  3  ;  dont  une  femme  de  chambre  de  la  reyne, 
dicte  Denise,  qui  chantoit  des  mieux,  en  fut 
rapporteuse,  et  à  faux  pourtant  ;  car  disoit  le 
roy  de  Navarre  l'en  avoir  sollicitée,  parce  qu'il 
hayssoit  fort  mondict  sieur  de  Nemours,  à  cause 


i.  Moncalvo  f 

2.  C'est-à-dire  se  manifester,  se  déclarer,  après  la  paix 
qui  précéda  la  Saint-Barthélémy. 

3.  On  le  ,soupçonna  d'exciter  le  duc  d'Anjou  Ldepuis 
Henri  III]  à  quelque  entreprise  contre  le  roi,  que  les 
mécontents  accusaient  de  favoriser  les  réformés  au  préju- 
dice des  catholiques. 

Branîhôme  V  6 

de  madamoiselle  de  Roan  ',  que  ledict  roy 
vouloit  qu'il  espousast.  Et  de  vray,  si  mondict 
sieur  de  Nemours  ne  se  fust  garenty  et  absenté, 
il  fust  esté  en  peyne,  ainsy  qu'il  parut  peu 
amprès  par  l'emprisonnement  de  Lignerolles  2. 
J'espère  faire  tout  au  long  ce  conte  en  la  vie  du 
roy  Henry  IIIe,  car  je  le  sçay  fort  bien,  pour 
avoir  esté  en  ce  temps  à  la  court. 

Tout  cela  se  passa  et  n'en  fut  autre  chose, 
jusqu'à  ce  que  la  première  guerre  civille  vint, 
et  qu'il  fut  envoyé  quérir,  pour  en  avoir  besoing 
de  sa  suffisance  à  bien  servir  le  roy;  ce  qu'il 
fit  :  et  pour  ce  fut  envoyé  lieutenant  de  roy 
vers  le  Lyonnois,  Foretz,  Masconnois  et  Dau- 
phiné,  là  où  il  empescha  fort  les  huguenots  de 

i.  MIle  de  Rohan  [Françoise,  dame  de  la  Garnachej 
avait  été  séduite  par  le  duc  de  Nemours  qui,  après  lui 
avoir  fait  un  enfant,  refusa  de  l'épouser  à  cause  de  sa  reli- 
gion ;  elle  était  protestante.  Elle  essaya  de  s'opposer  au 
mariage  du  duc  avec  la  veuve  de  François  de  Guise,  mais 
perdit  son  procès  devant  les  juges  civils  et  ecclésiastiques. 
Voyez,  pour  de  plus  amples  détails,  les  Mémoires  de  Cas- 
telnau, 

2.  Lignerolles  ne  fut  pas  emprisonné,  mais  bien  assassiné 
en  1 5  7 1 .  Voici  ce  qu'en  dit  Tavannes  :  «  La  petite  faveur 
de  Lignerolles  chassée  par  la  plus  grande  de  Villequier  de 
chez  Mr  d'Anjou  |  Henri  III],  il  se  donne  au  roy  Charles 
imprudement,  discourt  aux  despens  de  la  royne  mère, 
lui  propose  de  sortir  de  tutelle.  Sa  Majesté,  non  capable  de 
ce  grand  dessein,  le  redit  à  sa  mère,  laquelle,  d'accord 
avec  ses  enfans,  le  fit  tuer.  »  Selon  une  autre  version, 
Lignerolles  aurait  eu  le  secret  du  projet  de  la  Saint-Bar- 
thélémy et  aurait  été  assassiné  pour  prévenir  une  indiscré- 
tion. Quoiqu'il  en  soit ,  à  l'époque  du  meurtre  de 
Lignerolles  et  de  la  retraite  du  duc  de  Guise  et  du  duc  de 
Nemours,  le  roi  paraissait  avoir  accordé  sa  confiance  à 
Coligny  et  donnait  occasion  aux  bons  catholiques  de  faire 
éclater  leur  mécontentement. 

par  de  là  à  ne  faire  si  bien  leurs  besoignes 
comme  ils  les  faisoient  paradvant  ;  et  fit  une 
grande  desfaicte  vers  la  forest  de  Sillan  l  sur  le 
baron  des  Adrets  et  ses  compaignons  ;  et  les 
eust  encor  plus  tourmentez,  sans  une  grande 
maladie  qui  luy  survint,  qui  le  mena  tellement 
et  le  mit  si  bas,  qu'on  ne  vit  jamais  personne  si 
proche  de  la  mort  ;  mais  enfin,  avecques  beau- 
coup de  peyne,  de  tant  de  maux  il  se  remit  et 
entra  en  sa  convalescence  première  :  sur  quoy 
la  paix  entrevint,  et  fut  gouverneur  du  Lyon- 
nois,  Forest  et  Beaujolois,  par  la  mort  de  M.  le 
mareschal  de  Sainct-André. 

Amprès,  les  seconds  troubles  arrivarent  à  la 
journée  de  Meaux,  où  M.  le  prince  de  Condé, 
MM.  l'admirai  et  autres  grandz  de  la  religion 
estoient  venus  avec  quinze  cens  chevaux  et 
bien  armés,  pour  présenter  une  requeste  au  roy. 
Quelle  présentation  de  requeste,  disoit  on  alors, 
le  pistollet  à  la  gorge  ! 

Le  roy,  pour  lors,  n'avoit  autres  forces  avec- 
ques luy,  si  non  sa  maison  et  six  mille  Suysses, 
qui  par  cas  estoient  arrivez  bien  à  propos 2,  par 
la  sollicitation  mesme  de  messieurs  de  la  reli- 
gion, à  cause  de  l'armée  et  passage  du  duc 

1.  En  1563.  Le  baron  des  Adrets  s'avançait  pour  faire 
entrer  un  convoi  dans  Lyon,  assiégé  par  les  catholiques. 
Peu  après  ce  combat,  le  duc  de  Nemours  parvint  à  séduire 
le  baron  des  Adrets  et  le  fit  changer  de  parti. 

2.  Les  Suisses  levés  cette  année  même  par  Pomponne  de 
Bellièvre,  ambassadeur  de  France  près  les  Cantons,  avaient 
reçu  le  titre  de  Régiment  des  gardes  suisses  du  roi 
Charles  IX,  et  s'étaient  mis  en  marche  le  2 1  juillet.  Arrivés 
le  5  août  à  Chalon-sur-Saône,  ils  y  reçurent  les  ordres 
pressants  de  Catherine  de  Médicis. 

d'Albe  en  Flandres  :  j'en  parle  ailleurs.  Il  y 
eust  pour  lors  un  très  grand  et  vieux  capitaine  ' 
qui  oppina  qu'il  falloit  que  le  roy  demeurast  à 
Meaux  et  envoyast  quérir  secours  ;  mais  M.  de 
Nemours  débattit  fort  et  ferme  qu'il  falloit  guai- 
gner  Paris,  pour  beaucoup  de  raisons  bien 
preignantes2  qu'il  allégua,  lesquelles  je  laisse  à 
songer  aux  mieux  discourans  sans  que  je  les 
touche  ;  et  pour  ce  il  fust  creu,  disant  que, 
sur  sa  vie,  il  meneroit  le  roy  sain  et  sauve  dans 
Paris. 

La  charge  luy  en  fust  aussy  tost  donnée  de 
par  le  roy,  envers  qui  M.  de  Nemours,  usant 
doucement  de  sa  charge  (comme  le  marquis  del 
Gouast  fit  à  l'endroict  de  l'empereur,  à  la  jour- 
née de  Thunes,  comme  j'ay  dict  en  son  lieu), 
le  pria  de  se  mettre  au  mittan  de  ses  Souysses, 
et  luy  se  mit  à  la  teste  3,  marchans  sy  serrés  et 

i .  Il  veut  parler  du  connétable  de  Montmorency.  Celui- 
ci  disait  que  si  l'on  prenait  le  parti  de  se  retirer  à  Paris, 
éloigné  de  dix  lieues  de  Meaux,  le  défaut  de  cavalerie 
exposerait  les  troupes  royales  à  une  défaite  certaine,  les 
principales  forces  des  huguenots  consistant  en  cavalerie. 

2.  Je  ne  sais  si  ce  participe  vient  d'un  verbe  preindre, 
pour  presser,  de  la  façon  de  Branthôme,  ou  de  prenhar, 
qui  dans  la  langue  d'oc  aurait  le  sens  de  faire  concevoir, 
engrosser.  Dans  ce  dernier  cas,  l'auteur  voudrait  dire  que 
ces  raisons  étaient  grosses  de  sens,  de  faits,  etc. 

3.  La  cour  partit  de  Meaux  dans  la  nuit  du  28  au  29 
septembre.  Les  Suisses,  au  nombre  de  6,000,  n'étaient  pas 
commandés  par  de  Nemours,  mais  par  leur  colonel,  Louis 
Pfyffer  de  Lucerne;  ils  formaient  l'avant-garde  et  l'arrière- 
garde  de  cette  armée  improvisée.  Les  deux  flancs  étaient 
couverts,  à  la  droite  par  le  connétable,  à  la  tête  d'un 
escadron  de  seigneurs  et  de  gentilshommes  de  la  cour,  et 
à  la  gauche  par  le  duc  de  Nemours,  conduisant  les  gardes 
du  corps  et  les  chevau-légers  ou  archers  de  la  garde. 

en  si  bon  ordre  de  battaille,  sans  jamais  le 
perdre,  que  les  autres  ne  les  osarent  jamais 
attaquer,  bien  qu'ils  les  costoyassent  tousjours 
pour  en  veoir  et  prendre  la  moindre  occasion 
du  monde  pour  les  charger  :  et  par  ainsin,  et 
en  telle  façon  et  ordre,  le  roy  se  sauva  dans 
Paris  sans  aucun  desordre  ;  ce  qui  fit  dire  au 
roy  que,  sans  M.  de  Nemours  et  ses  bons  com- 
pères les  Suysses,  sa  vie  ou  sa  liberté  estoient 
en  très  grand  bransle l .  C'est  une  retraicte  celle- 
là,  et  des  belles,  en  plein  jour,  non  de  la  façon 
que  M.  de  Montluc  en  donna  l'instruction  à 
M.  de  Strozze,  et  à  tous  gens  de  guerre,  de 
faire  les  leurs  de  nuict! 

Voylà  pourquoy  il  faut  estimer  celle-cy  par 
dessus  beaucoup  d'autres,  et  mesmes  ayant 
tousjours  les  ennemys  en  veue  ;  mais  quels  en- 
nemys  ?  des  braves,  des  vaillans  et  déterminez 
qui  fussent  en  France. 

Bientost  amprès,  la  battaille  de  Sainct-Denis 
se  donna  2,  où  ce  prince  fit  fort  bien,  comme  il 
avoit  tousjours  faict  en  toutes  les  autres  où  il 
s'estoit  trouvé.  De  là  en  hors,  au  voyage  de 
Lorraine,  il  mena  Padvant-garde  avecques  M.  de 
Montpensier  ;  et  ne  tint  pas  à  luy  au'on  ne 
donnast  la  battaille  à  Nostre-Dame  de  l'Espine  *. 
Et  si  ce  pauvre  prince  estoit  la  pluspart  du 


1.  Cette  retraite  eut  lieu  en  septembre  1567,  en  présence 
de  la  cavalerie  protestante,  qui  n'osa  jamais  charger  les 
Suisses.  Ceux-ci  entrèrent  dans  Paris  le  30;  le  roi  les  vit 
défiler  à  la  porte  Saint-Martin. 

2.  En  1 567. 

3.  En  1569,  pour  s'opposer  à  l'arrivée  des  reîtres  pro- 
testants amenés  en  France  par  le  duc  de  Deux-Ponts^ 

temps  tourmenté  de  ses  gouttes  ;  mais  son  brave 
et  généreux  cœur  le  soustenoit  tousjours.  Hélas! 
elles  l'ont  tant  tourmenté  despuis  qu'elles  Font 
mis  à  la  fin  dans  le  cercueil.  Et  ne  m'estonne 
pas  si  Lucian  l'appelle  la  royne  des  maladies, 
pour  la  tyrannie  qu'elle  exerce  sur  les  personnes, 
ainsin  que  fit  celle-là  sur  ce  brave  prince,  et  si 
tyranniquement  qu'avant  quelques  années  qu'il 
mourut  il  n'avoit  quasy  membre  des  siens  prin- 
cipaux qui  ne  fust  perclus,  fors  la  langue,  qui 
luy  demeura  encor  si  bonne  et  saine,  qu'ordi- 
nairement on  en  voyoit  sortir  les  plus  beaux 
mots,  les  plus  belles  sentences,  les  plus  graves 
discours  et  les  plus  plaisantes  rencontres.  Ah  ! 
que  ce  brave  Hector  estoit  bien  changé  de  celuy 
qui  avoit  esté  autresfois  le  plus  accomply  prince 
du  monde  l  !  Helas!  ce  n'estoit  pas  celuy  là  qui 
à  la  guerre  combattoit  sy  vaillamment  et  rem- 
portoit  de  si  belles  despouilles,  victoyres  et 
honneurs  de  ses  ennemys  !  Ce  n'estoit  pas  celuy 
là  contre  qui  ce  brave  marquis  de  Pescayre,  du 
temps  des  guerres  du  Piedmont,  qui  estoit 
certes  un  très  brave  et  généreux  prince  aussy, 
qui,  ayant  receu  la  renommée  des  vaillances  et 
beaux  combats  de  ce  prince,  se  voulut  esprouver 
contre  hiy  pour  en  augmenter  davantage  sa 
gloire  ;  et  pour  ce,  en  toute  gentillesse  de  caval- 
lier,  l'envoya  desfier  un  jour,  luy  et  quatre 
contre  autant,  et  d'avantage,  à  donner  coups 
de  lance  à  fer  esmoulu,  fust  ou  pour  l'amour 
des  dames,  ou  pour  la  querelle  generalle.  Le 

i .  Branthôme  se  rappelle  le  passage  de  Virgile  où  Enée 
dit  ...  Quantum  muîatus  ab  Mo  Hecîore. 

combat  fust  aussy  tost  accepté  et  le  trompette 
pris  au  mot. 

Parquoy  M.  de  Nemours  paroist  devant  Ast, 
où  estoit  le  marquis,  qui  se  présenta  à  nostre 
prince  en  fort  belle  contenance,  laquelle,  bien 
qu'elle  fust  très  belle,  ne  paroissoit  pas  tant  que 
celle  de  nostre  prince.  S'estans  doncques  mis 
tous  deux  sur  le  rang  et  en  carrière,  coururent 
de  fort  bonne  grâce,  et  si  rudement  qu'ils  en 
rompirent  leurs  lances,  et  les  esclats  s'en  alla- 
rent  fort  haut  en  l'air,  sans  s'endommager  l'un 
l'autre.  Amprès  la  course,  levarent  leur  visière 
et  s'entr'embrassarent  fort  courtoisement  avec- 
ques  une  merveilleuse  admiration  de  l'un  et  de 
Pautre,  et  se  mirent  à  deviser  ensemble,  cepen- 
dant que  les  autres  faisoient  leurs  courses  l. 

Ce  fust  M.  de  Classé,  fils  de  M.  de  Vassé, 
qui  courust  amprès  contre  le  marquis  de  Malles- 
pine2,  lequel  rompit  sa  lance  sur  le  sieur  de 
Yassé,  et,  en  perçant  son  hausse  col,  entra  bien 
demy  pied  de  lance  dedans,  dont  le  jeune  sei- 
gneur fust  fort  blessé  et  en  mourut  quelques 
jours  amprès. 

Courut  amprès  le  capitaine  Manez,  lieutenant 
de  M.  de  La  Roche  Pouzay,  contre  lequel 
courut   don   Albes,    capitaine   espaignol,    qui 

1.  Ce  duel  singulier  eut  lieu  en  155$,  pendant  une 
trêve  entre  les  armées  espagnole  et  française. 

2.  Malaspina. 

3.  Je  ne  crois  pas  qu'il  soit  ici  question  d'un  membre  de 
la  famille  d'Albe  ;  il  me  semble  qu'il  y  a  une  lacune  dans 
le  texte,  car  Branthôme  savait  assez  bien  l'espagnol  pour 
ne  pas  placer  le  don  avant  un  nom  de  famille.  Je  suppose 
que  le  cavalier  espagnol  avait  un  nom  finissant  en  alba, 
comme  Grijalba  par  exemple. 

donna  un  coup  de  lance  au  col  dudict  sieur  de 
Manez,  duquel  il  mourut  quatre  jours  après. 

Le  dernier,  M.  du  Moncha,  enseigne  de 
M.  de  Pinars,  de  l'aage  de  cinquante  bonnes 
années,  courut  ;  contre  lequel  se  vint  présenter 
le  comte  Caraffe,  napolitain,  nepveu  du  pape 
pour  lors  ;  auquel  le  seigneur  du  Moncha  donna 
si  grand  coup  de  lance,  qu'il  luy  perça  le  bras 
et  Te  corps  de  part  en  part,  de  sorte  que  la 
lance  se  monstroit  outre  par  derrière  plus  de 
quatre  pieds,  dont  le  seigneur  comte  demeura 
mort  sur  le  champ.  Et  ainsin  se  desmesla  le 
combat  par  victoire  doubteuse,etchascun  se  retira. 

Les  Espaignols  qui  en  parlent  en  content 
d'autre  diverse  sorte,  et  disent  qu'ilz  n'estoient 
que  trois  contre  trois.  Il  y  avoit  M.  de  Nemours, 
M.  de  Navaille,  basque,  son  lieutenant,  gentil 
capitaine  cheval-leger,  et  M.  de  Vassé.  De 
l'autre  costé  estoit  M.  le  marquis  don  Georges 
Manrique  de  Lara  y  el  capitan  Milort  ;  ce  nom 
denotte  qu'il  estoit  anglois,  que  les  Espaignolz 
tenoient  pour  un  très  bon  capitaine. 

Ce  combat  se  fit  auprès  des  murailles  d'Ast  ; 
et  advant  avoient  faict  un  concert  de  ne  tirer 
point  aux  chevaux  ;  et  qui  en  tueroit  un  en 
payeroit  cinq  cens  escus  à  son  compaignon. 
Ceste  condition  se  pouvoit  faire  et  accomplir 
pour  plusieurs  raisons  que  je  diray. 

M.  de  Nemours  et  M.  le  marquis  coururent 
les  deux  premiers  et  firent  trois  courses.  Les 
Espaignolz  disent  que  le  cheval  de  M.  le  mar- 
quis fuit  tousjours  la  carrière  '  et  qu'il  ne  peut 

i .  On  dirait  aujourd'hui  se  dérober. 

faire  nulle  belle  course,  sinon  qu'une  fois  qu'il 
blessa  un  peu  au  bras  M.  de  Nemours.  Mais 
c'est  au  contraire,  car  ce  fust  celuy  de  M.  de 
Nemours  qui  fuist  tousjours  la  lice,  d'autant 
que  M.  le  marquis  s'estoit  accommodé  d'un  fort 
grand  panache  à  sa  sallade,  si  couvert  de  papil- 
lottes  l  que  rien  plus,  ainsin  que  les  plumassiers 
de  Milan  s'en  font  dire  très  bons  et  ingénieux 
maistres,  et  en  avoit  donné  un  de  mesmes  au 
chanfrain  de  son  cheval  (on  disoit  qu'il  l'avoit 
faict  à  poste),  si  bien  que  le  cheval  de  M.  de 
Nemours ,  s'approchant  de  celuy  du  marquis, 
fust  umbrageux  de  ces  papillottes  qui  luy  don- 
noient  aux  yeux,  à  cause  de  la  lueur  du  cheval, 
et  tournoit  tousjours  à  costé  et  fuyoit  très 
poultronnement  la  lice  et  la  carrière.  Et  par 
ainsin  M.  de  Nemours,  par  la  poltronnerie  de 
son  cheval,  faillit  aux  beaux  et  bons  coups 
qu'il  avoit  ordinairement  accoustumé  faire  : 
comme  certes  cela  est  arrivé  souvant,  et  le  voit 
on  encor,  qu'un  cheval  poltron  faict  grand  tort 
à  la  valeur  de  son  maistre.  Aussy  quelquesfois 
un.  cheval  fol,  bizare  et  de  mauvaise  bouche, 
faict  son  maistre  plus  vaillant  qu'il  n'est  ou  ne 
veut  estre  ;  car  il  l'emporte  dans  la  meslée  des 
ennemys  en  despit  de  luy,  là  où  il  faut  qu'il 
combatte  maugré  luy  aussy,  ainsin  que  j'ay 
cogneu  un  brave  gentilhomme  à  qui  son  cheval, 
qui  estoit  un  beau  roussin  blanc,  fit  un  tel  traict 
à  la  battaille  de  Dreux. 


1.  On  appelait  ainsi  des  paillettes ,  ou  plutôt  des  mor- 
ceaux de  clinquant  découpés  qu'on  attachait  aux  panaches  et 
aux  lambrequins  dans  les  tournois. 

Pour  doncques  encor  tourner  à  nostre  conte, 
les  Espaignolz  disent  que  M.  de  Nemours  tua 
le  cheval  de  M.  le  marquis,  et  que,  selon  le 
pasche  '  faict,  M.  de  Nemours  luy  envoya  aussy 
tost  amprès  le  combat  les  cinq  cens  escus;  mais 
M.  le  marquis,  comme  très  courtois,  les  luy 
renvoya  :  ce  qui  est  faux,  car  M.  de  Nemours 
estoit  trop  bon  gendarme  pour  faillir  l'homme 
et  aller  au  cheval  ;  aussy  qu'il  avoit  le  cœur 
trop  généreux  et  libéral,  s'il  en  fust  oncques, 
pour  reprendre  les  cinq  cens  escus  ;  il  les  eust 
plustost  donnés  au  trompette  du  marquis. 

Voylà  pourquoy  il  se  faut  rapporter  pour 
toute  la  vérité  du  combat  à  ce  que  les  François 
en  ont  veu,  dict  et  escrit,  ainsin  que  j'en  ay 
veu  un  petit  traict  en  espaignol  imprimé,  et 
comme  aussy  aucuns  à  moy-mesme  me  Font 
ainsin  débattu. 

Il  n'est  non  plus  rien  de  ce  qu'ils  ont  dict  de 
M.  deNavaille,  qui  combattit  contre  Manrique 
de  Lara,  lequel  perça  ,de  sa  lance  de  part  en 
part  l'espaule  de  M.  de  Navaille,  dont  il  mou- 
rut quelques  jours  amprès  ;  car  il  mourut  au 
voyage  de  M.  de  Guyse  en  Italie,  pour  avoir 
trop  couru  la  poste,  commej'aydit  ailleurs. 

Le  capitaine  Milort  se  battit  contre  le  sei- 
gneur de  Vassé,  lequel  mourut  bien  celuy-là, 
comme  j'ay  dict;  mais  les  Espaignolz  et  Fran- 
çois sont  discordans  du  nom  de  celuy  qui  le 
combattit.  Voylà  comment  il  y  a  de  grandz 
abus  aux  dires  et  escritures  des  gens  ;  mais  il 
faut  que  les  Espaignolz  ne  perdent  point  leur 


i.  Pacte,  convention, 

coustume  de  se  bien  vanter,  et  qui  d'eux- 
mesmes  ne  se  veulent  jamais  abaisser,  et  ont 
tousjours  la  vanterie  et  le  premier  honneur  en 
la  bouche. 

Sur  quoy  je  feray  ce  conte  d'un  combat  qui 
fust  faict  au  royaume  de  Naples,  du  règne  du 
roy  Louis  XIIe,  contre  treize  nobles  chevalliers 
francois  et  treize  espaignolz  aussy,  duquel  com- 
bat les  Espaignolz  et  Italiens  s'en  donnent  tout 
l'avantage  et  la  gloire,  ainsin  mesmes  qu'ils 
Font  escrit  ;  mais  les  François  ne  causent  pas 
ainsin  l. 

Le  conte  est  doncques  tel  :  qu'amprès  le 
combat  qu'eust  faict  M.  de  Bayard  contre 
Allonzo  de  Sotto  Mayor,  et  vaincu,  dont  j'en 
parle  ailleurs,  les  Espaignolz  en  cuydarent  crever 
de  despit,  et  chercharent  tousjours  le  moyen 
pour  s'en  revancher.  Par  quoy,  y  ayant  trefves 
faictes  pour  deux  mois,  les  François  et  Espai- 
gnolz s'entre-visitoient  quelquesfois  en  leurs 
garnisons  ou  en  la  campaigne,  et  causoient 
familièrement  ensemble  ;  mais  vous  eussiez  dict 
que  les  Espaignolz  cherchoient  tousjours  noyse 
et  riotte2. 

Un  jour  entre  autres,  une  bande  de  cavalliers 
espaignolz,  très  bien  montez,  s'y  vindrent 
pourmener  et  esbattre  vers  la  ville  de  Moner- 
vine,  où  estoit  la  garnison  de  M.  de  Bayard  ; 
et  par  cas,  ce  jour  aussy  M.  de  Bayard  en  estoit 
sorty  avecques  M.  d'Orozze,  très  gentil  et  brave 

1.  Le  combat  des  treize  eut  lieu  près  de  Barlette  en 
1503. 

2.  Tapage,  esclandre.  Ce  mot  s'est  conservé  dans 
l'anglais  rioî. 

capitaine  de  la  maison  d'Urffé1,  pour  s'aller 
esbattre  et  prendre  Pair  tout  à  cheval,  jusqu'à 
une  demye  lieue,  où  il  vint  rencontrer  ceste 
noble  trouppe  d'Espaignolz,  qui  les  saluarent 
très  courtoisement,  et  on  leur  rendit  la  pareille. 
Entr'eux,  il  y  eust  un,  brave  certes  et  coura- 
geux, qui  s'appelloit  Diego  de  Bisaigne,  lequel 
avoit  esté  de  la  compaignie  de  don  Allonzo,  et 
luy  souvenoit  encor  de  la  mort  de  son  capitaine, 
dont  il  l'en  faut  louer,  qui  s'advança  par  sus 
les  autres,  et  leur  dict  :  «  Vous  autres,  messieurs 
a  les  François,  je  ne  sçay  si  ceste  trefve  vous 
«  fasche  point  ;  mais  à  moy  elle  m'ennuye  fort, 
ce  encor  qu'il  n'y  ait  que  huict  jours  qu'elle  soit 
a  commancée.  Si,  cependant  qu'elle  durera,  il 
a  n'y  avoit  point  de  vous  autres  une  bande  de 
«  dix  contre  dix,  de  vingt  contre  vingt,  ou  plus 
a  ou  moins,  qui  voulussent  combattre  sur  la 
ce  querelle  de  nos  maistres,  je  me  fairois  bien 
«  fort  les  trouver  de  mon  costé  :  et  ceux  qui 
«  seront  vaincus  demeureront  prisonniers  des 
«  autres.  »  M.  de  Bayard  luy  respondit  :  «  Nous 
«  avons,  mon  compaignon  et  moy,  très  bien 
«  compris  vos  parolles ,  et  que  desirez  faire 
ce  armes  de  nombre  contre  nombre.  Vous  estes 
ce  icy  treize  bons  hommes  ;  si  vous  voulez,  d'au- 
«  jourd'huy  en  huict  jours,  vous  trouver  à  deux 
«  milles  d'icy,  montés  et  armés,  mon  compai- 
«  gnon  et  moi  nous  vous  en  amènerons  autres 
«  treize,  dont  nous  en  serons  du  nombre  :  et 
«  qui  aura  bon  cœur  et  bon  bras  le  monstre.  » 


i.    François   d'Urfé,   fils  de  Jean  d'Urfé,    seigneur   de 
Rochefort,  et  d'Isabelle  de  Langeac,  dame  d'Orose. 

Alors  les  Espaignolz  tous  d'une  voix  s'écrient  : 
Nous  le  voulons!  et  puis,  s'estans  tous  dict 
adieu,  se  separarent. 

MM.  de  Bayard  et  d'Orozze  estans  à  Moner- 
vine  firent  entendre  tout  cecy  à  leurs  compai- 
gnons,  lesquelz  ayant  tiré  au  sort  qui  seroient 
les  treize,  et  les  treize  s'estans  bien  préparés 
pour  le  combat,  ne  faillirent  de  se  trouver  au 
jour  assigné  et  au  lieu  arresté.  Les  Espaignolz 
ne  faillirent  non  plus,  et  de  toutes  les  deux 
nations  et  Napolitains  force  gens  estoient  allés 
là  pour  en  veoir  le  combat. 

Ils  avoient  limité  leur  camp,  soubs  condition 
que  celuy  qui  seroit  mis  pied  à  terre  ne  pourroit 
plus  combattre,  ny  ayder  à  ses  compaignons  ; 
et  au  cas  que  jusqu'à  la  nuict  Tune  bande  n'eust 
peu  vaincre  Pautre,  et  n'en  demeurast  il  qu'un 
à  cheval,  le  camp  seroit  fmy,  et  pourroit  rem- 
mener ses  compaignons  francs  et  quittes, 
lesquels  sortiroient  en  pareil  honneur  que  les 
autres  hors  du  camp.  Voylà  les  pasches  et  condi- 
tions bien  invantées  et  bien  poinctillantes!  Je 
ne  sçay  qui  les  trouva,  mais  il  est  à  présumer 
que  ce  furent  les  Espaignolz,  qui  de  tout  temps 
ont  esté  fort  subtils,  fins  et  sublins  '  :  nos 
François  le  temps  passé  ne  l'estoient  pas  tant, 
et  y  alloient  à  la  franche  guerre. 

Ces  conditions  doncques  accordées,  les  Espai- 
gnolz se  mirent  d'un  costé  de  camp  et  les  Fran- 
çois de  l'autre;  et  tous,  la  lance  en  l'arrest, 
picquarent  leurs  chevaux  les  uns  contre  les 
autres  :  mais  les  Espaignolz  ne  donnarent  point 

1.  Raffiné,  subtil,  cauteleux. 

aux  hommes,  mais  se  mirent  à  tuer  chevaux  ; 
car  ils  avoient  ceste  maxime  :  Muertoel  cavallo, 
perdido  l'hombrc  d 'armas. 

Et  voylà  pourquoy,  au  combat  de  M.  de  Ne- 
mours, que  j'ay  dict  cy-devant,  fust  très  bien 
inventé  qui  l'inventa,  que  qui  tueroit  le  cheval 
de  son  compaignon,  payeroit  cinq  cens  escus. 
Mais  ceste  peyne  est  trop  légère  ;  car  tel  y  a  il 
qui  ne  se  soucieroit  guieres  de  tuer  le  cheval  de 
son  ennemy  et  le  payer  au  double,  pour  puis 
amprès  avoir  meilleur  marché  de  son  homme  : 
il  vaut  mieux  imposer  une  peyne  de  victoire  sur 
l'honneur,  ainsin  que  le  temps  passé  mesmes 
s'observoit  parmy  les  cavalliers  errans,  et  une 
honte  et  diffame  à  ceux  qui  s'amusoient  à  tuer 
les  chevaux,  pauvres  bestes  qui  sont  innocentes 
et  ne  se  deffendent,  et  qui  n'en  peuvent  mais 
que  les  hommes,  qui  font  les  fautes  et  noyses, 
combattent  et  battaillent.  Mesmes  aux  tournois 
de  nos  roys,  que  Pon  a  veu,  il  n'estoit  nulle- 
ment beau  de  porter  et  donner  bas  ',  mais  faire 
tousjours  son  coup  le  plus  haut  qu'on  peut;  et 
qui  le  faict  tel  est  plus  digne  cavallier.  En  ma- 
tière de  battailles  et  combatz  généraux,  tout 
est  de  guerre,  et  tue  ce  qu'on  peut,  mais  non 
aux  desfis. 

Les  Espaignolz,  pourtant,  n'observarent  ceste 
belle  loy  ;  car,  s'estans  fort  bien  amusés  à  tuer 
les  chevaux,  ils  en  tuarent  jusques  au  nombre 
de  unze  ;  et  ne  restarent  à  cheval  que  MM.  d'O- 

i .  De  frapper  de  la  lance  plus  bas  que  la  ceinture.  Les 
seuls  coups  admis  étaient  ceux  qui  portaient  entre  les  quatre 
membres ,  comme  on  disait  alors.  Pour  parler  plus  exacte- 
ment, il  fallait  viser  à  la  tête  ou  à  la  poitrine. 

rozze  et  Bayard.  Et  ceste  tromperie  ne  servit 
de  guieres  aux  Espaignolz  ;  car  oncques  puis 
leurs  chevaux  n'en  voulurent  passer  outre, 
voyans  les  autres  chevaux  mortz,  quelques 
coups  d'esperons  qu'on  leur  donnast.  A  quoy 
MM.  d'Orozze  et  Bayard,  prenans  le  temps,  ne 
cessarent  de  livrer  de  bons  assauts  (que  l'Espai- 
gnol  très  proprement  dit  aremetidas,  que  nous 
autres  François  ne  sçaurions  si  proprement  dire 
ny  tourner  en  un  mot),  à  la  grosse  trouppe  ;  et 
quand  elle  les  vouloit  charger,  se  retiroient 
derrière  les  chevaux  mortz  de  leurs  compaignons, 
comme  derrière  un  rempart.  Et  ainsin  ces  deux 
braves  François  amusarent  les  treize  Espaignolz 
l'espace  de  quatre  heures  que  dura  le  combat, 
que  la  nuict  sépara  sans  avoir  rien  gaigné  :  et 
pour  ce,  chascun  se  retira,  selon  ce  qu'ilz  avoient 
accordé. 

Voylà  nostre  conte  achevé,  que  j  ay  appris 
du  vieux  roman  de  M.  de  Bayard  et  d'aucuns 
vieux  qui  l'avoient  ainsin  ouy  dire.  Ce  n'est 
pas  doncques  ce  que  les  histoires  estrangeres 
ont  dict  :  que  les  nostres  furent  vaincus.  Il 
appert  par  là  et  n'est  point  inconvénient  que  la 
vérité  ne  soit  telle,  et  que  ces  deux  braves, 
vaillans  et  adroictz  hommes  d'armes  ne  se  soient 
garentys  d'une  si  grosse  trouppe,  et  qu'ils 
n'ayent  donné  grosse  affaire  à  la  grosse  trouppe. 
Les  histoires  en  sont  toutes  pleines  d'exemples. 

Les  histoires  estrangeres  disent  encor  plus  : 
qu'oncques  puis  la  perte  de  ce  combat  les  Fran- 
çois ne  proffittarent  plus,  ny  ne  firent  guieres 
bien  leurs  besoignes  au  royaume  de  Naples.  Je 
ne  veux  pas  dire  que  ce  soit  pour  cela,  car  ils 

ne  furent  pas  vaincus,  comme  vous  voyez;  mais 
j'ay  ouy  dire  à  de  grands  capitaines  qu'il  ne 
fust  jamais  bon  de  faire  ces  desfis  de  seul  à  seul, 
ou  de  nombre  contre  nombre,  parmy  les  armées, 
et  que  cela  en  attire  malheur;  ou  bien  s'en 
ensuit  une  grande  conséquence,  car  chascun 
par  amprès  en  parle  comme  il  veut  et  selon  les 
passions  et  affections  qu'il  possède,  et  faict 
voler  et  raisonner  la  renommée  comme  il  luy 
plaist  ;  et  chascun  flatte  sa  nation  et  son  party, 
dont  la  gloire  en  demeure  aux  uns  et  le  vitupère 
aux  autres,  selon  que  l'on  s'imprime  en  l'ame 
et  en  la  bouche.  Et  nottez  qu'il  n'y  eust  jamais 
combat  gênerai  ny  particulier  que  l'on  ayt 
jamais  veu  raconter  au  vray  ;  ce  que  j'ay  observé 
plusieurs  fois  :  car  Ton  s'y  transporte  comme 
l'opinion  et  la  passion  en  prend  aux  uns  et  aux 
autres,  tant  qu'il  n'en  peut  jamais  sortir  de  ces 
desfis  guieres  de  bonheur.  J'en  ampliffierois 
bien  ce  discours  de  plusieurs  raisons  et  exemples, 
si  je  voulois  ;  mais  il  seroit  trop  long.  Qu'on 
considère  seulement  que  les  Albans  ne  proffita- 
rent  jamais  guieres  plus  despuis  le  combat  des 
Horaces  et  des  Curyaces,  et  la  ville  de  Rome 
crut  amprès  et  se  fit  grande  par  la  ruyne  d'Albe. 
Ast'heure,  pour  parachever  à  parler  de  M.  de 
Nemours,  je  dis  :  que  ce  fust  un  très  grand 
dommage  que  la  santé  de  son  corps  ne  peust 
accompaigner  sa  belle  ame  et  son  courage;  car, 
outre  les  belles  preuves  qu'il  a  faictes,  durant 
sa  belle  disposition,  de  ses  valeurs  et  vertuz,  il 
en  eust  bien  faict  paroistre  encor  de  plus  belles 
s'il  eust  vescu  plus  longuement  et  bien  sain, 
car  il  n'avoit  que  cinquante  ans  quand  il  mourut. 

En  quoy  j'ay  notté  une  chose  que,  despuis  cent 
ans  (je  ne  veux  point  parler  de  plus  haut),  tous 
ceux  qui  ont  porté  ce  nom  et  titre  de  duc  de 
Nemours  sont  estez  très  braves,  vaillans,  hardys 
et  grandz  capitaines  :  tant  (ce  diroit-on)  ce 
nom  et  titre  est  heureusement  fatal  en  vaillance 
et  prouesse  à  ceux  qui  le  portent  !  comme  les 
ducs  de  Bourgoigne,  les  uns  amprès  les  autres, 
ont  esté  de  mesmes  dès  Philippe  le  Hardy  jus- 
qu'ast'heure  ;  et  ainsin  que  ledict  Philippes,  le 
duc  Jean,  le  bon  duc  Philippe,  et  le  duc  Charles, 
l'empereur  Maximilian,  Tempereur  Charles 
cinquiesme  et  le  roy  Philippe  d'aujourd'huy, 
tous  ces  sept  ducs  consécutivement,  ont  estes 
braves,  généreux,  grandz,  ambitieux  et  coura- 
geux. De  ces  ducs  donc  de  Nemours  il  y  eust 
premièrement  Louys  d'Armaignac,  qui  mourut 
au  royaume  de  Naples;  Gaston  de  Foix,  qui 
mourut  à  la  battaille  de  Ravenne,  comme  j?ay 
dict  cy-dessus;  le  père  de  M.  de  Nemours1, 
duquel  je  parle  maintenant,  qui  fust  un  très 
homme  de  bien  et  d'honneur  et  de  grand  valeur, 
et  très  bon  François  :  aussy  estoit  il  très  proche 
parent  du  roy  François,  qui  Taimoit  et  prisoit 
fort  ;  et  aimoit  mieux  suivre  le  party  du  roy  que 
celuy  de  Fempereur  ;  dont  mieux  luy  en  prit 
qu'au  duc  Charles  de  Savoye  son  frère;  puis 
M.  de  Nemours,  duquel  je  viens  de  parler  ;  et, 
pour  bien  finir,  M.  de  Nemours  son  filz,  qui 
est  aujourd'huy,  n'a  rien  dégénéré  de  ses  ayeulx, 


1.  Philippe  de  Savoie,  père  du  duc  Charles  III  et  de 
Louise  de  Savoie,  mère  de  François  Ier.  Il  était  par  consé- 
quent oncle  du  roi  de  France. 

Branthôme,  V  7 

car  il  est  très  brave,  et  très  vaillant,  et  de  sage 
conduicte  et  resolution.  Il  l'a  monstre,  si  jeune 

au'il  estoit,  n'ayant  que  vingt  ans,  en  ceste 
erniere  battaille  d'Yvry,  où  il  combattit  si 
vaillamment  et  fit  sa  retraicte  des  derniers,  et 
au  siège  de  Paris,  y  commandant  en  chef  comme 
de  raison  :  car,  encor  qu'il  fust  bien  assiégé  et 
pressé  de  la  guerre  et  de  la  famine,  voyre  de  la 
peste,  dont  j'espère  en  parler  en  la  vie  de  nostre 
roy  d'aujourd'huy  Henry  IV  ',  jamais  ce  prince 
ne  s'estonna  (ce  qu'eust  faict  un  plus  vieux  et 
plus  pratiq  capitaine  que  luy),  mais  tient  bon 
et  faict  teste  très  asseurement  aux  fléaux  et  de 
la  terre  et  du  ciel  (j'en  parleray  aussy  en  la 
mesme  vie  du  roy)  :  et  pour  belle  recompense 
on  le  traicta  bien  à  Lyon,  luy,  qui,  amprès 
tant  de  bons  services  faicts  à  son  party  et  à  sa 
religion,  fust  pris  et  mis  prisonnier  dans  les 
prisons  de  la  ville,  comme  un  grand  malfaic- 
teur 2  ;  mais,  par  son  gentil  esprit  et  son  indus- 
trie, il  s'en  sauva  bravement,  comme  j'espère 
dire. 

Il  monstra  fort  sa  vaillance  en  l'entreprinse 
qui  fust  faicte  sur  luy  à  Vienne  par  M.  le  con- 
nestable  et  le  seigneur  Alfonce  Corse  3  ;  car,  y 

i.  On  n'a  point  cette  vie. 

2.  En  septembre  1593,  les  Lyonnais,  lassés  des  mauvais 
traitements  et  des  exactions  du  duc  de  Nemours,  leur 
gouverneur  pour  la  Ligue,  s'emparèrent  de  sa  personne- et 
l'enfermèrent  dans  le  château  de  Pierre-Encise.  Après  dix 
mois  de  captivité,  il  parvint  à  s'échapper  et  continua  pen- 
dant quelque  temps  encore  la  guerre  civile  dans  le  Dau- 
phiné. 

3.  Alphonse  d'Ornano,  surnommé  Corse  à  cause  de  sa 
patrie.  Il  était  fils  de  Sampiero  et  de  Vannina  d'Ornano. 

estans  entrés  dedans  desjà  cinq  à  six  cens 
hommes,  on  luy  vint  dire  comme  la  ville  estoit 
surprise  et  prise.  Soudain,  d'un  courage  asseuré, 
sort  de  son  logis  sans  s'armer  autrement,  prend 
ses  gardes  et  quelques  gentilshommes  qui  se 
ralliarent  à  luy,  et  court  où  estoit  Pennemy,  le 
charge  et  le  combat,  le  mené  battant  et  le  faict 
sortir  hors  d'où  il  estoit  entré.  J'ay  ouy  faire  ce 
conte  à  gens  dignes  de  foy,  qui  estoient  dehors 
et  dedans  :  pour  le  moins  la  ville  gaignée  se 
perdit l . 

J'ay  ouy  conter  qu'une  fois  en  Bourgoigne, 
on  luy  vint  dire  qu'un  de  ses  regimens  estoit 
engagé,  voyre  assiégé  dans  un  village  par  son 
ennemy.  Luy,  sans  temporiser  ny  s'armer, 
prend  un  autre  régiment  des  siens,  se  met  à  la 
teste  sur  un  petit  bidet  ;  et,  faisant  faction  de 
maistre  de  camp,  de  capitaine  de  gens  de  pied 
et  de  soldat,  charge  les  assiegeans,  les  faict 
desmordre  et  les  estrille  bien.  Tant  d'autres 
prouesses  esperé-je  conter  de  luy  en  la  vie  du 
roy,  que  l'on  s'en  esbahira.  Aussy  aimoit  il 
tant  à  se  façonner  selon  M.  de  Guyse  son  frère 2, 


Le  nom  de.  famille  de  Sampiero  est  demeuré  inconnu. 
A  cette  époque  peu  de  Corses  avaient  des  noms  patrony- 
miques ;  il  ajoutaient  à  leurs  prénoms  le  lieu  de  leur 
naissance.  Sampiero,  qui  prétendait  à  être  le  libérateur  et 
le  champion  de  la  Corse,  signait  ordinairement  Sampiero 
Corso,  au  lieu  de  se  désigner  par  le  nom  du  bourg  où  il 
était  né. 

1.  En  1595.  Branthôme  se  trompe.  La  ville  de  Vienne 
fut  surprise  et  prise  véritablement  par  le  connétable  de 
Montmorency,  qui  avait  gagné  Disimieu,  gouverneur  de 
Vienne  pour  le  duc  de  Nemours. 

2.  Son  frère  utérin. 

qu'il  le  vouloit  imiter  en  tout  ;  car  à  plus  par- 
faict  que  celuy  là  ne  pouvoit  il  ressembler,  et 
ce  qu'il  luy  voyoit  faire  il  s'estudioit  du  tout  à 
le  faire,  fust  il  à  la  cour  (comme  j'ay  veu),  et 
fust  il  à  la  guerre.  Et  tout  jeune  qu'il  estoit, 
n'ayant  encor  seize  ans,  aux  nopces  de  M.  de 
Joyeuse,  je  me  souviens  l'avoir  veu,  comme 
aussy  un  chascun  le  vit  ;  à  tous  les  combats  qui 
s'y  firent  il  s'en  voulut  tousjours  mesler,  et  si 
donnoit  et  recevoit  des  coups  que  le  plus  robuste 
eust  sceu  faire.  Mesmes  M.  de  Guyse,  qui  estoit 
le  plus  rude  combattant  qui  fust  point,  ne  l'es- 
pargnoit  non  plus  que  le  moindre  ;  dont  un 
chascun  s'estonnoit  des  forces  et  de  l'adresse  de 
ce  jeune  prince,  fust  à  pied  ou  à  cheval. 

Au  reste,  il  est  un  des  beaux  princes  du 
monde,  vraye  semblance  du  père  et  de  la  mère. 
Il  est  un  peu  de  plus  haute  taille  que  ne  fust 
jamais  le  père  :  sa  douceur  et  sa  bonté  le  ren- 
dent très  aymable,  sur-tout  aussy  sa  grand  libe- 
rallité,  pareille  à  celle  du  père  ;  car  il  n'a  rien 
en  luy  l  ;  ce  qu'il  prend  d'une  main  il  le  donne 
de  l'autre,  comme  de  mesmes  faisoit  fort 
M.  de  Guyze  son  frère.  Il  a  le  cœur  grand  et 
ambitieux. 

Sur  quoy  j'ay  ouy  dire  que  nostre  roy  d'au- 
jourd'huy  estant  venu  au  dessus  de  la  conqueste 
de  la  Bourgoigne2,  M.  de  Guyze  le  vint  trouver 
là,  qui  s'estoit  mis  à  le  recognoistre  ;  il  y  eust 
un  gentilhomme  qui,  pour  aplaudir,  dit  au  roy 

i .  Pour  :  rien  à  lui. 

2.  Pour  venir  à  bout.  Rabelais  a  employé  cette  expres- 
sion à  sa  manière  :  «  Panurge  entreprist  de  venir  au-dessus 
d'une  grande  Dame  de  Paris;  » 

amprès  que  M.  de  Guyze  luy  eust  faict  la  révé- 
rence :  «  Sire,  voylà  comme  peu  à  peu  on  vous 
ce  recherche  et  se  vient  on  humilier  envers  vous, 
a  comme  vous  voyez.  M.  de  Guyze  est  venu  ; 
«  M.  du  Mayne  traicte  avecques  vous  ;  il  n'y  a 
«  plus  qu'à  tenir  que  tout  ne  soit  faict  ;  il  ne 
«  reste  que  M.  de  Nemours  à  en  faire  de 
«  mesmes.  —  Ah!  dict  le  roy,  celuy-là  a  le 
ce  cœur  trop  grand  et  haut  ;  jamais  il  ne  se 
«  sçauroit  mettre  à  servir.  Je  ne  m'attendz  pas 
«  qu'il  me  recognoisse  tant  qu'il  pourra  et  que 
«  son  brave  cœur  l'y  portera.  J'ay  là  un  très 
«  dangereux  ennemy  et  qui  fort  tard  abaissera 
a  les  armes.  »  Ces  parolles,  prononcées  de  la 
bouche  d'un  si  grand  roy,  favorisent  à  la  louange 
de  ce  prince  plus  que  de  cent  autres  qui  en 
eussent  voulu  parler. 

Or,  comme  j'ay  dict,  j'enparleray  ailleurs,  et 
plus  amplement  et  moins  sobrement  que  je  ne 
fais  icy,  ensemble  de  M.  le  marquis  de  Sainct- 
Sorlin  son  frère,  que  je  n'ay  jamais  veu  pour- 
tant ;  mais  j'ay  ouy  dire  que  c'est  un  prince 
très  accomply,  sur-tout  fort  homme  de  bien,  de 
bonne  ame  et  de  scrupuleuse  conscience  ;  ce 
qui  est  beaucoup  à  louer. 

De  tous  deux  fust  leur  mère  ceste  belle,  il- 
lustre et  vertueuse  dame,  madame  de  Nemours, 
première  vefve  de  ce  grand  duc  de  Guyze,  du- 
quel je  vays  parler  maintenant,  et  qui  se  remaria 
en  secondes  nopees  à  M.  de  Nemours,  ce  grand 
prince  si  parfaict  que  j'ay  dict,  pour  s'entretenir 
tousjours  en  recherche  de  la  perfection  des 
honnestes  marys,  puisque  telle  estoit  sa  volonté 
de  se  remarier,  ne  faisant  point  comme  plusieurs 

dames  que  j'ay  veu  vefves  et  convoitantes,  qui 
de  leurs  premiers  et  grands  mariages  s'abais- 
soient  et  descendoient  fort  bas  avecques  des 
petitz. 


CHAPITRE   XXX. 

174.  M.  de  Guyze  le  Grand,  François  de  Lor- 
raine. —   175.  M.  d'Aumalle. 

e  grand  duc  de  Guyze,  duquel  nous 
(voulons  parler,  fust  grand  certes  ;  il  le 
faut  appeler  grand l  parmy  nous  autres, 
aussy  bien  que  plusieurs  estrangers 
ont  appelle  des  leurs  par  ce  surnom  et  titre, 
et  ainsin  que  moy-mesme  j'ay  veu  et  ouy 
les  Italians  et  les  Espaignolz  plusieurs  fois 
l'appeler  el  gran  ducque  de  Guysa,  et  el  gran 
capitan  de  Guysa.  Si  que  je  me  souviens  qu'à 
Pentrevue  de  Bayonne2,  et  grandz  et  petitz 
faisoient  un  cas  inestimable  de  feu  M.  de  Guyze 
son  fils,  qui  estoit  encor  fort  jeune,  et  ne  Tap- 
pelloient  autrement  que  el  hijo  del  gran  ducque 
de  Guysa;  et  entroient  aussy  en  grande  admi- 
ration de  madame  de  Guyze  sa  femme,  autant 
pour  sa  beauté  et  belle  grâce  que  pour  porter 
titre  de  femme  de  M.  de  Guyze  ;  et  ne  Tappel- 

1 .  Var.  :  Je  parle  maintenant  d'an  des  plus  grands  capi- 
taines de  nostre  temps,  qui  est  le  grand  monsieur  de  Guyse, 
François  de  Lorraine,  lequel  certes  fut  appelé  grand. 

2.  Entre  la  reine  d'Espagne  et  Catherine  de  Médicis,  sa 
mère.  Elle  eut  lieu  en  1565. 

loient  que  la  muger  d'aquel  gran  ducaue  de 
Guy  sa;  et  pour  ce  luy  portaient  un  grand  hon- 
neur et  respect,  et  sur  tout  ce  grand  duc  d'Albe, 
qui  savoit  bien  priser  les  choses  et  les  personnes 
qui  le  valoient. 

Or,  tout  ainsin  qu'on  loue  et  admire  fort  un 
excellent  artizan  et  bon  ouvrier  qui  aura  faict 
un  beau  chef-d'œuvre,  mais  dadvantage  et  plus 
celuy  qui  en  aura  faict  plusieurs,  de  mesmes 
faut  louer  et  estimer  ce  grand  capitaine  dont 
nous  parlons,  non  pour  un  beau  chef-d'œuvre 
de  guerre,  mais  pour  plusieurs  qu'il  a  faict.  Et 
pour  les  principaux  faut  mettre  en  advant  et 
admirer  :  le  siège  de  Metz  soubstenu,  la  bat- 
taille  de  Ranty,  le  voyage  d'Italie,  la  prise  de 
Calais,  Guynes  et  Hames,  celle  de  Théonville, 
le  camp  d'Amiens  ;  en  la  guerre  civille,  les 
prises  de  Bourges,  Rouen,  la  battaille  de  Dreux, 
et  puis  le  siège  d'Orléans. 

De  vouloir  descrire  et  speciffier  menu  par 
menu  tout  cela,  ce  seroit  une  chose  superflue, 
puisque  nos  historiographes  en  ont  assez  remply 
leurs  livres  :  mais  pourtant,  qui  considérera  la 
grand'force  qu'y  mena  ce  grand  empereur  devant 
Metz,  dont  jamais  de  pareille  il  n'en  peupla  et 
couvrit  la  terre,  la  foiblesse  de  la  place  qui 
n'avoit  garde  d'estre  la  quarte  partie  forte  comme 
aujourd'huy  ;  qui  considérera  aussy  la  grand' 
prévoyance  dont  il  usa  pour  l'amunitionner  et  y 
establir  vivres,  munitions,  reglementz,  pollices 
et  autres  choses  nécessaires  pour  soustenir  un 
long  siège,  et  le  peu  de  temps  qu'il  eust  à  faire 
tout  cela  avant  la  venue  du  siège  ;  qui  mettra 
aussy  devant  les  yeux  le  bel  ordre  de  guerre 

qu'il  y  ordonna,  la  belle  obeyssance  sur-tout 
qui  luy  fust  rendue  d'une  si  grande  principauté 
et   noblesse,    capitaines   et    soldatz,    sans    la 
moindre  mutination  du  monde  ny  le  moindre 
despit  ;  puis  les  beaux  combatz  et  les  belles 
sorties  qui  s'y  sont  faictes  ;  qui  considérera  tout 
cela  et  d'autres  choses  qui  seroient  longues  à 
speciffier,  et  puis  la  belle  et  douce  clémence  et 
bénignité  qu'il  usa  envers  ses  ennemys  demy 
mortz,  et  mortz,  et  mourans  de  faim,  de  mala- 
dies, de  pauvrettes  et  de  misères  que  leur  avoit 
engendré  la  terre  et  le  ciel  ;  bref,  qui  voudra 
bien  mettre  en  ligne  de  conte  tout  ce  qui  s'est 
faict  en  ce  siège,  dira  et  conffessera  que  c'a  esté 
le  plus  beau  siège  qui  fust  jamais,  ainsin  que 
j'ay  ouy  dire  à  de  grandz  capitaines  qui  y  es- 
taient, tors  les  assautz,  qu'on  n'en  livra  jamais, 
bien  que  l'empereur  le  voulust  fort  ;  et  pour  ce 
en  fit  faire  un  jour  le  bandon  l  pour  en  donner 
un  gênerai,  auquel  M.  de  Guyse  se  prépara  si 
bravement  et  y  mit  un  si  bel  ordre,  avecques 
tous   ses   princes,   seigneurs,   gentilshommes, 
capitaines  et  soldatz,  et  se  presentarent  tous  si 
determinement  sur  le  rempart  à  recevoir  l'enne- 
my  et  soustenir  la  bresche,  que  les  plus  vieux, 
braves   et  vaillans  capitaines  de    l'empereur, 
voyans  si   belle   et   asseurée  contenance   des 
nostres,  luy  conseillarent  de  rompre  ceste  entre- 
prise d'assaut,  car  ce  seroit  la  ruyne  de  son 
armée;  ce  qui  fascha  pourtant  fort  à  l'empereur; 
mais,  pour  l'apparence  du  danger  eminent,  il 
creut  ce  conseil. 

i.  Ban,  proclamation,  ordre  du  jour. 

A  propos  de  ceste  clémence,  courtoisie,  dou- 
ceur et  miséricorde  usée  par  ce  grand  duc  à  ces 
pauvres  gens  de  guerre,  voyez  de  quelle  impor- 
tance elle  servit  quelque  temps  amprès  à  nos 
François  au  siège  de  Therouanne  ■  ;  à  laquelle 
un  rude  assaut  estant  donné  et  nos  gens  par 
luy  faucez  et  emportez  estans  pretz  à  estre 
tous  mis  en  pièces,  comme  l'art  et  la  coustume 
de  la  guerre  le  permet,  ilz  s'advisarent  tous  à 
cryer  :  «  Bonne,  bonne  guerre,  compaignons  ! 
«  souvenez-vous  de  la  courtoisye  de  Metz.  » 
Soudain  les  Espaignolz  courtois,  qui  faisoient  la 
première  poincte  de  l'assaut,  sauvarent  les 
soldatz,  seigneurs  et  gentilshommes,  sans  leur 
faire  aucun  mal,  et  receurent  tous  à  rançon.  Ce 
grand  duc,  par  sa  clémence,  sauva  ainsin  la 
vie  à  plus  de  six  mille  personnes.  Ce  siège  fust 
célèbre  et  notté  par  ceste  clemance  et  cour- 
toysie  et  par  la  naissance  de  la  royne  Margue- 
rite de  France,  royne  de  Navarre,  née  le  20e  de 
juin  1553. 

Or,  si  ceux  de  dedans  Metz  n'eurent  occasion 
de  monstrer  leurs  courages  et  valeurs  à  souste- 
nir  des  assautz  (fort  attristez  de  n'en  recepvoir 
pour  mieux  monstrer  leurs  valeurs),  ils  en  prin- 
drent  bien  d'eux-mesmes  à  assaillir  les  ennemys  ; 
car  à  toute  heure  ils  faisoient  des  plus  belles 
sorties  du  monde,  qui  valoient  bien  des  souste- 
nemens  d'assautz  ;  et  donnarent  bien  à  songer 
et  accroire  aux  ennemys  que,  s'ils  fussent  allés 


1.  Prise  par  les  Espagnols  en  1553.  Ils  traitèrent  la 
garnison  avec  humanité,  mais  massacrèrent  les  habitants  et 
mirent  le  feu  à  la  ville. 

à  eux  avecques  assauts,  autant  de  perdus  y  en 
eust  il  eu.  Ces  saillies  se  faisoient,  et  à  pied, 
jusqu'à  fausser  les  tranchées  souvant,  et  à 
cheval,  bien  loing  encor  de  la  ville,  et  sur-tout 
sur  le  camp  du  marquis  Albert,  à  qui  M.  de 
Guyze  en  vouloit  pour  avoir  faussé  la  foy  donnée 
au  roy,  et  avoir  desfaict  ML  d'Aumale  son  frère, 
et  pris  prisonnier  '.  Aussy  le  paya  il  bien,  car 
il  ne  retourna  pas  la  quarte  partie  de  ses  gens  ; 
dont  l'empereur  ny  les  Espaignols  ne  s'en  sou- 
ciarent  guieres,  pour  aimer  peu  les  traistres, 
aussy  qu'il  ne  s'estoit  donné  à  l'empereur  que 
par  contraincte.  Ainsin  alla  ce  siège,  qui  com- 
mança  la  vigille  de  la  Toussainctz  ;  ainsin 
porte  la  vieille  chanson  faicte  pour  lors  par  un 
advanturier  de  guerre  françois,  qui  commance 
ainsin  : 

Le  vendredy  de  la  Toussainctz 
Est  arrivé  la  Germanie 
A  la  belle  Croix  de  Messain 
Pour  faire  grande  boucherie. 
Se  campant  au  haut  des  vignes, 
Le  duc  d'Albe  et  sa  compaignie, 
A  Sainct-Arnout  près  nos  fossez, 
C'estoit  pour  faire  l'entreprise 
De  recognoistre  nos  fossez2. 

Ce  fust  ce  jour  là  et  à  ceste  belle  croix  où 
fust  faicte  ceste  belle  escarmouche   qui  dura 

i.  Le  marquis  Albert  de  Brandebourg  battit  et  prit  le 
duc  d'Aumale  en  1552,  dans  une  reconnaissance  qui  précéda 
le  siège  de  Metz. 

2.  Couplet  défiguré  de  la  Chanson  nouvelle  composée  par 
un  soudart  faisant  la  sentinelle  sur  les  remparts  de  Metz, 
que  Le  Roux  de  Lincy  a  réimprimée  dans  son  Recueil  des 
Chants  historiques  français,  t.  II. 

quasy  tout  le  jour,  si  bien  soustenue  des  nostres 
et  attaquée  par  le  duc  d'Albe  et  le  marquis  de 
Marignan,  avecques  une  eslite  de  trois  mille 
harquebuziers  espaignolz  choisis  et  d'un  bat- 
taillon  venant  amprès,  de  dix  milPAllemans  qui 
les  soustenoient.  Il  n'y  alla  rien  du  nostre  que 
tout  bien,  fors  quelque  petite  tuerie  et  blessures 
de  nos  capitaines  et  soldatz.  Il  ne  se  pouvoit 
faire  autrement  ;  car  en  telles  festes  il  y  a  tous- 
jours  des  coups  donnez  et  receuz,  et  puis  le 
grand  nombre  des  autres  debvoit  sufïocquer  les 
nostres  de  leur  seule  hallaine. 

Ce  siège  dura  despuis  ce  jour  jusqu'à  janvier, 
environ  le  vingtiesme  ou  plus.  L'empereur  s'en 
leva  de  là  fort  à  regret  et  à  grand  creve-cœur  ; 
car  il  avoit  promis  aux  Allemans,  pour  se  faire 
mieux  aimer  d'eux  que  par  le  passé,  de  remettre 
Metz,  Toul  et  Verdun  à  l'Empire,  et  les  y  reunir 
mieux  que  jamais;  ce  qu'ils  desiroient  plus  que 
chose  du  monde,  car  elles  leur  estoient  de  bonnes 
clefs  ;  mais  sa  bonne  destinée  luy  faillit  là.  Et 
ce  fust  ce  que  dict  très  bien  M.  de  Ronsard 
parlant  de  ce  siège  et  ville, 

Où  le  Destin  avoit  son  outre  limité 

Contre  les  nouveaux  murs  d'une  foible  cité  *. 

Or,  entre  autres  beaux  traictz  que  j'ay  ouy 
raconter  et  remémorer  quaye  faict  M.  de  Guyze 
leans  (je  metz  les  combatzà  part),  ce  fust  celuy 


1.  Allusion  à  la  devise  de  Charles  V  :  Plus  ultra.  La 
pièce  de  Ronsard,  d'où  ce  passage  est  extrait,  porte  ce 
titre  :  Harangue  du  très-illustre  et  magnanime  prince  Fran- 
çois^ duc  de  Guise,  aux  soldats  de  Metz,  le  jour  de 
Vassault. 

touchant  la  courtoysie  qu'il  fit  à  l'endroict  de 
don  Louys  d'Avilla,  gênerai  pour  lors  de  la 
cavallerie  légère  de  l'empereur,  à  qui  un  esclave 
more  ou  turc  ayant  desrobé  un  cheval  d'Es- 
paigne,  se  sauva  avecques  luy  dans  Metz  et  s'y 
jetta,  Don  Louys,  ayant  sceu  qu'il  s'estoit  allé 
jetter  leans,  envoya  un  trompette  vers  M.  de 
Guyze  le  prier  de  luy  rendre  par  courtoysie  un 
esclave  qui  luy  avoit  desrobé  un  cheval  d'Es- 
paigne  et  s'estoit  allé  jetter  et  reffugier  dans  sa 
ville,  pour  le  punir  de  son  forfaict  et  larcin, 
ainsin  qu'il  le  meritoit,  sçachant  bien  qu'il  ne 
le  refuseroit,  pour  le  tenir  prince  valeureux  et 
généreux,  et  qui  ne  voudroit  pour  tous  les  biens 
du  monde  receller  ny  soustenir  les  larrons  et 
meschans. 

M.  de  Guyze  luy  manda,  pour  luy  envoyer 
l'esclave,  il  ne  pouvoit,  et  en  avoit  les  mains 
liées  par  le  privillege  de  la  France,  de  temps 
immémorial  là-dessus  introduict,  qu'ainsin  que, 
toute  franche  qu'elle  a  esté  et  est,  elle  ne  veut 
recevoir  nul  esclave  chez  soy  ;  et  tel  qu'il  seroit, 
quand  ce  seroit  le  plus  barbare  et  estranger  du 
monde,  ayant  mis  seulement  le  pied  dans  la 
terre  de  France,  il  est  aussy  tost  libre  et  hors 
de  toute  esclavitude  et  captivité,  et  est  franc 
comme  en  sa  propre,  patrie  ;  et  pour  ce,  qu'il 
ne  pouvoit  aller  contre  la  franchise  de  la 
France  :  mais  pour  le  cheval,  il  le  luy  renvoyoit 
de  courtoysie.  Beau  traict  certes!  Et  monstroit 
bien,  ce  prince  et  grand  capitaine,  qu'il  sçavoit 
encor  plus  que  de  faire  la  guerre,  comme  certes 
il  faut  qu'un  grand  capitaine  soit  universel. 

Vrayement  il  faut  louer  et  admirer  ceste  noble 

franchise,  belle  et  chrestianne  de  la  France,  de 
n'admettre  point  de  telles  servitudes  et  esclavi- 
tudes  par  trop  cruelles,  et  qui  sentent  mieux 
son  payen  et  turc,  qu'un  chrestian.  Et  qui  aura 
veu  des  esclaves  traicter  comme  j'ay  veu,  y 
trouvera  de  la  pitié  ;  car  on  n'en  a  compassion 
non  plus  que  des  chiens  et  des  bestes.  Mais, 
dira  quelqu'un,  comme  je  vis  dire  une  fois  à  un 
comitte  de  gallere  espaignol  à  un  gentilhomme 
qui  avoit  compassion  d'un  pauvre  esclave  qu'il 
assommoit  de  coups,  comme  un  cheval  et  cou- 
ché par  terre,  sans  qu'il  osast  bouger,  et  luy 
représentant  ceste  cruauté,  l'autre  luy  respondit 
seulement  :  «  Si  vous  aviez  esté  esclave  parmy 
«  les  Turcz  comme  moy,  vous  n'en  auriez  pitié  ; 
«  car  ils  nous  traictent  cent  fois  plus  cruelle- 
ce  ment  que  nous  eux.  »  Comme  il  est  vray  :  et, 
qui  pis  est,  quand  ils  nous  tiennent,  nous  autres 
François,  ils  en  font  de  mesmes  qu'aux  autres 
chrestians,  n'ayant  nul  esgard  ny  considération 
aux  franchises  qu'ils  reçoivent  en  France, 
comme  j'ay  veu.  Et  mesmes  dernièrement  nous 
vismes  arriver  à  la  cour  de  nostre  roy  dernier 
quelque  soixante  Turcs  et  Mores,  qui  estoient 
eschappés  des  galleres  de  Gennes,  et  se  sauva- 
rent  en  France  :  le  roy  les  vit  et  leur  fit  donner 
de  l'argent  pour  leur  conduicte  et  embarquement 
à  Marseille  :  eux-mesmes  disoient  que,  sçachans 
bien  le  privilège  libre  de  la  franchise  de  la 
France,  avoient  faict  ce  qu'ils  avoient  peu  pour 
y  gaigner  terre,  où  ils  avoient  une  joye  ex- 
tresme  d'y  estre  ;  et  nous  adoroient  nous  autres 
François  jusqu'à  nous  appeller  frères.  Et  Dieu 
sçait,  s'ils  nous  eussent  tenus  [en  leur  pouvoir, 


i  io  Livre  I,  Partie  II,  Chap.  XXX. 

nous  eussent  traictez  comme  les  autres.  J'ay 
faict  cette  disgression  puisque  le  subject  s'y 
estoit  adonné.  Or  je  ne  parle  plus  de  ce  siège 
de  Metz,  car  il  est  ailleurs  assez  escrit. 

Pour  le  regard  de  la  battaille  de  Ranty,  c'est 
une  chose  assez  certaine  et  publicque  que 
M.  de  Guyze  en  fust  le  principal  autheur  de  la 
victoire,  autant  pour  sa  belle  conduicte  et  sa- 
gesse, que  pour  sa  vaillance.  C'a  esté  le  premier 
et  seul  des  nostres  qui  acommança  à  bien  reco- 
gnoistre  et  estriller  les  reistres,  et  M.  son  fils  le 
dernier  et  seul. 

A  ceste  battaille,  le  comte  de  Vulfenfourt1 
avoit  amené  à  l'empereur  deux  mille  pistolliers, 
qu'on  appelloit  reistres,  parce,  disoit  on  lors, 
qu'ils  estoient  noirs  comme  beaux  diables2.  Et 
s'estoit  vanté  ledict  comte  et  promis  à  l'empe- 
reur qu'avecques  ses  gens  il  passeroit  par  dessus 
le  ventre  à  toute  la  gendarmerie  et  cavallerie  de 
France,  ce  qui  donna  à  l'empereur  quelque 
fiance  de  gaigner;  mais  il  arriva  bien  autrement, 
car  ilz  furent  bien  battus,  et  fuyrent  bien.  Pos- 
sible, si  M.  de  Guyze  fust  esté  hors  de  là,  qu'ils 
nous  eussent  pu  donner  une  pareille  estrette 
que  d'autres  reistres  nous  donnarent  à  la  bat- 
taille de  Sainct-Quantin  ;  car  ce  furent  eux, 
avecques  cinq   cens  lances  de  Bourguignons, 


i.  Tavannes  le  nomme  le  comte  palatin  Wolfgang.  Les 
reîtres  avaient  un  étendard  sur  lequel  était  peint  un  renard 
mangeant  un  coq,  allusion  insultante  au  nom  latin  des 
Français.  Tavannes  leur  prit  cet  étendard  qu'il  présenta  à 
Henri  II. 

2.  Reître  vient  de  l'allemand  Reuter,  cavalier.  Leurs 
armures  étaient  noires. 

tous  conduicts  par  le  comte  d'Aiguemont,  qui 
nous  desfirent. 

Un  peu  advant,  leur  couronnel  (je  ne  me 
souviens  pas  bien  du  nom,  mais  il  estoit  grand 
seigneur  d'Allemaigne,  et  je  ne  sçay  si  c'estoit 
un  puisné  de  la  maison  de  Brunzwic)  s'envoya 
présenter  avecques  sa  trouppe  (qui  pouvoit 
monter  à  deux  mille  chevaux)  au  roy  Henry, 
luy  demandant  l'appoinctement,  tel  qu'ont 
accoustumé  tousjours  ces  gens  le  demander, 
qui  certes  y  sont  excessifz.  M.  le  connestable 
le  renvoya  bien  loing,  et  remonstra  au  roy  que 
c'estoient  marautz  qui  ne  valoient  rien,  qui 
faisoient  des  enchéris,  pilloient  tout  un  pays, 
et  au  bout  du  faict,  ils  ne  combattoient  point, 
et  ne  venoient  jamais  aux  mains,  et  s'enfuyoient 
comme  poltrons,  ainsy  qu'ils  firent  à  la  battaille 
de  Ranty,  que  trois  à  quatre  cens  chevaux  de 
nos  gens-d'armes  mirent  en  routte  et  en  fuyte, 
et  firent  pis,  mirent  en  desordre  et  rompirent 
tout  un  gros  battaillon  de  l'empereur  mesme  et 
de  leurs  Allemans. 

Il  y  avoit  de  quoy  au  roy  et  à  M.  le  connes- 
table à  considérer.  Mais  ceux-cy  firent  mieux 
que  les  autres  à  ceste  battaille  de  Sainct-Quan- 
tin,  où  possible,  comme  l'on  disoit  alors,  s'ils 
eussent  eu  affaire  et  à  parler  à  M.  de  Guyze, 
ils  eussent  estes  de  mesmes  escot  qu'à  Ranty, 
encor  qu'il  y  eust  là  de  très  bons,  braves  et 
vaillans  capitaines  ;  si  bien  qu'il  y  eut  là  du 
malheur  pour  eux  et  de  l'heur  pour  M.  de 
Guyze,  que  force  gens  alors  souhaittoient  qu'il 
fust  esté  là  ;  car  certes,  quand  l'on  a  apris  et 
accoustumé  à  battre  quelques  gens  une  fois, 


ii2   Livre  I,  Partie  II,  Cha p.  XXX. 

deux  fois,  Ton  y  est  heureux  une  autre  fois, 
ainsy  que  mondict  sieur  de  Guyze  le  fit  aussy 
de  mesmes  à  la  battaille  de  Dreux.  Si  que 
M.  son  filz,  et  son  vray  héritier  en  tout,  hérita 
de  luy  de  ce  bonheur  de  battre  ces  gens-là,  tant 
mauvais  et  tant  redoutables,  plus  par  renommée 
que  par  efïect,  ainsy  qu'il  fit  à  la  battaille  qu'il 
donna  à  M.  de  Thoré  en  Champaigne,  qui  en 
avoit  mené  deux  mille  !.  Il  les  contraignit  jus- 
que-là qu'en  belle  plaine  ils  luy  demandèrent 
bonne  guerre  et  la  vie,  'et  leur  retour  sain  et 
sauve  en  leur  pays,  qu'il  leur  accorda  de  grâce, 
et  eux  s'en  allèrent  ;  et  si  peu  de  nos  pauvres 
François  qui  restèrent  du  combat  et  meurtre, 
fallut  qu'ils  se  sauvassent  avecques  M.  de  Thoré 
leur  gênerai,  comme  ils  peurent;  et  s'allèrent 
joindre  à  Monsieur,  frère  du  roy 2,  qui  lors  estoit 
en  armes. 

Ce  M.  de  Guyze  mesme  estrilla  bien  aussy  le 
baron  Done  3  et  ses  reistres  auprès  de  Montar- 
gis  4,  et  puis  les  acheva  de  peindre  et  de  ren- 
verser à  Auneau  J,  ainsy  que  j'espère  le  descrire 
en  sa  vie. 

A  propos  du  baron  Done,  si  faut  il  que  je 
face  ce  petit  incidant é.  Nostre  grand  et  brave 
roy  d'aujourd'huy  i,  durant  ces  belles  guerres 

i.  A  Donnons  en  Champagne,  en  1575. 

2.  Le  duc  d'Alençon. 

3.  Dhona. 

4.  En  1587,  le  baron  Fabien  de  Dohna  amenait  au  roi 
de  Navarre  une  armée  auxiliaire  de  28,000  hommes. 

5.  En  1J87. 

6.  L'auteur  appelle  ainsi  une  historiette  étrangère  à  son 
sujet. 

7.  Henri  IV. 

et  conquestes  de  son  royaume  sur  les  ligues, 
estant  devant  Dreux,  il  désira  fort  veoir  ma- 
dame de  Guyze,  sa  bonne  cousine  ;  et  pour  ce 
l'envoya  prier  qu'elle  en  prist  la  peyne  qu'ils  se 
vissent,  car  elle  estoità  Paris;  ce  qu'elle  désira 
fort  aussy,  car  c'est  une  des  honnestes  et  bon- 
nes princesses  qui  soit  point  ;  et  pour  ce,  le  roy 
luy  envoya  un  passeport.  Laquelle  sçachant 
venir,  alla  au-devant  d'elle  bien  accompaigné 
d'une  fort  belle  noblesse  qu'il  avoit  :  lequel, 
après  avoir  recueilly  ceste  honneste  princesse 
en  tout  respect  et  gracieuseté,  la  conduisit  en 
son  logis  et  en  sa  chambre  ;  et,  venant  sur  le 
discours,  le  roy  luy  dit  :  ce  Ma  cousine,  vous 
a  voyez  comme  je  vous  ayme,  car  je  me  suis 
ce  paré  pour  l'amour  de  vous.  —  Sire,  ou  mon- 
«  sieur,  luy  respondit  elle  en  riant,  je  ne  vous 
ce  en  remereye  point,  car  je  ne  voys  point  que 
ce  vous  ayez  si  grand  parure  sur  vous  que  vous 
«  en  debviez  vanter  si  paré  comme  dites.  —  Si 
«  ay,  dit  le  roy,  mais  vous  ne  vous  en  advisez 
«  pas.  Voylà  une  enseigne  (qu'il  monstra  en  son 
<(  chappeau)  que  j'ay  gaignée  à  la  battaille  de 
ce  Coutras  pour  ma  part  du  butin  et  victoire  ; 
«  ceste  qu'y  est  attachée,  je  la  gagnay  à  la  bat- 
«  taille  d'Yvry.  Voulez-vous  doneques,  ma  cou- 
ce  sine,  veoir  sur  moy  deux  plus  belles  marques 
«  et  parures  pour  me  monstrer  bien  paré  ?  » 
Madame  de  Guyze  le  luy  advoua  en  luy  replic- 
quant  :  ce  Vous  ne  sçauriez,  sire,  pourtant  m'en 
ce  monstrer  une  seule  de  M.  mon  mary.  —  Non, 
ce  dit-il,  d'autant  que  nous  ne  nous  sommes 
ce  jamais  rencontrés  ny  attaqués  ;  mais,  si  nous 
ce  en  fussions  par  cas  venus  là,  je  ne  sçay  ce 

«  que  c'en  fust  esté.  »  A  quoy  replicqua  ma- 
«  dame  de  Guyze  :  «  Sire,  s'il  ne'  vous  a  point 
ce  attaqué,  Dieu  vous  en  a  gardé  ;  mais  il  s'est 
«  bien  attaqué  à  vos  lieutenans,  et  les  a  fort 
ce  bien  frottez,  tesmoingt  le  baron  Done,  duquel 
a  il  en  a  raporté  de  bonnes  enseignes  et  belles 
«  marques ,  sans  s'en  estre  paré  que  d'un 
«  beau  chappeau  de  triumphe,  qui  luy  durera 
«  pour  jamais.  »  Madamoiselle  de  Guyze,  toute 
gentille  certes,  et  très  belle  et  digne  d'un  tel 
père  qu'ell'avoit,  estant  près  madame  sa  mère, 
impatiente  d'en  dire  aussy  son  mot,  s'advança 
là-dessus,  et  luy  dit  :  «  Sire,  vous  n'en  avez 
ce  aucune  parure  non  plus  de  M.  mon  frère.  — 
((  Non,  dit  le  roy  ;  mais  il  est  assez  jeune  pour 
ce  m'en  donner  s'il  ne  se  recognoist.  »  En  telles 
belles  et  gentilles  parolles,  quasy  en  forme  de 
dialogue,  se  passarent  les  devis  de  ce  grand  roy 
et  de  ces  belles  princesses  '. 

Or,  ce  brave  prince  M.  de  Guyze  ne  se  con- 
tenta de  ce  qui  resta  et  qui  se  sauvoit  par  la 
capitulation  que  le  roy  fit  avecqu'eux2,  qui  ne 
les  vouloit  du  tout  perdre,  pour  la  hayne  sourde 
qu'il  portoit  à  mondict  sieur  de  Guyze.  Ces 
messieurs  les  reistres  furent  si  bien  poursuivis 
par  luy  en  despit  du  roy,  et  touchez  devant  luy 
et  coignez,  que  de  cinquante  mill'hommes  que 
ledict  baron  Done  avoit  emmenez,  j'ay  ouy  dire 
à  homme  de  foy  et  de  religion,  que,  quand  ils 

i .  La  page  contenant  ce  récit  a  été  arrachée  du  manu- 
scrit 1 20  et  n'a  pu  être  collationnée. 

2.  Les  reîtres,  battus  mais  encore  nombreux,  reçurent 
une  subvention  pour  regagner  leur  pays  sans  piller  sur  la 
route,  condition  qu'ils  observèrent  très-mal. 

arrivèrent  à  Genève  (où  estoit  leur  reffuge)  très 
à  propos,  ils  n'estoient  pas  cinq  cents  chevaux, 
tels  quels.  De  plus,  rongeant  encor  son  frain  de 
despit,  il  donna  encor  dans  l'Allemaigne  et  la 
conté  de  Montbelliard,  où  il  fit  un  très  grand 
ravage  et  carnage,  et  de  très  beaux  fœuz,  et 
tout  cela  avecques  fort  petite  trouppe.  Si  que, 
s'il  eust  eu  seullement  dix  milPhommes  frais 
portés  là,  il  luy  bastoit  de  se  pourmener  si 
advant  en  Allemaigne,  qu'il  eust  fait  belle  peur 
en  plusieurs  endroictz.  Et  ne  le  faut  point 
doubter  :  et  ainsy  que  ce  prince  le  dit,  il  l'eust 
faict,  car  son  grand  courage  l'y  eust  porté  fort 
facilement,  et  sa  grande  renommée,  qui  desjà 
avoit  voilé  par-tout  là,  et  qui  en  avoit  porté 
avecqu'elle  la  terreur. 

Ha!  brave  prince!  tu  ne  debvois  jamais  mou- 
rir, au  moins  que  tu  ne  te  fusses  un  peu  pour- 
mené  par  ceste  Allemaigne,  et  monstre  encor  à 
quelque  trouppe  des  reistres,  que  s'ilz  ont  faict 
peur  à  aucuns,  que  tu  leur  eusses  faict  à  eux 
tout  entière,  mesmes  qu'ils  se  sont  rendus  d'au- 
tresfois  à  telle  gloire,  qu'ils  se  vantoient  de 
donner  par-tout  peur  et  mort. 

J'ay  ouy  dire  :  qu'un  peu  advant  que  mondict 
sieur  de  Guyze  allast  desfaire  ce  baron  Done, 
il  en  manda  son  dessaing  au  prince  de  Parme l, 
et  luy  pria  de  luy  prester  son  espée  pour  es- 
triller  un  peu  ces  mauvais.  Le  prince  luy  manda 
qu'il  n'en  avoit  besoing  de  meilleure  que  la 
sienne;  de  laquelle,   amprès  qu'il  auroit  faict 

1 .  Alexandre  Farnèse,  général  de  l'empereur  et  troisième 
duc  de  Parme. 

avecques  ses  gens,  il  le  prioit  de  luy  prester 
plustost  la  sienne,  qu'il  tenoit  la  meilleure  de 
la  chrestienté.  Voylà  comme  de  grand  à  grand 
la  flatterie  est  commune  comme  parmy  les  pe- 
tits, encor  que  ces  propos  tinssent  plustost  du 
vray  que  du  flattement,  à  cause  de  leurs  rares 
valeurs  ;  aussy  que  M.  de  Guyze  le  disoit,  d'au- 
tant que  quelques  années  advant  M.  le  prince 
de  Parme  avoit  mis  à  tel  poinct  le  prince  de 
Cazimir  '  avecques  neuf  ou  dix  mille  reistres 
qu'il  avoit  menés  aux  Estats 2,  qu'il  fallut  qu'ils 
pliassent  bagage  ;  et  s'en  allarent  viste,  sans 
avoir  que  fort  peu  faict  fumer  leurs  pistolles  ?, 
autant  par  contraincte  et  nécessité  que  par  es- 
pouvante  d'une  lettre  que  leur  escrivit  le  prince 
de  Parme,  aussy  bravasche  que  jamais  lettre 
fut  escrite. 

J'estois  lors  à  la  court  quand  elle  y  fut  appor- 
tée, et  le  roy  la  vit,  qui  la  trouva  très  belle,  et 
M.  de  Guyze  me  la  monstra  et  me  dit  que  c'es- 
toit  de  la  façon  qu'il  falloit  traicter  et  chasser 
ces  gens-là,  non  avecques  de  l'argent,  ny  avec- 
ques peur  ;  lesquels  n'estans  pas  si  tost  et  seu- 
lement entrés  en  France,  il  ne  falloit  que  songer 
aussy  tost  d'amasser  de  l'argent  pour  les  reistres, 
et  les  renvoyer  avecques  cela  :  que  si  l'on  eust 
voulu  employer  seulement  la  moictié  de  celuy 
qu'on  leur  donnoit  à  dresser  une  bonne  grosse 
armée,  on  les  eust  si  bien  battus  et  estrillez, 
qu'ils  eussent  perdu  l'appétit  pour  jamais  des 

i.  Ou  plutôt  le  duc  Casimir,  second  fils  de  Pélecteur 
palatin. 

2.  Aux  états  généraux  des  Provinces-Unies. 

3.  Pistolets,  l'arme  favorite  des  reîtres. 

bons  vivres  et  des  beaux  escus  de  la  France  ;  et 
sur-tout,  me  disoit  M.  de  Guyse,  pour  les  des- 
faire il  falloit  avoir  une  bonne  trouppe  de 
bons  mousquetaires  et  arquebuziers,  ainsin  que 
j'en  parle  ailleurs,  et  que  c'estoit  la  sauce  qu'il 
leur  falloit  donner  pour  les  desgoutter,  ainsin 

au'il  desfit  ceux  de  M.  de  Thoré,  là  où  si  peu 
'harquebuserie  qu'il  avoit  fist  très  bien  l,  et 
surtout  les  mousquetaires  2,  qu'ils  n'avoient 
guieres  veu  ni  ouys,  les  estonnarent  fort. 

Certainement,  qui  eust  voulu  user  bravement 
à  i'endroict  de  ces  gens  du  fer  comme  de  l'or 
ou  argent,  on  en  eust  eu  la  raison  ;  mais  aussy 
eust  il  fallu  avoir  pour  chef  un  de  ces  deux  de 
Guyzes,  ou  le  père  ou  le  fils,  encor  qu'à  la  bat- 
taille  de  Montcontour  nostre  roy  Henry  estrilla 
bien  ceux  du  duc  des  Deux  Ponts  3,  qui  estoient 
venus  aux  huguenotz  :  mais  aussy  M.  de  Guyze, 
ce  brave  fils,  y  estoit,  et  à  bon  escient,  car  il  y 
fust  fort  blessé  d'un  grande  pistolletade  au  bas 
de  la  jambe,  et  en  grand  danger  de  la  mort.  De 
cela  j'en  parleray  à  la  vie  dudict  roy  et  de 
M.  de  Guyze 4  pour  parler  un  peu  de  ceste 
lettre  bravasche  du  prince  de  Parme,  de  laquelle 
la  sustance  estoit  telle  : 

«  Vous,  messieurs   les  reistres,  qui  faictes 

i.  Var.    D'harquebusiers  qu'il  avoit  firent  très  bien. 

2.  Les  mousquetaires  étaient  armés  d'arquebuses  d'un 
fort  calibre  qu'on  appuyait  sur  une  fourchette  pour  les 
tirer.  On  voit  dans  l'inventaire  d'Harpagon  :  «  Plus  trois 
gros  mousquets  tout  garnis  de  nacre  de  perle,  avec  les 
fourchettes  assortissantes.  »  (L'Avare,  act.  II,  s.  i.) 

3.  Wolfgang  de  Bavière,  qui  avait  conduit  une  armée 
auxiliaire  aux  réformés  de  France. 

4.  On  n'a  point  ces  vies. 

a  estât  de  troubler  les  princes  chrestians,  et 
ce  qui  vous  enrichissez  de  la  despouille  mise- 
ce  rable  de  tant  de  pauvres  créatures  qui  ne  vous 
ce  firent  jamais  mal  ny  desplaisir,  puisque  vous 
ce  méritez  justement  le  mauvais  party  auquel 
ce  vous  estes  reduicts  à  présent,  asseurez-vous 
ce  que  vous  avez  affaire  à  des  personnes  qui  le 
ce  sçaront  poursuivre  jusques  au  vif  et  senti- 
ce  ment,  assistées  de  Dieu,  qui  ayde  tousjours 
ce  aux  armes  justes,  telles  que  vous  avez  desjà 
ce  cogneu  et  senty  ;  et  si  les  François  sont  plus 
ce  courtois  que  nous  à  traicter  leurs  ennemys, 
ce  vous  n'estes  point  en  France,  ny  encor  moins 
ce  avons  nous  voulonté  de  faire  si  mal  les  af- 
ce  faires  du  roy  nostre  maistre.  Vous  demandez 
ce  que  nous  vous  payons  pour  vuyder  le  pays  ; 
ce  et  nous  demandons  mesme  payement  pour 
ce  vous  laisser  en  aller  vos  vies  sauves.  Appres- 
cc  tez  vous  seulement  de  veoir  le  sort  des  armes 
ce  le  plustost  que  vous  pourrez,  car  nostre  cour- 
ce  rier  n'attend  seulement  que  le  nombre  de 
ce  morts  pour  en  porter  les  nouvelles  en  Espai- 
cc  gne  au  roy  nostre  maistre.  » 

Voylà  des  mots  bien  braves  et  menaçans,  qui 
portarent  tel  coup  qu'ils  s'en  allarent  grand 
erre,  sans  emporter  un  seul  sol  du  roy  d'Es- 
paigne,  comme  ilz  avoient  faict  de  nos  roys  :  et 
le  meilleur  du  pot  fust  que,  n'ayans  rien  faict 
qui  vaille,  furent  si  insoiens  qu'ils  envoyarent 
demander  leur  paye  àv  la  royne  d'Angleterre, 
qui  les  y  avoit  faict  venir  et  promis  argent  ; 
mais  elle,  qui  est  l'une  des  habilles  dames  qui 
oneques  porta  sceptre  et  couronne,  leur  fit  une 
brave  response,  et  digne  d'elle  et  de  sa  genero- 

site  ;  et  addressant  sa  lettre  pour  tous  au  prince 
Cazimir,  leur  gênerai,  elle  parla  ainsin  en 
brefves  parolles  : 

«  Je  voy  bien  que  vos  hommes  ne  veulent 
«  point  de  mon  argent,  quoique  vous  dictes, 
«  comme  ayant  suprimé  nostre  contract,  par 
«  lequel  vous  estes  tenu  de  mener  des  gens  de 
«  guerre,  laissant  mesmes  à  vostre  jugement 
«  combien  seront  mensongers  tous  ceux  qui 
ce  baptizeront  d'un  nom  vos  trouppes.  Je  suis 
«  marrie  de  vostre  deffortune  r3  pour  à  laquelle 
a  subvenir  je  vous  puis  asseurer  que  vous  ob- 
«  tiendrez  de  moy  tout  ce  que  sçaurez  raison- 
ce  nablement  souhaitter,  et  non  point  davan- 
cc  tage.  » 

Ce  ne  fust  pas  tout,  car  ce  prince  Cazimir, 
pensant  mieux  faire  ses  affaires  et  de  ses  gens 
en  personne  que  par  lettre,  alla  luy-mesme 
trouver  la  royne,  là  où  sa  présence  n'y  servit 
non  plus  ;  et  elle,  qui  est  une  très  habille  prin- 
cesse, et  qui  sçait  parler  et  tenir  magesté,  et 
rabrouer  quand  il  faut,  parla  bien  à  luy. 

En  ce  mesme  temps  que  ledict  prince  estoit 
là,  Monsieur,  frère  du  roy,  avoit  envoyé  le  gen- 
til chevallier  Breton2  vers  ladicte  royne,  sur 
leurs  pourparlers  de  maryage  ;  mais  ledict  che- 
vallier m'a  conté  qu'il  a  veu  qu'elle  ne  faisoit 

1 .  Mauvaise  fortune. 

2.  C'est  ce  Breton  qui  était  parvenu  à  découvrir  que  le 
comte  de  Leicester,  favori  d'Elizabeth,  était  marié,  et 
s'était  empressé  de  le  révéler  à  la  reine.  Elizabeth  reçut 
avec  beaucoup  de  politesse  le  duc  d'Alençon  en  1582,  et 
on  crut  un  instant  qu'elle  consentirait  à  l'épouser.  Elle 
avait  alors  49  ans  et  le  prince  28. 

guieres  grand  cas  dudict  prince  ;  et  plusieurs 
iois  luy  a  faict  tenir  lamulle1.  Cela  s'entend 
qu'il  entroit  ordinairement  dans  la  chambre  de 
la  royne,  et  ledict  prince  demeuroit  en  l'anti- 
chambre, et  non  sans  estre  brocardé  d'elle, 
comm'elle  sçait  bien  faire,  et  en  doit  avecques 
ledict  chevallier.  Voylà  comment  Dieu  en  cest 
endroict  luy  rabaissoit  son  orgueil  et  sa  témérité 
passée. 

Un  autre  grand  capitaine  aussy  qui  a  eu  bien 
la  raison  de  ces  messieurs  les  reistres,  c'a  esté 
ce  grand  duc  d'Albe,  par  deux  fois  ;  l'une  con- 
tre le  prince  d'Orange 2,  et  l'autre  contre  Ludo- 
vic son  frère  3.  Comment  il  les  vous  mena  4  et 
renvoya!  J'ay  ouy  conter  à  feu  M.  de  Ferrare 
que  ces  reistres  ne  craignent  gens  tant  qu'ils 
font  les  Turcz,  si  bien  que  dix  mille  chevaux 
turcz  [bien  qu'ilz  ne  soyent  tant  armez]  ne 
feront  jamais  difficulté  de  frotter  dix  mille  che- 
vaux reistres  :  ce  que  je  trouve  fort  estrange, 
luy  dis  je,  veu  que  les  reistres  estoient  armez 
jusqu'aux  dentz,  et  si  bien  [empistollez]  pour 
l'ofïansive  et  deffensive,  et  les  Turcz  tous  nudz, 

i .  Se  jouer  de  quelqu'un  en  abusant  de  sa  complaisance. 
L'histoire  du  chevalier  de  Grammont  faisant  tenir  son  cheval 
par  Brissac  tandis  qu'il  va  voir  Marion  Delorme,  est  le 
meilleur  commentaire  de  cette  locution,  mais  elle  est  si 
ancienne  que  j'ai,  bien  peur  que  l'histoire  du  chevalier  de 
Grammont  ne  soit  pas  vraie. 

2.  Le  duc  d'Albe  ne  gagna  pas  une  bataille  rangée  contre 
le  prince  d'Orange,  mais  détruisit  en  partie  son  armée  par 
une  suite  de  petits  combats  en  1568,  et  finit  par  l'obliger 
à  se  jeter  en  France. 

3.  Ludovic  de  Nassau,  battu  par  le  duc  d'Albe  à  Gem- 
mingen  en  1568. 

4.  Var.  Estrilla. 

n'ayans  pour  armes  que  la  lance,  la  targue  et  le 
cimeterre  l.  «  C'est  tout  un,  disoit  il,  et  rien 
ce  moins  pour  cela.  »  Et  disoit  l'avoir  veu  par 
experiance  lorsqu'il  fust  à  l'armée  de  l'empereur 
Maximilian  son  beau-frere.  Et  sur  le  propos 
qu'on  luy  demanda  pourquoy  l'empereur  n'ha- 
sarda la  battaille  ce  coup  là  contre  sultan  Soli- 
man, puisqu'il  avoit  plus  de  trente  cinq  mille 
chevaux,  dont  il  y  avoit  trente  mille  reistres  qui 
dévoient  eux  seulz  mettre  en  pièces  et  en  fuitte 
tous  ses  Turcz  ainsin  desarmez,  bien  qu'ilz 
fussent  cent  mille  chevaux,  il  dit  :  que  ces 
reystres  les  craignoient  tant,  qu'ilz  ne  vouloient 
nullement  aller  aux  mains  avecqu'eux  ;  et  di- 
soient encor  une  raison  :  que  ces  Turcz  estoient 
si  couvertz,  et  eux  et  leurs  chevaux,  de  si 
grand'  quantité  de  plumes  et  panaches,  et  allans 
à  la  charge  faisoient  de  si  grands  cris  et  hurle- 
mens,  qu'avecques  tout  cela  les  reistres  et  leurs 
chevaux  en  prenoient  si  grand'  frayeur,  qu'ilz 
ne  pouvoient  chevir  de  leurs  chevaux,  et  tour- 
noient teste  en  arrière. 

Dieu  veille  que  cela  n'arrive  à  ceste  heure, 
que  nous  sommes  sur  la  veille  de  veoir  de  grandz 
maux  de  ces  Turcz  sur  les  pauvres  chrestians 
de  là  bas,  tant  Hongres,  Poulacz,  Allemans, 
qu'autres,  et  qu'il  donne  la  grâce  à  ces  reistres 
allemans  faire  mieux  encontre  eux  qu'ils  n'ont 
faict  ;  car  si  Dieu  n'a  pitié  de  nous,  et  qu'il 
laisse  prendre  Vienne  en  Austrie  2,  la  vraye  clef 

i.  Var.  Coutelas. 

2.  vienne  en  Autriche,  probablement  menacée  alors  d'un 
siège  par  les  Turcs.  Ce  fut  sans  doute  une  démonstration 
sans  grande  importance. 

de  l'Allemaigne,  ell'a  beaucoup  à  pastir,  tout 
ainsin  qu'elle  a  faict  pastir  à  plusieurs  chres- 
tians,  et  mesmes  à  nous  autres  François,  que 
vous  eussiez  dict  qu'ilz  avoient  pris  à  prix  faict 
la  ruyne  de  la  France,  tant  ils  se  sont  pleuz  à  y 
faire  des  voyages  et  des  retours,  et  à  nous  piller 
et  tuer,  ainsin  qu'ilz  nous  firent  à  la  battaille  de 
Dreux.  Mais  nous  les  estrillasmes  bien  aussy, 
comme  nous  fismes  aussy  à  Montcontour,  que 
nous  gaignasmes  la  battaille  sur  eux  :  aussy 
avions  nous  des  reistres  de  nostre  costé,  qui 
firent  bien,  avecques  leur  vaillant  courronnel, 
le  marquis  de  Bade,  qui  fust  tué. 

Mais  surtout  il  faut  louer  les  reistres  hugue- 
notz  de  la  dernière  charge  qu'ilz  nous  firent  à 
Dreux,  et  comme  ilz  se  ralliarent  bien  avecques 
leurs  François,  qu'il  les  ramenarent  bien  au 
combat  ;  et  y  allarent  aussy  bien  comme  ilz 
firent  au  commancement,  conduictz  par  le  brave 
comte  Ludovic  ' .  Mais  sur-tout  il  faut  louer  la 
belle  retraicte  qu'ilz  y  firent  le  soir,  lesquels  se 
retirarent  résolument  serrés,  si  bien  qu'il  les 
faisoit  beau  voir. 

J'ay  faict  cette  disgression  des  reistres,  parce 
qu'elle  m'est  venue  à  propos,  encor  qu'ailleurs 
j'en  parleray,  aux  vies  de  nos  roys  Henri  III 
et  IV  ;  desquelz  je  ne  veux  tant  dire  mal,  que  je 
n'estime  bien  autant  leurs  armes  et  leur  façon 
de  guerre  que  leur  vie,  qui  est  par  trop  des- 
bauchée  et  insolente.  Et  j'ay  veu  un  grand  capi- 
taine s'estonner  avecques  moy  de  quoy  le  roy 
d'Espaigne  ne   s'en  sert  point  en  ses  guerres 

i.  Le  comte  Louis  de  Nassau. 

contre  nostre  roy  d'aujourd'huy,  Henry  IVe,  et 
qu'il  n'employé  un  million  d'or,  luy  qui  en  a 
tant  de  millions,  pour  en  avoir  quinze  mille 
tout  d'un  coup  ;  et  n'hasarde  une  battaille  con- 
tre nous  autres  ;  et  face  jouer  le  jeu  à  eux, 
conduictz  par  quelques  lances  bourguignonnes, 
napolitaines  et  autres  des  vieilles  ordonnances. 
Je  m'asseure  que  cela  fairoit  un  grand  escheq 
sur  nous  ;  car  veoir  quinze  mille  reistres  en  deux 
gros  otz,  cela  monte  à  beaucoup  et  effraye  ;  et 
s'y  soustient  un  grand  choc  si  l'on  va  à  eux,  où 
l'on  y  perd  plus  qu'on  n'y  gaigne  ;  si  qu'hasar- 
dant ces  quinze  mille  reistres,  avecqu'autres 
milles  chevaux,  et  les  faisant  perdre  et  enfoncer 
sur  nous,  il  n'y  a  nul  doubte  que  nous  serions 
bien  mallades,  comme  nous  fusmes  à  Sainct- 
Quentin  ;  et,  cela  faict,  les  renvoyer  aussy  tost 
en  leur  pays,  car  ilz  consommeroient  un  gouffre 
d'argent.  Et  la  battaille  gaignée  par  l'Espaignol, 
asseurez-vous  que  la  France  seroit  condempnée 
et  fort  malade.  Et  s'estonne  on  comme  le  roy 
d'Espaigne  n'a  hasardé  ainsin  une  battaille  :  et 
cela  seroit  sans  mettre  en  hasard  ses  braves 
soldatz  espaignols  ny  les  faire  combattre,  mais 
seulement  faire  bonne  mine,  sinon  quand  ilz 
verroient  leur  meilleur l .  S'il  eust  faict  ainsin  de 
l'hasardeux  et  point  tant  du  retenu,  il  s'en  fust 
mieux  trouvé  que  par  tant  de  temporisement. 
Et  m'esbahis  que  pour  cela  il  n'a  pris  son  exem- 
ple sur  quatre  battailles  que  son  père  et  luy 
nous  ont  données,  celle  de  La  Bicoque,  de 
Pavie,  Sainct-Quentin  et  Gravellines,  qui  ont 

1.  La  meilleure  occasion. 

esté  leur  seul  gaing  de  cause  de  leur  grandeur  à 
radvancement  de  leurs  estatz  ;  car,  en  quatre 
jours  que  ces  battailles  furent  données  et  gai- 
gnées,  ils  ont  plus  gaigné,  et  nous  plus  perdu, 
qu'en  cinquante  ans  que  nous  nous  sommes 
entre-faictz  la  guerre  ;  car  en  matière  de  guerre 
il  n'y  a  que  d'hasarder  des  battailles,  comme  je 
tiens  de  grandz  capitaines,  mais  aussy  il  les 
faut  bien  débattre,  et  estre  du  tout  ou  vaincu 
ou  vainqueur. 

Voylà  pourquoy  jadis  les  Romains  s'aggran- 
dirent  si  bien  [en  donnant]  et  donnarent  les 
battailles,  et  les  bien  débattant,  sans  tant  tem- 
poriser. Et  ne  faut  doubter,  si  Caesar  eust  tem- 
porisé et  retenu  la  bride  à  ne  venir  aux  champs 
des  battailles,  jamais  iln'eust  conquis  les  Gaules, 
jamais  il  n'eust  mis  fin  aux  guerres  civilles,  et 
jamais  ne  fust  esté  empereur  du  grand  empire 
romain  :  aussy  ne  demandoit  il  jamais  que  venir 
aux  mains,  et  mesmes  à  la  battaille  de  Far- 
salle,  ainsin  que  très  bien  le  représente  ce  grand 
poète  Lucain,  par  son  harangue  qu'il  fit  avant  que 
d'aller  au  combat,  que  j'ay  traduicte  et  mise 
ailleurs  l. 

Ne  faut  doncques  point  doubter  que,  sur  tels 
exemples,  le  roy  Phillippes  devoit  ainsin  hasar- 
der une  battaille  par  ces  guerriers  mercenaires 
et  estrangers  ;  car  c'est  leur  vraye  curée,  puis- 
qu'ils se  sont  mis  à  ce  mestier  mercenaire  :  et 
voylà  pourquoy  il  les  faut  les  premiers  hasarder 
et  les  premiers  perdre,  et  leur  faire  essuyer  bien 
le  baston2,   et,  comme  j'ay  dict,  reserver  et 

i.  En  ses  opuscules. 

2.  Baston  s'appliquait  alors  à  toute  espèce  d'armes.  On 

bien  garder  ses  vieux  soldatzespaignolz,  braves, 
bons  et  fidelz,  comme  bons  médecins  pour 
porter  ayde  au  corps,  si  de  malheur  il  venoit 
estre  faict  mallade  et  blessé. 

Aussy,  pour  dire  vray,  et  comme  j'ay  ouy 
discourir  un  jour  au  grand  M.  de  Guyze  avec- 
ques  ce  bon  et  honnorable  vieillard  de  cheval- 
lier, le  bon  homme  M.  de  La  Brosse1,  ce  ne 
sont  pas  les  gens  de  pied  qui,  encores  que  bien 
en  soient  une  cause,  ne  gaignent  pas  les  bat- 
tailles  absolument  ;  il  faut  que  ce  soient  les 
gens  de  cheval  qui  en  facent  la  victoire  entière 
et  la  poursuivent  jusques  au  bout,  si  ce  n'est 
que  la  battaille  se  donnast  en  lieu  si  advanta- 
geux  pour  l'infanterie,  que  la  cavallerie  n'y 
peust  aysement  advenir,  ou  qu'elle  fust  fort  à  la 
discrétion  de  l'infanterie,  ainsin  qu'à  la  battaille 
de  Poictiers  du  roy  Jehan,  les  gens  de  pied  et 
archers  anglois  estrillarent  bien  nostre  gendar- 
merie françoise  dans  ces  vignes  et  eschallatz 
qui  l'embarrassoient  du  tout.  Au  Garillan2  de 
mesmes,  parmy  ces  maretz  et  palus,  nos  che- 
vaux furent  deffaicts,  comme  qui  a  veu  le  lieu 
comme  moy  le  peut  facilement  juger  très  propre 
pour  l'infanterie  espaignolle  ;  et  de  frais,  et  ny 
plus  ny  moins,  en  un  chetif  petit  combat  qui 
fust  faict  en  ces  guerres  de  la  ligue,  près  Sainct- 


dirait  aujourd'hui  essuyer  le  premier  feu. 

i.  B.  de  Salignac,  dans  sa  relation  du  siège  de  Metz, 
cite  honorablement  le  seigneur  de  La  Brosse  parmi  les 
capitaines  français  qui  se  distinguèrent  le  plus  dans  ce  siège 
mémorable. 

2.  Bataille  gagnée  en  1503  sur  l'armée  française,  au 
passage  du  Garigliano,  par  Gonzalve  de  Cordoue. 

Yriers  en  Limousin,  où  fust  tué  le  comte  de  La 
Rochefoucauld,  brave  et  vaillant  seigneur  certes, 
avecques  près  de  quatre-vingtz  à  cent  gentilz- 
hommes  [braves  et  vaillans  tous]  ;  lesquels, 
voulans  lever  le  siège  de  ladicte  place,  souste- 
nue  par  le  seigneur  de  Chambret,  très  brave  et 
vaillant  gentilhomme,  contre  M.  de  Pompadour, 
seigneur  tout  plain  de  valeur  aussy,  et  chef  de 
ceux  de  la  ligue,  furent  deffaictz  par  l'infanterie 
et  harquebuserie,  pour  s'estre  perduz  et  engagez 
sans  y  penser  dans  certains  petits  maretz  et 
tartres  bourbonnoises  »,  là  où  on  les  tiroit 
comme  à  canards  :  rencontre  certes  fort  malheu- 
reuse, car  il  y  mourut  une  fort  belle  et  grande 
noblesse. 

Tant  d'autres  combatz  alleguerois-je  pareils, 
sans  emprumpter  ceux  des  Romains,  desquels 
les  gens  de  pied  légionnaires  ont  gaigné  leurs 
principalles  battailles  et  les  ont  faictz  grandz  ; 
et  à  eux  estoit  tout  leur  principal  recours  plus- 
tost  qu'à  leurs  gens  de  cheval,  ainsin  que  parmy 
les  Espaignols  leurs  gens  de  pied  sont  beaucoup 
plus  estimez  que  leurs  gens  de  cheval. 

Finissons   cette  disgression,    et  retournons 


i.  Tarte  bourbonnaise.  Taillevant  donne  la  recette  d'un 
gâteau  de  ce  nom,  une  espèce  de  frangipane  molle  com- 
posée de  fromage  râpé,  de  crème  et  de  jaunes  d'œufs.  On 
appela  de  ce  nom  les  marécages  et  les  terrains  bourbeux 
tels  qu'il  y  en  a  tant  dans  le  Bourbonnais. 

Peut-être  aussi  l'adjectif  rappelant  le  mot  de  bourbe 
a  donné  à  cette  expression  la  faveur  d'un  calembour. 
Owen,  dans  son  dictionnaire,  le  traduit  par  marsh,  ou 
Irish  tart,  tarte  irlandaise,  ainsi  appelée  des  bogs  ou  maré- 
cages si  fréquents  dans  cette  île.  Cotgrave,  traduit  t.  B. 
par  a  mirera  bog. 

encor  à  ce  grand  M.  de  Guyze,  François  de 
Lorraine,  lequel  aucuns  ont  blasmé  d'avoir 
rompu  la  trefve  si  advantageuse  pour  la  France. 
Mais  qui  la  rompit,  si  non  le  pape  Paul  IVe,  et 
le  roy  Henry  pour  le  secourir?  On  tenoit  pour 
lors  que  le  pape,  de  theatin  qu'il  avoit  esté  aupa- 
radvant  et  grandement  austère  et  reformé,  devint 
si  ambitieux  qu'il  se  proposa  d'avoir  les  biens 
des  principaux  seigneurs  de  Rome,  comme  des 
Colonnes  et  Ursins.  Et  de  faict  en  fit  empri- 
sonner aucuns  tet  se  saisit  de  leurs  biens,  dont 
il  en  sortit  une  si  grande  rumeur,  qu'eux,  ayans 
recours  à  l'empereur,  mirent  le  pape  en  tel  des- 
troict  qu'il  fust  assiégé  une  fois  dans  le  castel 
Sainct-Ange,  qu'il  fallut  qu'il  le  gaignast  et  à 
poinct,  estant  poussé  de  son  ambition  par 
quelque  droict  prétendu  par  les  papes  sur  le 
royaume  de  Naples,  et  le  r'avoir,  et  aussy  que 
de  tout  temps  les  Caraffes,  dont  le  pape  estoit, 
ne  sont  trop  amys  des  Espaignolz  l . 

Toutes  ces  choses  accumullées  ensemble  anni- 
marent  le  pape  d'envoyer  au  secours  à  nostre 
roy  ;  et  luy  envoya  son  nepveu  le  cardinal  Ca- 
raffe  (qui  avoit  esté  paradvant  capitaine  servant 

1.  Paul  IV,  Jean  Pierre  CararTa,  élu  en  1555  à  l'âge  de 
79  ans.  Fort  zélé  pour  le  maintien  des  privilèges  ecclé- 
siastiques, ambitieux  et  d'ailleurs  excité  par  son  neveu  le 
cardinal  Alphonse  CarafTa,  il  déclara  la  guerre  à  l'empereur 
et  sollicita  l'alliance  de  Henri  II  qui  venait  de  conclure  une 
trêve  avec  l'Espagne.  Le  duc  de  Guise  seconda  de  tout  son 
pouvoir  les  menées  du  pape  à  la  cour  de  France.  Phi- 
lippe II  envoya  le  duc  d'Albe  dans  les  états  de  l'Eglise,  et 
l'obligea  bientôt  à  renoncer  à  ses  projets  belliqueux.  Il  ne 
fut  pas  assiégé  dans  le  château  Saint-Ange,  mais  seulement 
bloqué  dans  Rome  par  les  Espagnols. 

bien  le  roy  en  Toscane)  légat  ;  et  luy  porta  une 
espée  et  un  chappeau  :  dons  que  les  papes 
envoyent  aux  roys  pour  les  gratiffier  en  deman- 
dant quelque  chose  de  meilleur  ;  dons,  dis  je, 
qu'on  a  observé  plusieurs  fois  estre  fataux  et 
funestes,  ainsin  qu'on  le  disoit  alors,  et  qu'ilz 
le  seroient  à  nostre  roy,  lequel,  tout  plein  de 
bonne  volonté,  et  poussé  de  ceste  grande  ambi- 
tion du  passé  de  ces  prédécesseurs,  qui  avoient 
délivrez  aucuns  papes  de  leurs  oppressions, 
garenty  de  la  tyrannie  d'aucuns  et  remis  en 
leurs  sièges,  mit  une  grosse  armée  sus  pied  et 
en  fit  M.  de  Guyze  son  lieutenant  gênerai  pour 
un  secours  si  sainct  ;  encor  tenoit  on  que  nostre 
roy  en  avoit  adverty  l'empereur  de  se  désister  à 
ne  donner  telle  oppression  au  pape. 

Que  pouvoit  doncques  faire  M.  de  Guyze, 
que  d'obeyr  à  son  roy  et  prendre  une  telle  charge 
si  saincte,  luy  en  estant  très  digne,  et  de  plus 
grande  que  celle  là?  Ce  ne  fust  pas  doncques 
luy  qui  rompit  la  trefve.  Encor  lors  debattoit  on 
que  feu  M.  l'admirai,  gouverneur  de  Picardie, 
fust  le  premier  qui  la  rompit,  pour  l'entreprise 
qu'il  fit  sur  la  ville  de  Douay,  qu'il  faillit  à 
prendre  et  y  entrer  de  nuict  une  vigille  des 
Roys,  qu'on  cryoit  le  roy  boy,  sans  une  vieille 
qui  donna  l'alarme  et  esveilla  la  garde  et  le  guet 
à  force  de  crier ■ .  Ayant  failly  celle  là,  il  retourna 
à  Lanz  en  Artois,  qu'il  ne  taillit  pas  ;  et  y  entra  * 

i.  En  1557.  —  L'amiral  de  Coligny,  qui  dirigea  cette 
surprise,  avait  été  chargé  lui-même  de  négocier  la  trêve 
entre  la  France  et  l'Espagne,  et  était  allé  quelques  mois 
auparavant  à  Bruxelles  en  recevoir  la  ratification  de  Phi- 
lippe II. 


M.    DE    GUYZE    LE    GRAND.  1 29 

dedans,  où  furent  commises  ces  pilleries  et 
paillardises  que  les  ennemys  sceurent  bien 
reprocher  ',  et  sur  ce  prendre  subject  d'en  avoir 
leur  revanche  et  à  faire  la  guerre  à  leur  tour. 

Tant  d'autres  propos  s'alleguoient  là  dessus, 
pour  disputer  de  ceste  roupture  de  trefve  et  de 
qui  elle  venoit,  ou  de  nous,  ou  de  nos  ennemys, 
que  je  m'en  remetz  aux  plus  clairvoyans  et  bien 
sçachans.  M.  de  Guyze  conduict  doncques  ce 
sainct  secours  bravement  et  sagement  au  pape, 
et  si  à  propos,  qu'il  contrainct  le  duc  d'Albe  à 
luy  donner  la  paix  (le  pape  pourtant  plante  là 
et  nostre  roy  et  M.  de  Guyze),  laquelle  aussy 
vint  fort  à  propos  ;  car,  la  battaille  de  Sainct- 
Quantin  perdue,  M.  de  Guyze  fust  envoyé 
quérir  pour  restaurer  la  France. 

Par  quoy,  amprès  avoir  long  temps  séjourné 
son  armée  saine  et  entière  par  de  là  en  Italie, 
et  luy  avoir  faict  perdre  ce  coup  là  fort  bien  le 
nom,  que  de  long  temps  s'estoit  attribuez,  du 
cimetière  des  François,  la  rompt  et  la  partage 
en  trois  :  l'une,  il  l'emmené  avecques  luy,  et  la 
mieux  choisie  pour  les  gens  de  pied,  dans  les 
galleres  de  France  qui  le  vindrent  quérir  ;  la 
seconde,  la  donne  à  M.  d'Aumalle,  son  frère, 
pour  la  retourner  avecques  toute  la  cavallerie, 
qu'il  conduisit  certes  très  bien,  très  sagement 
et  très  heureusement  par  les  pays  des  Grizons, 
où  il  acquist  très  grand  honneur  ;  la  troisiesme 
demeura  avecques  M.  le  duc  de  Ferrare,  dont 
j'en  parle  ailleurs. 

1.  Voir,  pour  des  détails  sur  l'horrible  manière  de  faire 
la  guerre  à  cette  époque,  les  œuvres  d'Ambroise  Paré. 

Branthôme,  V  9 

Ce  n'est  pas  tout  que  de  conduire  et  avoir 
des  armées,  mais  il  les  faut  conserver  ;  et  qui 
les  peut  rendre  et  retourner  au  logis  saines  et 
entières,  le  capitaine  en  est  digne  d'une  très 
grande  louange  ;  ainsin  que  fit  ce  coup  là  M.  de 
Guyze,  qui,  estant  aussy  tost  arrivé  en  France 
si  oien  à  poinct  et  non  en  secours  de  Pize  ' 
(comme  l'on  dict),  une  joye  s'esmeut  par  tout 
de  luy,  et  de  luy  partout  une  voix  s'espandit 
telle,  qu'on  disoit,  et  Ta  ainsi  escrit  aussy  ce 
grand  M.  le  chancellier  l'Hospital,  dans  un  de 
ses  poèmes  latins  sur  ce  subject,  et  de  la  prise 
de  Calais  : 

a  Or  c'est  à  ce  coup  que  cest  homme  nous 
a  remettra  et  restituera  la  chose  toute  revirée  et 
«  contournée  à  rebours  d'un  gond  à  l'autre,  ou 
«  du  tout  cela  s'en  est  faict,  et  jamais  de  nul 
ce  temps  ne  verra  on  la  fortune  de  France  rele- 
«  vée,  et  demeurera  mesprisée  et  pour  jamais 
a  couchée  en  terre.  »  Cela  se  disoit  et  escrivoit 
alors,  comme  j'ay  veu  2. 

Ceste  gloire,  puis  amprès  ainsin  prophetizée 
de  tant  de  bouches,  en  demeura  à  M.  de  Guyze 
par  la  prise  de  Calais  *,  qui  fust  du  tout  inopinée 
à  tout  le  monde.  J'ay  ouy  dire  que  feu  M.  l'ad- 
mirai fust  le  premier  invanteur  de  ceste  entre- 
prise, et  que,  durant  la  trefve,  il  avoit  envoyé 


i .  C'est-à-dire  secours  tardifs.  J'ignore  à  quelle  anecdote 
ce  mot  fait  allusion.  On  disait  encore  :  «  Les  secours  des 
Vénitiens,  trois  jours  après  la  bataille.  »  Dict.  d'Owen. 

2.  De  duce  Guisio  e  Latio  sub  cladem  Quintinianam  in 
Galliam  redeunte.  Voy.  les  Œuvres  de  l'Hôpital,  1825, 
t.  III. 

3.  En  1558. 

recognoistre  cette  ville  par  M.  de  Briquemaut  ', 
qui  fust  deffaict  à  la  Sainct-Barthelemy,  mort 
certes  par  trop  indigne  de  luy  et  des  bons  ser- 
vices qu'il  avoit  faictz  d'autres  fois  à  la  cou- 
ronne de  France,  et  que  c'estoit  un  vieux  che- 
vallier d'honneur  et  homme  de  bien.  Il  est  vray 
qu'il  estoit  fort  zellé  à  sa  religion,  mais  pour 
cela  il  ne  debvoit  mourir,  ains  estre  pardonné 
pour  ses  grandz  services. 

Luy  doncques,  ayant  très  bien  recognu  la 
place  (desguisé  ce  disoient  aucuns),  en  fit  le 
rapport  à  M.  l'admirai  ;  et  la  rendit  si  facille  à 
prendre  que  M.  l'admirai  en  fit  là  dessus  des 
mémoires  très  beaux,  et  en  projetta  le  dessain 
et  en  tira  le  plant  ;  et  de  tout  en  discourut  au 
roy,  qui  y  prend  goust  et  en  reserve  l'exécution 
à  la  première  bonne  occasion  ;  si  bien  que, 
M.  de  Guyze  venu,  il  s'en  ressouvint;  et  des- 
pesche  vers  madame  l'admiralle  (car  M.  l'admi- 
rai estoit  prisonnier  de  Sainct-Quantin  2)  le 
petit  Fequieres,  nourry  de  feu  M.  d'Orléans  3, 
très  habille,  brave  et  vaillant  gentilhomme  et 
ingénieux,  pour  luy  faire  veoir  dans  les  coffres 
et  papiers  de  M.  l'admirai,  s'il  n'y  trouveroit 


i .  Gentilhomme  protestant  employé  souvent  par  Coligny 
et  le  prince  de  Condé  dans  leurs  négociations  avec  l'Angle- 
terre. Il  fut  pendu  deux  mois  après  la  Saint-Barthélémy, 
à  l'âge  de  70  ans,  comme  complice  de  l'amiral.  Le  roi 
Charles  IX,  sa  mère  et  le  roi  de  Navarre  assistèrent  à  son 
supplice  d'une  fenêtre  de  PHôtel-de-Ville.  Briquemaut,  qui 
avait  montré  du  courage  à  la  guerre,  mourut  assez  lâche- 
ment, après  avoir  offert  de  livrer  La  Rochelle  au  roi  s'il 
voulait  lui  faire  grâce. 

2.  C'est-à-dire  dès  la  bataille  de  Saint- Quentin. 

3.  C'est-à-dire  élevé  dans  la  maison  du  duc  d'Orléans. 

point  tous  ces  mémoires  ;  ce  qu'il  fit  :  et  les 
ayant  rapportés  au  roy,  il  les  confia  à  M.  de 
Guyze.  A  quoy  M.  de  Guyze  y  rapporta  une 
très  grande  difficulté,  voire  du  tout  une  impos- 
sibilité et  nulle  apparence  de  raison,  aller  assié- 
ger une  telle  place  imprenable,  amprès  une  si 
grande  perte  de  battaille  advenue,  et  mesmes 
en  plein  corps  d'hiver  et  en  telle  assiette!  ce 
que  M.  l'admirai  vouloit  en  ses  mémoires, 
d'autant  qu'en  hyver  l'Anglois  se  fiant  en  la 
mer  et  aux  eaux  qui  regorgent  et  s'enflent  plus 
lors  qu'en  esté,  ilz  n'y  jettoient  grand  nombre 
de  gens,  et  la  garnison  estoit  fort  petite  au  prix 
de  la  grosse  qu'ilz  y  jettoient  l'esté,  la  voyant 
foible  à  cause  des  eaux  basses.  Aucuns  disoient 
que  M.  de  Guyze  le  disoit  à  fort  bon  escient,  et 
par  raison,  et  à  la  vérité  ;  autres,  pour  rendre 
la  chose  ainsin  difficile,  afin  que  par  amprès  la 
prise  il  en  acquist  plus  de  gloire  et  en  trium- 
phast  mieux. 

On  dict  aussy  que  M.  de  Senerpont,  soubz 
lieutenant  de  roy  en  Pycardie,  un  très  bon  et 
sage  capitaine,  faisoit  la  chose  fort  facille,  pour 
Tavoir  bien  faict  recognoistre.  Tant  y  a  que  le 
roy  voulut  que  M.  de  Guyze  tentast  ceste  for- 
tune, et  luy  commanda  résolument  d'y  aller 
avecques  l'armée  qu'il  luy  donna  ;  ce  qu'il  fit. 

De  dire  maintenant  la  façon,  ce  seroit  chose 
superflue,  puisque  nos  histoires  en  disent  assez. 
Mais  faut  notter  et  admirer  qu'en  moins  de 
huict  jours  il  força  les  deux  forts  du  pont  de 
Nieullay,  du  Risban,  et  emporta  la  ville  que 
nous  avions  tenue  paradvant  si  forte  et  impre- 
nable, que,  despuis  deux  cent  dix  ans  que  les 

anciens  François  la  perdirent,  jamais  les  autres 
qui  vindrent .  amprès  nos  roys  n'osarent  pas 
songer  seulement  de  l'attaquer,  non  pas  de  la 
veoir.  Aussy  les  Anglois  furent  si  glorieux  (car 
ils  le  sont  assez  de  leur  naturel)  de  mettre  sur 
les  portes  de  la  ville  que  :  lors  que  les  François 
assiégeront  Calais,  l'on  verra  le  plomb  et  le  fer 
nager  sur  l'eau  comme  le  liège. 

Leur  quolibet  manqua  là,  encor  qu'on  dist 
que  leur  grand  prophette  et  devin  Merlin  pre- 
dist  :  qu'il  se  prendroit  lorsqu'il  viendroit  un 
estranger  régner  en  Angleterre,  et  qu'une  royne 
de  leur  pays  se  marieroit  avecqu'un  estranger, 
et  que  ce  seroit  soubz  le  règne  et  la  force  d'un 
grand  roy  issu  de  la  race  des  Valois,  qui  van- 
geroit  le  sang  espandu  et  la  desfaicte  misérable 
des  François  à  la  battaille  de  Crecy,  soubz 
Philippe  (le  Vallois,  qui  la  perdit,  bien  que  ce 
grand  chevallier  sans  reproche  et  vaillant,  mes- 
sire  Jehan  de  Vienne  !,  la  deffendit  si  bien  un 
an  durant  assiégé  que  luy  et  les  siens  furent 
reduictz  à  manger  les  ratz,  les  chatz  et  les 
cuyrs  de  bœufz,  encor  qu'elle  ne  fust  forte  lors 
de  la  centiesme  part  comme  ell'est  aujourd'huy. 

Ce  fust  un  roy  Philippe  qui  la  perdit  soubz 
la  royne  sa  femme 2,  un  roy  Henry  la  prit.  Du 
despuis  nostre  roy  Henry  d'aujourd'huy  Ta 
perdue,  et  le  roy  Philippe,  ce  mesme,  amprès 
l'avoir  perdue  l'a  regaignée*.  Et  puis  amprès  en 

i.  Jean  de  Vienne  était  gouverneur  de  Calais  en  1346 
lorsque  Edouard  III  vint  l'assiéger.  La  ville  ne  fut  prise 
qu'au  bout  de  onze  mois. 

2.  Marie,  reine  d'Angleterre,  mariée  à  Philippe  II. 

3.  Calais  ne   fut  pas  regagné  par  les  Espagnols,   mais 

un  rien,  nostre  grand  roy  Henry  la  reust[reheust], 
et  en  un  traict  de  plume,  par  le  traicté  de  paix 
qu'il  fit  avecques  l'Espaignol.  Il  faut  bien  dire 
qu'il  y  ait  là  (comm'en  d'autres  choses)  quel- 
ques secretz  divins  ou  fatallistez  que  nous  n'en- 
tendons pas. 

M.  de  Guyze  demanda  au  roy  ce  gouverne- 
ment pour  le  capitaine  Gourdan,  et  le  fit  là 
gouverneur  :  que  plusieurs  trouvarent  estrange, 
qu'il  y  fust  préféré  à  plusieurs  vieux  capitaines 
grandz  seigneurs  et  chevalliers  de  l'Ordre,  et 
mesmes  M.  de  Senerpont,  autheur  à  demy  de 
l'entreprise,  qui  s'en  fussent  tenus  fort  honnorez 
et  bien  contentez  ;  ce  qui  en  fit  murmurer 
aucuns,  qu'un  simple  capitaine  de  gens  de  pied 
fust  en  cela  préféré  à  eux.  Mais  M.  de  Guyze 
procéda  en  cela  en  grand  et  charitable  capitaine  ; 
car  M.  de  Gourdan  y  perdit  une  jambe  d'un 
coup  de  canon  :  et  estoit  bien  raison  qu'il  fust 
recompansé  ainsin,  car  puisqu'il  n'avoit  plus  les 
deux  jambes  saines  et  entières  pour  aller  ailleurs 
chercher  fortune,  il  estoit  bien  raison  qu'il  s'ar- 
restast  et  demeurast  là  où  il  y  en  avoit  perdu 
une.  Aussy,  pour  dire  vray,  c'estoitun  très  bon 
capitaine,  vaillant  et  très  sage  et  très  fidel' 
homme  de  bien,  ainsin  que  tant  qu'il  a  vescu  il 
l'a  bien  monstre  en  la  garde  qu'il  a  si  bien 
continuée  jusques  à  sa  mort,  que  jamais  on  n'y 
a  rien  sceu  entreprendre  ny  mordre,  encor  que 
la  royne  d'Angleterre  eust  une  très  grande 
envye  de  le  corrompre  et  de  la  ravoir,  jusqu'à 


surpris  par  les   Ligueurs  en  159$.  La  ville  fut  rendue  à 
Henri  IV  en  1598. 

luy  en  avoir  présenté  (durant  ces  plus  grandz 
troubles  qu'un  chascun  faisoit  ses  affaires,  estans 
maistres  comme  rats  en  paille)  cent  mille  angel- 
lots  ;  mais  il  luy  manda  qu'il  aimoit  mieux  son 
honneur  que  tous  ses  thresors,  et  qu'elle  les 
gardast  pour  d'autres  qui  les  aimoient  plus  que 
la  bonne  réputation. 

M.  d'Espernon  en  eust  aussy  grand'  envye 
du  temps  du  torrant  de  sa  fortune  'et  que  rien 
ne  luy  eschappoit  de  ses  mains,  mais  tout  y 
tomboit.  Le  roy  '  luy  manda  plusieurs  fois  pour 
ce  traicté,  et  le  manda  le  venir  trouver,  comme 
je  vis  à  Paris  :  il  y  vint,  mais  il  n'y  voulut 
jamais  entendre  ;  et  dict  que,  puisque  le  roy 
son  père  luy  avoit  donné  ce  gouvernement,  et 
l'avoit  préféré  à  plusieurs  grandz  plus  que  luy, 
qu'il  le  supplioit  bien  fort  qu'il  y  mourust, 
puisque  si  peu  il  avoit  à  vivre.  Le  roy  ne  l'en 
pressa  pas  plus,  et  est  mort  ainsin  qu'il  avoit 
dict,  l'ayant  laissé  à  son  nepveu  avecques  plus 
de  trente  mille  livres  de  rente  qu'il  avoit  là  à 
l'entour  acquis  et  en  ceste  comté  d'Oye,  et  deux 
cens  mill'escus  en  bource,  que  tout  à  coup  il  a 
perdu  et  ville  et  vie,  non  pas  l'honneur,  car  il 
le  porta  sur  le  rempart,  et  y  demeura  pour 
jamais  haut  eslevé  en  gloire  immortelle,  et  la 
vie  s'en  alla  en  combattant  très  vaillamment  ; 
ce  qui  fust  le  plus  grand  honneur  qui  luy  eust 
sceu  arriver,  pour  beaucoup  de  raisons  qui  se 
peuvent  là  dessus  songer  ;  autrement,  s'il  eust 
survescu  il  n'estoit  pas  bien2. 

.    1.  Le  roi  (Henri  III)  manda  M.  de  Gourdan. 
2.  Le  neveu  de  M.  de  Gourdan,   son  successeur  dans  le 

Voylà  comme  la  fortune  verse  ses  tours, 
ast'eure  pour  les  uns,  ast'eure  pour  les  autres  ; 
ast'eure  Calais  perdu  pour  nous,  ast'eure  gaigné 
par  le  roy  d'Espaigne.  Que  s'il  eust  esté  à 
vendre,  il  en  eust  donné  de  bon  et  grand  ar- 
gent :  si  eust  bien  faict  la  royne  d'Angleterre, 
comme  j'ay  dict.  Et  pourtant  ledict  roy,  en  la 
prenant  de  la  façon  qu'il  a  faict,  il  en  a  eu 
meilleur  marché  qu'il  n'eust  eu  de  beaucoup  : 
et  si  eust  consommé  plus  de  temps  à  en  faire  le 
marché  qu'à  la  prendre,  car  en  autant  de  temps 
l'a  il  prise  comme  fit  M.  de  Guyze.  J'espère  en 
parler  en  la  vie  de  nostre  grand  roy  Henry  IVe 
d'aujourd'huy. 

M.  de  Guyze  ayant  pris  Calais,  et  voyant  que 
ce  n'estoit  pas  tout,  et  qu'il  falloit  bien  achever 
la  partye  de  la  victoire,  il  prit  par  force  Guynes, 
très  forte  place,  où  il  y  avoit  dedans  un  très 
bon  et  vaillant  capitaine  le  millort  Gray,  et 
Hames  ;  et  conquesta  toute  la  comté  d'Oye. 
Bref,  il  acheva  de  chasser  les  Anglois  hors  de 
la  France,  de  long  temps  si  empiettez  !,  qu'on 
ne  les  avoit  peu  chasser  ny  desplacer  aucune- 
ment, bien  qu'on  les  eust  fort  battuz  souvant 
et  chassez  d'ailleurs  ;  si  bien  que  c'estoit  un 
vieux  proverbe  parmy  nous,  quand  nous  vou- 
lions mextimer  un  capitaine  et  homme  de  guerre, 
on  disoit  :  //  ne  chassera  jamais  les  Anglois  hors 
de  France.  Quelle  gloire  doncques  doit  avoir 
M.  de  Guyze  de  les  avoir  chassés  ! 

gouvernement  de  Calais,  fut  tué  lors  de  la  surprise  de  la 
ville  par  les  Ligueurs  en  1595. 
1.  Ayant  pris  pied. 

Quelque  temps  amprès,  il  alla  assiéger  et 
prendre  Theonville1,  ville  certes  du  tout  impre- 
nable, autant  pour  l'artiffice  et  fortifications 
qu'y  estoient  que  pour  le  naturel,  pour  estre 
entournée  des  paluz  et  maretz  de  la  proffonde 
Moselle,  et  pour  quinze  cens  hommes  de  guerre 
qu'il  y  avoit  dedans.  Qui  en  voudra  veoir  la 
façon  comme  elle  fust  assiégée  et  prise,  et  en 
combien  peu  de  temps,  lise  les  Mémoires  de  M.  de 
Moniluc.  Tellement  que  j'ay  ouy  dire,  quand  les 
nouvelles  en  vindrent  au  roy,  il  en  demeura 
tout  esbahy,  ne  le  pouvant  aysement  croire, 
comme  de  vray,  qui  a  veu  la  place  comme  moy 
s'en  estonnera  grandement.  Aucuns  l'appelloient 
Villa  Theoriy  Ville  de  Dieu,  pour  l'allusion  du 
nom,  moictié  grec,  moictié  latin  ;  et  pour  tel 
nom  les  Bourguignons  la  tenoient  plus  forte 
[outre  la  forteresse] . 

La  seconde  secousse  de  la  France,  amprès 
celle  de  Sainct-Quentin,  vint  la  routte  de  Gra- 
velines 2,  qui  fust  grande  et  telle,  que  le  roy  et 
ses  subjects  jettarent  aussy  tost  l'œil  sur  M.  de 
Guyze,  comme  qui  demandent  estre  relevés  par 
luy  d'une  telle  cheutte,  qui  fit  teste  si  asseurée, 
que  l'ennemy  s'arreste  court.  Vint  le  voyage  et 
camp  d'Amiens,  qu'on  appelloit  ainsin  pour 
lors,  d'autant  que  le  roy  s'y  campa  à  l'entour 
avecques  une  fort  belle  et  grosse  armée  près  de 
trois  mois  ;  et  le  roy  Philippe  près  de  là  avec- 
ques la  sienne  très  belle  et  forte  aussy,  et  la 

1.  Thionville,  pris  d'assaut  en  1558.  La  même  année,  le 
duc  de  Guise  prit  Guines  et  Hames. 

2.  Bataille  perdue  par  le  maréchal  de  Thermes  contre  les 
Espagnols,  commandés  par  le  duc  d'Egmont,  en    1558. 

retrencha  fortement  ;  et  songeant  s'il  livreroit 
encor  battaille,  et  si  le  sort  luy  en  seroit  encor 
aussy  heureux  qu'aux  deux  autres,  mais  il  s'ar- 
resta  court,  diverty  par  aucuns  de  ses  vieux  et 
sages  capitaines,  que  le  temporisement  en  seroit 
plus  expédient  que  Phasard,  puisque  M.  de 
Guyze  estoit  là,  si  coustumier  à  estre  victorieux 
en  tous  ses  exploictz,  que  possible  il  y  pourroit 
estre  là  de  mesmes.  Je  Pay  ouy  ainsin  dire  à 
aucuns  Espaignolz,  et  que  mesmes  aussy  Hz 
furent  très  joyeux  ;  et  pensoient  desjà  estre  au 
dessus  de  nous,  quand  ils  eurent  nouvelle  en 
leur  camp  qu'il  avoit  esté  tué,  ou  pour  le  moins 
fort  blessé  du  baron  de  Luxebourg  :  qui  fust  un 
bruit  faux  ;  mais  pourtant  la  joye  en  fust  déme- 
née et  solempnisée  en  leur  camp. 

Ce  baron  de  Luxebourg  estoit  un  des  reistres 
maistres  '  du  duc  de  Saxe  [des  principaux], 
venu  au  service  du  roy  avecques  de  grandes 
forces,  qui  estoit  brave,  et  vaillant,  et  haut,  à  la 
main,  qui  un  jour  que  M.  de  Guyze  faisoit  la 
visite  du  camp,  fust  si  outre  cuydé,  ou,  pour 
mieux  dire,  tenté  de  vin,  ainsin  qu'il  le  confessa, 
de  luy  tenir  quelque  parole  fascheuse,  voire  de 
tirer  son  pistollet;  mais  M.  de  Guyze  prompt 
mit  la  main  à  Pespée  aussy  tost,  et  luy  en  fit 
tomber  son  pistollet,  et  la  luy  porte  à  la  gorge. 
Qui  fust  estonné?  ce  fust  ce  baron.  M.  de  Mont- 
pezat,  qui  suivoit  lors  M.  de  Guyze  et  estoit 
près  de  luy,  faisant  l'officieux,  mit  aussy  tost  la 
main  à  Pespée  pour  le  tuer.  M.  de  Guyze  s'es- 

i.  Un  des  capitaines,  c'est  probablement  le  mot  allemand 
Rittmeister  que  notre  auteur  francise  à  sa  façon. 

crya  aussy  tost  :  ce  Tout  beau,  Montpezat,  vous 
«  ne  sçavez  pas  mieux  tuer  un  homme  que  moy  ; 
«  ne  le  tuerois-je  pas  sans  vous?  Allez,  dit-il 
«  au  baron,  je  vous  pardonne  l'offance  particu- 
«  liere  que  vous  m'avez  faicte,  car  je  t'ay  tenu 
((  en  ma  mercy  :  mais  pour  cela  que  tu  as  faict 
«  au  roy,  au  gênerai  et  au  rang  que  je  tiens  icy 
«  comme  lieutenant  de  roy,  c'est  au  roy  à  y 
«  veoir  et  en  faire  la  justice.  »  Et  soudain  com- 
manda qu'on  le  menast  prisonnier  :  ce  qui  fust 
faict  ;  et  M.  de  Guyze  prend,  sans  autrement 
s'esmouvoir,  cent  bons  chevaux  et  se  pourmene 
par  le  camp  et  le  quartier  des  reistres,  et  adver- 
tit  soubz  main  les  capitaines  de  cheval  et  de 
pied  d'estre  en  cervelle l  s'il  en  bougeoit  aucuns  ; 
mais  au  diable  le  reistre  qui  bougea  !  Mesmes  le 
duc  de  Saxe,  accompaigné  de  ses  reistres 
maistres,  le  vint  trouver  pour  savoir  de  luy  en 
toute  douceur  que  c'estoit,  qui  en  trouva  le 
traict  trop  insolent  et  point  digne  d'un  homme 
de  guerre,  attribuant  pourtant  le  tout  au  vin 
qu'il  avoit  trop  beu,  que  ledit  baron  luy-mesme 
conffessa  :  dont,  sur  ce,  fust  pardonné,  et  sorti 
hors  de  prison  quelques  jours  amprès  et  renvoyé 
hors  du  camp,  qui  pourtant  retourné  en  son 
pays  faisoit  quelques  menaces;  mais  il  avoit 
affaire  à  un  vaillant  homme  qui  ne  s'en  soucioit 
guieres. 

Amprès  toutes  ces  expéditions  et  voyages 
faietz,  la  paix  generalle  se  fit  entre  les  deux 
roys  ;  et,  pour  recompense  des  grands  services 

i .  Italianisme  ;  d'être  alerte,  sur  ses  gardes  :  Star  in 
cervello. 

faictz  à  la  France  par  ce  grand  capitaine,  le 
roy  l,  poussé  par  M.  le  connestable  et  d'autres2 
qui  n'aimoient  trop  alors  la  maison  de  Guyze, 
avoit  résolu  de  les  chasser  tous  de  sa  court,  et 
renvoyer  en  leurs  maisons.  S'il  ne  fust  mort, 
cela  estoit  arresté,  car  je  le  tiens  et  sçay  de  fort 
bon  lieu.  Grand  exemple  certes  pour  ceux  qui  se 
fient  en  la  faveur  des  roys  et  aux  grandz  services 
qu'ilz  leur  ont  faictz,  qui  pensans,  pour  Pamour 
d'eux,  estre  bien  advant  en  leurs  grâces  et  s'en 
tenir  bien  asseurez,  pour  un  rien  en  sont  privez 
et  esloignez  du  tout,  et,  qui  pis  est,  courent  la 
fortune  de  leur. vie,  comme  feu  M.  de  Guyze 
dernier,  ainsin  que  j'espère  escrire  en  sa  vie. 

Le  roy  Henry  mort,  et  le  roy  François  II  suc- 
cédé à  luy,  M.  de  Guyze,  comme  oncle  de  la 
royne  3,  fust  mieux  que  jamais  en  sa  grandeur  ; 
car  luy  et  M.  le  cardinal  son  frère  eurent  toute 
la  charge  et  gouvernement  du  royaume,  comme 
très  bien  leur  appartenoit  pour  en  estre  très 
dignes  et  très  capables.  Ce  ne  fust  pourtant  sans 
de  grandes  envies  et  calumnies  ;  car  le  roy  de 
Navarre  Anthoine,  comme  premier  prince  du 
sang,  vouloit  avoir  ceste  aucthorité.  Gela  fust 
esté  bon  si  le  roy  fust  esté  pupil  et  mineur  ; 
mais  il  estoit  adulte  et  majeur,  et  pour  ce  le  roy 
estoit  libre  de  choisir  et  tenir  près  de  soy  ceux 
qui  bon  luy  sembloit,  et  mesmes  de  si  proches, 
et  ses  oncles  du  costé  de  sa  femme. 

Quant  à  M.  le  connestable,  luy  qui  le  vouloit 

1.  Henri  II. 

2.  Var.  Et  madame  de  Vallentinoys .  (Diane  de  Poitiers.) 

3.  Marie  Stuart,  femme  de  François  II  et   fille  de  Marie 
de  Lorraine. 

faire  aux  autres,  à  luy  fust  faict  ;  et  pour  ce 
renvoyé  en  sa  maison,  ou  plustost  que  de  luy- 
mesme  il  s'en  alla,  sans  se  le  faire  dire,  ainsin 
qu'il  estoit  très  sage  et  qu'il  sçavoit  bien 
cognoistre  le  temps  et  s'y  accommoder. 

Une  chose  fust  trouvée  très  mauvaise  au 
commancement  de  ce  règne  et  gouvernement  de 
ces  messieurs  de  Guyze  :  c'est  qu'il  fust  cryé 
par  deux  fois  à  la  court,  à  son  de  trompe,  que 
tous  capitaines,  soldatz  et  gens  de  guerre,  et 
autres  qui  estoient  là  venus  pour  demander 
recompense  et  argent,  qu'ils  eussent  à  vuider 
sur  la  vie.  Ce  bandon  fascha  fort  et  mescontenta 
plusieurs  honnestes  gens  et  autres,  dont  M.  de 
Guyze  et  son  frère  le  cardinal  en  furent  fort 
blasmez  et  accusez  ;  lesquels  pourtant  n'avoient 
si  grand  blasme  comme  l'on  diroit  bien,  car  le 
roy  trouva  son  royaume  si  pauvre  et  si  endebté 
qu'il  ne  sçavoit  que  faire.  Les  Venitians  luy 
demandoient  une  grande  somme  et  si  excessive, 
qu'il  n'y  avoit  nul  ordre  de  la  payer  ;  et  croy 
qu'encor  aujourd'huy  que  je  parle  on  leur  en 
doibt  la  moictié,  possible  tout.  Les  Suysses  de 
mesmes  demandoient  leur  paye,  auxquels  encor 
on  en  doibt.  Force  banquiers  aussy  deman- 
doient. Je  laisse  à  part  les  grandes  despences  et 
cousts  qu'il  fallut  faire,  et  avoit  on  faict,  pour 
les  nopces  de  la  royne  d'Espaigne  '  et  sa  con- 
duite et  convoy  en  Espaigne,  pour  celles  de 
madame  de  Savoye2,  et  de  mesmes  les  dons  et 


1.  Elizabeth  de  France,  mariée  à  Philippe  II. 

2.  Marguerite  de  France,  fille  de  François  Ier,  mariée  à 
Emmanuel  Philibert  en  1 5  59. 

presens  grands  qu'on  donna  aux  estrangers  qui 
y  vindrent.  Brer,  le  royaume  se  trouva  lors  si 
pauvre  et  diminué  de  finances  et  moyens,  que 
de  long  temps  n'avoit  on  veu  les  finances  en 
eaux  si  basses. 

Que  pouvoit  donc  faire  le  roy  et  ses  finan- 
ciers, si  non  que  de  renvoyer  telz  demandeurs 
jusqu'à  un'autre  fois,  lesquels  on  n'eust  sceu 
rassasier  pour  dix  revenus  de  la  France?  car  les 
gens  de  guerre  de  tout  temps  ont  eu  cela,  et 
mesmes  de  ce  temps  là,  que,  pour  une  petite 
harquebusade  qu'ils  avoient  receue,  ou  pour  un 
petit  service  faict,  il  leur  sembloit  que  le  roy 
leur  devoit  donner  For  à  pallées  l  ;  ainsin  que 
j'en  ay  veu  force  faire  de  ces  traictz,  se  mescon- 
tenter,  alléguer  leurs  vaillances,  en  jurant  et 
reniant  et  alléguant  leurs  services  ;  bref,  d'une 
mouche  en  faire  un  éléphant.  Voylà  comme 
l'importunité  de  telles  gens  fascha  fort  au  roy, 
à  ses  financiers,  voire  à  toute  la  court. 

Je  ne  dis  pas  que  M.  le  cardinal  de  Lorraine, 
qui  s'estoit  réservé  la  surintendance  des  finances, 
n'en  fust  un  peu  cause  de  tout,  mais  non  M.  de 
Guyze,  qui  n'y  jettoit  que  fort  peu  l'œil  dessus, 
si  non  pour  les  gens  de  guerre  qui  estoient 
entretenus,  et  pour  leurs  payes,  descjuelz  ilz 
avoient  pris  la  charge  et  de  tous  les  affaires  de  la 
guerre,  qu'il  entendoit  mieux  qu'homme  de 
France,  luy  et  M.  le  connestable.  Mais  de  dire 
autrement  que  M.  de  Guyze  eust  faict  faire  le 
bandon  un  peu  trop  criminel  contre  les  gens  de 
guerre,  il  ne  le  faut  croire,  comme  je  Pay  veu  ; 

1 .  A  pelletées,  à  remuer  à  la  pelle. 

car  il  les  aimoit  trop  et  les  cognoissoit  très  bien  ; 
et  quand  ilz  venoient  à  la  court,  il  leur  faisoit 
très  bonne  chère,  jusques  aux  plus  petitz,  comme 
j'ay  veu.  Et  des  lors  il  me  souvient  l'avoir  veu 
que,  plusieurs  y  venans  qui  ne  sçavoient  rien 
du  bandon,  ou  bien  qu'ilz  le  sceussent,  il  leur 
disoit  privement  :  ce  Retirez  vous  chez  vous, 
«  mes  amys,  pour  quelque  temps  ;  ne  sçavez- 
«  vous  pas  ce  qui  a  esté  crié?  Allez  vous  en  : 
ce  le  roy  est  fort  pauvre  ast'eure  ;  mais  asseurez 
«  vous,  quand  l'occasion  se  présentera  et  qu'il 
«  y  fera  bon,  je  ne  vous  oublieray  point  et  vous 
«  manderay  »  ;  comm'il  fit  à  plusieurs  que  j'ay 
veu. 

On  dict  que  ceste  belle  publication  et  mes- 
contentement,  avecques  le  prétexte  de  la  reli- 
gion, ayda  fort  à  fabriquer  la  conjuration 
d'Amboise,  de  la  quelle  La  Renaudie  fust  le 
principal  autheur  et  remueur.  Belle  recompanse 
certes,  qu'il  rendit  à  M.  de  Guyze  pour  luy  avoir 
aydé  à  se  sauver  des  prisons  de  Dijon,  où  il 
estoit  en  danger  de  la  vie  pour  avoir  faict  une 
certaine  faucetté  ■  (disoit  il) 2  contre  le  greffier 
du  Tillet,  pour  la  cure  de  Champniers  3  en  An- 
goulmois,  qui  vaut  six  mille  livres  de  rente, 
qui  est  un  très  grand  revenu  pour  un  simple 
curé.  Et  d'autant  que  ledict  greffier  avoit  grand' 
faveur  à  Paris,  ledict  La  Renaudie  eust  son 
evocquation  à  Dijon,  où  il  fust  très  bien  et  beau 
convaincu  de  fauceté  et  prest  à  avoir  sa  sen- 


i .  Un  faux. 

2.  Var.  Vilayne  fausseté,  disoyt-on. 

3.  Champguière.  Élection  et  châtellenie  d'Angoulême. 


144  Livre  I,  Partie  II,  Chap.  XXX. 

tence  de  la  mort  ;  et  le  vint  on  dire  à  M.  de  Guyze 
(qu'on  appelloyt  M.  d'Aumalle),  qui  estoit  fors 
avecques  son  père;  et  d'autant  que  ledict  La 
Renaudie  estoit  brave  et  vaillant,  comme  il  le 
monstra  à  sa  mort,  M.  de  Guyze,  qui  estoit 
jeune,  brave  et  vaillant,  et  qui  aimoit  ses  pa- 
reilz,  avoit  veu  cestuy  cy  à  la  court  et  à  Paris, 
comme  jeunes  gens  se  font  cognoistre  aux 
princes.  M.  de  Guyze,  voyant  que  ce  pauvre 
homme  s'en  alloit  perdu,  il  advisa  et  tenta  si 
bien  tous  les  moyens,  qu'il  le  sauva  des  prisons 
si  habillement,  qu'en  plain  jour,  et  jour  de 
procession  de  la  Feste-Dieu,  il  passa  par  la  ville 
(aussy  ay  je  ouy  dire  qu'il  s'ayda  de  sortillege), 
et  en  sortit  et  se  sauva  en  Suysse  et  à  Berne, 
où  il  demeura  long  temps  ;  et  puis  vint  faire  ce 
beau  coup  à  sa  perte,  et  non  des  autres  qu'il 
avoit  conjuré,  comme  il  pensoit.  Voylà  une  très 
belle  recognoissance  de  courtoisie  et  sauvette 
de  vie!  J'ouys  un  soir  conter  à  M.  de  Guyze 
mesmes,  à  table  à  soupper,  alors  de  ceste  conju- 
ration à  Amboise,  qui  fust  desmellée  par  la 
valeur  et  sagesse  de  sage  prince. 

Le  roy  François  vint  à  mourir  à  Orléans,  là 
où  il  monstra  qu'il  n'estoit  possédé  de  si  grande 
ambition  pour  s'impatroniser  du  royaume  de 
France  et  s'en  faire  à  demy  roy,  comme  l'on 
crioyt  tant  de  luy  par  quelques  meschantes 
langues,  ou  du  tout  se  faire  visce  roy,  et  gou- 
verner le  roy  et  son  royaume,  et  en  faire  à  son 
bon  plaisir  ;  mais  il  les  fit  tous  mentir.  S'il  eust 
voulu  cela,  il  luy  estoit  plus  que  très  facille  ; 
car  il  eust  peu  se  saisir  du  roy  de  Navarre  (le 
prince  de  Condé  estoit  desjà   en   prison),  de 


M.    DE    GUYZE    LE    GRAND.  145 

M.  le  connestable  et  de  tous  ceux  qui  estaient 
là  accouruz  aux  Estats  à  luy  suspectz,  et  comme 
il  luy  eust  pieu,  car  il  avoit  toute  la  court  à  sa 
devoction,  comme  je  le  sçay  et  l'ay  veu,  que, 
sept  ou  huict  jours  amprès  la  mort  du  roy, 
il  alla  au  pellerinage  à  Clery  et  à  pied,  il 
emmena  quasy  toute  la  court  avecques  luy  et  la 
noblesse,  et  demeura  lé  roy  si  seul  et  sa  court 
si  seule,  que  Ton  en  murmura  et  entra  en  ja- 
louzie  ;  je  le  sçay. 

De  plus,  il  y  avoit  quinze  à  vingt  compai- 
gnies  de  gens  de  pied,  tous  bons,  asseurez  et 
esprouvez  soldats,  tournez  du  siège  du  Petit 
Lict l,  tous  à  sa  devoction,  qu'il  avoit  mis  dans 
Orléans,  et  entroient  en  garde  tous  les  soirs, 
qui  eussent  faict  trembler,  non  pas  la  court 
seulement,  mais  toute  la  France.  Qui  Peust 
donc  empesché  que,  par  la  fumée  des  harque- 
buzades  de  ces  braves  soldatz,  il  n'eust  disposé 
du  roy  à  son  bon  plaisir,  et  des  autres  comm'il 
eust  voulu?  Par  le  dehors  d'Orléans  il  avoit  mis 
tout  à  l'entour  et  aux  environs  quasy  toutes  les 
compaignies  d'ordonnances  et  des  gens  d'armes  ; 
desquelles  il  eust  disposé  aussy  comm'il  eust 
voulu,  fors  de  quelques  unes,  comme  celles  de 
M.  le  connestable,  de  messieurs  ses  enfans, 
M.  l'admirai,  du  roy  et  prince  de  Navarre  et 
quelques  autres  ;  mais  la  majeure  part  qu'il  avoit 
les  eust  emportez  à  l'ayse  ;  aussy  qu'il  avoit 
logées  en  telz  lieux  que,  si  elles  eussent  branlé 
et  bougé  le  moins  du  monde,   elles   estoient 

1.  Les   troupes    de  France  avaient  été   assiégées  dans 
Leith  (Ecosse),  en  juillet  1560, 

Branthôme,  V  10 

troussées.  Toutesfois  il  n'y  eust  eu  grand'peyne, 
car  la  plus  grand  part  des  membres  des  gens 
d'armes  estoient  fort  à  sa  devoction,  à  cause  de 
la  religion  catholique,  qu'ils  commançoient  à 
veoir  venir  en  branle  pour  la  nouvelle  qui  s'esle- 
voit;  et  aimoient  fort  M.  de  Guyze,  parce  qu'on 
le  cognoissoit  fort  bon  et  zellé  catholique  jusqu'à 
la  mort,  et  qu'ilz  voyoient  bien  que  si  le  roy  de 
Navarre  se  rendoit  régent,  qu'on  tenoit  desjà 
suspect  de  la  catholique  religion  ',  qu'il  en 
arriveroit  de  grandz  troubles  en  France,  comme 
Ton  vit  amprès  :  car  il  ne  faut  poinct  doubter 
que,  si  dès  lors  on  eust  joué  des  mains  basses 
en  ce  lieu  d'Orléans,  comm'il  estoit  aysé,  nous 
n'heussions  veu  les  troubles  et  guerres  civiles 
qui  se  sont  veues. 

Ces  deux  moyens  donc,  l'un  du  prétexte  et 
deffence  de  la  religion  catholique,  et  l'autre  des 
forces  que  M.  de  Guyze  avoit  à  sa  disposition, 
estoient  très  grandz  pour  se  faire  très  grand  et 
pour  attirer  toute  la  France  à  son  party  ;  et  par 
ainsin  se  fust  saisy  de  la  personne  du  roy  ;  et 
eussions  veu  possible  la  France  plus  heureuse 
qu'elle  n'a  esté  et  qu'elle  n'est,  ainsin  que  j'en 
ay  veu  plusieurs  discourir  alors,  et  despuis 
force  grandz  seigneurs,  grandz;  capitaines  et 
personnes  de  grandes  qualitez  ;  mesmes  M.  le 
cardinal  son  frère  l'y  poussoit  fort  :  mais  il  n'y 
voulut  jamais  entendre,  disant  qu'il  n'estoit  de 
Dieu  et  de  raison  d'usurper  le  droict  et  auctho- 
rité  d'autruy.  Mais  pourtant  pour  chose  de  telle 

1.  L'auteur  veut  dire  suspect  de  ne  pas  être  de  la  reli- 
gion catholique. 

importance  cela  se  pouvoit  faire  justement. 
Ainsin  estoit  trop  consciencieux,  ce  coup  là,  ce 
bon  et  brave  prince. 

M.  le  cardinal  son  frère,  tout  eclesiastique 
qu'il  estoit,  n'avoit  pas  Pâme  si  pure,  mais  fort 
barbouillée.  Que  s'il  fust  esté  aussy  plain  de 
valeur  comme  M.  son  frère,  et  qu'il  en  avoit  la 
voulonté,  il  en  eust  levé  la  baniere  et  s'en  fust 
faict  chef  de  party  ;  mais  de  nature  il  estoit  fort 
timide  et  poltron,  mesmes  il  le  disoit,  et  rien 
ne  le  fit  partir  de  ce  coup  là  de  la  court  que  la 
poltronnerie,  ayant  eu  pourtant  un  grand  creve- 
cœur  et  despit  quand,  sortant  de  la  ville,  il  oyoit 
crier  parmy  les  rues,  les  boutiques  et  les  fenes- 
tres  :  «  Adieu,  M.  le  cardinal,  la  messe  est 
fessée1.  »  Je  luy  ay  ouy  dire  souvant  que  s'il 
eust  eu  la  vaillance  et  le  courage  de  M.  son  frère, 
qu'il  fust  aussy  tost  tourné  en  son  logis,  et  eust 
faict  en  cela  parler  de  luy. 

Voylà  donc  comme  M.  de  Guyze  fit  mentir 
tous  ceux  et  celles  qui  le  disoient  brusler  d'am- 
bition, et  prétendre  à  estre  roy  ou  y  approcher. 

On  en  disoit  bien  de  mesmes  quand  il  alla  en 
son  voyage  d'Italie,  que,  quand  il  auroit  conquis, 
aux  despens  du  roy  et  de  ses  forces,  le  royaume 
de  Naples,  qu'il  s'en  fairoit  couronner  et  inti- 
tuler roy,  et  en  fairoit  la  part  au  roy  son 
maistre. 

Telles  personnes  discouroient,  la  pluspart  par 
passion  que  par  raison  ;  car,  outre  la  crainte  et 
deffense  de  Dieu,  sa  grandeur  despendoit  total- 
ement de  celle  de  son  roy,  et  jamais  de  soy- 

1.  Faire  une  chose  à  la  hâte,  la  bâcler. 

mesme  n'eust  sceu  se  maintenir  en  titre  de  roy 
sans  son  roy  souverain,  bien  qu'il  eust  préten- 
tion sur  le  royaume.  D'en  demeurer  visce-roy 
dans  le  royaume  et  d'en  jouyr  de  quelques 
terres,  il  eust  bien  voulu,  et  son  roy  ne  luy  eust 
jamais  refusé  ;  mais  de  vouloir  estre  roy,  ce 
sont  abus. 

L'exemple  de  Charles  Martel  et  du  marquis 
de  Pescayre,  par  le  dire  de  sa  femme  l,  dont 
j'ay  parlé  ailleurs,  doibvent  faire  sages  ceux  qui 
veulent  estre  roys,  et  se  faire  par  dessus  leurs 
vrays  et  naturels  roys.  Ils  se  doibvent  contenter 
d'estre  grandz  soubz  leurs  umbres,  comme  bien 
souvant,  durant  les  grandes  chaleurs,  on  re- 
cherche les  umbres  des  grandz  arbres. 

On  murmura  aussy,  quand  il  vint  d'Italie, 
qu'il  souffrit  d'éstre  appelé  visce-roy,  nom 
inusité  en  France.  Jamais  il  ne  pourchassa  ce 
titre  ;  ce  fust  le  roy  qui  luy  donna  de  son  propre 
mouvement  et  le  voulut  ainsin  ;  mais  il  ne  le 
garda  guieres,  et  se  pleust  davantage  d'estre 
appelle  lieutenant  du  roy  par  toute  la  France, 
que  d'autre  nom. 

Voylà  l'ambition  donc  de  ce  prince,  qu'on  a 
tant  crié  amprès  luy  d'en  avoir  de  grande  dans 
son  ame.  Il  l'avoit  comme  un  courageux  prince 

1 .  Charles  Martel,  comme  on  sait,  ne  prit  jamais  que 
le  titre  de  maire  du  Palais.  Le  marquis  de  Pescayre  reçut 
et  encouragea  même  les  offres  de  plusieurs  princes  italiens 
qui  lui  offraient  le  royaume  de  Naples  s'il  les  aidait  à 
chasser  de  l'Italie  les  Allemands  et  les  Espagnols.  On  n'a 
jamais  su  quel  avait  été  son  projet.  Après  d'assez  longues 
négociations,  il  révéla  toutes  ces  intrigues  à  l'empereur  et 
se  fit  un  mérite  d'avoir  rejeté  les  propositions  qui  lui 
avaient  été  adressées. 

qu'il  estoit,  mais  non  pas  qu'il  la  voulust  ad- 
vancer  sur  son  roy  ny  sur  son  aucthorité  jamais  ; 
mais  sur  d'autres  roys  et  princes,  il  n'en  faut 
doubter  :  et  croy  que  s'il  eust  vescu  il  eust  faict 
belle  peur  à  l'Angleterre,  car  il  luy  en  vouloit 
et  y  avoit  de  beaux  dessaings  ;  car  je  le  sçay 
pour  luy  en  avoir  ouy  parler  sourdement  quand 
il  estoit  en  ses  devis  plus  privez  ;  non  pas  qu'il 
s'en  vantast  trop,  car  il  estoit  très  sobre  en 
vanteries  et  avoit  tousjours  plus  d'effectz  que  de 
ventz  '  :  mais  on  cognoissoit  bien,  à  ses  motz 
prononcez  à  demy,  et  à  ses  gestes,  et  mesmes 
quand  il  donnoit  de  ses  doigtz  sur  la  main, 
qu'il  avoit  quelque  chose  de  bon  à  couver  et 
esclore. 

Là  dessus,  pour  un'autre  preuve  du  peu 
d'ambition  qu'eust  M.  de  Guyze  sur  le  royaume 
de  France,  et  du  peu  de  voulonté  qu'il  eust 
jamais  de  le  remuer  et  brouiller,  je  feray  ce 
conte,  qu'amprès  le  sacre  du  roy  Charles  IXe  il 
prit  congé  de  luy  et  de  la  royne,  qui  le  pria 
bien  fort  de  demeurer,  et  s'en  alla  à  Guyze  pour 
y  faire  quelque  séjour  et  passer  son  temps  avec- 
ques  ses  amys  (j'estois  lors  avecques  luy),  résolu 
de  n'en  partir  de  long  temps.  Il  n'y  eust  pas 
demeuré  quinze  jours,  que  le  roy  et  la  royne  luy 
mandarent  et  priarent  fort  de  tourner,  et  qu'il 
estoit  là  fort  nécessaire.  Il  s'excusa  fort  sur  les 
affaires  de  sa  maison  et  sa  resolution  de  ne 
vouloir  plus  tant  faire  estât  de  la  court  comme 
il  avoit  faict  ;  bien  seroit  il  tousjours  prest  d'ex- 


1.  Pour  vanterie.    Le  mot   s'est   conservé  en  anglais, 
vaunt. 

poser  sa  vie  pour  son  service,  et  la  luy  porter 
quand  il  en  auroit  affaire. 

Sur  ce  la  Feste  Dieu  s'approche,  dont  le 
bruict  court,  et  en  donne  on  l'alarme  au  roy  et 
à  la  royne  que  les  huguenots  vouloient  ce  jour 
là  troubler  la  feste  et  procession,  et  y  faire  des 
desordres  et  insollances  grandes  ;  et,  pour  ce, 
Leurs  Magestez  s'en  vont  à  Paris,  et  logent  en 
l'abbaye  de  Sainct-Germain,  parce  que  le  roy 
n'y  avoit  pas  encor  faict  son  entrée,  comme  les 
roys  le  temps  passé  observoient  ceste  coustume 
et  scrupulle.  Soudain  Leurs  Magestez  en  adver- 
tirent  M.  de  Guyze,  et  le  prient  d'y  venir  en 
haste,  car  elles  avoient  besoing  de  sa  présence 
plus  que  de  pas  un  de  la  France.  Je  vis  pour  un 
jour  arriver  trois  courriers  coup  sur  coup,  l'un 
amprès  l'autre  ;  car  j'avois  lors  cest  honneur 
d'estre  à  la  suitte  de  ce  grand  prince,  qui  me 
faisoit  cest  honneur  (bien  que  je  fusse  fort  jeune) 
de  m'aimer,  pour  l'amour  de  feu  mon  oncle  de 
La  Chastaigneraye.  Sur  ce,  je  luy  vis  dire  ce 
mot  :  (c  Si  c'estoit  pour  autre  subject,  je  ne 
a  partirois;  mais,  puisqu'il  va  de  l'honneur  de 
«  Dieu,  je  m'y  en  voys  :  et  qui  voudra  y  entre- 
ce  prendre,  j'y  mourray,  ne  pouvant  mieux 
«  mourir.  » 

Enfin  il  partit  en  si  grand'haste,  qu'en  deux 
jours  sur  ses  chevaux,  et  nous  sur  les  nostres, 
il  arriva  précisément  sur  la  vigille  de  ladicte 
feste,  si  tard  qu'il  n'alla  point  ce  soir  trouver  le 
roy,  et  demeura  à  coucher  à  l'hostel  de  Guyze. 
M.  d'Antragues,  gentil  cavallier  certes,  et  qui 
vit  encor,  qui  lors  suivoit  mondict  seigneur,  s'en 
peut  bien   souvenir,    car   il  y  estoit,  et  moy 

aussy.  Que  pleust  à  Dieu  fusse-je  aussy  sain  et 
gaillard  qu'alors  ! 

L'endemain  au  matin,  le  bruit  espars  par 
toute  la  ville  de  la  venue  de  M.  de  Guyze  ;  le 
peuple,  qui  estoit  estonné,  ne  faut  point  deman- 
der s'il  s'en  esjouit  et  s'il  reprit  cœur.  La  plus- 
part  de  la  noblesse  de  la  court,  fors  quelque 
petit  nombre  de  celle  du  roy  de  Navarre,  et  la 
grande  des  huguenotz  et  du  prince  de  Condé, 
vint  à  son  lever,  et  à  grande  quantité,  qu'il 
faisoit  beau  voir,  et  monstroit  bien  qu'il  estoit 
encor  beaucoup  aimé  et  honnoré  en  la  France. 
Amprès  l'avoir  toute  saluée  et  remerciée  très 
courtoisement  (car  il  estoit  très  courtois  et  très 
propre  pour  gaigner  le  cœur  de  tout  le  monde, 
outre  ses  valeurs  et  vertuz),  il  monta  à  cheval 
pour  aller  au  lever  du  roy,  là  où  je  luy  vis  avoir 
une  fort  belle  et  asseurée  façon,  et  toute  autre 
que  tout  autre  prince  qui  fust  lors  en  France. 
Il  estoit  monté  sur  son  genêt  noir,  qu'on  appel- 
loit  le  Moret,  cheval  fort  propre  pour  cela,  car 
il  estoit  fort  superbe  et  mesmes  sur  un  pavé, 
avecqu'une  grande  housse  de  velours  noir  en 
broderie  d'argent  ;  luy,  vestu  d'un  pourpoinct  et 
chausses  de  satin  cramoisy  (car  de  tout  temps 
il  aymoit  le  rouge  et  l'incarnat,  mesmes  advant 
qu'il  fust  maryé,  je  dirois  bien  la  dame  qui  luy 
donna  ceste  couleur),  un  saye  de  velours  noir 
bien  bandé  de  mesmes  ',  comme  on  portoit  de 
ce  temps  là,  et  sa  cappe  de  velours  de  mesmes 

1 .  La  saie  était  une  espèce  de  veste  de  dessus,  sans 
manches,  ou  bien  ouverte  aux  manches,  qu'on  portait  par 
dessus  le  pourpoint.  Celle  du  duc  de  Guise  était  de  velours 
noir  avec  des  bandes  rouges. 

et  bandée  de  mesmes,  son  bonnet  de  velours 
noir  avecqu'une  plume  rouge  fort  bien  mise 
(car  il  aimoit  les  plumes),  et  sur  tout  une  fort 
belle  et  bonne  espée  au  costé,  avec  sa  dague  : 
car  ce  matin  il  s'en  fit  porter  de  son  caoinet 
trois,  et  de  trois  en  choisit  la  meilleure  ;  car  je 
le  vis,  et  luy  ouys  dire  que,  pour  l'honneur  et 
le  service  de  Dieu,  il  se  oattroit  ce  jour  là  fort 
bien.  Bref,  il  estoit  fort  bien  en  poinct,  et  faisoit 
très  beau  veoir  ce  grand  homme  et  prince 
paroistre  parmy  trois  ou  quatre  cens  gentils- 
hommes, ny  plus  ny  moins  qu'on  void  un  grand 
et  espois  chaisne  paroistre  comme  l'honneur  du 
bocage  parmy  les  autres  arbres. 

Passant  par  la  ville,  le  peuple  s'y  affouloit 
avecqu'une  si  grand'presse,  que  demeura  près 
d'une  grand'  heure  advant  qu'arriver  au  logis 
du  roy,  tant  la  presse  empeschoit  le  chemin  ;  et 
la  clameur  et  la  voix  du  peuple  applaudissoit 
sa  venue  par  une  joye  extresme,  qui  demonstroit 
la  fiance  et  l'assurance  qu'on  avoit  de  luy. 
Ainsin  accompaigné  entra  ce  prince  au  logis  du 
roy.  Et  ce  qu'on  nota  là  singulièrement,  ce  fust 
que  l'on  disoit  lors  :  ce  Le  roy  de  Navarre,  roy 
«  et  père  des  Gascons,  »  à  cause  qu'il  estoit 
maryé  au  pays.  Mais  M.  de  Guyze  l'emporta  ce 
coup  là,  car  il  en  avoit  à  sa  suitte  deux  fois 
plus,  tant  gentilshommes  voluntaires  que  capi- 
taines de  gens  de  cheval  que  de  pied,  entretenuz 
et  cassez  l,  qui  le  recognoissoient  encor  tous  à 
la  court,  comm'aux  guerres  passées,  pour  leur 
gênerai. 

i.  C'est-à-dire  les  uns  actuellement  au  service,  les  autres 
licenciés. 

Pour  venir  au  poinct,  les  processions  de  la 
court  que  de  la  ville  de  Paris,  se  firent  et  se 
parachevarent  fort  devotieusement  et  quiette- 
ment  l,  sans  desordre  et  tumulte  ny  insolance 
aucune,  à  l'accoustumee  :  et  tous  disoient  d'une 
voix  que,  sans  la  présence  de  M.  de  Guyze,  il 
y  eust  eu  des  insolances  et  debordemens,  aux- 
quels dès  le  soir  et  du  matin  il  avoit  très  bien 
pourvu,  et  parla  à  messieurs  de  la  ville  les 
principaux,  que,  si  l'on  eust  branlé  le  moins  du 
monde,  il  y  eust  eu  de  la  follie  ;  et  eust  on  très 
bien  joué  des  mains,  et  les  huguenots  s'en  fussent 
trouvez  très  mauvais  marchans. 

Le  colloque  de  Poissy  s'en  ensuivit  quelques 
six  mois  amprès,  où  ce  grand,  bon  et  religieux 
prince,  voyant  des  nouvelletez  estranges  pour 
la  religion  arriver  et  s'introduire,  s'en  alla  de 
despit  en  ses  maisons  de  Champaigne  et  Lor- 
raine, d'où  il  ne  bougea  que  la  guerre  civille 
s'accommança  à  esmouvoir,  et  ce  six  ou  sept 
mois  amprès.  Il  fust  envoyé  quérir  par  le  roy  et 
la  royne  aussy  tost  ;  et,  passant  par  Vassy, 
arriva  l'esmeute  et  le  desordre  que  les  hugue- 
notz,  despuis  et  alors,  ont  tant  appelle,  crié  et 
renommé  le  massacre  de  Vassy2  ;  ce  qui  ne  fust 
que  peu  de  chose  :  je  n'y  estois  pas  ;  mais  j'ar- 
rivay  un  mois  amprès  à  Paris,  où  j'en  vis  parler 
ainsin  à  M.  de  Guyze  et  à  d'autres  de  sasuitte. 
Ce  fust  ainsin  qu'il  voulut  ouyr  la  messe,  et  que 
son  prebstre  la  commançoit  ;  les  huguenots,  qui 
estoient  là  auprès  assemblez,  vindrent  précisé- 
ment, et  quasy  à  poste,  commancer  à  chanter 

i.  Tranquillement. 
2.  En  1 $62. 

leurs  pseaumes.  M.  de  Guyse,  qui  n 'avoit  jamais 
ouy  telle  note,  les  envoya  prier  d'attendre  un 
peu  qu'il  eust  ouy  sa  messe,  et  remettre  leur 
chant.  Ilz  n'en  firent  rien,  mais  chantarent  plus 
haut,  et  s'y  bravarent.  Sur  quoy  il  y  eust  au- 
cuns de  ses  officiers,  pages  et  lacquais,  qui  s'en 
commançarent  à  despiter  et  mutiner  :  et  les 
premiers  qui  commançarent  le  jeu  fust  Cheleque 
et  Klinquebert,  deux  grands  pages  allemands, 
que  despuis  nous  avons  veus  en  nos  guerres 
capitaines  de  cornettes  de  reistres,  braves  et 
vaillans,  et  fort  honnestes  gentilzhommes  et 
accomplis,  mais  sur  tout  Cheleque,  et  bien  aimé 
de  nos  roys. 

Ces  deux  pages  portaient,  l'un  l'harquebuze 
de  chasse,  et  l'autre  les  pistolletz  de  M.  de 
Guyze,  qui  commançarent  à  tirer,  et  les  autres 
amprès.  M.  de  Guyze,  oyant  la  rumeur,  quitte 
sa  messe  et  sort  l'espée  au  poing,  appaise  le 
tumulte  et  ne  saigna  jamais  personne  ;  et  sans 
luy  il  y  eust  eu  autre  rumeur.  Mais  cela  ne  fust 
rien,  et  ne  valoit  pas  qu'on  le  criast  tant  comme 
l'on  a  faict,  ny  qu'on  Pappellast  le  boucher  de 
Vassy.  Il  ne  le  fusf  point  là  ny  ailleurs,  car  je 
l'ay  veu  cent  fois  plus  miséricordieux  envers  les 
huguenotz  que  le  roy  de  Navarre  et  M.  le  con- 
nestable,  qui  ne  demandoient  que  pendre  ;  et 
luy  ne  vouloit  que  leur  conversion,  ainsin  que 
j'ay  veu  à  l'endroict  de  plusieurs. 

A  sa  mort  il  se  conffessa  de  ce  massacre, 
priant  Dieu  n'avoir  remission  de  son  ame  s'il  y 
avoit  pensé,  ny  s'il  en  fust  jamais  autheur,  fai- 
sant la  chose  fort  petite  et  légère  ;  mais  pourtant, 
parce  qu'il  y  avoit  eu  du  sang  de  répandu,  il 

s'en  conffessoit  à  Dieu  et  luy  en  demandoit 
pardon  ;  car  je  l'ouys  de  mes  propres  oreilles, 
et  plusieurs  qui  estoient  avec  moy.  Et  si  ceux 
(dont  fust  M.  l'evesque  d'Eriez  l)  qui  ont  escrit 
son  harangue  qu'il  fit  à  l'heure  de  sa  mort,  ont 
taise  ce  traict,  ilz  ont  eu  tort,  pour  monstrer  là 
son  innocence  d'une  chose  que  l'on  crioit  tant 
amprès  luy. 

L'armée  du  roy  se  dressa  contre  les  hugue- 
notz,  là  où  ne  faut  point  douter  qu'il  ne  s'y 
espargna  non  plus  qu'aux  autres  précédentes 
estrangeres  ;  car  c'estoit  son  gibier,  c'estoit  sa 
vraye  manne  qu'il  aimoit  le  plus,  et  le  plaisir 
où  il  se  delectoit  autant  qu'à  la  guerre.  Quand 
Bloys,  Bourges  et  Rouan  furent  pris,  les  deux 
de  force  et  l'autre  par  composition,  qui  fust 
Bourges,  et  la  composition  très  bien  gardée,  et 
les  capitaines  et  soldatz  qui  voulurent  servir  le 
roy  très  bien  receuz  et  traictez,  comme  j'ay  veu. 
Pour  quant  à  Rouan,  il  fust  pris  d'assaut,  là  où 
il  y  alla  luy  mesme  :  aussy  a  il  esté  le  premier 
gênerai  de  nos  temps  d'armées  qui  a  faict  la 
faction  de  couronnel,  de  maistre  d'artillerie,  de 
maistre  de  camp,  de  capitaine  et  soldat.  Et 
pour  recognoistre  les  places  il  ne  disoit  jamais  : 
«  Capitaine,  sergent  ou  soldat,  allez  là,  recog- 
«  noissez  moy  cela.  »  Ou  bien,  s'illesyenvoyoit, 
luy  mesme  y  alloit  amprès  s'ilz  ne  l'avoient  pas 
bien  contenté  ;  mais  la  plus  grand'  part  du 
temps  il  y  alloit,  et  luy  mesme  menoit  les  capi- 
taines et  soldatz  loger  ou  placer,  ou  dans  les 
trenchées,  les  fossez,  ou  dans  les  tours,  ou  sur 

1.  Lancelot  de  Carie,  évêque  de  Riez. 

le  haut  des  bresches,  ou  en  d'autres  lieux.  Je  le 
vis  en  ce  siège  de  Rouan  un  jour  commander  à 
M.  de  Bellegarde,  despuis  mareschal  de  France, 
parce  qu'il  le  tenoit  pour  huguenot,  et  qu'on 
l'avoit  assuré  qu'en  Piedmont  il  avoit  esté  un 
bravasche  et  mangeur  de  ravellins  ;  et,  pour 
l'esprouver  en  ces  deux  poinctz,  il  luy  commanda 
d'aller  recognoistre  un  recoing  d'une  tour,  pour 
recognoistre  s'il  n'y  avoit  point  un  faux  flanc 
caché  I  ;  et  le  voyant  en  queste  de  casque  et  de 
rondelle,  il  luy  presta  le  sien  et  la  sienne. 
Certes,  M.  de  Bellegarde  y  alla  bien,  et  y  fust 
en  danger,  car  en  tournant  il  eust  deux  harque- 
buzades  dans  sa  rondelle,  qu'il  avoit  jettée  der- 
rière soy,  et  vint  faire  son  rapport  à  M.  de 
Guyze  ;  lequel,  voyant  qu'il  ne  le  satisfaisoit  et 
ne  luy  faisoit  si  fidelle  rapport  et  de  parolle  si 
asseurée  comm'il  vouloit,  guignant  et  tournant 
la  teste,  il  dit  :  ce  Donnez-moy  ma  rondelle,  il 
«  faut  que  j'y  aille  ;  je  ne  suis  pas  bien  content 
«  de  ce  que  vous  m'avez  dict.  »  Et  pour  ce, 
armé  de  ses  armes,  il  s'y  en  va  si  asseurement, 
bien  que  les  harquebuzades  donnassent  fort, 
qu'on  ne  cognut  jamais  en  luy  nul  brin  d'appré- 
hension ny  d'estonnement  ;  advise  et  recognoist 
tout  fort  bien  et  à  son  ayse,  sans  faire  sa  be- 
soigne  courte,  comm'aucuns  qui  ne  la  deman- 
dent qu'à  demy  faicte  en  ces  hasardz,  ou  du 
tout  imparfaicte  :  puis  il  s'en  tourna  son  petit 
pas  de  mesmes  dans  la  tranchée,  où  nous  pou- 
vions estre  plus  de  mille  personnes  qui  vismes 

i .  C'est-à-dire  un  ouvrage  enfilant  le  fossé  de  manière 
à  battre  en  flanc  l'assaillant  qui  veut  monter  à  la  brèche. 

tout  cela  :  et  puis,  s'estant  desarmé,  il  dict  qu'il 
estoit  plus  contant  qu'il  n'avoit  esté,  et  recognut 
une  chose  dont  il  estoit  en  doubte. 

Ce  conte  est  très  véritable,  et  ay  veu  ledict 
sieur  de  Bellegarde  sur  ses  derniers  jours  ne  le 
nyer  point,  mais  que  M.  de  Guyze  avoit  faict 
ce  traict  pour  luy  faire  un  affront  ;  car  mondict 
sieur  de  Guyze  ne  l'aima  jamais  guieres  comme 
il  aimoit  un'infinité  de  braves  gentilshommes  et 
capitaines  gascons  de  sa  mesme  patrie,  qui  l'ado- 
roient  aussy  et  l'honnoroient  beaucoup. 

L'assaut  amprès  se  donna  à  ceste  ville  de 
Rouan,  lequel  amprès  qu'il  l'heust  ordonné 
comm'il  falloit,  luy  mesme  en  personne  l'accom- 
paigne,  l'opiniastre  et  le  combat  ;  si  bien  que 
les  capitaines,  soldatz,  gentilshommes,  comme 
M.  d'Andoin1,  brave  seigneur,  père  de  madame 
la  comtesse  de  Guyche,  et  le  brave  Castelpers, 
jeune  seigneur,  qui  furent  tués  près  de  luy,  et 
force  autres,  voyans  si  bien  faire  leur  gênerai, 
et  les  animer  de  braves  et  courageuses  parolles, 
font  à  l'envy  et  emportent  la  place  bravement 
ainsin  d'assaut,  et  poursuivent  la  victoire  furieu- 
sement, leur  gênerai  tousjours  à  la  teste,  ayant, 
amprès  avoir  faucé  la  bresche,  et  estant  sur  le 
rempart,  recommandé  trois  choses  :  l'honneur 
des  femmes,  la  vie  des  bons  catholiques  qui 
leans  estoient  détenus  par  force  et  nécessité,  et 


i.  Paul,  vicomte  de  Louvigny,  seigneur  de  Lescun, 
connu  sous  le  nom  d'Andouins.  Il  eut  de  Madeleine  de 
Cauna  Diane,  dite  Corisande  d'Andouins,  mariée  en  1567  à 
Philibert  de  Gramont,  dit  le  comte  de  Guiche,  et  que  sa 
liaison  avec  Henri  IV  a  rendue  célèbre. 

nulle  mercy  des  Anglois,  anciens  ennemis  de  la 
France. 

Voylà  comme  ce  vaillant  gênerai  monstra 
chemin  et  exemple  à  ses  gens  de  bien  combattre 
et  de  se  précipiter  aux  hasardz,  et  n'espargner 
leur  peau  non  plus  que  luy.  Aussy  despuis  a  on 
dict  que  c'a  esté  le  premier  gênerai  de  nos  temps 
qui  a  monstre  le  chemin  à  aucuns  qui  sont 
venus  puis  amprès  luy  d'en  faire  de  mesmes  et 
se  perdre  en  pareilz  perilz,  comme  nous  avons 
veu  Monsieur,  despuis  nostre  roy  Henry  IIIe, 
aux  sièges  de  Sainct-Jean  et  de  La  Rochelle, 
M.  son  frère  et  M.  de  Guyze  son  fils,  aux  sièges 
d'Issouere  et  La  Charité  »,  et  autres  places, 
comme  je  diray  en  leurs  vies2,  M.  du  Mayne  et 
nostre  roy  d'aujourd'huy  en  tout  plain  d'en- 
droictz  ;  où,  s'ils  y  ont  acquis  de  la  gloire  et 
honneur,  ils  en  doibvent  ceste  obligation  à  ce 
grand  capitaine  M.  de  Guyze,  bien  plus  haut  à 
louer  et  estimer  cent  fois  que  M.  de  Lautreq,  à 
qui  l'on  donna  le  nom  de  second  Demetrius  et 
grand  expugnateur  de  villes  :  car,  ainsin  que 
j'ay  ouy  dire  à  plusieurs  grandz  vieux  capitaines, 
gentilzhommes  et  advanturiers  de  guerre  de  ce 
temps,  jamais  il  ne  fit  ces  factions  advantureuses 
et  périlleuses  que  je  viens  de  dire  de  M.  de 
Guyze  ;  mais  ordonnoit  des  assautz,  des  prises 
de  villes,  ou  dans  sa  tente  ou  sur  le  haut  d'un 
terrier 3,   d'où  on  voyoit   les   passe-temps;  et 

i.  L'auteur  veut  dire  Monsieur  (le  duc  d'Alençon,  frère 
de  Henri  III),  et  le  duc  Henri  de  Guise  (fils  du  duc  Fran- 
çois). Ces  deux  villes  furent  prises  en  1577. 

2.  Ces  vies  ne  se  sont  point  trouvées. 

3.  D'une  butte  de  terre. 

puis,  la  ville  prise,  il  y  faisoit  son  entrée 
comm'ii  luy  plaisoit  ;  mesmes  que  bien  souvant 
il  faisoit  recognoistre  les  places  à  d'autres,  ou, 
s'il  les  recognoissoit  luy  mesme,  c'estoit  de  si 
loing,  que  bien  souvant  l'œil  le  trompoit,  et  peu 
souvant  alloit  aux  trenchées  ;  mais,  selon  les 
rapports,  aucuns  bons  et  aucuns  mauvais, 
ordonnoit  de  son  faicî,  et  luy  eust  semblé  (par 
manière  de  dire)  qu'il  se  fust  faict  grand  tort  et 
desrogé  à  sa  charge,  s'il  eust  faict  telles  factions 
très  honnorables  et  très  glorieuses  ;  et  pourtant 
il  eust  cet  heur  d'avoir  esté  babtizé  du  nom  de 
Demetrius.  J'appelle  cela  heur,  puisqu'il  ne  met- 
toit  point  la  main  par  trop  avant  à  l'œuvre, 
encor  qu'il  fust  très  brave  et  très  vaillant, 
comme  j'ay  dict  en  son  discours. 

Mais  il  y  en  a  qui  sont  braves  et  vaillans  à 
cheval,  et  les  autres  à  pied  et  non  à  cheval,  les 
uns  bons  pour  les  battailles  et  rencontres,  autres 
bons  pour  les  assautz  et  les  bresches.  Je  laisse 
à  discourir  lequel  est  le  plus  honnorable. 

M.  de  Guyze  estoit  et  pour  l'un  et  pour 
l'autre;  il  n'a  doncques  faute  d'une  très  grande 
gloire  et  réputation.  J'ay  ouy  raconter  à  ces 
vieux  advanturiers  que  viens  de  dire,  que,  lors- 
que ce  M.  de  Lautrec,  en  allant  à  Naples,  prit 
Allexandrie,  Pavie  et  le  Bosquo  par  force,  il  ne 
bougea  jamais  de  sa  tente,  tendue  sur  un  terrier 
et  fort  ouverte  par  le  devant,  à  veoir  faire  les 
batteries,  donner  des  assauts  et  les  forcer.  Il  me 
semble  que  cela  tenoit  trop  d'un  grand  sattrape, 
d'un  roy,  sophy,  d'un  Soudan  ou  grand  sultan 
devant  Rhodes,  lesquels  s'estudient  trop  à  tenir 
leurs  gravités   et   réputations,    et  à   faire  des 

Raminagrobis  '  de  guerre,  que  non  pas  d'un 
grand  capitaine,  qui  ne  la  doit  jamais  tenir  en 
guerre,  si  non  à  estre  compaignon  à  tous  ses 
gens,  et  tout  en  tout  et  par  tout,  et  ne  prendre 
point  à  poinct  d'honneur  de  s'abaisser  parmy 
eux  ;  car  c'est  la  plus  grand  gloire  qu'ils  se 
peuvent  donner  ;  comme  fit  ce  grand  marquis 
de  Pescayre  parmy  les  siens,  lequel  souîoit 
dire  qu'un  grand  capitaine  debvoit  estre  en  son 
armée  sans  charge,  c'est-à-dire  qu'il  ne  fust 
point  obligé  et  abstrainct  si  fort  à  une  charge, 
qu'il  n'en  deust  jamais  bouger  et  n'en  faire  autre 
que  celle  là  :  mas  que  el  solo  dévia  governar  toda 
cosa  con  gran  trabajo  de  animo  y  cuerpo,  estando 
présente  agora  a  la  infanteria,  agora  a  la  genîe 
d?  armas,  agora  a  los  combates  de  pie,  agora  a  los 
de  cavallo,  agora  a  las  trincheas  y  assaltos,  agora 
a  ïartilleria,  asta  a  las  vituallas  ;  in  fin,  mirar 
de  continuar  todas  cosas  :  de  manera  que  un  grand 
y  perfeto  capitan  valeroso  y  astuto  nuncà  dévia 
usar  de  ojos  agenos,  sino  de  los  suyos  propios^  y 
que  muchas  vêtes  sallien  los  capitanes,  vencedores 
de  las  batallas,  combates  y  assaltos  que  descon- 
fiando  se  de  los  suyos  merescian  de  tocar  con  la 
mano  quelquiera  cosay  aunque  pareciesse  pequena 
y  de  poca  importancia.  «  Mais  que  luy  seul 
ce  debvoit  gouverner  tout  avecques  un  grand 
a  travail  de  corps  et  d'esprit,  estant  présent, 
ce  ores  à  l'infanterie,  ores  à  la  gendarmerie, 
«  ores  aux  trenchées  et  assautz,  ores  à  Tartil- 


i.  Mot  forgé  pour  désigner  un  homme  qui  se  donne  un 
air  d'importance.  On  disait  dans  ce  sens  faire  du  grobis. 
Cotgrave  traduit  :  to  be  proud. 

«  lerie,  jusques  aux  vivres,  enfin  d'avoir  l'œil 
«  à  tout  :  de  manière  qu'un  grand  et  sage  capi- 
«  taine  ne  debvoit  jamais  user  des  yeux  d'au- 
«  truy  ny  s'en  ayder,  si  non  des  siens  propres, 
«  et  que  souvant  les  grandz  capitaines  sortoient 
«  vainqueurs  des  battailles,  combats  et  assauts, 
«  lesquels,  se  deffians  de  leurs  propres1,  ne 
«  refusoient  pas  de  toucher  avecques,  la  main 
«  toute  chose,  quelque  petite  qui  parust,  et  de 
ce  peu  d'importance.  » 

Ainsin  doibvent  estre  tous  grandz  capitaines, 
comme ,  avant  ce  grand  Pescayre ,  nous  en 
avons  eu  deux  de  nos  temps,  et  des  nostres, 
qui  en  ont  faict  de  mesmes,  comme  nous  lisons 
dans  le  roman  de  M.  de  Bayard,  de  ce  vaillant 
Gaston  de  Foix,  lequel,  à  la  reprise  de  Bresse, 
alla  bravement  à  l'assaut  du  grand  retranche- 
ment qu'avoient  faict  les  Venitians  au  dedans 
de  la  ville,  où,  n'y  voulant  demeurer  les  der- 
niers, et  d'autant  qu'il  avoit  pleuviné2  et 
que  la  terre  estoit  fort  glissante,  luy  mesme, 
pour  marcher  de  pied  plus  ferme,  se  fit  oster  les 
soulliers  et  se  mit  en  eschappins  deschaussez  * 
(le  livre  dit  ainsin,  je  n'entends  point  bien  ce 
mot),  et  tous  les  autres  en  firent  de  mesmes, 
donnarent  l'assaut  ;  et  luy  fust  tiré  une  canon- 

i.  De  ceux  qui  les  approchaient. 

2.  Il  était  tombé  une  pluie  fine. 

3.  Je  suppose  que  des  eschappins  des  chaussés  sont  des 
escarpins  non  recouverts  de  mailles  ou  de  fer  comme  les 
souliers  que  portaient  les  hommes  d'armes. 

Peut-être  cela  veut-il  dire  que  Bayard  voulut  monter  à 
l'assaut  nu-pieds,  comme  firent  les  Suisses  au  combat  de 
Sempach,  afin  de  mieux  manier  leurs  longues  piques  sur 
un  terrain  glissant. 

Branthôme,  V  1 1 

nade  qui  tumba  auprès  de  luy  et  des  siens  sans 
aucun  mal  :  pourtant  messieurs  de  Mollard  et 
Bayard  faisant  la  teste,  qui  fust  fort  blessé  d'un 
coup  de  picque,  forçarent  et  prindrent  la  ville. 
Et  nostre  vaillant  M.  de  Bourbon,  quoy?  à  la 
prise  de  Rome,  ne  fust  il  pas  le  premier  à  l'es- 
chelle?  Aussy  tous  sur  son  exemple  en  firent  de 
mesmes,  dont  ils  la  gaignarent.  Et  pour  les 
grandz  capitaines  estrangers,  ce  susdit  grand 
marquis  de  Pescayre,  à  la  prise  de  Gennes,  et 
en  un'infinité  de  places  forcées  par  luy,  et 
autres  grandes  factions  siennes,  ores  il  a  esté  à 
pied,  et  ores  à  cheval,  quand  besoin  le  reque- 
roit  ;  bref,  portant  son  corps  et  son  esprit  par- 
tout, comme  fit  aussy  ce  brave  et  vaillant 
prince  d'Orange  dans  le  siège  de  Naples,  et  au 
siège  de  Florance,  et  es  fortz  .d'alentour. 

Nous  avons  eu  aussy  don  Joan  d'Austrie,  le 
duc  de  Parme  ast'heure  de  nostre  temps,  et  ce 
grand  et  brave  duc  de  Biron,  qucy?  Ha!  qu'il 
a  bien  rempli  le  rang  de  ces  braves  et  vaillans 
preux,  comme  j'espère  de  dire  en  sa  vie.  Ce 
grand  M.  l'admirai  en  faisoit  de  mesmes,  aussy 
M.  de  Montluc,  tesmoin  son  nez  de  Rabastain  ', 
et  force  autres,  tant  des  nostres  que  des  estran- 
gers de  mesmes. 

Mais,  pour  quant  à  moy,  il  me  semble  n'en 
avoir  veu  de  tous  un  pareil  que  nostre  M.  de 
Guyze  ;  car  il  estoit  très  universel  en  tout.  Les 
huguenotz  vindrent  se  planter  devant  Paris,  je 

i .  li  fut  blessé  au  siège  de  Rabastens  d'une  arquebu- 
sade  auprès  du  nez  qui  le  défigura  et  dont  il  ne  guérit 
jamais. 

ne  diray  point  pour  l'assiéger,  car,  hormis  la 
campaigne  qu'ilz  avoient  libre  d'un  costé  et 
nous  aussy  de  l'autre,  ilz  estoient  aussy  à  l'es- 
troict  et  en  siège  pour  la  guerre  que  nous.  Tou- 
tesfois,  je  croy  bien  que  sans  la  présence  de 
M.  de  Guyze,  comme  on  le  disoit,  ilz  eussent 
faict  quelque  grand  effort.  Et  mesmes  le  jour 
qu'ils  vindrent  recognoistre  nos  fauxbourg  de 
fort  bonne  façon  (j'en  parle  ailleurs),  ce  prince 
y  servit  bien  lors.  Amprès  avoir  faict  devant 
quelque  séjour,  sans  grand  effort  de  guerre,  car 
le  temps  n'y  fust  tant  occupé  comme  en  trefves 
et  parlemens,  ilz  partent  par  un  grand  matin  et 
prennent  le  chemin  de  Normandie,  tant  pour 
joindre  quelques  Anglois  que  pour  toucher  de 
leur  royne  '  quelque  pièce  d'argent  pour  payer 
leurs  reistres  venus  nouvellement.  Nostre  armée 
les  suit  deux  jours  amprès,  conduicte  par  M.  de 
Guyze,  bien  que  M.  le  connestable  y  fust  et  en 
eust  la  principalle  charge,  comm'à  luy  deue  ; 
mais  le  bonhomme  estoit  tousjours  mallade, 
comme  j'ay  dict  parlant  de  luy.  Les  huguenotz 
ne  veulent  que  faire  leur  chemin,  sans  s'amuser 
ny  entendre  à  battaille  ny  combat  ;  toutesfois 
M.  de  Guyze  les  poursuit  et  les  presse  telle- 
ment, qu'il  les  y  contraint  d'y  venir;  en  quoy 
il  fust  fort  estimé  :  car,  comme  lors  l'ouys  dire, 
c'est  un  traict  d'un  très  grand  capitaine,  quant 
il  contraint  et  mené  son  ennemy  là  de  le  faire 
combattre  en  despit  de  luy.  Aussy,  comme  j'ay 
sceu  despuis  de  M.  de  La  Noue,  M.  l'admirai 
le  sceut  très  bien  dire  et  en  louer  ce  grand  capi- 

i.  Elizabeth. 

taine  ;  car,  bien  qu'il  n'eust  d'autre  envye  que 
de  gaigner  le  lieu  de  sa  retraicte,  il  considéra 
qu'en  la  faisant  il  ne  scroit  possible  que  ce 
grand  capitaine  le  suivant,  le  pressant,  l'impor- 
tunant et  donnant  sur  sa  queue,  que  par  quelque 
surprise  en  desbande  des  siens,  il  n'en  arrivast 
de  la  confusion  et  desordre,  comm'il  arrive 
souvant  en  telles  retraictes  qui  se  font  si  loing 
comme  celle  là  se  debvoit  faire.  Parquoy  il 
trouva  le  meilleur  et  le  plus  expédient  de  s'ar- 
rester,  tourner  teste  et  tenter  l'hasard  de  la 
battaille,  laquelle  fust  au  commancement  heu- 
reuse pour  les  huguenotz,  car  ils  forçarent  la 
battaille,  prindrent  le  chef,  M.  le  connestable, 
mirent  à  mal  M.  d'Aumalle  qui  le  secondojt, 
estant  porté  par  terre  et  une  espaule  rompue, 
menarent  le  reste  au  desordre,  au  meurtre  et  à 
la  fuitte.  J'en  descrirois  bien  Pexploict,  mais  il 
est  assez  amplement  escrit  par  nos  historio- 
graphes, et  sur  tout  par  M.  de  La  Noue,  qui 
estoit  un  des  plus  advant  enfoncez,  selon  sa 
coustumiere  valeur,  qui  en  dict  force  gentiles 
particularitez.  Tant  y  a  que,  ceste  battaille 
perdue,  M.  de  Guyze,  qui  faisoit  tousjours  alte 
et  tenoit  ferme,  en  attendant  son  bien  à  poinct  *, 
gaigna  tout  ce  qui  estoit  perdu  et  le  restaura  et 
remit  en  une  belle  victoire  très  signallée2. 

Il  y  en  eust  plusieurs  qui  s'esbahirent,  voire 
en  murmurarent  fort,  que,  lorsque  ce  grand 
capitaine  vit  M.  le  connestable  et  sa  battaille 
perdue,  qu'il  ne  l'allast  secourir  prestement  ;  ce 


1 .  L'occasion  favorable. 

2.  La  bataille  de  Dreux,  en  1562. 

qu'il  ne  fit,  car  il  n'estoit  pas  temps  ;  mais  bien 
l'espiant,  et  l'occasion,  il  chargea  si  à  propos 
sur  le  reste  des  forces  huguenotes  fraisches  qui 
n'avoient  encor  rien  faict,  et  mesmes  leur  infan- 
terie, qu'il  fit  ressusciter  tout  à  un  coup  ce  que 
nous  tenions  desjà  pour  tout  mort  et  en  terre  : 
car  il  me  souvient,  comm'y  estant,  qu'amprès 
qu'il  eust  veu  jouer  tout  le  jeu  de  perdition  de 
la  battaille  et  le  desordre  et  fuitte  des  nostres, 
et  la  poursuitte  conffuse  et  vau-de-routte  qu'en 
faisoient  les  huguenotz,  luy,  qui  estoit  à  la 
teste,  tournant  les  yeux  qui  de  çà,  qui  là,  il 
commanda  à  ses  gens  de  s'entre-ouvrir  pour 
passer  un  peu  aysement  ;  et,  traversant  quelques 
rangs,  il  se  mit  à  adviser  à  son  ayse,  voire  se 
haussant  sur  ses  estrieux  !,  bien  qu'il  fust  grand, 
de  haute  et  belle  taille,  et  monté  à  l'advantage 
pour  mieux  mirer  :  et  cela  faict  et  cognu  que 
son  temps  s'approchoit,  il  retourne,  il  regarde 
encor  un  peu,  mais  en  moins  de  rien  ;  et  puis 
tout  à  coup  il  s'escria  :  ce  Allons,  compaignons, 
a  ttfut  est  à  nous  ;  la  battaille  nous  est  gaignée.  » 
Et  puis,  donnant  fort  hasardeusement,  s'en 
ensuivit  le  gain  total  de  la  victoire.  Ce  que 
sceut  très  bien  dire  M.  l'admirai  ta  la  mode 
cPAnnibal»,  amprès  qu'il  fust  maistre  de  M.  le 
connestable  et  de  sa  battaille  gaignée,  et  qu'on 
s'en  applaudissoit  :  ce  Hà,  dict  il,  je  voy  là  une 
ce  nuée  qui  bientost  tumbera  sur  nous  à  nostre 
a  très  grand  dommage.  »  Aussy  lorsque  M.  de 
Mouy,  très  brave  et  vaillant  capitaine,  com- 
mança  la  première  charge,  il  eust  commande- 

i.  Etriers. 

ment  de  M.  Padmiral  de  ne  donner  point  à 
l'advant-garde ,  qu'il  sçavoit  conduicte  par 
M.  de  Guyze,  mais  de  l'essuyer  et  passer 
devant,  et  fondre  comme  un  foudre  à  la  bat- 
taille;  ce  qu'il  sceut  très  bien  faire,  car  lors- 
qu'on le  vit  venir,  chascun  de  l'advant-garde 
se  doubta  aussy  tost  que  le  jeu  y  estoit  préparé; 
et  M.  de  Guyze  luy  mesme  le  tint  pour  certain, 
et  s'y  mit  près,  pour  recevoir  le  choc  et  donner 
aussy  à  eux,  et  dict  :  «  Les  voicy  à  nous.  » 
Mais  tout  à  coup  nous  les  vismes  fourvoyer  de 
leur  chemin  que  prétendions,  et  descendre  et 
couler  en  bas,  là  où  ilz  firent  la  rafflade  qu'y 
fust,  et  que  voyons  à  nostre  ayse  de  l'advant- 
garde,  qu'aucuns  disoient  qu'il  debvoit  secourir 
son  compaignon  en  son  adversité  ;  mais  despuis 
l'on  cognut  à  plein  que  tout  estoit  perdu  s'il 
eust  party  et  branslé  ;  ce  que  despuis  on  cognut 
par  l'effect,  et  que  M.  l'admirai  mesmes  et 
autres  grands  capitaines  le  sceurent  très  bien 
dire. 

Mais,  pour  ne  luy  vouloir  céder  tant  de 
gloire  comme  ilz  ne  vouloient,  ilz  disoient  que 
c'estoit  un  traict  plus  d'un  fin  et  rusé  capitaine 
que  non  pas  d'un  zellé  et  curieux  de  la  salva- 
tion  de  son  compaignon  M.  le  connestable  :  à 
quoy  à  tout  cela  sceut  très  bien  respondre  et 
dire  mondict  sieur  de  Guyse,  en  un'harangue 
qu'il  fit  à  la  royne  mère,  un  mois  amprès  ladicte 
battaille,  à  Blois  qu'elle  y  mena  le  roy  Charles; 
et  ce  fust  le  jour  amprès  de  leur  arrivée  que 
mondict  seigneur  de  Guyze,  ainsin  que  la  royne 
vouloit  disner,  et  que  ce  sage  et  vertueux  prince 
luy  eust  donné  la  serviette,  il  luy  demanda  si 

amprès  son  disner  il  luy  plairoit  de  luy  donner 
audiance.  La  royne.  estonnée  de  ce  mot  : 
«  Jésus  !  mon  cousin,  luy  dit  elle,  que  me  dictes 
a  vous?  —  Je  le  dis.  madame,  dict  M.  de 
«  Guyze,  parce  que  je  voudrois  bien  vous  repre- 
a  senter  devant  tout  le  monde  tout  ce  que  j'ay 
a  faict  despuis  mon  département  de  Paris,  avec- 
ce  ques  vostre  armée,  que  me  donnastes  en 
«  charge  avecques  M.  le  connestable,  et  vous 
«  présenter  aussy  tous  les  bons  capitaines  et 
r<  serviteurs  du  roy  et  de  vous,  qui  vous  ont 
«  fidellement  servy,  tant  vos  subjeetz  qu'estran- 
«  gers,  et  des  gens  de  cheval  et  de  pied.  »  Et 
en  telle  compaignie  il  arrive  devant  la  royne, 
qui  avoit  achevé  de  disner.  Amprès  luy  avoir 
faict  une  grande  reverance,  comme  il  sçavoit 
très  bien  son  debvoir,  il  luy  alla  discourir  tout 
le  succez  de  son  voyage  despuis  son  partement 
de  Paris  ;  et,  venant  sur  la  battaille  de  Dreux, 
il  la  discourut  et  la  représenta  si  bien  et  si  au 
vif,  que  vous  eussiez  dict  que  Ton  y  estoit  encor 
(à  quoy  la  royne  y  prit  un  très  grand  plaisir  ; 
se  mit  fort  sur  les  louanges  de  M.  le  connes- 
table, de  M.  d'Aumalle,  de  M.  le  mareschal  de 
Sainct-André  et  du  bon  homme  M.  de  La 
Brosse  ',  et  puis  sur  tous  les  autres,  tant  mortz 
que  vivans  ;  loua  les  François,  loua  les  Espai- 
gnolz,  encor  qu'ils  n'eussent  si  grand  cas  qu'on 
eust  bien  dict  ;  mais  aussy  ne  fust  leur  faute,  et 
n'eurent  subject  de  grand   combat  ;  mais  leur 

1 .  Vieux  capitaine  fort  attaché  au  duc  de  Guise.  Son 
61s  fut  tué  à  la  bataille  de  Dreux.  Il  était  lieutenant  de  la 
compagnie  du  duc  de  Guise ,  «  couvert  des  armes  de  son 
maître,  par  précaution,  »  dit  d'Aubigné. 

bonne  mine  et  asseurée  qu'ilz  firent,  tousjours 
très  bien  serrés  et  rangés  en  leur  ordre  et  disci- 
pline vieille  militaire,  servit  beaucoup.  Sur 
tous,  il  loua  fort  les  Suisses,  pour  leur  grand 
combat  rendu,  soutenu  et  opiniastré,  et  pour 
s'estre  ralliez  pour  assez  de  fois  amprès  leur 
desfaicte  et  grand  perte  de  leurs  compaignons, 
et  retournés  aux  mains  :  le  tout  si  bien  repré- 
sentant, que  ceux  qui  n'y  avoient  esté  maudis- 
soient  de  n'y  avoir  esté,  et  ceux  qui  y  avoient 
esté  s'estimoient  très  heureux  d'y  avoir  esté  et 
estre  loués  [entrelouez]  si  bien  de  leur  gênerai. 

Une  chose  fit  il,  que  Ton  trouva  très  estrange, 
qu'il  loua  force  capitaines  et  grandz  que  l'on 
sçavoit  très  bien  qu'ils  avoient  gentiment  fuy  ; 
dont  la  royne  et  aucuns  de  ses  plus  privés  luy 
en  demandarent  amprès  la  cause  et  la  raison.  Il 
dict  que  c'estoit  une  fortune  de  guerre,  laquelle 
possible  ne  leur  estoit  jamais  advenue  ny 
adviendroit  ;  aussy  que,  pour  une  autre  fois,  ilz 
se  corrigeassent  et  eussent  courage  de  faire 
mieux  :  mais  pourtant  il  passoit  assez  légère- 
ment sur  leurs  louanges,  autant  comme  il  pesoit 
bien  celles  là  de  ceux  qui  avoient  très  bien 
faict  ;  si  bien  qu'il  estoit  très  aysé  à  juger  là  où 
il  flattoit  et  où  il  disoit  le  vray. 

Son  harangue  dura  assez  long  temps,  qu'un 
chascunoyoit  fort  attentivement  sans  le  moindre 
bruict  du  monde,  et  aussy  qu'il  disoit  si  bien, 
qu'il  n'y  eust  nul  qui  n'en  fust  ravy,  car  c'es- 
toit le  prince  qui  disoit  des  mieux,  et  estoit 
aussy  éloquent,  non  point  d'une  éloquence 
contraincte  ny  fardée,  mais  naïfve  et  militaire, 
avecques  sa  grâce  de  mesmes  ;  si  bien  que  la 

royne  mère  dict  amprès  qu'elle  ne  luy  avoit 
jamais  veu  une  façon  si  bonne.  Cela  faict,  il 
présenta  tous  les  capitaines  à  la  royne,  qui  luy 
vindrent  tous  les  uns  amprès  les  autres  faire  la 
reverance.  Et  elle,  qui  pour  lors  estoit  en  ses 
beaux  ans ,  en  ses  beaux  esprits  et  belles 
grâces,  les  receut  fort  gracieusement,  et  fit  à 
M.  de  Guyze  sa  responce,  que  bien  qu'ell'eust 
sceu  paradvant,  par  ses  lettres  et  autres  qu'il 
luy  avoit  envoyé,  toutes  choses,  si  est  ce  qu'elle 
avoit  encor  receu  un  extresme  plaisir  par  le 
rapport  de  sa  propre  bouche,  et  qu'à  jamais  le 
roy  et  elle  luy  debvoient  ceste  grande  obligation 
de  battaille  gaignée,  et  à  tous  ses  bons  capi- 
taines, qu'elle  remercia  tous  d'une  fort  bonne 
grâce,  comm'elle  sçavoit  très  bien  dire  ;  et  les 
asseura  d'une  très  grande  recognoissance  là  où 
l'occasion  se  presenteroit,  voyre  la  rechercheroit 
elle  plustost  advant.  Si  bien  que  chascun  se 
retira  très  content  de  ceste  princesse  et  de  leur 
gênerai.  Quant  à  moy,  je  ne  vis  jamais  mieux 
dire  que  dict  lors  ce  prince,  et  en  eust  faict 
honte  à  M.  le  cardinal,  son  éloquent  frère,  s'il 
y  fust  esté. 

Deux  jours  amprès,  il  partit  et  s'en  alla  de- 
vant Orléans,  là  où  fust  sa  rencontre  malheu- 
reuse, pour  y  estre  mort  pour  l'honneur  de 
Dieu,  le  soubstient  de  sa  foy,  de  sa  loy,  et  le 
service  de  son  roy  :  et  ne  faut  point  doubter 
que,  s'il  n'y  fust  esté  tué,  qu'il  n'eust  pris  la 
ville,  contre  l'espérance  du  roy,  de  la  royne  et 
de  tout  son  conseil,  qui  le  voulurent  divertir, 
pour  veoir  ceste  place  du  tout  imprenable,  tant 
pour  sa  forteresse  que  pour  les  bons  hommes 

qui  estoient  dedans.  Mais  ilz  changearent  d'opi- 
nion quand  ils  eurent  en  moins  d'un  rien  les 
deux  fauxbourgs  forcez  et  pris,  le  portereau 
enlevé1,  les  tourelles  gaignées,  et  nos  gens 
advancez  sur  la  moictié  du  pont,  et  les  deux 
isles  prestes  à  estre  perdues,  et  nous  y  loger  à 
leur  dommage  et  occasion  de  perte  de  la  ville. 
Si  bien  que  j'ouys  dire  un  jour  à  mondict  sei- 
gneur :  «  Laissez  faire,  advant  qu'il  soit  un 
ce  mois  nous  serons  plus  près  d'eux  qu'ilz  ne 
«  pensent.  »  Et  ne  le  disoit  point  pour  vanterie, 
car  il  n'estoit  nullement  bavard  ny  vanteur. 
Hélas!  sur  ce  beau  dessaing,  et  s'en  retournant 
le  soir  à  son  logis,  il  fust  blessé  par  ce  maraut 
de  Poltrot,  qui  l'attendoit  à  un  carrefour,  et  luy 
donne  à  l'espaulle,  par  le  derrière,  de  son  pis- 
tollet  chargé  de  trois  balles. 

Ce  maraut  estoit  de  la  terre  d'Aubeterre, 
nourry  et  eslevé  par  le  viscomte  d'Aubeterre. 
Lorsqu'il  estoit  fugitif  à  Genesve,  faiseur  de 
boutons  de  son  mestier  (comme  estoit  la  loy  là 
introduicte,  qu'un  chascun  d'eux  eust  mestier 
et  en  vesquit,  tel  gentilhomme  et  seigneur  qu'il 
fust  ;  et  ledict  Aubeterre,  bien  qu'il  fust  de 
maison,  estoit  de  celuy  de  faiseur  de  boutons). 
Moy,  en  passant  une  fois  à  Genesve,  je  l'y  vis 
fort  pauvre  et  misérable.  Despuis,  il  fust  pris  à 
la  sédition  d'Amboise,  et  condempné  comme 
les  autres;  mais  M.  de  Guyze,  par  la  prière  de 
M.  le  mareschal  de  Sainct- André,  luy  fit  par- 
donner et  sauver  la  vie  :  ce  qu'il  sceut  très  bien 
recognoistre  amprès,  car  il  suscita,  prescha  et 

i.  Faubourg  d'Orléans. 

anima  ce  Poltrot  de  le  tuer  ',  et  le  présenta  à 
M.  de  Soubize  son  beau-frere,  qui  estoit  gou- 
verneur de  Lyon  pour  les  huguenotz.  Tous 
deux,  l'ayant  encor  à  peine  confessé  et  presché, 
le  despecharent  vers  M.  Padmiral  :  en  quoy 
aussy  M.  de  Soubize  fust  accusé  ingrat2  de  force 
gens  ;  car,  ayant  esté  defïeré  par  les  Siennois  de 
plusieurs  choses  $  qu'il  avoit  faict  en  Toscane, 
y  ayant  charge  du  règne  du  roy  Henry,  et  prest 
à  estre  en  grande  peyne  [voyre  de  la  vie]47 
M.  de  Guyze  intercéda  pour  luy. 

Ce  Poltrot,  venu  à  Orléans  amprès  la  bat- 
taille  de  Dreux,  et  s'estant  présenté  à  M.  l'ad- 
mirai avecques  des  lettres  de  M.  de  Soubize, 
fust  bien  receu  de  luy  et  depesché.  Sur  quoy 
mondict  sieur  l'admirai  fust  fort  accusé  de 
l'avoir  envoyé  faire  ce  coup. 

M.  Padmiral  s'en  excusa  fort,  et  pour  ce  en 
fit  une  Apologie  respondante  à  toutes  les  dépo- 
sitions dudict  Poltrot,  que  j'ay  veue  imprimée 
en  petite  lettre  commune,  et  point  comme  l'im- 
primerie communes,  là  où  plusieurs  trouvoient 
de  grandes  apparences  en  ses  excuses,  qui 
disoient  estre  bonnes,  d'autres  les  trouvoient 
fort  palliées6;  et  pour  la  meilleure  et  princi- 
palle,  fust  veriffié  que  ledict  M.  l'admirai  avoit 


i .  Cette  accusation  est  l'une  des  plus  haineuses  que 
Branthôme  ait  dirigées  contre  d'Aubeterre,  dont  il  élait 
l'ennemi  personnel.  Voir  son  testament. 

2.  Var.  Fut  ung  autre  ingrat. 

3.  Var.  Concussions  grandes. 

4.  Ce  passage  est  écrit  de  la  main  même  de  Branthôme. 
j.  Peut-être  en  italiques  ou  en  caractères  dits  de  civilité. 
6.  Suspectes,  mal  fondées. 

mandé  et  adverty  mondict  seigneur  de  Guyze, 
quelques  jours  advant,  qu'il  se  donnast  garde, 
car  il  y  avoit  homme  attitré  pour  le  tuer.  Il 
s'excusa  fort  aussy  quand  il  envoya  prier  la 
royne  de  ne  faire  mourir  ce  malheureux  qu'il 
ne  fust  premièrement  acaré  l  à  luy  et  affronté, 
pour  le  faire  dédire  des  menteries  qu'il  disoit  de 
luy. 

Pour  fin,  jamais  ne  se  peut  il  tant  purger 
qu'il  n'en  fust  fort  accusé  et  soupçonné  ;  ce  qui 
luy  cousta  la  vie  par  amprès,  comme  j'espère 
dire.  Aussy  que  M.  de  Guyze  en  sa  mort,  en 
son  harangue  qu'il  fit,  sans  le  nommer,  il  l'en 
taxa  par  ces  mots  :  «  Et  vous  qui  en  estes 
«  Pautheur,  je  le  vous  pardonne,  »  voulant 
bien  entendre  M.  l'admirai,  disoient  aucuns.  Un 
mot  aussy  luy  nuisit  fort,  quand  il  disoit  sou- 
vant  :  «  Je  n'en  suis  Pautheur  nullement,  et  ne 
«  Pay  point  faict  faire,  et  pour  beaucoup  ne  le 
ce  voudrois  avoir  faict  faire  ;  mais  je  suis  pour- 
ce  tant  fort  ayse  de  sa  mort,  car  nous  y  avons 
«  perdu  un  très  dangereux  ennemy  de  nostre 
«  religion.  »  Plusieurs  s'estonnarent  comment 
luy,  qui  estoit  fort  froid  et  modeste  en  parolles, 
il  alla  proférer  celles  là,  qui  ne  servoient  de  rien 
et  dont  il  s'en  fust  bien  passé. 

D'autres  disoient  que  M.  l'admirai  avoit  sceu 
par  un  gentilhomme  que  M.  de  Soubize  luy 
avoit  envoyé  devant  pour  luy  en  faire  l'ouver- 
ture :  on  disoit  que  c'estoit  Chastellier  Portaut, 
grand  confident  de  M.  de  Soubize,  et  habil' 
homme,  que  j'ay  cognu  privement  (je  parle  de 

i .  Confronté  ;  de  l'espagnol  cara,  face. 

luy  ailleurs),  qu'on  n'eust  jamais  pris  par  le 
bec  '  ;  à  quoy  ne  faut  point  doubter  n'y  prist 
goust,  et  qu'il  embouchast  ledict  Chastellier  de 
dire  à  M.  de  Soubize  que  cela  se  tinst  fort 
secret,  et  qu'il  luy  envoyast  le  galland,  mais 
non  pas  qu'il  luy  dist  de  sa  part  qu'il  le  venoit 
trouver  pour  faire  le  coup,  mais  seulement  pour 
luy  porter  ce  mot  de  créance,  qu'il  avoit  désir 
de  bien  servir  la  religion,  à  quoy  il  n'avoit 
autre  zelle  ;  ainsin  que  le  sceut  très  bien  repré- 
senter mondict  sieur  l'admirai  audict  Poltrot  : 
car,  amprès  qu'il  luy  eust  représenté  ses  lettres, 
et  que  mondict  sieur  l'admirai  les  eust  leues 
devant  luy,  il  luy  dit  :  «  C'est  M.  de  Soubize 
«  qui  m'escrist,  et  me  mande  comme  vous  avez 
«  grand  envye  de  bien  servir  la  religion.  Vous 
«  soyez  bien  venu.  Servez  la  doncques  bien.  » 
M.  l'admirai  n'avoit  garde  (disoit  on)  de  se 
confier  en  ce  maraut,  mallotru  et  trahistre,  car 
il  sçavoit  bien  que  mal  luy  en  prendroit  s'il 
estoit  pris  et  descouvert,  et  que  telz  marautz  et 
trahistres  en  leur  déposition  gastent  tout  et  se 
desbagoullent 2,  et  disent  plus  qu'il  n'y  en  a 
quand  ilz  sont  pris. 

Voylà  pourquoy  M.  l'admirai  fust  fin  etastuc 
d'user  de  très  sobres  parolles  à  l'endroict  de  ce 
maraut  :  mais,  usant  de  ceste  là,  il  faisoit 
comme  le  pasteur,  auquel  les  veneurs  ayant 
demandé  s'il  avoit  veu  le  cerf  qu'ilz  chassoient, 
luy,  qui  l'avoit  garanty  dans  sa  grange  soubz 


1 .  Probablement  il  veut  dire  qu'il  était  discret  et  qu'on 
n'aurait  pu  le  faire  parler. 

2.  Se  soulagent  en  parlant  beaucoup. 

bonne  foy,  il  leur  dict  et  cria  tout  haut,  affin 
que  le  cerf  qui  estoit  caché  l'entendist,  qu'il  ne 
Pavoit  point  veu,  en  le  jurant  et  l'affermant; 
mais  il  leur  monstroit  avecques  le  doibt,  et  par 
autres  signes,  là  où  il  estoit  caché,  et  par  ainsin 
il  fust  pris. 

Or  ce  Poltrot  partit  d'Orléans,  vint  trouver 
M.  de  Guyze,  qui,  par  un  beau  semblant  (ou 
pour  mieux  dire  vilain  et  faux),  luy  dist  que, 
cognoissant  les  abuz  de  la  religion  prétendue, 
il  Pavoit  quictée  tout  à  plat,  et  pour  ce  Pestoit 
venu  trouver  pour  la  changer  et  vivre  en  la 
bonne,  et  servir  Dieu  et  son  roy.  M.  de  Guyze, 
qui  estoit  tout  bon,  magnanime  et  généreux,  le 
receut  fort  bien  et  amiablement,  ainsin  qu'estoit 
sa  coustume,  et  dict  qu'il  estoit  bien  venu,  et 
luy  fit  donner  un  logis,  le  commandant  aux 
fourriers,  et  mangeoit  souvant  à  sa  table;  si 
que  je  le  vis  une  fois  venir  au  my-disner,  que 
M.  de  Guyze  luy  demanda  s'il  avoit  disné  ;  il 
luy  dict  que  non  ;  et  commanda  luy  faire  place  ; 
ce  qui  fust  faict. 

Toutes  ces  courtoisies  jamais  ne  luy  amoli- 
rent  le  cœur,  qu'il  n'acheptast  un  cheval  d'Es- 
paigne  de  M.  de  La  Mauvaishiere,  qui  lors 
suivoit  le  camp,  gentilhomme  de  bonne  part  et 
fort  renommé  despuis  pour  la  pierre  philoso- 
phais, avecques  M.  de  Savoye,  qu'il  trompa 
de  plus  de  cent  mill'escus  ;  il  fust  vendu  six 
vingt  escuz,  que  M.  de  Soubize  luy  avoit 
donnez  :  on  disoit  que  ç'avoit  esté  M.  l'admirai  ; 
mais  il  estoit  trop  habille  pour  faire  le  coup  : 
aussy  ledict  Poltrot  ne  l'advoua  pas.  Il  accom- 
paigna   souvant   M.  de   Guyze  avecques  tous 

nous  autres  de  son  logis  jusqu'au  portereau, 
où  tous  les  jours  mondict  seigneur  y  alloit  ;  et 
pour  ce  cherchoit  tousjours  l'occasion  oppor- 
tune jusques  à  celle  qu'il  trouva,  où  il  fit  le 
coup  ;  car  ell'estoit  fort  aysée,  d'autant  que  le 
soir  que  mondict  seigneur  tournoit,  il  s'en 
venoit  seul  avecques  son  escuyer  ou  un  autre  ; 
et  ceste  fois  avoit  avecques  luy  M.  de  Rostain. 
et  venoit  passer  l'eau  du  pont  de  Sainct-Mesmin 
dans  un  petit,  bateau  qui  l'attendoit  tous  les 
soirs  ;  et  ainsin  passoit  avecques  deux  chevaux, 
et  s'en  alloit  à  cheval  à  son  logis,  qui  estoit 
assez  loing.  Estant  sur  un  carrefour  qui  est 
assez  cognu,  et  trop  pour  la  perte  d'un  si  grand 
homme,  l'autre,  qui  l'attendoit  de  guet-à-pant, 
luy  donna  le  coup,  et  puis  se  mit  à  courir  et 
crier  :  a  Prenez-le!  prenez-le!  0  M.  de  Guyze, 
se  sentant  fort  blessé  et  attainct,  pancha  un  peu, 
et  dict  seulement  :  a  L'on  me  debvoit  celle-là  : 
ce  mais  je  croy  que  ce  ne  sera  rien.  »  Et  avec- 
ques un  grancl  cœur  se  retira  en  son  logis,  où 
aussy  tost  il  fut  pansé  et  secouru  de  chirurgiens 
des  meilleurs  qui  fussent  en  France;  mais  il 
mourut  au  bout  de  huict  jours. 

Si  faut  il  que  je  die  ce  mot,  que  M.  de  Sainct 
Just  d'Ailegre  estant  fort  expert  en  telles  cures 
de  playes,  par  des  linges  et  des  eaux  et  des 
parolles  prononcées  et  méditées :  fust  présenté 
à  ce  brave  seigneur  pour  le  panser  et  guérir; 
car  il  en  avoit  faict  l'experiance  grande  à  d'autres  : 


1 .  Probablement  il  s'agit  de  paroles  magiques  qui  doi- 
vent être  prononcées  avec  certaines  intonations,  ou  on 
certain  recueillement. 

jamais  il  ne  le  voulut  recevoir  et  admettre,  d'au- 
tant, dict  il,  que  c'estoient  tous  enchantemens 
deffendusde  Dieu,  et  qu'il  ne  vouloit  autre  cure 
ny  remède,  sinon  celuy  qui  provenoit  de  sa 
divine  bonté  et  de  ceux  des  chirurgiens  et  mé- 
decins esleuz  et  ordonnez  d'elle,  et  que  c'en 
seroit  ce  qu'à  elle  luy  plairoit,  aimant  mieux 
mourir  que  de  s'adonner  à  telz  enchantementz 
prohibez  de  Dieu.  Voylà  la  religion  saincte  et 
le  saint  escrupule  qu'avoit  ce  bon  prince  à  ne 
vouloir  offancer  Dieu,  aimant  mieux  mourir  que 
de  l'offancer  en  cela.  Je  vis  tout  cela,  et  me  dict 
M.  de  Sainct  Just,  qui  estoit  mon  grand  amy,  qu'il 
l'eust  guery,  ce  qui  est  fort  à  noter.  Ce  bon  et  brave 
prince,  pour  espargner  douze  cens  frans  à  son  roy, 
cela  fust  cause  de  sa  mort  ;  car  il  me  souvient  que 
le  bon  homme  M.  de  Serre1,  qui  lors  estoit  finan- 
cier en  ceste  armée  et  grand  commissaire  des 
vivres,  secrétaire  du  roy  et  surintendant  des 
fortiffications  et  magazins  de  France,  un  très 
habille  homme  de  son  mestier,  et  qui  avoit  veu 
toutes  les  guerres  de  son  temps,  de  France, 
Piedmont  et  Toscane,  et  que  M.  de  Guyze 
aymoit  fort,  et  en  qui  il  avoit  beaucoup  de  sou- 
lagement, ce  bon  homme  doncques,  M.  de 
Serre,  luy  remonstra  qu'il  debvoit  faire  r'habiller 
le  pont  de  Saint-Mesmin,  qui  seroit  un  grand 
soulagement  pour  luy  en  allant  et  venant  du 
Portereau  à  son  logis,  et  pour  toute  sa  noblesse 
qui  l'y  accompaignoit,    au  lieu  de  la   grand' 

1.  Jean  de  Serre,  commissaire  général  des  vivres  et 
ravitaillements,  et  secrétaire  du  roi  jusqu'au  2  mai  1567, 
qu'il  résigna  en  faveur  de  Vincent  Gelée. 

peyne,  fattigue  et  grand  tour  que  nous  faisons 
d'aller  passer  au  pont  d'Ollivet,  et  que  ce  ne 
seroit  qu'à  l'appétit  de  quatre  à  cinq  cens  escus l . 
M.  de  Guyze  lui  dit  :  «  Espargnons  l'argent  de 
ce  nostre  roy,  il  en  a  assez  affaire  ailleurs;  tout 
«  luy  est  bien  de  besoing,  car  un  chascun  le 
a  mange  et  le  pille  de  tous  costez  :  nous  nous 
«  passerons  bien  de  ce  pont;  et  moy,  mais  que 
«  j'aye  mon  petit  bateau,  c'est  assez  :  ces  cinq 
a  cens  escus  feront  bien  besoing  ailleurs  pour 
ce  un  autre  service  du  roy  qui  importera  plus 
ce  que  celuy-là.  »  De  sorte  que,  si  ce  pont  fust 
esté  faict  à  l'appétit  de  peu,  nous  eussions  tous- 
jours  accompaigné  nostre  gênerai  par  le  pont 
jusqu'à  son  logis,  et  ne  fussions  allés  faire  le 
tour  et  passer  à  la  desbandade  à  Ollivet;  et  par 
ainsin,  luy  très  bien  accompaigné,  ce  maraut 
n'eust  jamais  faict  le  coup;  lequel  sceut  très 
bien  dire  qu'autrement  il  ne  l'eus!  osé  attaquer 
que  par  ceste  occasion,  qui  certes  estoit  fort 
aysée. 

Pour  fin,  il  fust  pris,  ou  par  la  volonté  de 
Dieu,  ou  qu'il  n'eust  le  cœur  et  l'advis  de  se 
sauver,  car  il  courut  toute  la  nuict:  et,  pensant 
estre  loing  du  camp  pour  le  moins  dix  lieues,  il 
s'en  trouva  près  de  deux.  Il  conffessa  tout;  et 
moy  mesme  je  parlay  à  luy.  Il  advoua  tousjours 
MM.  de  Soubize  et  Aubeterre  l'avoir  suscité  et 
presché.  Pour  quant  à  M.  l'admirai,  il  varioit  et 
tergiversoit  fort,  tant  en  ses  interrogations  qu'en 
ses  dires  de  la  gesne  et  de  sa  mort.  Il  fust  tiré 
à  quatre  chevaux. 

1.  Il  n'en  coûterait  que  joo  écus. 

Branîhômi  12 


178  Livre  I,  Partie  II,  Chap.  XXX. 

Si  faut  il  que  sur  ce  je  face  ce  petit  conte  de 
moy,  qu'un  ae  ces  ans,  moy  ayant  quelque  dif- 
ferand  et  querelle  avecques  le  sieur  d'Aubeterre, 
encor  qu'il  eust  espousé  ma  niepce,  M.  du  Mayne 
le  soustint  encor  contre  moy  sur  un  subject  qui 
seroit  long  à  dire,  et  que  cela  ne  vaut  pas  le 
parler.  J'en  fis  le  conte  à  M.  de  Guyze,  et  luy 
dis  que  je  n'eusse  jamais  pensé  que  son  frère 
M.  du  Mayne  eust  soutenu  Aubeterre  (duquel 
le  père  avoit  faict  tuer  son  père)  contre  moy, 
qui  n'avois  esté  que  son  serviteur  et  de  sa  mai- 
son; et  que,  lorsqu'il  fust  tué,  je  portois  les 
armes  pour  luy,  et  pleuray  et  regrettay  fort  sa 
mort.  M.  de  Guyze  trouva  ce  traict  fort  estrange 
et  guieres  beau,  et  me  dict  que  ce  nom  d'Aube- 
terre  debvoit  estre  pour  jamais  très  odyeux  à  la 
maison  de  Guyze.  Encor  despuis,  M.  du  Mayne 
l'associa  avecques  luy  en  la  ligue;  mais  l'autre 
la  luy  donna  bonne,  car  dans  six  mois  il  le  quicta 
à  plat,  et  se  mocqua  de  luy,  et  bien  employé  ' . 

Voylà  la  vie  et  la  mort  de  ce  grand  prince 
descrite  le  plus  sommairement  que  j'ay  peu;  et 
si  sa  vie  a  esté  très  admirable,  sa  mort  a  esté 
autant  regrettable  par  toute  la  chrestianté;  car, 
des  plus  gtandz  jusques  aux  plus  petitz,  elle 
fust  pleurée,  regrettée  et  célébrée  de  toutes  sortes 
d'honneurs  que  l'on  doit  à  un  tel  et  si  grand 
prince  chrestian. 

J'en  descrirois  les  superbes  obsèques  qui  en 
furent  faictes  en  France,  que  j'ay  veu,  et  autres 
pays  estrangers  que  j'ay  ouy  dire,  mais  cela  ne 
serviroit  de  rien.  En  quoy  faut  notter  que,  si  sa 

i.  Et  ce  fut  bien  fait  (ironiquement). 

mort  fust  fort  regrettée  ce  coup,  elle  fut  amprès 
bien  vangée  à  la  Sainct-Barîhelemy,  et  bien 
autrement  que  celle  de  M.  son  filz  dernier,  dont 
on  ne  sçauroit  dire  une  vangeance  pour  un  seul 
double1,  ny  sur  les  autheurs,  conseillers  et  exe- 
cutteurs,  qui  se  pourmenent  par  tout  la  teste 
levée,  dont  l'on  s'en  estonne  fort,  encor  plus 
qu'il  n'y  en  a  aucune  apparescence  de  vangeance, 
si  ce  n'est  qu'on  se  veuille  ayder  de  ia  devise 
de  leur  grand  bisayeul,  le  bon  et  brave  roi  René 
de  Sicille,  qui  avoit  pour  devise  pris  deux  bœufs 
labourans  la  terre,  avec  ces  mots  :  passo  à  passo, 
comme  voulant  dire  et  inférer  que  pas  à  pas,  et 
à  pas  mornes  et  lents,  on  parvenoit  enfin  à  son 
œuvre  et  besoigne;  ainsin  que  fit  ce  coup  M.  de 
Guyze,  ce  brave  fils,  qui,  six  ans  amprès  ou 
plus,  se  vangea  comme  il  falloit  de  tout  à  la 
Sainct  Barthélémy. 

Aucuns  huguenotz,  les  plus  passionnez  ne 
regrettarent  point  ce  bon  prince  que  je  dis,  et 
d'autant  plus  grande  estoit  sa  gloire  envers  Dieu 
et  les  hommes  catholiques.  Si  en  eust  il  aucuns 
huguenots  d'honneur,  et  mesmes  plusieurs  gens 
de  guerre  et  de  braves  soldats,  qui  le  regret- 
tarent fort  et  en  dirent  grands  biens,  comme  j'ay 
veu. 

Plusieurs  composarent  plusieurs  beaux  tum- 
beaux  à  son  honneur.  Et  le  premier  qui  en  fit  fust 
ce  grand  M.  le  chancelier  de  l'Hospital,  aussy 
grand  poète  que  sénateur.  Je  le  vis  aussy  tost 


1.  Double,  petite  monnaie  de  cuivre  valant  deux  deniers. 
Branthôme  veut  dire  qu'on  n'a  pas  tiré  la  plus  petite  ven- 
geance de  la  mort  du  duc  de  Guise,  assassiné  à  Blois. 

qu'il  fust  faict.  Il  estoit  donc  tel,  en  motz  fort 
briefz,  mais  pourtant  de  fort  grande  substance 
estoient  ils  pleins. 

Quem  non  bellorum  rabies,  non  hosîicus  ensis 
Absîulit  in  mediis  versantem  s&pe  periclis, 
Hune  infirma  manus  scelerato  perdidit  astu, 
JEternis  justo  redimitum  Marte  coronis. 

Il  fust  amprès  ainsin  traduict  : 

Celuy  que  la  fureur  des  guerres  plus  cruelles, 
Ny  le  glaive  ennemy  aux  dangers  n'a  osté, 
Par  la  débile  main  d'un  traistre  est  emporté, 
Couronné  justement  de  gloires  immortelles. 

Le  latin  emporte  le  françois. 

Il  y  eust  aussy  M.  Dorât1,  grand  poète  latin 
et  grec,  qui  en  fit  un;  mais  pour  sa  prolixité  je 
ne  le  mettray  icy  tout  au  long,  sinon  les  quatre 
premiers  vers  et  derniers,  qui  sont  : 

Fortia  si  fas  est  sua  fortibus  acta  referre, 
ïnque  suas  laudes  testibus  esse  sibi, 

Fas  mihi  Guisarda,  qui  bella  tôt  inclita  gessi, 
Vero  quœ  feci  fortiter  ore  loqui. 

C'est-à-dire  : 

«  S'il  est  permis  aux  vaillans  raconter  aux  vaillans  ses 
«  vaillances,  et  en  ses  propres  louanges  estre  tesmoing  de 
«  soy-mesme,  il  m'est  permis  à  moy,  le  seigneur  de 
«  Guyze,  quy  ay  faict  tant  de  guerres  et  de  vaillances  en 
«  mon  temps,  les  proférer  de  ma  bouche  très  véritable.  » 

Et  puis  il  va  raconter  tout  le  beau  faict  en  sa 
vie,  et  venant  sur  sa  mort,  il  dict  : 

«  Et  lorsque  j'avois  faict  perdre  à  Orléans  sa  rivière  et 
son  pont,  malheureusement  j'y  fus  perdu,  non  par  aucune 

i.  Jean  Dorât  ou  Daurat,  professeur  de  langue  grecque 
au  Collège  royal,  mort  en  ij88,  âgé  de  plus  de  80  ans. 

vertu,  car  de  celle-là  je  n'en  cède  à  aucun,  mais  par  der- 
rière, de  trois  balles  Ton  me  donne  la  mort.  » 

Et  puis  il  conclud  : 

Fraude  périt  virtus,  quia  non  nisi  fraude  perire 
Ver  a  potest  virtus,  si  îamen  illa  périt; 

Sed  non  illa  périt,  cujus  laus  usque  superstes 
Fraude  vel  invita  vel  manet  invidia. 

«  Yoylà  comment  la  vertu  se  perist  par  la  fraude,  car 
«  autrement  ne  peut-elle  périr,  si  toutefois  elle  périt; 
ce  mais  elle  ne  peut  jamais  périr  celle-là  de  celuy  duquel 
«  la  gloire  demeure  à  jamais  immortelle,  en  des'pit  de  la 
«  fraude  et  de  l'envye.  » 

Il  y  eust  la  royne  mère  qui  commanda  au  sei- 
gneur de  Tortron1,  d'Ar.goumois,  son  maistre 
des  requestes,  fort  sçavant  homme,  et  d'esprit 
fort  aigu  et  subtil,  d'en  faire  un  en  prose  à  l'an- 
tique, qu'il  fit  tel  : 

Ne  sacrum  hoc  et  inviolabile, 
Praetereunto  monumentum  superstites. 
Hic  enim  situs  est  divus  ille  Franciscus  Lotaringius,  Guisœ 
dux,  Galliœ  pro-rex,  magnus  sacrœ  ac  regiœ  domiis  magister, 
patcr  patri<£  antique  et  catholicœ  religionis  propugnator  invic- 
tissimus.  Qui  cum  nec  Alexandro  Magno  nec  Cœsare  Julio 
consimili  morte  functis  inferior,  post  innumerabiles  devictis 
toties  hostibus  triumphos,  postquam  Cdesos  fugatos  in  Drui- 
dum  agro  perduelles  sacro  in  bello,  sub  piis  Caroli  noni  régis 
adolescentis  auspiciis,  castris  Aurel'i£  pontis  galliœ  prœ- 
esset  exercitui,  nulli  quem  antea  casibus  belli  eripi  potuisset 
dolo,  tandem  perditissimi  unius  sicarii  a  quibusdam  princi- 
pibus  factionum  prœmiis  excitati,  in  insidiis  delitescendis  ab 
urbis  obsessde  exploratione  redeundo  dextra  in  scapula  tri- 
plici  globo  uno  ictu  adversum,  publico  in  itinere  trajectus, 
incredibili  enim  orbis  christiani  gemitum  mœrore,  consterna- 
tis  animis,  interiit. 

Or,   pour  reprendre  ces  mots  de  M.   Dorât 
i.  Les  précédents  éditeurs  lisaient  Fortron, 

parlant  des  vaillances  de  ce  grand  prince,  il  ne 
faut  dire  autrement,  qu'il  n'en  ait  esté  remply 
autant  que  prince  du  monde,  ainsin  qu'il  les  a 
faict  paroistre  en  tous  les  combats  où  il  a  jamais 
esté,  s'y  hasardant  tousjours  plus  que  le  moindre 
gendarme  et  soldat  du  monde  :  car  naturelle- 
ment il  estoit  fort  ambitieux,  tout  jeune  qu'il 
fust;  et  là  où  l'ambition  entre  dans  l'ame  d'un 
jeun'  homme,  il  faut  qu'il  s'hasarde  par  tout 
pour  la  faire  valoir  :  ainsin  qu'il  fit  au  voyage 
et  à  la  conqueste  de  Luxembourg  par  M.  a'Or-  , 
leans1,  là  où  il  fust  blessé  d'une  grande  harque- 
buzade  par  trop  se  hazarder;  puis  à  l'assaut  de 
Linars2  en  eust  aussy  une;  à  la  guerre  de  Bou- 
logne il  s'advança  et  s'enfonça  si  advant  dans 
la  meslée  du  combat,  qu'il  eust  un  grand  coup 
de  lance  entre  l'œil  et  le  nez  3  et  entra  si  advant 
qu'elle  s'y  rompit;  et  en  rapporta  un  gros  tron- 
çon, qui  estoit  si  bien  joinct  et  attaché  à  la 
teste,  que  j'ay  ouy  dire  au  bonhomme  maistre 
Nicole  Lavernan,  très  expert  chirurgien,  qui 
l'ayda  à  le  panser,  qu'il  luy  fallut  mestre  le  pied 
contre  la  teste  pour  en  tirer  de  grand'force  le 
tronçon,  dont  il  en  endura  beaucoup  de  douleur 
et  en  cuyda  mourir,  comme  de  faict  on  le  tint 
mort  long  temps;  mais  avecques  son  bon  cou- 


i.  En  1543.  Luxembourg  fut  pris  par  le  duc  d'Orléans, 
depuis  Henri  II.  François  de  Guise  fut  blessé  à  ce  siège 
d'une  arquebusade  qui  lui  fracassa  la  jambe. 

2.  Suivant  Le  Laboureur  dans  ses  Additions  aux  Mé- 
moires de  Castelnau,  il  faudrait  lire  Lûmes  qui  est  une 
petite  ville  des  Ardennes. 

3.  En  1545,  dans  un  combat  contre  les  Anglais.  Il  n'était 
encore  que  comte  d'Aumale. 

rage  il  en  eschappa,  car  il  laissoit  faire  aux  chi- 
rurgiens tout  ce  qu'ilz  vouloient:  aussy  le  pan- 
sarent  ilz  si  bien  qu'il  eust  la  vie  et  la  vue  sauve  ; 
qui  fust  un  grand  cas  qu'il  ne  la  perdist,  et  l'œil 
et  tout;  mais  il  l'avoit  aussy  beau  et  bon  qu'au- 
paradvant.  et  jamais  ne  parut,  ny  en  rien  a  esté 
jamais  difforme,  comme  certes  c'estoit  un  beau 
prince,  de  belle  façon  et  apparance,  et  qui  sen- 
toit  bien  son  grand  et  vaillant  homme  de  guerre, 
et  qui  eust  toujours  faict  peur  à  son  homme  qui 
i'eust  voulu  attaquer. 

Sur  quoy  il  me  souvient  qu'à  la  conjuration 
d'Amboise  il  estoit  escheu,  par  sort  ou  autre- 
ment, que  le  capitaine  Mazieres  tueroit  M.  de 
Guyze.  Ce  capitaine  là  avoit  esté  autrefois  en 
Piedmont  fort  renommé  et  déterminé  soldat,  et 
si  bizarre  pourtant,  qu'on  le  tenoit  pour  avoir 
de  l'humeur :.  Il  avoit  fort  veu  et  avoit  esté 
avecques  M.  d'Aramont  en  Levant,  et  outre  il 
parloit  fort  bon  espaignol;  aussy  en  estoit  il  de 
la  frontière  et  si  en  avoit  la  façon.  Sur  ceste 
malle  détermination  il  fust  pris  comme  les  autres 
et  saisi  d'une  fort  longue  espée.  Il  confessa  tout; 
et  comme  M.  de  Guyze  luy  eust  dict  qu'il  s'es- 
tonnoit  fort  de  luy  qui  avoit  veu  son  monde, 
sceu  et  pratiqué  comme  il  falloit  tuer  un  homme, 
de  quoy  il  s'estoit  ainsin  accommodé  d'une  si 
longue  espée,  qui  en  telles  factions  et  presses 
n'est  si  propre  qu'une  courte,  qu'on  tire  et 
demene  plus  aysement  sans  point  d'ambaras 
comme  d'une  grande,  avecques  laquelle  on  ne 
peut  se  tourner  et  virer  comme  l'on  veut,  et  que 

1.  Pour  être  un  peu  fou 

Ton  saisit1  plustost  qu'une  courte,  le  capitaine 
Mazieres  luy  respondit  :  ce  Monsieur,  je  sçavois 
a  fort  bien  ce  que  vous  m'en  dites,  et  Pavois 
«  fort  en  moy  considéré  plus  de  quatre  fois  ; 
«  mais  pour  en  parler  au  vray,  quand  je  consi- 
«  derois  vostre  valleur  et  vostre  brave  vaillance 
«  et  furieuse  présence,  je  perdois  aussy  tost  le 
ce  courage  de  vous  attaquer  de  prez;  et  pour  ce 
a  je  me  résolus  d'avoir  affaire  avecques  vous  de 
«  loin.  Que  si  au  lieu  de  cette  espée  j'eusse  pu 
«  apporter  une  picque,  je  l'eusse  faict,  tant  Pimage 
a  de  vostre  personne  se  monstroit  à  moy  ter- 
ce  rible  et  formidable  et  me  faisoit  de  peur.  » 
Ce  capitaine  avoit  quelque  raison  en  son  dire, 
ainsin  que  Ton  peut  bien  discourir  là  dessus. 

En  ceste  mesme  conjuration  fust  pris  le  sei- 
gneur de  Castelnau  de  Bigorre,  duquel  j'ay  parlé 
cy  devant:  il  fust  exécuté  comme  les  autres. 
Quelque  trois  ans  amprès  vint  à  la  cour,  à  la 
suitte  de  M.  le  prince,  un  sien  nepveu  qu'on 
nommoit  le  capitaine  Bonne  Garde,  que  j'ay 
cogneu,  gentil  soldat  et  brave.  Il  se  vantoit  en 
quelques  endroietz  qu'il  vangeroit  la  mort  de 
son  oncle  Castelnau,  et  qu'il  tueroit  M.  de  Guyze. 
Il  le  sceut,  et  sans  autrement  s'en  effrayer,  il  se 
le  fit  monstrer  pour  le  cognoistre;  et  l'ayant  bien 
veu  et  contemplé,  il  ne  dit  autre  chose,  sinon  : 
ce  II  ne  me  tuera  jamais.  »  Au  bout  de  quelques 
jours  il  luy  faict  faire  le  guet  quand  il  s'en  iroit 
au  parc  de  Sainct  Germain  luy  seul  avecqu'  un 
autre  se  pourmener.  Son  espion  luy  vint  dire 
un  jour  comme  il  estoit  luy   seul   entré  dans 

1.  Que  votre  adversaire  peut  saisir. 

le  parc  avecqu'un  autre  capitaine  avecques  luy. 
Soudain  M .  de  Guyze  va  amprès  et  prend  avecques 
luy  le  jeune  La  Brosse,  très  brave  et  vaillant 
gentilhomme,  fils  du  bonhomme  M.  de  La 
Brosse ,  vray  chevallier  d'honneur  et  sans 
reproche.  Tous  deux  ainsin  s'en  vont  sans  autre 
compaignie,  non  pas  d'un  seul  page  ny  lacquais, 
amprès  leurs  hommes;  ils  les  trouvarent  qu'ils 
avoient  faict  leur  tour  d'allée,  qui  s'en  tournoient. 
M.  de  Guyze  ne  fit  que  dire  :  «  Voycy  nos  gens, 
«  ne  bougez  que  je  ne  bouge.  »  Et  va  droict  à 
eux  d'un  visage  asseuré  et  qui  monstroit  qu'il 
vouloit  tuer.  Ce  fust  Bonne  Garde  et  son  com- 
paignon  qui  firent  place  et  donnarent  passage  à 
M.  de  Guyze;  et  se  mirent  à  costé  en  ostant 
leurs  bonnetz,  le  saluant  fortreverencieusement. 
M.  de  Guyze,  amprès  avoir  un  peu  arresté,  passe 
outre,  et  puis  tourne  son  petit  pas  amprès  les 
autres,  sans  autrement  s'esmouvoir  ny  dire  autre 
chose  que  :  «  Nous  en  avons  prou  faict,  La 
ce  Brosse,  mon  homme  ne  me  tuera  pas;  il  est 
ce  plus  respectueux,  bon  et  courtois  qu'on  ne 
ce  m'avoit  rapporté  :  mais  je  vous  jure,  s'il  ne 
«  m'eust  salué,  je  l'eusse  tué  tout  roide  cepen- 
ce  dant  qu'eussiez  tué  le  vostre.  Pour  ce  coup 
ce  il  faut  estre  un  peu  sage  ;  ils  n'emportent  rien 
ce  du  nostre,  et  ne  nous  tueront  jamais.  »  M.  le 
prince  sceut  ce  traict,  qu'il  trouva  très  beau,  en 
fit  toutes  les  excuses  du  monde  à  M.  de  Guyze, 
et  que  c'estoient  de  faux  rapports  qu'on  luy 
avoit  faicts.  M.  de  Guyze  ne  luy  fit  autre  res- 
ponse,  si  non  luy  dire  :  ce  Quand  ce  mauvais 
ce  voudra,  il  me  trouvera  tousjours.  »  Aucuns 
s'estonnarent  que  M.  de  Guyze  ne  le  tuast  :  mais 

il  respondit  qu'il  estoit  plus  vangé  par  si  humble 
satisfaction  que  s'il  l'eust  tué;  par  laquelle 
l'austre  monstroit,  ou  qu'il  n'eust  tenu  tels  pro- 
pos, ou  bien  qu'il  s'en  repentoit,  ou  bien  n'osoit 
faire  ce  qu'il  s'estoit  vanté;  aussy  qu'il  valoit 
mieux  songer  et  adviser  à  tuer  un  homme  qu'une 
beste.  Force  autres  raisons  peut  il  là  dessus 
alléguer,  car  c'estoit  le  capitaine  du  monde  qui 
entendoit  mieux  les  querelles  et  leurs  poinc- 
tilles,  et  qui  sçavoit  les  mieux  vuider  et  desmes- 
ler,  ainsin  qu'il  sceut  très  bien  desmesler  entre 
luy  et  le  prince  de  Condé;  dont  le  conte  est 
tel  : 

Amprès  la  mort  du  petit  roy  François  IIe, 
M.  le  prince,  sorty  de  prison,  voulut  quereller 
ce  grand  M.  de  Guyze,  et  de  faict  luy  en  faisoit 
la  mine,  pour  le  soupçonner  d'avoir  esté  cause 
de  son  emprisonnement1.  Ce  bruict  en  couroit 
fort  à  la  court;  mais  je  ne  vis  jamais  M.  de 
Guyze  estonné  pour  cela,  faisant  tousjours  bonne 
mine,  marchant  la  teste  haut  eslevée,  résolu  de 
se  bien  battre  si  on  Pattaquoit.  La  royne  mère, 
très  sage  et  très  universelle  en  tout,  avecques  le 
conseil,  advisant  que  le  tout  se  pourroit  tourner 
en  une  grande  conséquence  et  dangereux  acci- 
dent, pourchassa  un  accord  entre  ces  deux  vail- 
lans  princes,  par  telles  conditions  et  satisfac- 
tions :  que  celle  de  M.  le  prince  fust  qu'il  dict 
et  proposa  que  celuy  qui  avoit  esté  cause  et 
motif  de  sa  prison  estoit  meschant;  M.  de  Guyze 
fit  responce  qu'il   le  croyoit,   mais  que  ceste 


i.  On  l'accusait  d'être  le  chef  de  la  conjuration  d'Am- 
boise. 

parolle  ne  luy  concernoit  ny  touchoit  en  rien. 
Et  par  ainsin  ces  deux  seigneurs  s'embrassarent 
comme  reconciliés,  M.  le  prince  comme  estant 
satisfaict,  et  M.  de  Guyze  comme  ne  s'estant 
prejudicié.  Sur  ce,  les  uns  à  la  court  (comme  je 
vis)  en  parloient  diversement,  selon  leurs  passions 
et  affections,  et  disoient  que  M .  de  Guyze  luy  avoit 
faict  quelque  forme  de  réparation,  parce  qu'il  le 
pensoit  avoir  esté  cause  de  sa  prison;  mais  les 
plus  clairvoyans  et  les  plus  subtilz  et  poinctil- 
leux  esprits  en  matières  chevalleresques  disoient 
que  M.  de  Guyze  avoit  très  sagement  et  subtille- 
ment  respondu,  en  mode  d'un  seigneur  très  bien 
entendu  en  telz  affaires  [et  differans"  ainsin  qu'il 
l'estoit,  comme  celuy  qui  vouloit  dire  qu'il  n'y 
avoit  nul  autre  qui  eust  esté  cause  ny  motif  de  cest 
emprisonnement  que  luy  mesme,  que  l'on  disoit 
avoir  commis  le  péché  et  faict  la  faute,  pour 
avoir  esté  mis  en  prison  :  et  par  ainsin  il  y  eust 
bien  là  du  bigu1,  ainsin  que  l'on  en  disoit  à  la 
court,  et  qu'il  y  alloit  de  l'un  plus  que  de  l'autre  : 
or  devinez  le. 

J'ay  veu  ce  seigneur  discourir  quelquesfois 
des  querelles  et  des  sattisfactions  mieux  que  j'ay 
jamais  veu  faire  à  seigneur  ny  à  capitaine;  si 
bien  que  ses  leçons  eussent  servy  aux  plus  grandz 
capitaines,  il  ne  se  plaisoit  nullement  d'otïancer 
personne;  ou  si,  sans  penser,  il  Toffançoit,  il  le 
contentoit,  car  il  en  scavoit  très  bien  la  manière. 
A  la  battaille  de  Ranty,  il  avoit  pour  son  en- 
seigne M.   de  Sainct  Fal,  lequel,   pour  s'estre 


1 .    Probablement   pour  ambigu.    L'affaire  demeura  fort 
incertaine  :  il  y  eut  beaucoup  de  doute. 

advancé  et  party  plus  tost  et  plus  qu'il  ne  falloit, 
M.  de  Guyze  alla  à  luy  de  collere  et  luy  donna 
un  grand  coup  d'espée  sur  sa  sallade  pour  le 
faire  arrester.  Cela  luy  fascha  fort  et  luy  dit  : 
a  Comment,  monsieur,  vous  me  frappez!  vous 
me  faites  tort.  »  M.  de  Guyze  ne  s'y  amusa  pas 
autrement,  mais  alla  au  plus  pressé.  Et  comme 
amprès  la  battaille  on  luy  eust  dict  que  Sainct 
Fal  se  sentoit  ofïancé  de  ce  coup  et  le  vouloit 
quitter,  M.  de  Guyze  dict  :  ce  Laissez  faire, 
je  le  contenteray.  »  Et  le  trouvant  en  la  tente 
du  roy,  il  luy  dict  devant  tout  le  monde: 
«M.  de  Sainct  Fal,  vous  vous  tenez  ofïencé  du 
«  coup  d'espée  que  je  vous  donnay  hier  parce 
«  que  vous  vous  advanciez  trop  :  il  vaut  bien 
ce  mieux  que  je  le  vous  aye  donné  pour  vous 
a  faire  arrester  en  un  combat  où  vous  alliez 
«  trop  hasardeusement,  que  si  je  le  voirs  eusse 
«  donné  pour  vous  y  faire  aller  et  advancer, 
ce  en  le  reffusant  poltronnement.  Si  bien  que 
«  ce  coup,  à  le  bien  prendre,  vous  porte  plus 
ce  d'honneur  que  d'offance;  et  voicy  tous  ces 
ce  messieurs  ces  capitaines  qui  m'en  peuvent 
ce  estre  tesmoingtz  »  (qui  admirarent  tous  ces 
beaux  motz  et  ceste  belle  satisfaction)  ;  ce  par 
ce  quoy  vivons,  dit-il,  comme  devant.  »  Ce  qui 
fust  faict.  M.  de  Guyze  le  dernier  me  fit  ce 
conte  à  la  court.  Lorsque  Bussy  et  Sainct  Fal 
eurent  querelle,  son  bon  homme  de  père  Sainct 
Fal  y  vint  pour  assister  son  fils. 

Maintenant  il  est  temps  de  faire  une  fin  à  ce 
discours  de  ce  grand  duc  de  Guyze,  qui  a  vescu 
et  est  mort  (comme  j'ay  dict)  chargé  plus  de 
debtes  et  de  gloire,  qu'il  laissa  à  madame  sa 

femme  et  à  messieurs  ses  enfans,  que  de  finances  ; 
car  il  debvoit  plus  de  deux  cens  mill'  escus 
quand  il  est  mort,  et  le  retrenchement  de  la  des- 
pance  que  madame  de  Guyze  fit  à  ses  enfans, 
principalement  aux  deux  plus  jeunes,  M.  du 
Mayne  et  M.  le  cardinal  de  Guyze  despuis, 
qu'il  fallut  qu'elle  les  mist  au  collège  de  Navarre, 
où  ils  demeurarent  quelques  années  pour  estu- 
dier.  M.  de  Guyze  encor  jeune  pour  suivre  son 
roy  et  sa  court,  il  fallut  qu'il  tinst  train  et  mai- 
son, mais  non  si  grande  comme  il  a  faict  des- 
puis, encor  qu'il  ne  se  fust  acquicté  de  ses  debtes  ; 
car,  cinq  ans  avant  qu'il  mourust,  il  me  dict 
qu'il  debvoit  plus  de  deux  cens  cinquante  milP 
escus,  bien  qu'il  eust  espousé  madame  sa  femme, 
de  la  maison  de  Nevers,  fort  riche  et  belle  héri- 
tière, et  eust  recuilly  la  succession  de  M.  le  car- 
dinal de  Lorraine  son  oncle,  qu'un  chascun  pen- 
soit  très  belle  et  bonne;  mais  mondict  seigneur 
de  Guyze  me  dict  amprès  sa  mort,  que  luy  disois 
et  faisois  la  guerre  qu'il  seroit  à  cesîe  heure  fort 
riche  et  qu'il  payeroit  ses  debtes  aux  despans  de 
sa  succession  nouvelle,  il  me  jura  qu'il  luyavoit 
laissé  autant  de  debtes  que  M.  son  père,  et  pour 
ce,  qu'il  vouloit  vendre  du  bien  pour  s'en  oster, 
car  elles  l'importunoient  par  trop.  Voylà  pour- 
quoy  il  vendit  la  comté  de  Nanteuil  (l'une  de 
ses  bonnes  pièces)  à  M.  de  Chomberg. 

A  ce  conte  ne  faut  pas  croyre  que  M.  de 
Guyze  et  M.  le  cardinal  de  Lorraine  son  frère 
n'ayent  pas  desrobé  les  finances  des  rois  Henri  II, 
François  II  et  Charles  IXe,  et  sur  tout  M.  de 
Guyze,  comme  l'on  a  tant  cryé  en  France.  Ne 
faut  aussy  adjouster  foy  à  ce  proverbe,  qu'on 

est  allé  je  ne  sçay  quellement  trouver,  que  ce 
roy  François  '  disoit  :  que  ceux  de  Guyze  met- 
traient les  roys  de  France  et  leurs  enfans  en 
chemise.  Je  ne  sçay  si  le  roi  l'a  jamais  dict; 
mais  j'ay  ouy  dire  à  madame  de  Dampierre,  ma 
tante,  dame  d'honneur  de  la  royne  Louyze,  qui 
estoit  une  vraye  pancarte  des  choses  mémorables 
de  la  court,  avoir  ouy  dire  souvant  audict  feu 
roy  François  ce  mot  :  «  Voulez  vous  que  je  vous 
ce  die,  foy  de  gentilhomme?  je  ne  fais  point  tant 
a  de  bien  à  ces  princes  lorrains  que  je  debvrois; 
«  car,  quand  je  pense  que  le  roy  Louis  XIe  les 
ce  a  expoliés  des  duchés  d'Anjou  et  comtés  de 
ce  Provance,  et  autres  leurs  vrays  héritages,  et 
ce  qu'on  leur  retient,  j'en  ay  charge  de  con- 
ce  science.  »  Cela  est  bien  vray.  Voilà  doneques 
pourquoy  il  faut  croire  que  ce  sont  estez  les  roys 
qui  les  ont  mis  plustost  en  chemise.  Il  y  en  a 
aussy  plusieurs,  comme  je  leur  ay  veu  dire  et 
veu  imprimé,  que,  quand  ces  princes  lorrains 
vindrent  servir  nos  roys,  qu'ilz  estoient  fort 
oauvres,  et  aussy  tost  ilz  s'accreurent  de  grandz 
siens.  Si'  ne  firent  ilz  pas  tant  d'aquetz  ni  si 
excessifz  comme  Ton  dirait  bien,  et  comme  nous 
en  avons  veu  de  petitz  compaignons  despuis  en 
faire  cent  fois  plus  grandz  qu'eux.  De  plus, 
n'eurent-ilz  pas  de  beaux  et  bons  partages  de 
leur  maison,  que  nous  leur  voyons  encor,  et  qui 
est  encor  le  principal  bien  qu'ayent  leurs  petitz 
enfans?  et  leurs  acquetz  sont  petitz,  si  non  la 
comté  de  Nanteuil  et  de  Chevreuse. 

Au  reste,   quelz  services  ont  ilz  faict  à  nos 

i.  Le  roi  François  Ier. 


M.    DE    GUYZE    LE    GRAND.  I  ç>  I 

roys!  desquelles  terres  et  places  les  a  on  recom- 
pansez  pour  Metz  conservé,  Calais  conquis  (si 
on  ne  la  bien  gardé  qu'en  peut  on  mais  ?) ,  Guynes , 
la  comté  d'Oye  et  Theonville,  et  tant  de  si  signa- 
lez services,  que  les  grands  pères  et  pères  ont 
faictz,  comme  j'ay  dict,  et  les  enfans,  comme 
j'espère  dire  en  leur  vie,  où  je  traicteray  ample- 
ment de  ce  subject?  Voylà  doncques  comme  ces 
messieurs  de  Guyze  sont  estez  les  grands  sang- 
sues des  monnoyes  de  la  France!  D'avantage, 
quel  tort  tient  on  à  madame  de  Nemours,  fille 
de  madame  de  Ferrare,  en  partie  héritière  de  la 
duché  de  Bretaigne1!  Vrayement,  elP  en  a  une 
belle  part!  pour  tout  pottage,  ell'  est  madame 
de  Montargis;  c'est  bien  loin  d'avoir  la  moictié 
de  Bretaigne,  qui  vaut  quinze  cens  mill'  escuz 
et  plus  de  revenu.  Et  comment  contenta  on 
ceste  madicte  dame  Renée  de  France,  pour  estre 
fille  d'un  grand  roy,  que  de  quelque  legiere 
somme  d'argent  pour  son  maryage,  qu'on  a  veu 
les  dames  despuis  en  France  en  avoir  eu  bien 
deux  fois  davantage?  Et  si  ces  messieurs  ont  un 
peu  agrandy  leurs  héritages,  n'ont  ilz  pas  eu 
de  bons  gros  mariages  des  dames  princesses  qui 
sont  entrées  en  leur  maison,  comme  madame 
Anthoinette  de  Bourbon,  madame  Anne  d'Est 
et  madame  Catherine  de  Cleves2?  S'ilz  ont  mis 

i.  Anne  d'Esté,  fille  d'Hercule  II,  duc  de  Ferrare,  et  de 
Renée  de  France,  mariée  en  premières  noces  à  François 
de  Guise,  épousa  en  1566  le  duc  de  Nemours.  Elle  tenait 
ses  droits  sur  le  duché  de  Bretagne  de  sa  mère  Renée  de 
France,  fille  de  Louis  XII  et  d'Anne  de  Bretagne.  De  la 
succession  de  sa  mère,  Renée  n'obtint  que  le  château  de 
Montargis. 

2.  Antoinette  de  Bourbon,  fille  de  François  de  Bourbon 5 

l'argent  de  leurs  maryages  à  proffict,  n'ont  ilz 
pas  eu  leurs  estatz  et  pensions,  qu'ilz  avoient 
très  bien  méritez  pour  bien  servir  leurs  roys? 
Les  cardinaux  aussy  ont  eu  des  biens  d'églises 
beaucoup;  et  s'ilz  en  ont  aydé  à  leurs  proches, 
quel  mal?  Bref,  que  les  mal  passionnés  contre 
ceste  maison  poisent  toutes  choses,  et,  comme 
il  y  a  de  la  raison  et  de  l'apparance,  ils  juge- 
ront mon  dire  très  vray;  car  je  ne  le  dis  pas  de 
ma  bouche  seulement,  mais  de  celles  de  plus 
grandz  personnages  que  moy.  Et  M.  de  Guyze 
le  dernier  est  mort  aussy  endebté,  tellement 
que  la  ville  de  Paris,  amprès  sa  mort,  ayant 
esgard  à  ses  grands  services  et  mérites,  a  pro- 
mis de  payer  partie  de  ses  debtes. 

Je  ne  sçay  ce  qu'en  sera.  Mais  on  dira  que 
ces  debtes  se  sont  faites  pour  le  bastiment  de  la 
ligue;  c'est  à  sçavoir,  car  il  y  en  avoit  bien 
assez  avant  qu'on  en  eust  seulement  faict  le  pro- 
ject  et  le  plan.  Et  s'il  en  a  faict  pour  la  ligue,  et 
pourquoy  la  ligue  fust  faicte;  c'est  une  autre 
paire  de  manches  que  je  coudray  en  la  vie  de  ce 
grand  duc  de  Guyze  dernier,  fils  de  ce  grand 
duc  de  Guyze  dont  je  parle,  et  avecques  luy 
MM.  du  Mayne  et  cardinal  de  Guyze,  et  deux 
autres  qui  moururent  jeunes,  et  mesmes  un  que 
la  ville  de  Paris  baptisa,  et  l'enfant  fust  appelle 
Paris,  aux  premiers  troubles,  de  la  grand'amitié 
qu'ils  portoient  au  père;  et  disoit  on  alors  de 
son  baptesme  (car  j'y  estois)  que  s'il  eust  vescu, 

comte  de  Vendôme,  femme  de  Claude,  premier  duc  de 
Guise.  Catherine  de  Clèves,  fille  de  François  de  Clèves, 
duc  de  Nevers,  mariée  d'abord  à  Antoine  de  Croy,  prince 
de  Porcien,  puis  à  Henri  de  Guise. 

ladicte  ville  luy  eust  eslargy  de  grandes  libéra- 
lités et  entretiens,  comme  à  son  bon  filleul; 
voire  le  vouloitelle  tenir  pour  filz.  M.  de  Guyze, 
qui  vit  aujourd'huy,  et  messieurs  ses  frères,  pro- 
mettent tant  d'eux,  que  vous  diriez  que  ceste 
noble  race  est  fattalement  destinée  à  toute  valeur, 
toute  vertu  et  toute  générosité,  desquelz  derniers 
j'espère  en  parler  en  la  vie  de  M.  leur  père.  Or 
je  faictz  fin. 

Mondict  sieur  de  Guyze  eust  cinq  frères,  qui 
furent  six  en  tout;  et  furent  si  bien  départis, 
qu'il  y  eust  trois  du  monde  et  trois  de  l'eglize  : 
les  trois  du  monde  furent  MM.  de  Guyze,  d'Au- 
malle  et  d'Albœuf;  les  trois  d'eglize  MM.  les 
cardinaux  de  Lorraine,  de  Guyze  et  grand  prieur 
du  bon  et  sainct  ordre  de  Hierusalem  ;  tous  six 
fort  dignes  et  excellens  en  leurs  proffessions. 

M.  le  cardinal  de  Lorraine  fust  tenu  despuis 
la  création  des  cardinaux  l'un  des  premiers  qui 
ayt  esté.  Je  ne  dis  pas  qu'aucun  d'eux,  ou  en 
saincteté,  ou  en  sçavoir,  ou  en  autre  vertu  et 
en  autre  particularité,  ne  fust  plus  que  luy  par- 
ticulièrement excellent;  mais  cestuy  cy  fust  fort 
universel,  et  pour  tout  il  avoit  un  esprit  fort 
subtil,  bon  jugement  et  bonne  retentive1.  Il  estoit 
de  très  bonne  grâce  et  belle  façon,  et  d'un  très 
bel  entregent,  parlant  très  bien  et  très  eloquem- 
ment  de  toutes  choses,  aussy  bien  des  mon- 
daines que  des  divines,  très  bien  entendant  les 
affaires  de  la  France,  voire  d'autres  pays 
estranges.  Aussy,  comme  m'a  dict  autrefois 
M.    de  Guyze,    son  nepveu,   c'estoit  une    des 

1 .  Pour  bonne  mémoire. 

grandes  despances  qu'il  faisoit  qu'à  sçavoir  des 
nouvelles  de  toutes  les  parts  de  la  chrestianté, 
voire  d'ailleurs,  et  y  avoit  des  gens  ses  pen- 
sionnaires et  gagés  qui  l'en  avertissoient  de 
toutes  partz.  Il  entendoit  aussy  très  bien  les 
finances,  et  les  sçavoit  toutes  sur  le  doigt  et  où 
il  en  falloit  prendre,  et  excogiter  des  moyens 
pour  les  affaires  de  son  roy  et  pour  soy  aussy, 
ainsin  qu'il  le  fit  bien  paroistre  en  la  nécessité 
qui  vint  à  son  roy  amprès  la  battaille  de  Sainct- 
Quantin. 

^On  le  tenoit  pour  fort  brouillon  et  remuant, 
très  ambitieux.  Que  s'il  fust  esté  aussy  vaillant 
que  M.  son  frère  (comme  il  le  disoit  bien  qu'il 
estoit  poltron  de  nature),  il  eust  remué  de 
grandes  affaires  et  grandes  choses.  Il  estoit  fort 
religieux,  et  pour  ce  fort  hay  des  huguenotz; 
mais  pourtant  le  tenoit  on  pour  fort  caché  et 
hypocrite  en  sa  religion,  de  laquelle  il  s'aydoit 
pour  sa  grandeur;  car  je  l'ay  veu  souvant  dis- 
courir de  la  conffession  d'Augsbourg  et  l'approu- 
ver à  demy,  voire  la  prescher,  plus  pour  plaire 
à  aucuns  messieurs  les  Allemans  que  pour  autre 
chose,  ainsin  qu'on  disoit  :  comme  je  le  vis  une 
fois  à  Reims,  pour  une  sepmaine  saincte,  et 
devant  madame  sa  mère,  publicquement,  où  il 
le  faisoit  beau  ouyr;  car,  encor  qu'il  fust  bien 
sçavant,  il  n'estoit  si  proffond  en  science  comme 
remply  d'éloquence. 

Amprès  le  concile  de  Trente,  il  vint  à  Fon- 
tainebleau; et  pour  le  premier  dimanche  de 
caresme  prescha  devant  le  roy,  la  royne  et  toute 
la  court,  là  où  M.  le  prince  de  Condé  estoit 
grandement  accompaigné  de  gentilshommes  et 

autres  de  la  religion.  Certainement  il  le  fit  beau 
ouyr,  car  jamais  on  ne  vit  mieux  dire;  et  fust 
fort  admiré  et  des  huguenotz  et  tout  qui  ne 
peurent  trouver  à  dire  sur  luy,  si  non  quand  ce 
vint  sur  la  tentation  du  diable  qu'il  fit  à  Nostre 
Seigneur  Jésus-Christ,  comme  je  le  dis  ailleurs  ■' 
[si  je  ne  me  trompe. 

Les  huguenotz  firent  pis  là  audict  cardinal, 
car  ung  peu  auparavant  la  nuict  dont  il  prescha 
le  mattin,  ilz  avoient  chié  fort  puamment  et  en 
quantité  sur  le  siège  de  sa  chayre  serimonialle;  et 
sans  ung  de  ses  valletz  de  chambre  qui  vint 
ung  peu  advant  apporter  sur  ladicte  chayre 
ung  tapis  de  velours,  il  estoit  surpris,  lequel 
nettya  l'ordure  gentiment  que  plusieurs  là  assem- 
blez virent  et  sentirent". 

A  ce  concile  de  Trente,  cedict  cardinal  se 
rendit  très  admirable  à  toute  la  noble  et  saincte 
assemblée  qui  estoit  là,  tant  en  ses  harangues, 
discours,  disputes,  que  responses  et  arguties; 
car  il  estoit  fort  prompt,  argut  et  très  subtil  en 
ses  parolles  et  devis  idisoiton  qu'il  avoit  un  esprit 
famillier i .  Aussy,  ce  grand  personnage,  M.  de 
Beze,  le  loua  fort,  autant  par  ceste  belle  monstre 
qu'il  fit  là  publicquement.  que  pour  une  parti- 
culière conférence  qu'ilz  firent.  L'un  et  l'autre 
ne  se  pouvoient  exalter  assez,  comme  deux 
braves  chevaux  qui  s'entre  grattent  l'un  et  l'autre, 
non  pas  comme  deux  asnes,  disoit  on  alors,  car 
ilz  estoient  hors  de  ce  pair  et  de  rang,  pour 
estre  trop  remplis  de  sciences. 

Je  n'estois  point  lors  à  la  court  ny  en  ce  col- 

1.  Discours  sur  Us  scrmcns  et  juremens  cspaignols. 

loque1;  car  j'estois  allé  conduire  la  royne  d'Es- 
cosse;  mais  je  sceus  à  mon  retour  à  la  court 
qu'on  le  disoit.  Ainsin  le  grand  cardinal,  non 
seulement  en  ce  colloque  fit  fort  paroistre  son 
digne  sçavoir  et  sa  grande  eloquance,  mais  en 
plusieurs  endroicz  et  ambassades  qu'il  a  faictes 
vers  les  papes,  les  potentatz  et  republicque  d'Ita- 
lie, vers  les  rois  d'Espaigne,  aux  congrégations 
des  prelatz,  colloque  de  Poissy,  aux  mercuriales 
es  courts  de  Parlemens,  aux  grandes  assem- 
blées et  recueils  d'ambassadeurs;  bref,  en  un' 
infinité  d'occasions  belles,  grandes  et  honno- 
rables,  cest  homme  s'est  rendu  si  excellant,  qu'il 
s'est  acquis  le  nom  de  la  perle  de  tous  les  pres- 
lats  de  chrestianté  en  tout  en  son  vivant. 

Et  s'il  estoit  sainct  (qu'on  ne  trouvoit  pour- 
tant trop  consciencieux),  il  estoit  bien  autant 
mondain  en  ses  jeunes  et  beaux  ans;  aussy  a  il 
eu  de  très  bonnes  fortunes  que  je  dirois  Lien. 
Parmy  la  mondanité,  il  avoit  cela,  qu'en  sa 
prospérité  il  estoit  fort  insolent  et  aveuglé,  n'ar- 
regardant  guieres  les  personnes  ny  n'en  faisant 
cas,  mais  en  son  adversité  le  plus  doux,  courtois 
et  gracieux  qu'on  eust  sceu  voir;  si  bien  qu'il  y 
avoit  à  la  court  l'une  des  filles  de  la  royne,  qui 
se  nommoit  madamoiselle  de  La  Guyonniere, 
despuis  madame  de  Lignerolles,  qui  luy  en  fai- 
soit  souvant  la  guerre;  car  quand  il  estoit  sur  le 
haut  bout2  il  ne  faisoit  cas  des  personnes,  ny 


1.  Cet  entretien,  si  Branthôme  ne  se  trompe  pas,  aurait 
eu  lieu  vers  1564,  après  la  mort  de  François  de  Guise, 
lorsque  le  cardinal  revint  du  concile  de  Trente. 

2.  Lorsque  la  fortune  lui  était  favorable. 

d'hommes  ny  de  dames;  et  quand  il  estoit  sur 
le  bas,  il  recherchoit  et  les  uns  et  les  autres,  si 
bien  que  c'estoit  la  mesme  douceur  et  humilité. 
Et  si  tost  que  madamoiselle  de  La  Guyonniere 
le  voyoit  venir,  elle,  qui  estoit  très  habile  fille, 
belle,  honneste,  et  qui  disoit  bien  le  mot,  luy 
en  faisoit  bien  la  guerre,  et  luy  disoit  :  «  Mon- 
«  sieur,  dictes  le  vray,  n'avez  vous  pas  euanuict 
«  un  revers  de  fortune?  dites  le  nous;  autrement 
ce  nous  ne  parlerons  à  vous,  car  pour  le  seur, 
«  vous  en  avez  eu.  » 

Pour  faire  fin,  ce  cardinal  a  esté  un  très  grand 
personnage  en  tout.  Il  mourut  à  Avignon  em- 
poisonné, si  nous  voulons  croire  la  Légende  de 
Sainct  Nicaise  ■ . 

Pour  quant  au  cardinal  de  Guyze,  ayant  em- 
ployé sa  jeunesse  plus  en  plaisirs  et  délices  de 
la  court,  il  ne  peut  nullement  approcher  de  M.  le 
cardinal  son  frère;  mais  sur  ses  vieux  jours  il 
se  mit  aux  affaires,  et  est  mort  en  réputation  d'un 
très  habille  prélat,  et  qui  avoit  [contre  toute 
l'opinion  vulgaire)  aussy  bon  sens  et  jugement 
sollide  que  son  frère,  et  qui,  avecques  sa  lenti- 
tude2  et  songearde  façon  *,  avoit  d'aussy  bons 
conseilz  qu'aucun  qui  fust  parmy  les  affaires  et 
conseilzdu  roy.  Et  c'a  esté  sur  luy  seul  l'unique 
et  le  phénix  que  le  proverbe  du  feu  roy  François 
a  eu  practique,  qui  disoit  :  que  les  princes  lor- 
rains ressembloient  les  coursiers  du  règne   de 

^  1 .  Selon  l'opinion  la  plus  accréditée,  il  mourut  d'une 
fièvre,  qu'il  gagna  à  suivre  pieds  nus  une  procession  au 
mois  de  décembre  1574. 

2.  Lentitude,  lenteur,  pesanteur  d'esprit  (?) 

3.  Les  anciens  éditeurs  avaient  lu  :  son  garde-façon. 


19S   Livre  I,  Partir  II,  Chap.  XXX. 

Naples1,  qui  estoient  longs  et  tardifz  à  venir, 
mais  venant  sur  l'aage,  ils  estoient  très  bons. 
Celuy  là  seul  prince,  doncques,  a  faict  ce  pro- 
verbe; car,  tous  messieurs  ses  autres  frères  et 
nepveuz  que  j'ay  veu,  sont  estez  très  bons  en 
leurs  jeunesses,  très  braves,  très  courageux  et 
très  généreux;  bref,  telz  en  jeunesse  que  sur 
l'aage,  et  telz  sur  l'aage  qu'en  jeunesse,  comme 
j'ay  veu  M.  le  grand  prieur,  dont  par  ci  devant 
j'ay  parlé,  et  aussy  M.  le  marquis  d'Elbœuf, 
lequel  a  suivi  en  toutes  les  guerres  M.  son  frère. 

Il  ne  faut  point  demander  si,  ayant  appris  de 
telles  belles  leçons  d'un  tel  maistre  et  frère,  s'il 
n'a  esté  un  très  honneste,  brave  et  sage  prince, 
comme  je  l'ay  veu.  Aussy  avoit  il  bien  ung  très 
honneste  gouverneur,  qui  estoit  le  jeune  Rance 
de  Champaigne,  qu'on  appeloit  Contenan,  qui 
le  gouverna  très  bien  et  très  sagement.  Entr' 
autres  perfections  qu'avoit  ce  prince,  il  disoit 
fort  bien  et  estoit  fort  éloquent,  et  fort  homme 
de  bien  :  et  peu  a  il  faict  desplaisir  à  personne, 
fors  une  fois  au  chevallier  de  Tenance,  très  brave 
et  honneste  gentilhomme,  et  vieux  serviteur  de 
leur  maison,  et  sur  tout  de  feu  M.  le  grand 
prieur  son  frère,  qu'il  fit  mettre  sur  un  léger  sub- 
ject  à  la  chaisne,  et  aussy  tost  la  barbe  raze2,  lors- 
que le  roy  estoit  à  Marseille;  ce  qu'il  ne  trouva 
bon,  et  plusieurs  de  la  court. 

Il  laissa  un  filz  et  une  fille  de  madame  sa 
femme,  héritière  de  la  maison  de  Rieux.  Le  filz 
est  aujourd'huy   M.   le  marquis   d'Albœuf,   un 


i.  Du  royaume  ;  italianisme  :  del  regno. 
2.  On  rasait  la  barbe  aux  forçats. 

très  bon  prince  et  d'honneur  et  de  vertu.  Il  fust 
faict  prisonnier  à  Blois,  au  massacre  de  M.  de 
Guyze,  et  donné  à  M.  d'Espernon  pour  en  tirer 
rançon,  ce  qu'il  fit;  et  la  sœur  est  madame 
d'Aumalle,  une  très  belle  et  honneste  princesse. 

175.  —  L'autre  sixiesme  frère  de  messieurs 
de  Guy^e  a  esté  M.  d'Aumalle,  faisant  le  troi- 
siesme,  qui  a  esté  un  bon  capitaine;  mais  pour- 
tant le  tenoit  on  malheureux;  et  n'a  point  donné 
pourtant  de  subject  de  luy  donner  ceste  qualité, 
comme  la  deffaicte  que  fit  sur  luy  le  marquis 
Albert  de  Brandebourg  (le  grand  ennemy  des 
evesques  et  prestres),  qui  luy  survint  par  trop 
de  courage  et  de  valeur;  car,  n'estant  à  demy 
si  fort  que  ledict  marquis,  qui  avoit  près  de 
vingt  mille  hommes,  le  chargea  et  le  combattit 
bravement;  mais  il  fut  deffaict,  blessé  et  pris 
prisonnier,  et  avecques  luy  ce  brave  seigneur 
M.  de  Rohan  mort,  dont  certes  fust  fort  grand 
dommage,  car  il  estoit  un  très  bon  et  vaillant 
seigneur  et  capitaine,  et  très  bon  serviteur  de 
roy.  Aussy  avoit  cest  honneur  de  luy  appartenir, 
car  le  comte  Jean  d'Angoumois  avoit  espousé 
une  fille  de  Rohan,  qui  fust  grand  mère  du 
roy  François.  Ledict  M.  de  Rohan  fust  tué 
fort  misérablement  par  deux  soldatz,  lesquels 
ayant  tous  deux  contention  qui  l'avoit  pris  et  à 
qui  il  seroit,  tous  deux  de  despit  le  tuarent, 
pour  n'estre  ny  à  l'un  ny  à  l'autre,  bien  qu'il 
leur  dist  et  cryast  qu'il  y  en  avoit  assez  pour 
eux  deux  et  pour  les  faire  riches  à  jamais  de  sa 
rançon.  Cela  arrive  sou vant  en  guerre  :  en  quoy 
ceux  qui  la  practiquent   doibvent   bien   avoir 

esgard  et  delà  prévoyance.  Force  autres  grands 
seigneurs  et  gentilzhommes  de  marque  furent 
tuez  en  ceste  deffaicte,  dont  fust  grand'perte 
pour  le  roy. 

Voylà  qui  donna  le  titre  premier  de  malheu- 
reux à  M.  d'Aumalle,  car,  en  sa  charge  de  co- 
lonel gênerai  de  la  cavallerie  de  France,  et  en 
tous  les  combatz  qu'il  y  a  faicts,  il  y  a  esté 
heureux.  Fust  heureux  aussy  en  sa  charge  de 
lieutenant  de  roy  en  Piedmont,  et  mesmes  en 
la  prise  de  Vulpian.  Fust  heureux  aussy  au 
retour  du  voyage  d'Italie  de  M.  son  frère,  dont 
il  retourna  par  les  Grizons  fort  heureusement 
toutes  les  trouppes  saines  et  sauves,  sans  y  faire 
leur  cimetière1.  Bref,  en  plusieurs  belles  fac- 
tions il  a  esté  fort  heureux. 

En  nos  guerres  civilles  il  fust  un  peu  malheu- 
reux à  Rouan,  qu'il  assiégea  premièrement,  et 
le  fallut  desassieger  quelques  mois  amprès, 
pour  n'avoir  qu'un  petit  camp  pour  entourer  et 
assiéger  ceste  grande  place2.  Il  fust  aussy 
malheureux  à  la  battaille  de  Dreux;  car  pour- 
tant, amprès  avoir  bien  soustenu  avecques  M.  le 
connestable,  avecques  qui  il  estoit  à  la  battaille, 
la  charge,  et  bien  combattu,  fust  porté  parterre, 
et  eust  une  espaule  rompue  :  aussy  M.  deGuyze 
le  loua  fort  là. 

Voylà  comment  il  fust  heureux  et  malheu- 
reux ;  voylà  comment  aussy,  non  luy  seul,  mais 
les  grandz  capitaines  sont  favorisez  du  bonheur 
et  assaillis   du  malheur  :  autrement  ne  sçau- 

i.  Allusion  au  proverbe  qui  appelle  l'Italie  le  cimetière 
des  Français. 
2.  En  1562. 

roient  estre  bons  capitaines  et  grandz,  s'ils  se 
sentent  tousjours  de  la  bonne  fortune  de  Mars. 
Pour  asseurer  mondict  seigneur  d'Aumalle  grand 
capitaine,  il  ne  faut  que  le  seul  tesmoignage  de 
M.  de  Guyze  son  frère,  quand  à  sa  mort  il  dict 
à  la  royne  de  remédier  à  sa  place  et  d'y  mettre 
un  chef  digne  pour  y  commander  et  en  son 
armée,  et  qu'il  n'en  sçavoit  point  un  plus  propre 
que  M.  d'Aumalle  son  frère,  qui  la  serviroit 
très  bien  et  le  roy  ;  car  je  l'ouys  :  ce  qu'elle  fit, 
et  l'envoya  aussy  tost  quérir  en  sa  maison 
d'Anet,  où  il  n'estoit  pas  encor  bien  guery  de 
sa  roupture  d'espaule;  et  arriva  à  Orléans,  et 
eust  la  charge  absolue  de  l'armée  (bien  que  M.  le 
mareschal  de  Brissac  y  fiist),  et  poursuivit  les 
dessaings,  pour  si  peu  qu'il  y  fust,  fort  bien,  de 
M.  son  frère;  mais  aussy  tost  la  trefve  survint, 
et  puis  amprès  la  paix. 

Il  vint  quelques  années  amprès  mourir  au 
siège  de  La  Rochelle,  estant  donné  à  Monsieur, 
frère  du  roy,  pour  principal  du  conseil;  car  il 
s'entendoit  bien  aux  sièges  des  villes,  et  à 
les  bien  recognoistre ,  retrencher ,  battre  et 
assaillir,  et  y  avoit  l'œil  et  le  jugement  très 
bon  :  aussy  tout  le  monde  lui  defferoit  en  son 
opinion,  d'autant  qu'il  n'y  avoit  nul  là  qui  le 
surpassast,  bien  qu'il  y  eust  de  grandz  princes 
et  capitaines;  mais  ilz  n'avoient  pas  veu  ce 
qu'il  avoit  veu,  car  il  avoit  veu  nos  guerres,  et 
bien  practiqué,  et  celles  d'Allemaigne  qui  se 
firent  parmy  les  princes  et  evesques  de  là,  où 
le  marquis :   le  menoit  tousjours  avecques  luy 

i.  Albert  de  Brandebourg. 

comme  son  prisonnier,  ne  sçachant  le  mettre 
en  plus  seure  garde  qu'en  sa  compaignie,  comme 
je  luy  ay  ouy  dire  qu'il  y  avoit  beaucoup  veu  et 
appris. 

Estant  doncques  devant  La  Rochelle,  il  n'y 
demeura  guieres  qu'il  n'y  fust  tué,  et  non  sans 
l'avoir  souvant  advant  présagé,  comme  je  luy 
ay  oui  dire  :  «  Voycy  le  lieu  où  je  mourray.  » 
Son  démon l  possible  luy  faisoit  dire,  ou  qu'il 
sentist  en  sa  conscience  je  ne  sçay  quoy  pour 
avoir  esté  un  peu  trop  cruel  (disoit  on)  au 
massacre  de  Paris  sur  les  huguenotz,  qu'il 
espargna  peu,  à  ce  qu'aucuns  disoient,  encor 
qu'il  fust  homme  de  bien  et  d'honneur;  mais 
iîz  luy  avoient  tué  son  frère.  Tant  y  a,  ainsi 
qu'il  fust  tiré  un  coup  de  la  grande  et  longue 
coullevrine  qu'on  appelloit  la  Vache,  et  venoit 
par  flanc,  ayant  percé  un  gabion,  la  balle  toute 
morte  luy  vint  donner  par  le  corps  sans  luy 
faire  blessure,  si  non  le  meurtrir  et  l'estouffer; 
et  ainsin  mourut  avecqu'un  grand  regret  de 
tous  les  nostres,  et  une  joye  estresme  de  tous 
les  huguenotz,  qui  ne  l'aimoient  point,  pour  la 
raison  que  je  viens  de  dire. 

Le  jour  qu'il  mourust  debvoient  encor  durer 
les  trefves  qui  estoient  faictes  pour  quatre 
jours;  mais  le  matin  du  quatriesme  jour  M.  de 
Bouillon,  son  nepveu2,  la  rompit  par  quelques 


i.  On  a  vu  que  le  cardinal  Charles  passait  pour  avoir 
un  démon  familier. 

2.  Henri  de  la  Tour  d'Auvergne,- fils  de  François,  vicomte 
de  Turenne,  et  d'Eléonore  de  Montmorency.  Le  duc  d'Au- 
male  n'était  pas  son  oncle,  et  il  n'y  avait  entre  eux  qu'une 
parenté   éloignée.  Le  vicomte   de   Turenne,   peu   après  le 

quatre  ou  cinq  voilées  de  canon,  dont  ilz  en 
voyoient  un  beau  coup  et  belle  mire.  Aucuns 
disoient  que  M.  d'Aumalle  son  oncle  luy  avoit 
faict  faire,  et  ce  pouvoit  estre;  autres,  que 
M.  de  Bouillon  le  fit  de  soy-mesmes  et  propre 
mouvement.  Je  sçay  ce  qu'il  m'en  dict,  car  il 
m'aimoit  fort.  Tant  y  a  que  les  trefves  viollées 
(et  mal  à  propos  certes,  puisqu'il  n'y  avoit 
qu'un  jour  à  les  garder;  car  enfin  il  faut  tous- 
jours  garder  sa  foy  et  mettre  tousjours  le  bon 
droict  de  son  costé),  nous  nous  tirasmes  si  fort 
les  uns  les  autres,  que,  le  soir  et  la  nuict  s'ap- 
prochant,  M.  d'Aumalle  eust  le  coup  de  sa 
mort,  qu'aucuns  oppinarent  pour  vieille  revanche 
de  la  Sainct-Barthelemy  et  pour  la  fraische  de 
la  trefve  rompue.  Ce  sont  des  secrets  de  Dieu. 

Il  laissa  amprès  luy  trois  braves  et  généreux 
enfans,  MM.  d'Aumalle,  de  Sainct-Vallier,  qui 
portoit  le  nom  de  son  ayeul,  monstrant  de  belles 
fleurs  d'un  fruict  advenir,  sans  qu'il  mourut 
jeune,  et  le  chevallier  d'Aumalle,  desquelz  je 
parleray  en  la  guerre  de  la  ligue  et  en  la  vie  de 
nostre  roy  d'anuict. 


siège  de  La  Rochelle,  devint  protestant,  et  s'attacha  au  duc 
d'Alençon.  puis  au  roi  de  Navarre. 

CHAPITRE   XXXI. 
176.  —  M.  r Admirai  de  Chastillon. 

laintenant  il  me  faut  parler  d'un  très 
grand  capitaine  s'il  en  fust  onc, 
M.  l'admirai  de  Chastillon  »,  et  ];op- 
^poser  à  ce  grand  duc  de  Guyze,  affin 
qu'on  en  connoisse  mieux  la  valeur  de  l'un  et 
de  l'autre.  Ny  plus  ny  moins  qu'un  bon  lapi- 
daire oppose  deux  beaux  diamantz  l'un  contre 
l'autre  pour  mieux  les  aprecier,  de  mesme  en 
faictz  je  de  ces  deux  grands  capitaines;  non 
que  l'invantion  en  vienne  de  moy  seul,  mais 
d'autres  que  j'ay  veu  en  faire  comparaisons, 
qu'ilz  trouvoient  assez  approchantes,  fors  qu'ilz 
disoient  M.  de  Guyze  l'emporter  au  prix;  et 
disoient  aussi  que  le  plus  beau  que  M.  l'admirai 
avoit  faict  en  sa  vie  avoit  esté  contre  son  Dieu, 
sa  religion  en  laquelle  il  avoit  esté  baptizé,  sa 
patrie,  et  son  roy  naturel;  les  actions  de  M.  de 
Guyze  toutes  au  rebours.  Mais  pour  cela  M.  l'ad- 
mirai n'en  a  laissé  la  qualité  et  le  titre  de  grand 
capitaine;  car  des  empereurs  romains  il  en  est 
sorty  de  plus  grandz  capitaines  payens  que 
chrestians,  et  rebelles  sur  leur  patrie,  voire 
d'autres  nations,  pour  avoir  faict  telles  fautes. 


1.  Gaspard  de  Chastillon,  comte  de  Coligny,  troisième 
fils  du  maréchal  de  Chastillon  et  de  Louise  de  Montmo- 
rency, né  le  ié  février  15 18  (a.  s.),  mort  le  24  août  1572. 

Ilz  furent  tous  deux  en  leurs  jeunes  ans,  sur 
le  déclin  du  règne  du  roy  François  I,  et  assez 
advant  dans  celuy  du  roy  Henry,  si  grandz 
compaignons,  amys  et  confederez  de  court,  que 
j'ay  ouy  dire  à  plusieurs  qu'ilz  les  ont  veus 
habiller  le  plus  souvant  de  mesmes  parures, 
mesmes  livrées,  estre  de  mesme  partie  en  tour- 
nois, combatz  de  plaisir,  couremens  de  bagues, 
mascarades  et  autres  passe  temps  et  jeux  de 
court,  tous  deux  fort  enjouez  et  faisans  des 
follies  plus  extravagantes  que  tous  les  autres; 
et  sur  tout  ne  faisoient  nulle  follie  qu'ilz  ne 
fissent  mal,  tant  ils  estoient  rudes  joueurs  et 
malheureux  en  leurs  jeux. 

Si  eurent  ilz,  durant  le  règne  du  roy  Fran- 
çois, quelque  petit  differand;  car  M.  de  Guyze 
foist  mal  content  de  luy  d'un  conseil  qu'il  luy 
demanda  sur  un  maryage  que  je  ne  diray  point  ■ , 
que  M.  l'admirai  luy  dissuada  et  lui  dist  n'estre 
trop  honnorable  pour  luy  et  qu'il  ce  valoit 
ce  mieux  (usant  de  ces  motz)  avoir  un  pouce 
«  d'authorité  et  de  faveur  avecqu'honneur, 
«  qu'une  brasse  sans  honneur.  »  M.  de  Guyze 
disoit  qu'il  ne  luy  avoit  pas  conseillé  en  com- 
paignon  et  amy,  mais  en  celuy  qui  estoit  en- 
vieux de  son  bien  et  de  sa  bonne  fortune  que 
son  maryage  luy  eust  peu  apporter.  Mais  ce 
différant  dura  peu,  et  pour  ce  furent  amys 
comme  devant. 

Mais  quel  changement  vint  il  amprès  de  ceste 
grande   amytié?  Il  s'en  conceut  une  partie  le 


1.  Il  s'agit  du  mariage  de  Louise  de  Brezé  avec  Claude, 
plus  tard  duc  d'Aumale. 

soir  de  la  battaille  gaignée  à  Ranty,  dans  la 
chambre  du  roy  et  devant  luy,  qu'ainsin  qu'ilz 
en  discouroient  devant  le  roy,  M.  l'admirai 
(comme  possible  envieux  de  la  gloire  et  hon- 
neur qu'il  avoit  ce  jour  acquise)  luy  répugna 
sur  un  petit  poinct  que  dict  M.  de  Guyze;  si 
bien  que  M.  de  Guyze  lui  dict  :  «  Ah!  mort 
a  Dieu  !  ne  me  veuillez  point  oster  mon  hon- 
cc  neur.  »  M.  l'admirai  luy  respondit:  «Je  ne  le 
«  veux  point;  »  et  M.  de  Guyse  replicqua  : 
«  Aussy  ne  le  sçariez  vous.  »  De  sorte  que  le 
roy,  voyant  les  choses  pour  aller  plus  advant, 
leur  commanda  de  leur  taire  et  d'estre  bons 
amys  :  ce  qu'ilz  furent,  mais  non  comme  aupa- 
radvant  et  soubz  quelque  faux  beaux  semblants. 
Et  puis  la  prise  et  emprisonnement  de  M.  d'An- 
delot1,  avecqu'autres  envyes  ambitieuses,  alluma 
mieux  le  fœu  de  la  hayne,  qui  a  duré  jusques  à 
leur  mort. 

M.  l'admirai  a  dict  à  un  homme  qui  me  Ta 
dict  :  qu'il  ayda  fort  à  M.  de  Guyze  à  le  faire 
aimer  à  M.  le  Dauphin2,  lequel  avoit  eu  force 
favoris,  mais  les  principaux  estoient  Andouin, 
Dampierre,  Sainct-André,  Chastaigneraye,  Chas- 
tillon  etd'Escars  [des  Cars].  Andouin  fust  tué 
devant  Landrecy,  et  fort  regretté  desonmaistre; 


i.  François  de  Coligni  Dandelot,  frère  puîné  de  l'Ami- 
ral, zélé  protestant,  qui  convertit  son  frère  à  la  réforme. 
On  dit  que  le  roi  Henri  II  lui  ayant  demandé  ce  qu'il  pen- 
sait de  la  messe,  Dandelot  lui  répondit  qu'il  la  regardait 
comme  une  impiété.  Sur  ce  mot,  il  fut  enfermé  à  Melun, 
où  il  demeura  quelque  temps,  jusqu'à  ce  que  le  connétable 
de  Montmorency,  son  oncle,  obtînt  sa  grâce. 

2.  Depuis  Henri  II. 

Dampierre  fust  disgracié  et  chassé  hors  de  la 
court,  par  la  menée  de  M.  de  Ghastillon,  qui 
surprit  et  intercepta  quelques  lettres  qui  faisoient 
contre  son  maistre  et  madame  de  Valentinois 
que  le  roy  aimoit  ;  si  qu'il  fust  chassé  de  la  court 
pour  n'y  tourner  plus. 

On  trouva  fort  estrange  ce  traict  ingrat  de 
Dampierre  (il  faut  que  j'en  parle  ainsin,  bien 
qu'il  fust  mon  oncle),  qu'on  ne  faisoit  que  venir 
de  le  sortir  des  escolles  de  Paris,  et  n'avoit  rien 
veu  encor  de  guerres.  M.  le  Dauphin  le  prit  à 
luy,  et  en  telle  amitié,  qu'il  luy  fit  donner  une 
compaignie  de  cinquante  hommes  d'armes,  et  le 
fit  son  premier  gentilhomme  de  sa  chambre, 
non  sans  grande  envye  de  plusieurs  autres  qui 
le  merittoient  mieux  que  luy.  Ainsin  trahist  il 
son  maistre.  Aussy  disoit  on  que,  puisqu'il 
estoit  rousseau,  il  pouvoit  faire  ce  traict  pareil 
à  son  père.  Il  avoit  espousé  ma  tante,  mais,  s'il 
fit  ce  coup,  je  ne  puis  que  je  ne  le  blasme  et 
que  je  n'en  die  le  vrai.  Le  seigneur  des  Cars  se 
trouva  aussy  embranlé  avecques  luy,  lequel  fust 
aussy  disgracié. 

Mon  oncle  de  La  Chastaigneraye  ne  fit  pas 
ainsin,  car  il  fust  très  ferme  et  loyal  à  son 
maistre  en  la  querelle  qu'il  prit  et  espousa  pour 
luy  contre  Jarnac,  parce  que  ledict  Jarnac, 
s'estant  vanté  d'avoir  couché  avecqu'une  dame 
sa  proche  et  belle  mère,  et  l'ayant  dict  à  M.  le 
Dauphin,  il  le  redict  à  d'autres.  Jarnac,  le  sça- 
chant,  dict  que  quiconque  l'avoit  dict,  qu'il  eust 
dict  ou  s'en  fust  vanté,  qu'il  avoit  menty.  Mon 
oncle,  curieux  de  l'honneur  de  son  maistre,  et 
le  voyant  en  peyne,  car  il  craignoit  que  le  roy 

l'intentast,  d'autant  que  ledict  Jarnac  avoit 
espousé  la  sœur  de  madame  d'Estampes,  favo- 
rite du  roy,  prit  le  desmenty  pour  son  maistre 
sur  luy,  et  dict  qu'il  l'avoit  dict  à  luy  mesme, 
et  qu'il  le  combattroit  là  dessus,  comme  il  s'en- 
suivit (j'en  parle  fort  au  long  ailleurs)  ■  ;  et 
mourut  sur  le  poinct,  et  sur  le  règne  que  son 
maistre  l'eust  faict  très  grand. 

MM.  de  Chastillon  et  de  Sainct-André  resta- 
rent  seuls  favoris,  lesquels  pourtant,  du  temps 
du  roy  François,  eurent  quelque  picque  qui  ne 
dura  guieres. 

M.  de  Guyze,  encor  qu'il  fust  un  jeune  prince, 
beau  et  de  bonne  grâce,  très  adroict  et  très  bon 
homme  d'armes,  qui  se  faisoit  fort  valoir  aux 
tournois  de  la  court,  il  s'accosta  de  M.  l'ad- 
mirai ;  et  jurarent  ensemble  amitié  telle  que  j'ay 
dicte,  qui  dura  bien  quasy  cinq  à  six  ans  :  et 
pour  ce,  dict  on,  et  M.  l'admirai  l'a  dict  à 
homme  qui  me  l'a  dict,  mondict  sieur  l'admirai 
le  fist  aimer  à  M.  le  Dauphin,  de  telle  façon  que 
l'on  l'a  veu.  Despuis  et  amprès  (comme  j'ay  dict) 
les  haynes  se  semarent  entr'eux  deux,  mais  non 
tant  que  M.  l'admirai  n'advertist,  du  temps  du 
roy  François  II,  madame  de  Guyze,  qu'il  y 
avoit  encor  une  conjuration  secrette  contre 
M.  de  Guyze  et  sa  vie,  et  qu'elle  y  prist  garde 
et  l'en  advertist. 

M.  l'admirai  ne  voulut  donner  tel  advis  à 
M.  de  Guyze  luy  mesme,  comme  j'ay  ouy  dire, 
affin  qu'il  ne  pensast  que,  pour  tel  advis,  il 
voulust   regaigner  son  amitié  et  faire  du  bon 

i.  Discours  sur  les  duels. 

et  officieux  compaignon  ;  mais  il  le  voulut 
adresser  à  madame  sa  femme.  Et  cet  advis  fust 
donné  amprès  la  sédition  et  conjuration  d'Am- 
boise,  qui  estoit  pour  la  seconde;  car  M.  l'ad- 
mirai ne  sceut  jamais  ladicte  conjuration 
d' Amboise1,  à  ce  que  j'ay  ouy  dire  à  aucuns 
des  plus  anciens  de  la  religion,  et  aussy  à  La 
Vigne,  vallet  de  La  Renaudie,  qui  en  sçavoit 
tout  le  secret.  On  ne  la  luy  voulut  jamais  con- 
fier, d'autant  que  les  conjurateurs  le  tenoient 
pour  un  seigneur  d'honneur,  homme  de  bien, 
sage,  meur,  advisé  pollitiq,  brave  censeur,  poi- 
sant  les  choses  et  aimant  l'honneur  et  la  vertu, 
comme  il  avoit  tousjours  faict  paroistre  par  ses 
belles  actions  passées  ;  et  pour  ce  les  eust  bien 
renvoyés  loin,  rabroués,  et  reculé  le  tout,  voire 
aydé  à  leur  courir  sus.  Il  n'estoit  pas  lors  à 
Amboise,  mais  ouy  bien  M.  le  cardinal  son 
frère,  lequel  je  vis  fort  animé  et  cclleré  contre 
ces  entrepreneurs,  et  aussy  eschauffé  à  les  faire 
pendre  et  faire  leur  procez,  que  tout  autre  ; 
voire  luy  mesme  je  le  vis  sortir  courageusement 
sur  La  Motte-aux-Connilz,  ce  jour  qu'ilz  vin- 
drent  se  présenter  là  auprès2. 


1.  On  sait  que  tous  les  historiens  ne  sont  pas  à  ce  sujet 
de  l'avis  de  Branthôme  :  selon  Davila,  Perau,  Turpin  et 
autres,  Coligny  aurait  tracé  lui-même  le  plan  de  la  con- 
juration d'Amboise:  mais  leurs  dires  tombent  devant  l'affir- 
mation si  précise  du  texte  ci-dessus.  Hénault  et  d'autres 
écrivains  modernes  le  prennent  pour  base  de  leurs  ré- 
flexions, et  ils  ajoutent  que  les  Guise,  qui  ne  cherchaient 
qu'à  perdre  les  Chastillon,  ne  trouvèrent  pas  la  moindre 
preuve  de  leur  culpabilité.  Ceux-ci  purent  demeurer  à 
Amboise,  témoins  respectés  du  supplice  des  coupables. 

2.  Petite  butte,  près  du  château  d'Amboise. 

Branthôme,  V  14 

Il  avoit  raison  de  s'en  formaliser  ainsin,  et 
M.  l'admirai  de  n'en  avoir  rien  sçeu  ny  s'en 
estre  meslé  le  moins  du  monde  ;  car  c'estoit  le 
plus  meschant,  vilain  et  détestable  acte  qui  fust 
jamais;  car  quelque  belle  pailiation,  couverture 
et  couleur  qu'ilz  luy  purent  donner  qu'ilz  n'en 
vouloient  qu'à  MM.  de  Guyze,  d'autres  disoient 
qu'ilz  ne  vouloient  que  présenter  une  requeste 
au  roy,  s'ilz  fussent  venus  au  bout  de  leur  des- 
saing  et  fussent  estez  les  plus  forts,  ne  faut 
point  doubter  que  le  roy  eust  passé  comme  les 
autres,  ainsin  que  La  Vigne  luy  mesme  me  l'a 
dict,  et  d'autres  aussy. 

Le  premier  discord  qui  entrevint  entre  M.  de 
Guyze  et  M.  Fadmiral  pour  la  religion,  ce  fust 
à  Fontainebleau,  quand  le  roy  François  II  y 
fist  assembler  une  petite  forme  d'estatz l  et  que 
M.  l'admirai  présenta  requeste2  au  roy  pour 

i.  L'assemblée  des  Notables  qui  se  réunit  à  Fontaine- 
bleau le  21  août  1 560. 

2.  Les  requêtes  présentées  en  cette  occasion  par  l'amiral 
nous  ont  été  conservées  dans  les  Mémoires  de  Condé  : 
Deux  requestes  de  la  part  des  fidèles  de  France,  qui  désirent 
de  vivre  selon  la  réformation  de  Vevangile  :  la  conclusion  de 
ces  suppliques,  dont  la  modération  ne  laisse  pas  d'excuse 
à  la  colère  des  Guise,  est  intéressante  à  rappeler  :  «  Les 
fidèles  chrestiens  espars  en  divers  lieux  et  endroits  du 
royaume,  reconnoissoyent  le  seigneur  Roi  à  eux  donné  de 
Dieu  pour  les  gouverner  et  conduire,  et  par  conséquent 
estoyent  ses  loyaux  et  bons  sujets,  prests  à  porter  tous  les 
subsides  et  charges  qu'il  plairoit  à  sa  majesté  leur  impo- 
ser, si  ce  qu'elle  prenoit  ordinairement  ne  suffisoit.  Et  tout 
ainsy  que  les  sainctes  Escritures  leur  commandoyent  de 
porter  le  joug  de  leurs  princes  en  toute  sujétion  et  obéis- 
sance, aussy  estoyent  ils  instruits  de  Dieu  à  luy  rendre  un 
pur  service  et  adoration  sans  adjouster  ou  diminuer  à  sa 
parole,  ne  consentir  à  chose  qui  y  fust  contraire.  A  Tocca- 

ceux  de  la  religion,  demandant  liberté  de  cons- 
cience, et  qu'il  parloit  de  la  part  de  cinquante 
mill'hommes;  que  M.  de  Guyze  ne  se  peut 
contenir  de  collere,  qu'il  ne  dist  qu'il  en  mene- 
roit  contre  eux  cent  mille  bons  catholiques 
pour  leur  rompre  la  teste,  dont  il  seroit  chef. 
Le  roy  François  vint  à  mourir  là,  où  M.  l'ad- 
mirai commença  à  entrer  en  vogue  autant  que 
jamais,  par  le  moyen  du  roy  de  Navarre,  qui 
sentoit  de  la  religion  et  qu'il  possedoit  fort, 
et  M.  le  prince1  aussy,  qui  estoit  son  nepveu, 
ayant  espousé  sa  niepce,  fille  à  madame  de  Roye 
sa  sœur. 

M.  l'admirai  prend  ce  grand  appuy  pour  non 
pas  seulement  apuyer  sa  religion,  mais  pour  la 
hausser  bien  haut,  ainsin  qu'il  y  parut,  de  ceste 
mort  jusqu'à  la  première  prise  des  armes  ;  et  le 
tout  fust  par  les  menées  artificieuses  et  gentil 
esprit  de  M.  l'admirai,  qui  conduisoit  et  gou- 
vernoit  tout  à  la  court  lorsque  Tedict  de  janvier 
sefist2,  comme  je  vis  moy  mesme. 

Voylà  doncques  la  religion  si  haussée,  si 
bien  relevée  et  fortiffiée,   qu'à  ceste  prise  des 


sion  de  quoy  et  pour  n'avoir  liberté  de  s'assembler  publi- 
quement pour  recevoir  la  pasture  céleste,  force  leur  estoit 
d'y  aller  en  secret  et  de  nuict.  Ce  qui  faisoit  qu'on  leur 
avoit  imputé  une  infinité  de  calomnies,  pour  lesquelles  évi- 
ter, ils  supplioyent  très  humblement  S.  M.  leur  ordonner 
des  temples,  où  on  peust  publiquement  prescher  la  pure 
parole  de  Dieu  et  administrer  ses  saincts  sacrements,  et 
qu'il  deputast  tels  commissaires  qu'il  luy  plairoit  pour  faire 
rapport  de  leurs  vies  et  mœurs.  » 

1.  Le  prince  de  Condé. 

2.  L'édit  de   janvier    1562    accordait    aux    réformés    ie 
libre  exercice  de  leur  religion  et  plusieurs  places  de  sûreté, 

armes  première  tout  à  coup  quasy  toutes  les 
meilleures  villes  de  France  furent  surprises  par 
ceux  de  la  religion;  qui  fust  un  très  grand  cas  : 
mesmes  Paris  estoit  en  danger,  sans  les  venues 
et  secours  de  MM.  le  connestable,  de  Guyze  et 
mareschal  de  Sainct-André. 

Thoulouse  aussy,  qui  est  amprès  Paris  la  plus 
ferme  catholique,  et  la  plus  remplie  de  catho- 
liques qui  soit  en  France,  fust  prise  ;  et  sans 
M.  de  Boyjourdan  l'aisné1,  très  brave  et  vail- 
lant gentilhomme,  nepveu  de  M.  le  mareschal 
de  Termes,  et  autres  vaillans  et  braves  gentilz- 
hommes  gascons,  que  M.  de  Montluc  raconte; 
elle  estoit  huguenote  comme  les  autres;  car 
elle  fust  prise  vingt  heures,  et  puis  recouverte 
par  les  armes  et  la  conduicte  belle  dudict  Boy- 
jourdan et  aucuns  braves  et  vaillans  de  la  ville. 

D'especiffier  par  nom  les  villes  qui  furent  lors 
surprises,  ce  seroit  chose  superflue;  car  je  me 
souviens  que,  lors  de  ceste  grande  esmeutte  et 
sédition,  quand  on  demandoit  quelles  villes 
tenoient  pour  les  huguenotz,  on  disoit  :  «  Mais 
«  demandez  qui  sont  celles  qui  ne  tiennent  pour 
«  eux.  »  Et  de  toute  ceste  grande  et  admirable 
et  incredulle2  entreprise  fust  le  seul  autheur  et 
conducteur  M.  l'admirai.  Par  là  on  peut  co- 
gnoistre  quel  grand  capitaine  c'a  esté. 

J'ay  ouy  conter  que  le  prince  de  Parme  der- 


i.  Il  fut  tué  au  siège  de  Montauban  le  22  octobre  1562. 
Un  Boisjourdan,  officier  de  la  garnison  de  Trêves,  fut  déca- 
pité en  1575  à  Metz,  pour  sédition  contre  le  maréchal  de 
Créqui,  enfermé  dans  Trêves,  et  qui  ne  voulait  pas  rendre 
cette  place  que  les  Allemands  assiégeaient. 

2.  Pour  incroyable. 

nierement,  quand  il  eust  entendu  la  grande 
révolte  que  feu  M.  de  Guyze  fit  de  tout  le 
royaume  de  France,  et  mesmes  de  la  ville  de 
Paris,  en  ces  barricades  qui  en  moins  d'un  rien 
furent  faictes  contre  le  roy,  qu'il  dict  et  avoua  : 
que  M.  de  Guyze  estoit  le  plus  grand  capitaine 
aujourd'huy  de  toute  la  chrestianté,  par  une  si 
soudaine  révolte  et  desobeyssance  ainsin  faicte 
tout  à  coup  contre  son  roy.  Je  croy  que  dans 
son  ame  il  eust  bien  voulu,  ou  peu,  en  faire  de 
mesmes  au  Pays-Bas,  pour  s'en  rendre  le 
maistre  et  en  despouiller  le  roy  d'Espaigne,  et 
puis  amprès  porter  le  titre  luy  mesme,  qu'il 
bailloit  à  autruy,  bien  qu'il  le  portast  d'ailleurs. 
Voylà  doncques  pourquoy  nous  devons  tenir 
M.  l'admirai  très  admirable  et  un  très  parfaict 
capitaine,  d'avoir  bandé  contre  son  propre  roy 
son  royaume,  et  l'avoir  luy  mesme  ainsin  soubs- 
tenu  et  maintenu  par  ses  armes  si  bravement, 
et  par  son  esprit,  menées  et  conduites  si  sage- 
ment. J'ay  ouy  dire  qu'un  jour  luy  devisant 
familièrement  avecques  M.  le  mareschal  de 
Strozze  sur  la  grandeur  et  splandeur  du 
royaume  de  France,  et  que  mal  aysement  se 
pourroit  elle  ruyner  ny  estaindre,  et  par  quel 
moyen  pourtant  cela  se  pourroit  faire,  M.  le 
mareschal  luy  respondit  :  qu'il  n'y  en  avoit 
d'autre  que  de  luy  faire  changer  de  religion  et 
introduire  une  nouvelle,  affermant  que  les  chan- 
gemens  de  religion  font  perdre  les  royaumes 
plus  que  tous  autres  moyens  et  invasions,  artif- 
ices, ambitions,  dominations,  nouvelles  libertés, 
ou  soulagement  de  tailles  et  eslevation  de  peuples 
sçauroient  faire,  ny  nouveau  prince. 

Et  c'est  ce  que  dict  une  fois  un  certain  am- 
bassadeur du  pape  au  roy  François,  qui,  se  plai- 
gnant et  se  mescontentant  du  pape  Clément 
pour  quelque  chose,  il  lui  dict  que,  s'il  ne  le 
contentoit,  il  permettroit  la  nouvelle  religion 
de  Luther  en  son  royaume,  aussy  bien  qu'avoit 
faict  le  roy  d'Angleterre  ;  cest  ambassadeur  luy 
respondit  franchement  :  «  Sire,  vous  en  serez 
«  marry  le  premier;  et  vous  en  prendroit  très 
«  mal,  et  y  perdriez  plus  que  le  pape;  car  une 
«  nouvelle  religion  mise  parmy  un  peuple  ne 
((  demande  amprès  que  changement  du  prince.  » 
A  quoy  songeant  incontinent  le  roy,  il  embrassa 
ledict  nunce,  et  dict  qu'il  estoit  vray,  et  l'en 
aima  tousjours  despuis  de  ce  bon  advis.  Voylà 
pourquoy  le  grand  sultan  Soliman  deffendit  celle 
de  Luther  comme  la  peste,  se  fondant  sur  ces 
mesmes  raisons. 

J'ay  usé  de  ce  mot  de  nunce,  puisqu'il  s'use 
aujourd'huy  ;  mais  j'ay  veu,  à  mon  advenement 
à  la  court,  que  l'on  n'en  usoit,  si  non  d'ambas- 
sadeur du  pape.  Et  quand  ce  nom  de  nunce  fust 
introduict,  par  dérision  on  disoit  :  «  Voylà 
«  l'once  du  pape!  »  Et  certes  plusieurs  ne  gous- 
tarent  bien  ce  mot  du  commancement,  comme 
autant  vaudroit  qu'on  dist  le  messager  du  pape 
comme  nunce;  car  nuncius  en  latin  n'est  autre 
chose  à  dire  que  messager  :  et  par  ainsin,  ces 
beaux  pindariseurs  de  motz,  pensans  faillir  ou 
ne  dire  pas  bien  qu'ambassadeur  du  pape,  alla- 
rent  trouver  le  nunce  du  pape,  que  (comme  j'ay 
dict),  au  commancement  que  ce  nom  fust  intro- 
duict parmy  les  dames,  filles  et  cavalliers  de  la 
court,   disoient  souvant   par  derrision,    quand 

l'ambassadeur  ou  nunce  du  pape  arrivoit  en 
la  chambre  du  roy  et  de  la  royne  :  «  Gare 
l'once  du  pape  qui  arrive!  »  Sur  quoy,  feu 
M.  de  La  Fayette,  qui  rencontroit  des  mieux, 
bien  qu'il  begueyast  un  peu,  dict  une  fois  : 
«  Par  Dieu  (dict-il),  l'on  changera  tant  ces 
«  noms  d'ambassadeur  et  de  nunce  du  pape, 
«  qu'à  la  fin  on  viendra  dire  :  Voylà  l'ange  ou 
«  l'anonciateur,  ou  le  précurseur  du  pape,  qui 
a  vient  parler  au  roy  et  à  la  royne  ' .  » 

Or,  pour  revenir  à  M.  l'admirai,  il  prit  si 
grand  goust  à  ceste  noix2  que  luy  donna  M.  le 
mareschal  de  Strozze,  qu'il  ne  l'en  degousta 
jamais  jusqu'à  ce  qu'il  en  eust  faict  et  veu  l'ex- 
périence :  et  pour  ce,  aucuns  ont  voulu  dire 
qu'il  avoit  plus  d'ambition  que  de  religion,  et 
ses  actions  ont  plus  tendu  à  l'une  qu'à  l'autre. 
Or,  je  ne  sçais  ce  qu'il  en  pouvoit  avoir  dans 
l'âme  pour  cela  :  mais  le  zelle  et  la  dévotion 
qu'il  a  porté  tousjours  à  sa  religion,  et  comme 
il  l'a  bien  embrassée  et  servie,  font  foy  de  tout, 
et,  qui  plus  est,  les  paix  qu'il  a  faictes;  car 
aussy  tost  que  le  roy  leur  accordoit,  et  à  ses 
partisans,  l'exercice  de  leur  religion,  le  voylà 
qui  mettoit  aussy  tost  les  armes  bas,  sans  rete- 
nir une  seule  ville  pour  sa  seureté,  et  les  ren- 
doit  aussy  tost  toutes;  ce  que  n'ont  faict  les 
autres  qui  ont  commandé  amprès  luy.  Et  quand 

1 .  Les  deux  derniers  paragraphes  ne  se  retrouvent  plus 
dans  le  ms.  120. 

2 .  Les  noix  confites  étaient  alors  des  confitures  fort  esti- 
mées. Branthôme  se  sert  de  ce  mot  métaphoriquement 
pour  exprimer  un  discours  flatteur  pour  l'ambition  de 
l'amiral. 

on  luy  disoit  pourquoy  il  n'en  retenoit  aucunes 
pour  soy  et  de  tous  eux,  il  respondoit  qu'ils  ne 
sçauroient  se  rendre  plus  coupables  que  de 
ceste  façon  de  tenir  les  villes  ainsin  du  roy;  et 
que,  puisqu'il  leur  permettoit  ainsin  la  liberté 
de  leurs  consciences  et  l'exercice  de  leur  reli- 
gion, que  vouloient-ilz  d'advantage? 

Aux  premières  et  secondes  guerres,  il  rendit 
tout  aussy  tost  Orléans,  qui  leur  avoit  esté 
tant  bonne  et  tant  propre  nourrice;  et  plu- 
sieurs luy  cryoient,  pourquoy  au  moins  il  ne 
reservoit  ceste  ville  pour  sa  seuretté,  et  qui 
estoit  si  proche  de  sa  maison.  Il  rendit,  aux 
troisiesmes  troubles,  Angoulesme  de  mesmes, 
que  les  huguenotz  de  Poictou,  Angoumois  et 
Xainctonge  (qui  en  ont  esté  la  fremilliere l  ou 
pépinière,  tousjours)  criarent  fort  amprès  luy,  et 
le  priarent  fort  instamment  de  ne  la  rendre, 
voire  qu'ilz  voulurent  mal  mortel  à  M.  de 
Sainct-Mesme,  sage  et  bon  capitaine,  qui  1  avoit 
rendue  si  facilement  et  ne  l'eust  gardée  pour 
eux. 

Mais  ce  grand  admirai  estoit  si  grand,  si 
crainct,  si  redoubté,  et  avoit  pris  telle  créance 
et  pouvoir  sur  ses  partisans,  qu'ilz  n'eussent 
jamais  osé  le  moins  du  monde  contredire  à  ce 
qu'il  avoit  une  fois  dict  et  arresté;  et  aussy 
qu'il  se  fondoit  tousjours  sur  ce  grand  poinct 
de  la  religion  :  «  Car,  disoit— il,  puisque  nous 
ce  avons  nostre  religion,  que  nous  faut-il  d'ad- 
<(  vantage?  »  Dont  par  là  congnoist  on  combien 
il  estoit  plus  homme  de  bien  et  religieux  qu'on 

i.  Pour  fourmilière. 

ne  pensoit.  Aussy  telle  bonté  le  fit  perdre;  car, 
s'il  se  fust  réservé  de  bonnes  villes,  on  eust 
dix  fois  songé  à  le  faire  mourir.  Bien  est-il  vray 
qu'il  a  esté  fort  ambitieux  pour  son  roy,  et  fort 
songeant  et  tendant  à  le  faire  grand  ;  car  il  me 
souvient  que  lorsqu'il  vint  à  la  court  [l'année 
mesme]  où  il  mourust,  le  roy  estant  à  Sainct- 
Cloud  (au  mesme  logis  là  où  la  conjuration  fust 
faicte  contre  luy,  et  puis  où  nostre  roy  Henry 
troisiesme  fust  tué  amprès,  là  mesme,  le  grand 
autheur  et  fautheur  de  la  conjuration)  et  la  royne 
y  fust  malade,  un  matin  qu'ell'avoit  pris  méde- 
cine, M.  l'admirai  entra  dans  la  salle,  où  il  nous 
trouva,  M.  Strozze  et  moy,  tous  deux  tous 
seuls;  ainsin  qu'il  frappa  à  la  porte  de  la 
chambre  de  la  royne  pour  y  entrer,  une  de  ses 
femmes  de  chambre,  qui  estoient  quasy  toutes 
huguenottes,  au  moins  les  principalles,  luy  di- 
rent que  la  royne  n'avoit  encor  rendu  sa  mé- 
decine, et  qu'il  attendist  un  peu  ;  ce  qu'il  fit, 
et  se  mit  à  pourmener  avecques  nous  et  nous 
discourir  des  affaires  de  Flandres,  qui  alloient 
bien  à  cause  des  villes  de  Valenciannes  et 
Montz  surprises,  dont  il  en  avoit  une  joie  ex- 
tresme;  et  puis  nous  parla  de  notre  embar- 
quement que  nous  allions  faire  en  Brouage,  et 
des  commandemens  qu'il  avoit  faictz  aux  portz 
de  son  admirauté  de  nous  assister  du  tout. 
«  Or,  dit  il,  Dieu  soit  loué!  tout  va  bien;  avant 
ce  qu'il  soit  longtemps,  nous  aurons  chassé  l'Es- 
«  paignol  du  Pays-Bas,  et  en  aurons  faict 
«  nostre  roy  rnaistre,  ou  nous  y  mourrons  tous, 
«  et  moy  mesme  le  premier;  et  n'y  plaindrav 
«  point  ma  vie  si  je  la  perds  pour  ce  bon  sub- 

«  ject.  »  Et  pour  ce,  vouloit  il  fort  que  M.  de 
Strozze  rompist  son  dessaing  d'aller  vers  les 
isles  du  Pérou  '  ;  et  allassions  fondre  par  mer  en 
Flandres,  et  luy  viendroit  par  terre;  si  bien 
que,  si  nous  entendions  ainsin>  tout  iroit  à 
souhait.  Et  de  rechef  nous  envoya  en  Brouage 
[le  seigneur  d'Andrichant]  un  très  habille  gen- 
tilhomme des  siens  pour  nous  prier  encor  de 
nous  y  acheminer,  et  luy  qui  commançoit  à 
partir.  A  quoy  nous  fusmes  esbranlez;  mais 
nous  nous  donnasmes  la  garde  qu'au  plus  beau 
de  nos  belles  resolutions  et  déterminé  partement 
la  mort  malheureuse  entrevint  de  ce  grand  capi- 
taine. 

Mort  malheureuse  la  puis  je  bien  appeller 
pour  toute  la  France,  veu  les  maux  qui  des- 
puis s'en  sont  ensuivis  et  s'ensuivront  encor; 
car  que  pouvoit  le  roi  souhaitter  d'advantage  et 
de  meilleur  que  se  desfaire  de  telle  façon  d'un 
si  puissant  ennemy,  puisque  dans  son  ame  il 
le  tenoit  tel,  bien  qu^il  luy  monstrast  beau  sem- 
blant; il  s'en  alloit  de  son  royaume  et  luy  em- 
menoit  vingt  mill'hommes  de  ses  partisans,  et, 
Dieu  sçait!  des  meilleurs;  et  luy  alloit  con- 
quester  tout  un  pays  aussi  grand  qu'un 
royaume,  et  le  lui  aproprier;  car  pour  soy  il 
n'en  vouloit  point  :  c'estoient  abus,  ny  qu'il  se 
voulust  faire  roy  de  France;  il  en  eust  autant 
d'envye  et  de  souhait  que  moy.  Mais  bien  desi- 
roit  il  avoir  une  grande  charge  soubz  son 
roy,  tenir  près  de  luy  le  rang  qu'il  meritoit  et 

i.  Branthôme  veut  parler  sans  doute  de  la  malheureuse 
expédition  de  Strozzi  aux  Açores. 

avoit  tenu  d'autresfois  près  de  son  grand  roy 
Henry,  estre  son  lieutenant  gênerai  en  ses  con- 
questes,  et  en  estre  gratiffié  de  quelques  biens 
comme  de  raison  :  et  se  fust-il  ainsin  mieux 
maintenu  et  agrandy,  et  se  faict  craindre,  soubz 
l'aucthorité  d'un  tel  roy  son  maistre,  que  s'il 
eust  voulu  le  tout  s'approprier  à  luy  et  s'en 
faire  souverain  ;  il  eust  eu  de  la  peine  grande 
et  du  danger  pour  longuement  garder  ce  titre 
et  prééminence.  Et  voylà  ce  qu'il  vouloit  ;  car 
je  le  sçay  d'un  bon  lieu  et  d'un  homme  qui  le 
sçavoiî  et  tenoit  de  luy  :  et  voylà  ce  que  le  roy 
lui  debvoit  accorder  et  permettre  de  laisser 
faire,  et  purger  son  reaume  de  gens  qu'il 
n'aimoit  pas,  sans  se  souiller  les  mains  d'un 
très  ord  massacre;  ainsin  que  fit  Bertrand  du 
Guesclin,  ce  grand  capitaine,  quand  il  purgea 
la  France  de  ces  meschans  garnimens  et  faicts- 
neans  de  guerre,  et  les  emmena  avecques  luy. 
C'estoit  un  vrai  et  pareil  moyen  de  se  desfaire 
ainsin  des  huguenotz,  et  ce  fust  ce  que  M.  l'ad- 
mirai sceut  bien  représenter  au  roy,  quand  il 
luy  remonstra  qu'il  falloit  faire  la  guerre  au 
roy  d'Espaigne,  ou  qu'il  se  resolust  d'avoir 
encor  la  guerre  en  son  royaume  ;  dont  aucuns 
du  conseil  en  furent  si  escandallizez,  qu'ilz  com- 
mençarent  à  crier  sourdement  :  Toile,  toile, 
crucifige,  blasphemavit !  /  et  en  firent  un  grand 
bouclier  et  en  levarent  la  bannière.  Mais  ilz 
ne  prindrent  pas  du  bon  biays  qu'il  le  falloit, 
pauvres  gens  qu'ils  estoient;  car  M.  l'admirai 
voyoit  bien  le  naturel  de  ses  huguenotz,  que 

1.  Otez-le,  ôtez-le  et  le  crucifiez,  il  a  blasphémé. 

s'il  ne  les  occupoit  et  amusoit  au  dehors,  que 
pour  le  seur  ilz  recommanceroient  à  brouiller 
au  dedans,  tant  il  les  cognoissoit  brouillons, 
remuans,  fretillans  et  amateurs  de  la  picorée1. 
Je  sçay  ce  qu'il  m'en  dit  une  fois  à  La  Rochelle 
que  je  l'estois  allé  veoir,  et  mourut  un  an  après; 
et  me  faisoit  cest  honneur  de  discourir  avecques 
moy,  bien  que  je  ne  fusse  de  son  party  et  fusse 
encor  jeune  et  fort  incapable  de  ses  secretz; 
mais  il  m'aymoit,  car  je  luy  estois  fort  proche, 
à  cause  de  madame  sa  femme2. 

Je  sçay  bien  aussy  ce  que  m'en  a  dict  M.  de 
la  Noue,  lequel,  tant  qu'il  a  peu,  reprit  les  erres 
de  M.  l'admirai  pour  jetter  la  guerre  du  dedans 
au  dehors,  ainsy  qu'il  a  fait  parestre  par  le  long 
séjour  qu'il  a  fait  en  Flandres;  car  il  m'a  juré 
cent  fois  qu'il  n'y  avoit  rien  au  monde  qu'il 
détestât  tant  que  la  guerre  civille,  et  que  M.  l'ad- 
mirai la  detestoit  bien  autant,  et  que  jamais 
plus  il  n'y  retourneroit  que  par  force. 

Le  roy  doncques,  ne  se  voulant  servir  de  luy 
en  si  bonne  affaire,  fut,  ou  de  luy  mesme  ou 
de  plusieurs  de  son  conseil,  persuadé  de  le  faire 
mourir;  et  pour  ce  fut  attiré  le  sieur  de  Mont- 
raveb,  qui  avoit  tué  paradvant  M.  de  Mouy, 
son  maistre,  qu'on  appelloit  le  tueur  du  roy,  ou 


i.  Il  faut  ajouter  qu'une  guerre  contre  Philippe  II, 
ennemi  des  huguenots,  ne  pouvait,  en  cas  de  succès,  que 
servir  les  intérêts  de  la  cause  protestante. 

2.  Coligny  avait  épousé  en  premières  noces  (1547)  Char- 
lotte de  Laval,  fille  de  Guy  de  Laval  et  d'Antoinette  de 
Daillon,  et  nous  avons  dit  ailleurs  quels  liens  de  parenté 
unissaient   les  Bourdeille  aux  Daillon,  seigneurs  du  Lude. 

3.  Ou  Maurevel. 

le  tueur  aux  gages  du  roy;  lequel,  ainsin  que 
M.  l'admirai  se  retiroit  en  son  logis,  et  estant 
devant  celuy  du  chancellier,  ledict  Montravel, 
caché  en  une  fenestre  d'un  meschant  petit  logis 
qui  estoit  là  près  tira  à  mondict  sieur  l'admirai 
un'harquebusade  au  bras  ',  ainsin  qu'il  lisoitune 
lettre  en  marchant. 

M.  l'admirai  se  sentant  blessé,  il  ne  dit  autre 
chose,  si  non  que  :  c<  Le  coup  vient  de  là  ;  » 
et  se  retira  en  son  logis,  et  se  fit  soudainement 
panser.  Le  roy,  et  toute  sa  cour,  tant  des  catho- 
liques que  des  huguenotz,  fut  fort  troublée, 
mais  plus  les  huguenotz,  qui  usèrent  des  pa- 
rolles  et  menaces  par  trop  insolentes,  qu'ilz 
frapperoient,  qu'ilz  tueroient;  ce  qui  causa  la 
mort  de  M.  l'admirai,  non  qu'il  fust  mort  de 
son  coup,  car  ce  ne  fust  rien  esté,  mais  qu'on  la 
lui  procura,  veu  les  menaces;  et  pour  ce,  le 
massacre  général  de  la  Sainct-Barthelemy  fut 
arresté  et  conjuré.  Je  m'en  rapporte  à  ce  qui  en 
est.  Il  n'y  en  a  aucun  qui  le  sçache  mieux 
aujourd'huy  que  le  mareschal  de  Retz,  le  pre- 
mier et  principal  autheur  et  conseiller  du  faict, 
lequel  est  encor  vivant,  car  tous  les  autres  sont 
morts  par  permission  divine,  puisque  Dieu  ne 
hayst  [rien]  tant  que  le  sang  respandu  de  quel- 
que créature  que  ce  soit,  car  elle  est  faicte  à  sa 
semblance.  Ledict  mareschal  n'est  pas  mort 
encor,  mais  il  y  a  près  de  vingt  ans  qu'il  est  si 
mal  sain,  que  sa  vie  ne  s'appelle  pas  vie,  mais 
plustost  martyre. 

i .  L'arquebuse  était  chargée  de  deux  balles  de  cuivre, 
dont  l'une  brisa  l'index  droit  de  l'amiral,  et  dont  l'autre 
lui  fracassa  le  coude  gauche. 

M.  Padmiral  estant  blessé,  fut  fort  bien  se- 
couru des  médecins  et  chirurgiens  du  roy,  et 
mesmes  de  ce  grand  personnage  maistre  Am- 
broyse  Paré1,  son  premier  chirurgien,  qui  estoit 
fort  huguenot;  et  y  furent  tous  envoyez  du 
roy.  Il  fut  aussy  visité  du  roy2,  qui  jura  et 
renia  qu'il  vangeroit  sa  blessure,  et  qu'il  prist 
courage,  et  qu'il  congnoistroit  combien  cela  luy 
touchoit.  La  royne  aussy  le  fust  veoir,  et  leur 
dit  à  part  à  tous  deux  de  grandz  choses,  dit 
on,  et  leur  révéla  de  grandz  secrets,  qui  ten- 
doient  tous  à  leur  grandeur  :  et  son  discours 
dura  fort  long  temps,  qui  fut  entendu  fort  at- 
tentivement de- Leurs  Majestez;  et  monstrarent 
grand  apparence  par  l'extérieur  qu'elles  le  gous- 
toient;  mais  tout  ce  beau  semblant  tourna  après 
à  mal,  dont  l'on  s'estonna  fort  comme  Leurs 
Magestez  pouvoient  jouer  un  tel  roole  ainsy  em- 
masqué,  et  auparadvant  elles  avoient  résolu  ce 
massacre. 

L'heure  doncques  de  la  nuict  et  des  matines 
de  ceste  sanglante  feste  estant  venue,  M.  de 
Guyze  en  estant  adverty  du  roy,  et  bien  ayse 
de  l'occasion  de  venger  la  mort  de  M.  son  père, 
s'en  alla  très  bien  accompaigné  ?  au  logis  de 
M.  Padmiral,  qui  fust  aussy  tost  forcé.  Il  en  ouyt 


i.  Il  fut  obligé  de  lui  couper  le  doigt;  car  la  gangrène 
s'y  était  mise  aussitôt. 

2.  «  Mon  père,  lui  dit  Charles  IX,  en  courant  à  lui, 
vous  avez  la  plaie  et  moi  la  perpétuelle  blessure  ;  mais  je 
renie  mon  salut  !  que  j'en  ferai  une  vengeance  si  horrible, 
que  jamais  la  mémoire  ne  s'en  perdra  !  » 

3.  Le  duc  d'Aumale,  le  bâtard  d'Angoulême  et  trois  cents 
soldats  lui  servaient  d'escorte. 

le  bruit,  et  se  doubta  soudain  de  son  malheur, 
et  fit  sa  prière  à  Dieu. 

Sur  ce,  Besme,  gentilhomme  allemand,  pre- 
mier, bien  suivy,  monta  en  haut,  et,  ayant 
faussé  la  porte  de  la  chambre,  vint  à  M.  l'ad- 
mirai avecqu'un  grand  espieu  large  en  la 
main;  à  qui  M.  l'admirai  ayant  dict  :  «  Ah  ! 
«  jeune  homme,  ne  souille  point  tes  mains  dans 
ce  le  sang  d'un  si  grand  capitaine,  »  l'autre,  sans 
nul  esgard,  lui  fourre  dans  le  corps  ce  large 
espieu,  et  puis  luy  et  d'autres  le  prindrent 
(M.  de  Guyze,  qui  estoit  en  bas,  cryoit  :  Est 
il  mort?)  et  le  jettarent  par  la  fenestre  en  la 
court,  non  sans  peine,  car  le  corps,  retenant 
encor  de  ceste  vigueur  généreuse  du  passé,  ré- 
sista un  peu,  s'empeschant  des  jambes  contre  la 
muraille  de  la  fenestre  à  ceste  cheute;  mais, 
aydé  par  d'autres,  il  fut  précipité.  M.  de  Guyze 
ne  le  fit  qu'arregarder '  seulement,  sans  luy 
faire  outrage,  tendant  à  la  mort.  De  descrire 
les  insolances  et  opprobres  que  d'autres  firent 
à  son  corps,  cela  est  indigne  de  la  plume  et 
escriture  d'un  honneste  cavallier  :  mais  tant  y 
a  que  telz  luy  firent  des  injures,  des  vilainies, 
insolances  et  opprobres,  lesquelz  auparadvant 
ne  l'osoient  regarder  et  trembloient  devant  luy2. 
Ainsy  vist  on  jadis  devant  Troye  des  Grecz  les 

i.  «Je  le  cognoy  !  s'ecria-t-il,  c'est  lui-même!  »  puis 
il  le  repoussa  du  pied. 

2.  Son  corps  mutilé  fut,  trois  jours  durant,  livré  à  la 
populace  de  Paris  qui  le  traîna  dans  toutes  les  immondices 
de  la  ville;  on  le  porta  ensuite  à  Montfaucon  où  le  roi  et 
sa^cour,  comme  chacun  sait,  allèrent  chercher  à  le  recon- 
naître. 

moins  vaillans  braver  autour  du  corps  d'Hec- 
tor mort;  ainsy  voit  on  souvent  aux  desertz 
de  Barbarie  les  plus  timides  animaux  braver 
autour  d'un  grand  lyon  mort,  gissant  dessus 
le  sable,  qui  souloit  estre  auparadvant  la  ter- 
reur de  tout  un  terroir,  et  de  toute  une  grande 
et  espacieuse  fourest.  Ceux  aussy  (et  des  plus 
grandz)  qui  craignoient  ce  grand  admirai,  et 
qui  à  teste  basse  s'inclinoient  à  luy  auparad- 
vant, bravoient  et  triomphoient  très  arrogans 
autour  de  ce  pauvre  tronc.  Sa  teste  fut  aussy 
tost  séparée  de  ce  noble  corps,  et  portée  au 
pape,  ce  dicton,  mais  la  plus  saine  voix,  au  roy 
d'Espaigne1,  en  signe  d'un  présent  fort  trium- 
phant  et  agréable,  qui  fut  accepté  d'un  visage 
très  joyeux  et  d'un  cœur  de  mesmes.  Tant  y  a, 
que  ce  fust  ou  l'un  ou  l'autre  qui  le  receust,  il 
eut  grand  subject  de  s'esjouyr,  car  ils  perdirent 
un  très  grand  et  très  dangereux  ennemy,  qui 
leur  eust  bien  faict  du  mal  encor  si  on  l'eust 
laissé  faire. 

J'ay  ouy  conter  à  un  gallant  *  cavallier,  qui 
estoit  lors  en  Espaigne  quand  les  nouvelles  du 


i.  «  Il  est  plus  probable  que  ce  fut  à  Rome  qu'on  l'en- 
voya, disent  MM.  Haag;  mais  on  ne  sait  si  elle  y  arriva. 
M.  Paulin  Paris  a  publié,  d'après  une  pièce  ms.  du  recueil 
de  la  Biblioth.  nationale,  coté  Fonds  Lancelot,  n°  64, 
l'accusé  de  réception  d'une  lettre  de  Charles  IX,  enjoignant 
au  gouverneur  de  Lyon,  Mandelot,  d'arrester  «  ung  homme 
qui  est  party  de  par  là  avec  la  teste  qu'il  auroit  prinse  à 
l'amiral,  après  avoir  esté  tué,  pour  la  porter  à  Rome.  » 
Mandelot  promet  de  faire  exécuter  l'ordre,  en  avertissant  le 
roi  que,  quatre  heures  avant  l'arrivée  de  la  lettre,  un 
écuyer  de  Guise  avait  passé  par  Lyon,  se  rendant  à  Rome.  » 
(France  protest.,  VIe  part.,  p.  402.) 

massacre  de  Sainct-Barthélemy  y  arrivarent, 
lesquelles  porta  un  courrier  du  roy  d'Espaigne, 
des  meilleurs  qu'on  peust  veoir,  et  s'appelloit 
Jean  Bourachio,  qui  fit  telle  diligence,  qu'en 
trois  jours  et  trois  nuictz  il  arriva  de  Paris  à 
Madrid,  et  sans  dormir;  ce  que  le  roy  son 
maistre  admira  fort  :  aussy  luy  donna  il  bien  le 
vin,  tant  pour  la  diligence  que  pour  les  bonnes 
nouvelles  qu'il  luy  porta. 

Ne  faut  point  doubter  si  le  roy  d'Espaigne 
en  fust  bien  ayse,  car  au  monde  n  a  voit  il  pires 
ennemys  que  M.  l'admirai  et  ses  partisans. 

Du  commancement  il  ne  peut  croire  que  tous 
les  principaux  chefz  fussent  estez  ainsy  attrap- 
pez,  sans  la  lettre  que  le  roy  son  frère  luy  escri- 
voit,  se  disoit  il,  qui  en  faisoit  bonne  foy.  Après 
que  le  roy  eut  bien  interrogé  son  courrier,  il 
l'envoya  de  ce  pas  à  l'admirai  de  Castille,  qui 
estoit  lors  à  Madrid,  ensemble  la  lettre  que  le 
roy  lui  escrivoit  pour  luy  faire  part  des  bonnes 
nouvelles  qu'il  avoit  receu. 

Le  courrier  estant  arrivé,  il  commanca  à 
cryer  dès  la  porte  et  basse  court  du  logis  de 
l'admirai  :  Nueras ,  nueras,  buenas  nuevas  ■  !  et 
montant  en  la  salle  que  l'admirai  commençoit  à 
soupper,  cryant  encor  :  Buenas  nueras!  îodos  los 
Luteranos,  y  de  los  mas  principales,  son  muertos, 
y  matados  en  Paris  a\  très  dias2.  Et  s'apprc- 
chant  de  l'admirai,  il  luy  donna  la  lettre  que  le 
roy  envoyoit  ;  et  l'ayant  leue  il  en  sceut  tout  le 

: .  Nouvelles,  nouvelles,  bonnes  nouvelles  ! 

2.  Bonnes  nouvelles  !  Tous  les  luthériens,  et  même  les 
principaux,  sont  morts  et  massacrés  à  Paris  depuis  trois 
jours. 

BranthômCj  V  i  \ 

discours,  et  par  le  courrier  aussy  ;  et  s'estant 
tourné  vers  la  compaignie  qui  estoit  à  la  table, 
il  dist  :  Nos  es  cosa  mas  cierîa  que  todos  los 
principales  son  muertos,  sino  très  :  el  Vandomillo 
(il  appelloit  ainsy  le  roy  de  Navarre,  comme 
disant  le  petit  Vandosme;  il  leur  a  bien  appris 
despuis  à  Tappeller  autrement)  primiero,  al  quai 
perdono  el  rey  por  l'amor  de  su  esposa;  el  principe 
de  Condé  perdono  tan  bien,  por  que  es  nino\  por 
tercero  el  conde  de  Montgomery  huyo  y  se  salvo 
con  una  yega}  y  hizo  sestanta  léguas  sin  parary  y 
asi  se  salvo,  per  gran  miraglo  de  diablo,  no  de 
Dios  l . 

Four  lors  souppoit  avecques  cet  admirai  de 
Castille  le  duc  de  Tlnfantasque2,  fort  jeune 
prince  et  peu  encor  pratiq,  qui  demanda  si  ce 
M.  l'admirai  de  France  et  tous  ses  partisans 
estoient  chrestians;  qui  respondit  que  ouy.  Luy 
après  replicqua  :  Como  diablo  puede  ser  que,  pues 
que  son  Franceses  y  assi  christianos,  se  matan 
como  bestias  3  ?  L'admirai  lui  respondit  :  Calla, 
senor  duque,  que  la  guerra  de  Francia  es  la  pat 
d'Espaha,  y  la  pat  d'Espana  es  la  guerra  de 
Francia  con  nuestros  dublones*.   Voylà  ce  que 

i.  Il  n'y  a  rien  de  si  certain  que  tous  les  principaux 
sont  morts,  excepté  trois  :  le  premier,  Vendomet,  auquel  le 
roi  a  pardonné  à  cause  de  sa  femme;  le  second,  le  prince 
de  Condé,  parce  que  ce  n'est  qu'un  enfant  ;  et  le  troisième, 
le  comte  de  Montgomery,  qui  s'est  sauvé  sur  une  jument 
par  un  miracle,  non  de  Dieu,  mais  du  diable,  ayant  fait 
soixante-dix  lieues  sans  s'arrêter. 

2.  Infantado.  Le  duc  de  Mendoza,  gendre  de  Louis  de 
Cabrera,  amiral  de  Castille. 

3.  Comment  diable  se  peut-il  que,  puisqu'ils  sont  Fran- 
çais et  chrétiens,  on  les  assomme  ainsi  comme  des  bêtes  ? 

4.  Doucement,  monsieur  le  duc.  La  guerre  de  la  France 

m'en  conta  ce  cavallier,  qui  estoit  lors  à  la  table 
de  cest  admirai,  qui  ouyt  tout  ce  discours. 

Touchant  l'alegresse  et  la  contenance  qu'en 
fit  le  bon  sainct  pape  Pie  quinte  on  le  peut  ap- 
peller  ainsy)  de  ce  massacre  susdit,  j'ay  ouy 
dire  à  homme  d'honneur  qui  pour  lors  estoit  à 
Rome,  et  qui  en  savoit  des  secretz,  que  quand 
on  luy  en  apporta  des  nouvelles  il  en  jetta  des 
larmes,  non  pour  joye  qu'il  en  eust,  comme 
force  gens  font  en  cas  pareil,  mais  de  deuil  ;  et 
quand  aucuns  de  messieurs  les  cardinaux  qui 
estoient  près  de  luy  remonstrarent  pourquoy  il 
pleuroit  et  s'attristoit  ainsy  d'une  si  belle  de- 
pesche  de  ces  malheureux  gens,  ennemys  de 
Dieu  et  de  Sa  Saincteté,  ce  Helas  !  (ce  dict  il)  je 
«  pleure  la  façon  dont  le  roy  a  usé,  par  trop 
a  illicite  et  deffendue  de  Dieu,  pour  faire  une 
ce  telle  punition;  et  que  je  craindz  qu'il  entum- 
((  bera  une  sur  luy,  et  ne  la  fera  guières  longue 
ce  désormais!  »  Comme  ce  sainct  homme  sceut 
très  bien  prophétiser  par  l'esprit  de  Dieu,  que 
je  croy  qu'il  avoit,  autant  que  jamais  eut  pape. 
«  Je  pleure  aussy,  dit  il,  que,  parmy  tant  de 
«  gens  mortz,  il  n'en  soit  mort  aussy  bien  des 
ce  innocens  que  des  coulpables.  »  Comme  il  fut 
vray,  mesmes  de  force  bons  catholiques,  que 
leurs  ennemys  faisoient  accroire  qu'ilz  estoient 
huguenotz.  De  plus  adjouta  ce  bon  sainct  père  : 
ce  Possible  qu'à  plusieurs  de  ces  mortz  Dieu 
«  eust  fait  la  grâce  de  se  repentir  et  de  retourner 
«  au  bon  chemin,  ainsy  que  l'on  a  veu  arriver 


est  la  paix   de  l'Espagne,  et  la  paix  de  l'Espagne  est  la 
guerre  de  la  France,  à  l'aide  de  nos  doublons. 

a  à  force  en  cas  pareilz.  »  Comme  de  vray, 
combien  avons  nous  veu  despuis  force  hugue- 
notz  s'estre  convertis  et  faictz  bons  catholiques  ! 
les  chemins  en  rompent.  Voylà  le  beau  dire  et  la 
belle  prophétie  de  ce  sainct  père  sur  ce  malheu- 
reux massacre  ' . 

C'est  un  grand  cas  qu'un  seigneur  simple  et 
non  point  souverain,  mais  pourtant  d'un  très 
haut  et  ancien  lignage,  de  Colligny  en  Savoye, 
et  autresfois  souverains  et  très  grandz,  ayt  faict 
trembler  toute  la  chrestienté,  et  remplie  de  son 
nom  et  de  sa  renommée,  tellement  qu'alors,  de 
l'admirai  de  France  en  estoit-il  plus  parlé  que 
du  roy  de  France.  Et  si  son  nom  estoit  cognu 
parmy  les  chrestiens,  il  est  allé  jusques  aux 
Turcz;  de  telle  façon,  il  n'y  a  rien  si  vray,  que 
le  grand  sultan  Soliman,  l'un  des  grandz  per- 
sonnages et  capitaines  qui  régna  despuis  les 
Ottomans,  un  an  avant  qu'il  mourust,  l'envoya 
rechercher  d'amitié  et  accointance,  et  lui  de- 
mander advis  comme  d'un  oracle  d'Apolo  ;  et, 
comme  je  tiens  de  bon  lieu,  ilz  avoient  quelque 
intelligence  pour  faire  quelque  haute  entreprise, 
que  je  n'ai  jamais  peu  tirer  ni  sçavoir  de  M.  de 
Thelligny,  mon  grand  amy  et  frère  d'alliance, 
qui  fut  depesché  de  M.  l'admirai,  et  le  seigneur 
de  Villeconnin 2,  à  Constantinople,  là  où  ilz  ne  le 
trouvarent  point,  car  il  estoit  desjà  party  pour 
son  voyage  de  Sigueî,  où  il  mourut.  Voylà  quel 

i.  Il  n'a  pas  été  possible  de  collationner  les  cinq  para- 
graphes précédents,  jusqu'à  cet  endroit,  par  suite  des  muti- 
lations du  ms.  120. 

2.  Nicolas  de  Touteville,  seigneur  de  Villeconnin,  mort 
à  Constantinople  en  1567. 

a  esté  ce  grand  admirai  parmy  les  chrestiens  et 
parmi  les  infidelles  (je  parle  de  luy  en  mon  livre 
des  couronnelz  plus  au  long),  et  sur  ce  beau 
renom  il  est  mort.  Quel  dommage!  Il  y  eut 
quelqu'un  qui  lit  son  epitaphe1  en  vers  grecz, 
où  il  introduit  un  passant  qui  s'enquiert  et  de- 
mande là  où  est  le  tumbeau  de  ce  grand  admirai 
tant  renommé  par  le  monde,  qu'il  demandoit 
par  grande  admiration  visiter.  Un  autre  luy  res- 
pond  :  «  Passant,  sans  faire  plus  grand  chemin, 
«  tu  peux  bien  ne  passer  plus  outre,  ou  t'en 
«  retourner  en  arrière;  car  tu  n'en  trouveras 
«  aucun  icy  bas,  d'autant  que  le  monde  et  le 
«  ciel  l'ont  pris  et  l'ont  porté  ensevelir  dans  le 
«  sein  de  l'immortalité,  où  maintenant  il  gist  à 
«  son  ayse.  » 

Parlons  un  peu  que  devint  ce  Besme  qui  le 
tua.  On  disoit  pourtant  qu'alors  Sarlabous,  du 
Havre  gouverneur,  se  vanta  de  l'avoir  tué.  Si 
c'est  la  vérité,  ou  qu'il  s'en  soit  vanté  à  faux, 
c'est  une  récompense  mauvaise  d'un  capitaine 
envers  son  couronnel,  qui  d'autres  fois  luy  avoit 
commandé.  Mais  pour  le  seur  ce  fust  Besmes; 
possible  que  l'autre  lui  donna  quelque  coup,  et 
pour  en  voir  une  divine  vangeance.  Ce  Besme 
estoit  un  gentilhomme  allemand,  que  j'avois 
veu  d'autresfois  nourry  page  du  cardinal  de 
Guyse  :  il  se  mit  en  telle  grâce  et  amitié  de 
M.  de  Guyze,  qu'il  le  gouvernoit  paisiblement; 

1.  On  trouve  un  choix  des  épitaphes  faites  sur  le  trépas 
de  Coligny  à  la  suite  de  la  Response  à  l'interrogatoire  qu'on 
dit  avoir  esté  fait  à  un  nommé  Jehan  de  Poltrot,  soy  disant 
seigneur  de  Merey,  sur  la  mort  du  feu  duc  de  Guyse  (Or- 
léans, 1562,  in-40  ;  réimp.  dans  les  Mémoires  de  Condé), 

et  pour  ce  luy  fit  espouser  la  fille  bastarde  du 
grand  cardinal  de  Lorraine.  Je  nommerois  bien 
sa  mère  et  ceste  fille  dicte  Anne,  fort  belle  et 
honneste  damoiselle,  et  bien  crée  en  la  court 
d'Espaigne,  et  nourrie  de  ceste  nostre  grande 
royne  de  là,  à  qui  je  l'ay  veu;  et  après  sa  mort 
elle  s'en  vint  en  France  demeurer  avecques  la 
royne  mère,  quy  n'en  reffusa  jamais. 

Le  roy  d'Espaigne  fut  si  libéral  à  l'endroict 
de  toutes  ces  filles  nourries  avecques  la  royne 
sa  femme,  qu'entre  autres  beaux  presens  il  leur 
donna  à  chascune  trois  ou  quatre  mill'  escus 
pour  maryage,  s'il  m'en  souvient  bien  ;  mais  il 
me  semble  qu'il  y  en  avoit  plus  que  moins  :  et 
ce  maryage  n'estoit  payé  ny  délivré,  sinon  lors 
qu'elles  estoient  maryées. 

Anne  doncques  estant  maryée,  son  homme 
se  resoult,  deux  ans  après,  d'aller  en  Espaigne, 
par  le  moyen  de  M.  de  Guyze,  tant  pour  quérir 
son  maryage  que  pour  braver  et  se  monstrer 
en  piaffe  devant  le  roy  et  les  Espaignolz,  et 
dire  que  c'estoit  luy  qui  avoit  faict  le  coup  de 
M.  l'admirai.  (Et  quel  coup  à  son  advantage, 
qu'un  petit  enfant  en  eust  faict  autant!)  Il  y  va 
et  sans  danger,  et  y  fut  très  bien  venu  et  payé  ; 
dont  la  plupart  de  son  argent  il  le  mist  en  pier- 
reries, bagues  et  joyaux,  et  babiolles,  pour 
mieux  porter  son  faict,  et  aussy  qu'il  sçavoit 
bien  que  M.  de  Guyze  l'en  dechargeroit.  Outre 
tout  cela,  le  roy  d'Espaigne  le  gratiffia  de 
quelque  autre  présent,  pour  la  gratification  et 
recompanse  du  meurtre.  Pour  son  retour  il  fut 
si  impudent  et  perdu  d'esprit  et  d'entende- 
ment,   ou    Dieu,    juste  vangeur  des   forfaitz, 

possible  l'aveugla  de  telle  façon,  ou  son  démon 
mallin  ou  malheureux  destin  l'y  conduisoit, 
qu'il  vint  passer  par  le  grand  chemin  des  postes 
de  la  Guyenne,  où  les  huguenotz  avoient  bon 
crédit,  lesquelz  alors  faisoient  quelque  petite 
guerre  par  les  forteresses  petites  qu'ilz  tenoient. 
Par  quoy  il  fut  pris  entre  Barbezieux  et  Chas- 
teauneuf,  et  mené  prisonnier  au  chasteau  de 
Bouteville,  où  commandoit  pour  lors  le  sieur 
de  Bertauville,  qui  commande  aujourd'huy  à 
Pontz. 

Il  fut  là  gardé  longtemps  prisonnier.  Dont 
fut  remonstré  audict  Bertauville  ce  qu'il  vou- 
loit  faire  de  cest  homme,  et  qu'il  ne  falloit 
qu'une  heure  qu'il  se  sauvast  (comme  de  vray 
il  la  faillit  une  fois),  et  s'il  ne  sçavoit  pas  ce 
qu'il  meritoit  ? 

Par  quoy,  un  jour  on  luy  fit  accroire  qu'il 
vouloit  rompre  les  prisons  et  se  sauver,  comme 
de  vray  il  y  eut  de  l'apparence;  il  fut  tué  »,  et 
eut  ce  qu'il  avoit  preste  à  M.  l'admirai  ;  et  très 
bien  employé,  car  il  estoit  venu  trop  hautain  et 
trop  glorieux  de  ce  coup,  bien  qu'il  ne  fust  pas 
plus  mauvais  qu'un  autre,  comme  je  le  vis  au 
siège  de  la  Rochelle,  ainsy  que  je  le  voyois 
fort  eschauffé  de  retirer  M.  de  Guyze  des  coups 
et  harquebuzades,  et  luy  remonstrer  les  hasards 
qu'il  couroit,  et  luy  pour  son  honneur  avecques 
son  maistre. 

Que  si  M.  de  Guyze  (disoit  on)  l'eust  voulu 
croire,  il  n'eust  acquis  la  réputation  d'estre  si 
vaillant  comm'il  a  esté,  et  croy  que  dès  lors 

1 .  En  1  SIS  ■ 

sa  conscience  l'avoit  jugé  pour  Tadvenir;  car  la 
mort  de  si  grandz  personnages  est  tousjours 
fatalle  à  ceux  qui  la  donnent  ou  procurent. 
Plusieurs  (comme  cestuy  ci)  s'en  sont  ressentis, 
bien  qu'ilz  fussent  des  plus  grandz,  que  je  ne 
diray  point.  Et  sy  diray  encor  plus,  que,  bien 
que  le  roy  d'Espaigne,  le  duc  d'Albe,  lors  son 
lieutenant  en  Flandres  et  au  siège  de  Montz  en 
Haynaut,  quand  cela  vint,  furent  avecques 
leurs  Espaignolz  très  joyeux  de  ceste  mort  et 
de  plusieurs  de  ses  partisans,  si  ne  l'approu- 
varent-ilz  jamais  de  la  façon,  et  que  cela  sien- 
toit  plustost  son  carnage  barbare  et  de  Turc, 
que  son  Cousteau  de  justice  chrestienne. 

Je  l'ay  ainsy  ouy  dire  à  aucuns  braves  sol- 
datz  espaignolz,  que  le  duc  d'Albe  ne  fit  pas 
ainsy  à  ceux  de  la  ville  d'Arlem  l  qu'il  fit  tous 
punir  par  forme  de  justice  :  car  aussy,  pour- 
quoy  Dieu  Pa-t-il  donnée  aux  grandz,  sinon 
pour  la  bien  exercer  comme  il  faut,  et  non  pour 
en  abuser? 

J'ay  ouy  aussy  dire  que,  lors  de  sa  mort, 
ledict  duc  d'Albe  dit  :  Muerîo  l'admirante,  per- 
dido  un  gran  capiian  por  Francia,  y  gran  ene- 
migo  por  Espafia2. 

Or  il  y  en  a  eu  aucuns  qui  ont  voulu  dire 


i .  Haarlem.  Après  un  siège  assez  long,  les  habitants  de 
Haarlem  obtinrent  une  capitulation  du  fils  du  duc  d'Albe, 
qui  commandait  l'armée  espagnole.  Le  duc  refusa  de  la 
ratifier,  et  fit  périr  un  grand  nombre  d'habitants  dans  les 
supplices.  (Juillet  M 73.) 

2.  L'amiral  mort,  c'est  un  grand  capitaine  de  moins 
pour  la  France  et  un  grand  ennemi  de  moins  pour  l'Es- 
pagne. 


M.   l'Admiral  de  Chastillon.    2^ 

mondict  seigneur  l'admirai  n'avoir  esté  si  hardy 
et  vaillant  capitaine  comm'il  a  esté  sage,  pru- 
dent et  très  ingénieux.  Appellez-vous  point  cela 
vaillant  et  hardy,  qui  a  donné  tant  de  battailles 
en  son  temps,  et  qui  les  a  faict  germer  de  la 
façon  qu'on  les  a  veues? 

Considérons  un  peu  combien,  en  tant  de 
guerres  que  nous  avons  faictes  de  là  et  de  çà 
les  montz,  nous  avons  veu  de  battailles  despuis 
celle  de  Ravanne1,  encor  par  si  longues  inter- 
valles des  unes  aux  autres,  que  l'on  tenoit  pour 
un  grand  cas  de  s'estre  trouvé  en  une  battaille; 
et  y  couroit  on  comme  à  un  jubillé,  l'un  pour 
gaigner  le  salut  de  son  ame,  et  l'autre  pour  gai- 
gner  l'honneur  de  chevallerie  et  faire  appeler  sa 
femme  madame. 

Après  Ravanne  doncques,  vint  celle  de  Mari- 
gnan  contre  les  Suisses,  celle  de  la  Bicoque, 
celle  de  Pavie  ;  après,  celle  de  Cerisolles,  celle 
de  Ranty,  qu'aucuns  ont  voulu  plustost  dire 
rencontre  que  battaille  :  mais  pourtant,  là  où 
l'artillerie  joue,  là  où  les  deux  grandz  chefs 
souverains  y  sont  en  personne  et  en  armes,  là 
où  l'on  combat  si  bien  que  l'une  des  advant- 
gardes  est  desfaicte  et  en  routte,  cela  se  peut 
dire  battaille,  comme  je  tiens  de  grandz  capi- 
taines. De  mesmes  en  peut  on  dire  de  celle  du 
mareschal  de  Strozze,  qu'aucuns  ont  tousjours 
plustost  nommé  la  desfaicte  du  mareschal  de 
Strozze  qu'autrement2;   puis  les   battailles  de 

i .  En  i  s  12. 

2.  a  Lucignano  en  1554.  Pierre  Strozzi  fut  défait  par  le 
marquis  de  Marignan,  commandant  les  troupes  de  l'empe- 
reur et  du  duc  de  Toscane. 

Sainct-Quantin  et  Gravellines.  Voyez  doncques 
qu'en  si  longues  années,  et  parmy  gens  si  guer- 
riers que  les  François,  Espaignolz,  Suisses  et 
Italiens,  si  peu  de  battailles  se  sont  ensuivies 
et  données.  Voyez  aussy,  de  l'autre  costé,  com- 
bien M.  l'admirai,  en  cinq  ou  six  ans,  en  a 
donné  :  celle  de  Dreux,  que  j'ay  veu  comparer 
aux  vieux  capitaines  à  celle  de  Ravanne,  pour 
avoir  esté  très  bien  débattue  et  opiniastrée, 
voire  celle  des  Suisses '  ;  celle  de  Sainct-Denys, 
avecques  une  poignée  de  gens  que  les  hugue- 
notz  avoient  encontre  nous  qui  estions  quatre 
contre  un;  celle  de  Jarnac  ou  Bassac2,  où  nous, 
avions  des  reistres  du  Reintgrave  et  autres 
estrangers,  et  eux  n'estoient  que  François  tous 
purs  ;  celle  de  Montcontour,  où  les  uns  et  autres 
François  se  trouvarent  fort  entremeslez  de 
grand'quantité  d'estrangers  ;  et  puis  celle  d'Ar- 
net-le-Duc*,  qu'on  a  dit  plustost  rencontre  que 
battaille. 

Et  nottez  qu'à  toutes  ces  battailles  M.  l'ad- 
mirai menoit  les  advant-gardes  et  y  estoit  des 
premiers  aux  hazards  et  aux  coups,  dont  il  en 
rapportoit  des  aucunes  de  bonnes  marques  et 
blessures  4.  N'appellez-vous  point  celuy-là  vail- 

i .  La  bataille  de  Marignan  en  1 5 1  $  • 

2.  Brassac.  La  bataille  de  Jarnac  eut  lieu  au  commen- 
cement de  la  campagne  de  1569. 

3.  Amay-le-Duc,  le  2$  juin  1570.  L'amiral  battit  les 
catholiques  commandés  par  le  maréchal  de  Cossé.  Son 
armée  ne  comptait  plus  que  2,500  arquebusiers  et  2,000 
cavaliers  ;  elle  ne  possédait  plus  un  seul  canon,  tandis  que 
l'armée  catholique  se  composait  de  12,000  fantassins,  de 
4,000  chevaux  et  d'une  nombreuse  artillerie. 

4.  A  la  bataille  de  Moncontour  (oct.   1569),  l'amiral  fut 

lant  et  hardy?  Je  ne  mets  en  conte  les  fois  qu'il 
a  présenté  force  de  battailles  qui  n'ont  manqué 
pour  luy  à  estre  données,  comme  à  Talsy,  à 
Pamprou,  à  Jazeneuil,  à  Lodun1,  qui  faillirent, 
pour  les  accidens  et  inconveniens  que  ceux  qui 
estoient  de  ce  temps  ont  veu  aussy  bien  que 
moy  et  que  Ton  a  escrit,  entre  autres  M.  de 
La  Noue,  qui  en  a  parlé,  et  d'autres  choses 
aussy  véritables  que  jamais  homme  qui  en  ayt 
escrit,  bien  que  quelquesfois  il  favorise  un  peu 
les  siens. 

En  quel  rang  mettrons-nous  aussy  la  des- 
faicte  de  La  Roche-la-Bellye2,  là  où  le  couron- 
nel  gênerai  de  nostre  infanterie  fut  pris,  vingt 
cinq  capitaines  des  siens  mortz,  et  quelque  huict 
cens  de  ses  meilleurs  soldatz?  Je  laisse  à  dire  à 
ceux  qui  y  estoient,  à  quoy  il  tint  qu'à  ce  coup 


grièvement  blessé  au  visage  par  le  comte  Rhingrave  et  l'on 
se  vit  forcé  de  l'entraîner  loin  du  lieu  du  combat.  Vingt- 
cinq  ans  auparavant,  à  Cerisolles,  il  était  déjà  tombé  baigné 
dans  son  sang  :  Branthôme  le  rappelle  plus  loin. 

1.  Pendant  la  première  guerre  civile  en  1562,  l'armée 
catholique  faillit  être  surprise  non  loin  de  Talvy,  dans  le 
Blésois  (V.  d'Aubigné,  Hist.  gin.,  t.  I,  liv.  m,  ch.  5).  Aux 
troisièmes  guerres,  en  1 568,  l'armée  catholique  commandée 
par  Monsieur  (depuis  Henri  III)  se  trouva  fréquemment  en 
présence  de  l'armée  protestante,  aux  ordres  du  prince  de 
Condé  et  de  l'amiral.  Plusieurs  fois  on  crut  à  un  engage- 
ment général,  mais  tout  se  borna  à  des  escarmouches  dont 
les  principales  eurent  lieu  à  Pamprou,  puis  à  Jaseneuil, 
enfin  devant  Loudun.  (Voir  Mèm.  de  La  Noue,  chap.  21 
et  22.) 

2.  La  Roche-P Abeille,  en  Limousin,  lieu  d'un  engage- 
ment très-vif,  en  1569,  entre  l'armée  de  Monsieur  et  celle 
du  prince  de  Condé.  Les  réformés  eurent  l'avantage  et  firent 
prisonnier  Philippe  Strozzi,  colonel  général  de  l'infanterie 
françai:e. 

la  battaille  ne  se  donnast;  ny  mesmes  au  petit 
Limoges1. 

Voylà  doncques  comment  ce  grand  capitaine 
engendroit  les  battailles.  Que  si  les  unes  ve- 
noient  à  leur  perfection  et  maturité,  et  les 
autres  non,  il  n'en  pouvoit  mais,  non  plus  qu'un 
père  qui  engendre  des  enfans,  les  uns  qui 
naissent  et  viennent  à  bien,  les  autres  meurent 
aussitôt  et  ne  viennent  à  proffit,  ne  laisse  pour 
cela  à  avoir  faict  son  debvoir  en  leur  procréa- 
tion. 

Tant  d'autres  endroictz  pareilz  en  conte- 
rois  je,  mais  je  n'aurois  jamais  faict,  qu'on 
pourra  bien  voir  d^ns  les  Mémoires  de  M.  de  La 
Noue,  avecques  plusieurs  autres  belles  ren- 
contres et  deffaictes  ;  dont  entre  autres,  que 
M.  de  La  Noue  taist,  en  quoy  m'en  estonne, 
que  j'ay  veu  fort  louer  et  renommer,  quand  il 
deffit  et  brusla  nos  poudres,  lorsque  le  siège 
estoit  devant  Bourges2,  que  nous  fusmes  con- 
trainctz  d'envoyer  à  la  picorée  à  Paris,  dont 
l'on  envoya  six  canons,  poudres  et  balles  pour 
tirer  quatre  mille  coups,  avecques  tout  le  reste 
nécessaire,  accompaigné  des  compaignies  de 
gens  d'armes  de  M.  d'Anville,  s'il  me  souvient 
bien,  et  de  M.  de  Sypierre,  à  laquelle  comman- 
doit   le  capitaine   Bonnasse,    bon   et   vaillant 

1.  Le  petit  Limoges,  ou  Couzeix,  village  à  deux  lieues 
de  Limoges,  où,  peu  de  jours  avant  l'engagement  de  la 
Roche-l'Abeille,  les  catholiques  surprirent  l'arrière-garde  des 
réformés  et  lui  firent  éprouver  quelque  perte. 

2.  Cette  affaire  se  passa  à  Châteaudun  le  1e1'  septembre 
1 562.  Mouy  et  Genlis,  vaillants  huguenots,  secondaient 
Coligny. 

certes,  avecques  quatre  ou  cinq  compaignies  de 
gens  de  pied,  tant  du  capitaine  La  Chambre, 
bon  soldat  et  bon  mattois,  qui  portoit  ce  nom 
pour  avoir  esté  vallet  de  chambre  de  M.  le 
prince,  et  d'autres  capitaines.  M.  l'admirai,  en 
ayant  eu  advis,  partit  d'Orléans  avecques  cinq 
ou  six  cens  chevaux,  et  vous  alla  rafler  tout  cela 
en  un  tournemain  près  de  Chasîeaudun.  Cepen- 
dant que  l'on  s'amusoit  à  combattre,  les  char- 
retiers destellent  leurs  chevaux,  couppent  cor- 
dages, et  avecques  leurs  chevaux  sauve  qui  peut 
et  s'enfuyent;  si  bien  que  le  tout  demeura  là  à 
la  mercy  du  vaincqueur,  M.  l'admirai,  qui 
voyant  luy  estre  impossible  de  mener  et  faire 
conduire  tout  cela  à  Orléans,  affin  que  son 
ennemy  ne  s'en  prevalust,  fit  arrenger  ensemble 
toutes  les  poudres,  les  balles,  les  canons  bouche 
contre  bouche  les  uns  contre  les  autres,  et  puis 
fit  faire  une  longue  et  grande  traisnée  de 
poudre;  et,  s'estant  retiré  assez  loing  sur  une 
petite  montaigne  avecques  sa  trouppe,  s'amu- 
sarent  tous  à  veoir  donner  le  feu  à  la  traisnée, 
et  jouer  la  grand'  fougade,  qu'on  n'en  vit  jamais 
une  telle  ny  faire  tel  bruit  ny  tintamarre  ;  et  le 
tout  s'en  alla  à  tous  les  diables.  Si  ceux  de 
Bourges  ne  se  fussent  rendus  lors,  ils  nous  met- 
toient  en  peine  pour  les  prendre,  à  faute  de 
poudres. 

Voylà  aucuns  tesmoignages  pour  estre  asseu- 
rés  si  M.  l'admirai  estoit  vaillant  et  hardy.  Et 
certes  il  le  pouvoit  estre,  car  il  estoit  issu  de 
très  braves  et  vaillans  pères,  grands  pères  et 
ayeulz;  si  que  luy  les  ensuivant  en  ses  jeunes 
guerres,   il  fit  tousjours  paroistre  son  généreux 

courage  qu'il  avoit  extraict  d'eux,  ainsin  qu'il 
fit  devant  Landrecy,  à  la  battaille  de  Cerizolles, 
où  il  fut  fort  blessé,  n'y  estant  que  pour  son 
plaisir,  et  en  d'autres  endroictz  où  il  se  trouvoit 
ordinairement;  moy  luy  ayant  ouy  dire  une 
fois,  que,  bien  qu'il  fust  assez  favorizé  à  la 
court  à  cause  de  son  oncle  M.  le  connestable, 
jamais  il  ne  se  soucioit  guieres  de  s'y  amuser,  ny 
en  ses  faveurs  ;  mais  s'alloit  pourmener  ordinai- 
rement là  où  il  avoit  des  coups  (et  de  l'honneur) 
à  donner. 

Aussy  eut  il  Testât  de  couronnel  fort  jeune, 
et  tout  pour  son  mérite.  En  tel  estât  ne  faut 
point  qu'un  poltron  y  entre  ;  et  qui  y  entre  et  le 
faict  bien  sans  reproche,  croyez  hardiment  qu'il 
est  brave  et  vaillant,  ainsy  que  mondict  sieur 
l'admirai  le  fit  paroistre  là  et  despuis  ;  car  encor 
en  ces  guerres  huguenottes  il  faisoit  l'estat  de 
couronnel  tousjours,  et  surtout  au  siège  de  Poic- 
tiers ■ ,  qui  estoit  aussy  escabreux  et  dangereux 
que  l'on  en  ayt  guieres  veu,  pour  le  grand 
nombre  de  grands,  braves  et  vaillans  princes, 
seigneurs  et  gentilshommes  qui  estoient  là. 

Et  si  mondict  sieur  l'admirai  ne  fust  esté 
aussy  bon  homme  de  pied  que  de  cheval,  je  ne 
sçay  que  fust  esté  de  son  armée  et  de  son  siège; 
mais  il  ne  s'y  espargna  ny  aux  dangers  ny  aux 
harquebuzades,  non  plus  que  le  moindre  soldat 
de  son  armée.  Et  si  vous  diray  bien  plus,  car  il 
a  esté  menacé  cent  fois  d'estre  assasiné2,   et 

i.  En  1569.  Il  fut  obligé  de  lever  le  siège  de  Poitiers, 
et,  peu  après,  fut  battu  à  Moncontour  par  le  duc  d'Anjou. 

2.  Principalement  en  1569,  lorsque  le  parlement  de  Paris" 
l'eut  mis  hors  la  loi,  Peut  pendu  en  effigie  sur  la  place  de 

qu'il  y  avoit  gens  attitrez  et  de  toutes  parts 
appostez  pour  cela,  dont  il  en  avoit  des  advis 
certains,  fust  à  la  court,  aux  armées,  aux  villes, 
en  ses  maisons  et  ailleurs;  jamais  il  n'en  mons- 
tra  aucun  semblant  d'avoir  peur,  ny  ne  s'en 
accompaigna  pas  plus  de  coustrilleux l  pour 
cela;  mais  se  monstroit  si  asseuré,  que  bien 
souvant  le  trouvoit  on  quelquesfois  qu'il  n'avoit 
pas  quatre  hommes  avecques    luy,   comme  je 

I  ay  veu  :  et  quand  on  luy  disoit,  il  respondoit 
seulement  :  «  Celuy  qui  m'attacquera,  je  luy 
a  feray  aussy  belle  peur  comme  il  me  sçauroit 
«  faire.  » 

Je  le  vis  une  fois  à  Moulins,  lorsque  Leurs 
Majestez  les  accordèrent  MM.  de  Guyze  et  luy  : 
je  dis  ceux  d'eglize,  qu'on  disoit  qu'ils  faisoient 
pour  tous  pourtant,  mais  non  ceux  de  l'espée2. 

II  y  eut  un  gentilhomme  italien  franeizé,  le 
seigneur  Jehan-Baptiste  3   qui  s'alla    excuser  à 

Grève,  eut  assuré  50,000  écus  d'or  à  quiconque  le  livre- 
rait mort  ou  vif,  et  cela  par  un  arrêt  qui  fut  traduit  en 
anglais,  en^allemand,  en  italien,  en  espagnol  et  en  latin. 

1 .  Peut-être  pour  coustillers.  On  appelait  ainsi  les  valets 
armes  qui  étaient  attachés  à  la  personne  d'un  gendarme  et 
lui  servaient  d'escorte. 

2.  Cette  phrase  est  un  peu  obscure.  Branthôme  veut  dire 
que  les  deux  cardinaux  Charles  et  Louis  de  Guise  (ceux 
d'église,  se  réconcilièrent  avec  Coligny.  pour  eux-mêmes  et, 
à  ce  qu'on  disait,  au  nom  des  autres  princes  de  la  maison 
de  Lorraine  (ceux  de  Vèpèe  ;  mais  ces  derniers  ne  souscri- 
virent pas  à  ce  traité  de  paix. 

3.  Var.  des  prem.  éd.  //  y  eust  un  gentilhomme  italien 
jrancisé  que  je  ne  nommeray  point.  Les  derniers  éditeurs 
n'ont  point  trouvé  encore  assez  compréhensibles  ces  deux 
prénoms  «  Jean-Baptiste  »  qui  désignent  pourtant  bien  clai- 
rement le  fameux  partisan  Jean-Baptiste  de  Gondi,  né  le 
10  novembre  150J,  mort  près  de  deux  fois  millionnaire  en 

luy  qu'on  luy  avoit  rapporté  qu'il  le  vouloit 
tuer;  il  ne  s'en  fit  que  rire,  et  luy  dire  seule- 
ment qu'il  le  pensoit  moins  de  luy  que  d'homme 
de  la  court  pour  faire  ce  coup  là;  le  taxant  froi- 
dement, par  ce  mot,  qu'il  n'estoit  pas  assez  cou- 
rageux et  asseuré  pour  faire  ce  coup. 

Lorsqu'il  alla  trouver  le  roy  à  Blois,  on  luy 
remonstra  fort  la  faute  qu'il  faisoit  d'y  aller,  et 
qu'on  luy  donroit  la  venue1,  ce  Rien,  rien,  dit-il, 
«  je  me  fie  en  mon  roy  et  en  sa  parolle;  autre- 
ce  ment  ce  ne  seroit  point  vivre  que  de  vivre 
«  en  telles  allarmes  :  il  vaut  mieux  mourir  un 
a  brave  coup  [et  en  seur]  que  de  vivre  cent  ans 
ce  en  peur.  »  On  luy  en  dist  tout  de  mesmes 
quand  il  alla  à  Paris,  et  de  là  trouver  le  roy  à 
Sainct-Clou,  et  qu'il  tourna  encor  à  Paris2  :  il 
respondit  tousjours  de  mesmes. 

Telles  démonstrations  et  appréhensions  nulles 
de  danger  monstroient  bien  qu'il  estoit  asseuré 

1580.  Patrice  florentin  dans  sa  jeunesse,  il  vint  en  France 
avec  d'autres  membres  de  sa  famille  que  Catherine  de 
Médicis  avait  attachés  à  sa  fortune.  C'est  à  lui  que  cette 
princesse  fit  don  en  1568  de  l'hôtel  qui  devint  plus  tard 
celui  de  Condé  et  sur  l'emplacement  duquel  s'est  élevé 
l'Odéon.  Les  Grands-Augustins  reçurent  ses  restes,  et  son 
buste  de  marbre,  que  l'on  voyait  sur  son  tombeau,  après 
avoir  fait  partie  du  musée  des  Monuments  français,  orne 
aujourd'hui  une  des  galeries  de  Versailles,  où  il  porte  le 
n°  2712.  Voy.  encore  la  série  d'articles  que  la  Nouvelle  bio- 
graphie générale  de  MM.  Didot  et  Hœfer  a  consacrée  à  la 
maison  de  Gondi. 

1 .  C'est-à-dire  qu'on  lui  ferait  une  fâcheuse  réception. 

2.  MM.  Haag  disent  qu'à  cette  époque  une  paysanne  se 
jeta  à  ses  pieds  en  le  suppliant  de  ne  pas  continuer  son 
voyage  et  lui  prédisant  que  la  mort  l'attendait  à  Paris  : 
c<  On  montre  encore  l'endroit  où  cette  scène  doit  s'être  pas- 
sée »  {France  protest.,  VIe  part.,  p.  396). 

et  hardy.  J'en  ay  veu  après  luy  venus  en  telles 
charges,  qui  en  ont  bien  eu  d'autres,  apprehen- 
dans  et  fuyans  les  présences  des  roys  comme 
diables,  et  non  cest  admirai. 

Aussy  ay-je  ouy  dire  à  M.  de  La  Brosse  le 
bon  homme,  l'un  des  bons,  sages  et  vaillans  che- 
valliers de  son  temps,  comme  je  dis  ailleurs  : 
qu'un  jeun'homme  qui  est  né  courageux  et 
Hardy,  et  qui  a  faict  paroistre  son  courage  et 
valeur  en  la  chaleur  de  sa  jeunesse,  il  ne  le  perd 
jamais,  quelque  vieil  aage  qu'il  face,  si  ce  n'est 
par  une  grand'disgrace  :  mais,  s'il  ne  l'a  esté 
en  jeunesse,  qu'il  ne  pense  pas  que  l'aage  luy 
apporte  la  hardiesse,  non  pas  mesmes  la  prac- 
tique  des  armes,  si  ce  n'est  par  grand'hasard  et 
fortune. 

Et  de  faict,  un  jour  j'estois  en  une  bonne  com- 
paignie  avecques  feu  M.  du  Gua  l  ;  on  vint  à 

1.  Il  s'agit  ici  probablement  de  Louis  Bérenger  Du  Guast, 
ou  Le  Guast,  grand  ami  de  Branthôme,  favori  du  roi  et  de 
la  reine-mère,  un  des  hommes  les  plus  à  la  mode  au  com- 
mencement du  règne  de  Henri  III.  Il  s'avisa  d'adresser  ses 
hommages  à  la  reine  de  Navarre  [Marguerite,  première 
femme  de  Henri  IV]  au  moment  de  sa  grande  passion  pour 
Bussy  d'Amboise.  Rebuté  par  cette  princesse,  Du  Guast 
alla  révéler  ses  intrigues  à  son  mari,  qui,  tout  occupé  alors 
de  Mme  de  Sauve,  se  souciait  peu  de  la  conduite  de  sa  femme. 
Cependant,  par  bienséance,  il  se  crut  obligé  de  lui  faire 
mauvaise  mine,  a  De  sorte,  »  dit  Marguerite  dans  ses  Mé- 
moires, «  que  Le  Guast  et  Me  de  Sauve  d'un  costé  l'estran- 
a  géant  de  moy,  et  moy  m* esloignant  aussy,  nous  ne  cou- 
«  chions  plus  et  ne  parlions  plus  ensemble.  »  Du  Guast, 
beaucoup  plus  jaloux  que  Henri  IV,  fut  fort  soupçonné 
d'une  tentative  d'assassinat  contre  Bussy.  Il  fut  assassiné 
lui-même  peu  de  temps  après,  le  31  octobre  157J,  dans  la 
rue  Saint-Honoré,  par  des  hommes  masqués,  conduits  par 
le  baron  de  Vitaux.   On  accusa  de  ce  meurtre   Marguerite 

Branthôme,  V  16 

parler  d'un  seigneur  que  je  ne  nommeray  point, 
qu'on  le  fit  brave  et  vaillant.  «  Comment,  mort 
«  Dieu  (dit  M.  du  Gua)!  voulez-vous  qu'il  soit 
«  vaillant  et  hardy  sur  son  aage,  que  jamais  il 
«  ne  l'a  esté  en  sa  bouillante  jeunesse,  et  qu'ast 
ce  heure  le  commancement  et  l'apprentissage 
ce  n'en  est  nullement  bon  ?  »  De  cas  il  y  avoit 
avecques  nous  un  grand  philosophe  médecin  qui 
confirma  son  dire,  et  dit  que  la  raison  naturelle 
y  estoit  toute  perentoire,  d'autant  que  le  sang 
bouillant  et  chaud  qui  est  en  un  jeune  homme 
le  rend  hardy,  prompt  et  actif  et  tout  ardent  de 
valeur;  et  ayant  pris  de  la  jeunesse  et  de 
bonn'heure  de  se  remuer,  tourner,  virer  et 
exercer,  et  le  continuer,  il  ne  se  peut  arrester 
en  son  lieu;  mais  celuy  qui  est  sur  l'aage  et  n'a 
point  encore  remué  son  sang,  mais  laissé  en  son 
estre  premier,  il  est  bien  mal  aysé,  estant  ainsy 
arresté  et  pris  sa  place  fixe,  qu'il  l'en  puisse 
oster  ou  faire  un  nouveau.  D'autres  raisons  phi- 
losophâtes apporta  il,  que  je  ne  veux  de  me  def- 
ferer  en  cest  art. 

Voylà  doncques  comme  M.  l'admirai  a  peu 
estre  tousjours  courageux,  et  en  toutes  saisons 
de  son  aage,  puisque  de  bonn'heure  il  com- 
mança  et  continua  à  esmouvoir  son  sang  et  son 
courage.  Si  faut  il  pourtant  advouer  que,  s'il 
n'eust  conjoinct  avecques  sa  valeur  des  artifices, 
astuces  et  ruses  de  son  grand  esprit  et  juge- 

de  Valois,  le  duc  d'Alençon  et  la  reine-mère.  Du  Guast 
s'était  fait  tellement  détester  que  personne  ne  se  souciait  de 
venger  sa  mort. 

Un  autre  Du  Guast,  probablement  parent  de  celui-ci,  fut 
chargé,  en  1588,  de  tuer  à  Blois  le  cardinal  de  Guise. 

ment,  qu'il  n'eust  faict  et  parfaict  les  grandes 
choses  qu'il  a  faictes,  tesmoingtz  les  grandes 
entreprises  qu'il  a  faictes  et  conduictes  par  son 
bon  sens  et  là  où  il  ne  pouvoit  faire  venir  la 
peau  du  lion,  il  y  applicquoit  très  bien  celle 
du  renard,  et  sur  tout  en  ses  pertes  de  bat- 
tailles;  car,  tant  qu'il  en  a  donné,  il  les  a 
toutes  perdues  ;  mais  c'estoit  le  capitaine  du 
monde  qui  se  sçavoit  aussy  bien  relever  de  ses 
cheuttes  et  pertes,  et  pour  lesquelles  jamais  ne 
perdoit  cœur  ny  s'en  ravalloit,  que  pour  une 
perdue  il  ne  tournast  aux  autres l. 

Je  luy  ay  ouy  dire  que  les  plus  grandes  peynes 
qu'il  a  eu  jamais  en  ses  armées,  et  qui  peuvent 
estre  à  un  chef  desnué  de  moyens,  estoit  à  con- 
tenter les  reistres2.  Et  à  la  dernière  paix  qu'il 
fit,  il  jura,  il  me  le  dit  à  moy  une  fois  à  part, 
que  le  plus  tard  qu'il  pourroit,  voire  que  bien 
forcé,  il  ne  tourneroit  jamais  plus  en  ces  guerres 
civilles;  et,  s'il  estoit  si  malheureux  qu'il  y 
retournast,  qu'il  feroit  la  guerre  d'autre  façon 
qu'il  n'avoit  faict,  qu'estoit  ne  tenir  plus  ces 
grandes  armées  en  campaigne,  et  surtout  ne  se 
chargeroit  jamais  d'une  si  grande  trouppe  de 
reistres,  qui  plustost  donnoit  la  loy  qu'elle  ne 
la  recevoit. 

Si  eut  il  pourtant  ce  jugement  subtil,  qu'il 
les  sceut  avoir  et  traicter  mieux  qu'homme  du 
monde  ny  que  capitaine  aye  faict  ny  fera,  sans 
moyens.  Après  la  battaille  de  Dreux,  l'on  voulut 

1.  Aussi  a-t-on  dit  que  ses  ennemis,  après  la  victoire, 
étaient  moins  à  craindre  que  lui,  après  la  défaite. 

2.  Leur  payer  la  solde  promise. 

practiquer  les  siens,  je  le  sçay  ;  il  les  retourna  à 
Orléans,  et  là  leur  donna  tant  du  bec  '  et  de 
l'aesle  (comme  l'on  dit),  qu'il  1-eur  fit  laisser  la 
pluspart  de  leurs  charriotz  dans  Orléans  et  les 
traisna  en  Normandie2;  lesquelz  pourtant,  en 
ayant  perdu  une  grande  part  dans  le  Portereau3, 
et  en  ayans  sceu  nouvelles,  et  pour  ce  déses- 
pérez, il  les  amadoua,  les  contenta  et  les  plastra4 
si  bien  et  beau,  qu'ilz  ne  Pabandonnarent 
jamais,  et  le  servirent  jusqu'à  la  paix  faicte. 

Après  la  battaille  de  Montcontour,  ainsy  qu'il 
vit  qu'on  les  avoit  à  demy  gaignez,  et  que  desjà 
Marillac,  intendant  des  finances,  estoit  arrivé  à 
Limoges,  à  Perigueux,  avecques  force  finances, 
comment  il  les  détourna  de  cette  proye  subtile- 
ment et  les  deslogea  de  la  Xaintonger  car,  leur 
faisant  croire  force  belles  choses,  il  leur  fit  faire 
en  trois  jours  trente  lieux  fort  grandes.  La  pre- 
mière journée  leur  fut  de  Barbezieux  à  Bran- 
thome  et  à  Pentour,  là  où  il  y  a  douze  à  treize 
bonnes  lieux;  le  lendemain  à  Montignac,  où  il 
y  a  huict  grandes;  et  le  lendemain  en  fit  autant 
par  de  là  la  Dourdoigne  ;  si  qu'en  ces  trois  jours 
il  leur  fit  faire  ces  trente  lieues,  et  leur  fit  passer 
les  rivières  de  la  Drone,  de  l'Isle,  de  la  Vezere, 
et  de  la  Dourdoigne,  et  grosses  rivières,  tant  de 


1.  Var.,  du  plat. 

2.  Dans  ce  pays  il  leur  abandonna  les  trésors  de  plu- 
sieurs églises.  Saint-Pierre-sur- Dive  souffrit  beaucoup  de 
ce  pillage. 

3.  Faubourg  d'Orléans  sur  la  rive  gauche  de  la  Loire. 

4.  Plaslrer  signifiait  mettre  un  emplâtre,  et  métaphori- 
quement adoucir,  comme  fait  un  emplâtre  sur  une  plaie 
vive. 

leur  naturel  que  pour  les  pluyes  de  l'hyver, 
desquelles  elles  s'estoient  enflées  beaucoup. 
Telles  traictes  les  harassarent  de  telle  façon, 
qu'on  les  suivoit  par  les  pistes  de  leurs  chevaux 
las,  boiteux,  qu'on  trouvoit  par  les  chemins  si 
très  tant,  que  la  pluspart,  et  eux  et  les  paysans 
mesmes,  les  laissoient  à  l'abandon,  pour  les 
veoir  en  tel  estât. 

Qui  aura  veu  ce  marcher  trouvera  un  grand 
miracle  que  M.  l'admirai  peut  réduire  ces  mes- 
sieurs les  reistres  à  un  tel,  voire  extravagant 
debvoir  de  guerre.  Aussy  les  ayant  par  de  là,  il 
les  en  sceut  très  bien  remercier  et  recompenser 
de  mesmes;  car  après  avoir  joint  les  forces  des 
viscontes1  et  de  M.  le  comte  de  Montgommery, 
tournant  victorieux  de  Navarrains  et  d'Ortez,  il 
les  vous  pourmena  en  ce  bon  pays  d'Agenois, 
se  donnans  des  ayses  et  des  moyens  jusques  la 
gorge. 

Qui  eust  jamais  creu  qu'après  une  telle  bat- 
taille  de  Montcontour  perdue  et  si  grande  des- 
routte,  ce  capitaine  eust  peu  si  bien  se  remettre? 
Il  me  semble  que  je  vois  Brutte  et  Cassie  qui 
sortirent  de  Rome,  qui  Fun  par  une  porte,  qui 
par  l'autre,  comme  gens  perdus  et  vagabondz, 
et  en  moins  d'un  an  mirent  un'armée  de  cent 
milPhommes  sur  pied  et  livrarent  la  battaille  de 
Philippes. 

Ce  ne  fut  pas  tout,  car  il  alla  devant  Tholose 


1.  Les  vicomtes  de  Paulin,  Bourniquet  (Bruniquel  ?) 
Monclar  et  Caumont,  qui  commandaient  les  réformés  du 
Rouergue,  du  Quercy,  de  Foix  et  de  l'Albigeois.  (V.  d'Au- 
bigné,  Hist.  universelle,  t.  I,  liv.  iv,  ch.  12.) 

faire  de  beaux  feux  et  apprendre  à  messieurs  de 
la  ville,  et  surtout  à  messieurs  de  la  court,  de 
mettre  de  l'eau  dans  leur  vin  et  n'aller  si  vite 
en  besoigne,  où  leur  collere  et  animosité  par 
trop  desraiglée  les  conduisoit  sans  nulle  consi- 
dération; car,  quiconque  portoit  le  nom  de  hu- 
guenot, aussy  tost  pris,  aussy  tost  pendu,  jus- 
ques  à  un  fort  honneste  gentilhomme  de  la 
religion,  nommé  Rapin,  qui  estoit  allé,  de  la 
part  du  roy  et  du  prince  de  Condé,  pour  porter 
l'edict  de  la  paix  de  Chartres  ;  ilz  le  firent, 
aussy  tost  venu,  aussy  tost  exécuter;  et  qui  fut 
un  acte  fort  vilain,  puisqu'il  venoit  de  la  part 
du  roy  et  chargé  de  ses  lettres,  et  de  violler 
ainsy  un  droict  de  paix.  Cela  n'estoit  pas  beau; 
asseurez  vous  qu'ilz  en  payarent  bien  la  me- 
nestre  et  penderie,  car  il  n'y  eut  maison  de  tous 
ces  messieurs  qui  ne  fust  exposée  au  feu.  Ainsy 
M.  l'admirai  les  polliça;  car,  comme  je  luy  ay 
ouy  dire,  qu'il  faut  aussy  bien  establir  la  pol- 
lice  par  le  mal  comme  par  le  bien  [car  bien  sou- 
vent l'on  se  corrige  plus  et  craint  on  plus  le  mal 
que  l'on  connoist  bien]. 

Après  doncques  s'estre  bien  chauffé  le  long  de 
ces  beaux  feux,  il  mena  son  armée  en  Languedoc, 
et  de  là  envoya  quelques-unes  de  ses  trouppes 
saluer  un  peu  la  plaine  et  belle  vallée  de  la 
conté  de  Rossillon  ;  si  qu'aucuns  gentilzhommes 
s'approcharent  près  de  Parpignan;  mais  ilz  ne 
le  firent  qu'adviser  et  guigner  de  loing,  comme 
fit  jadis  ce  roy  d'Angleterre  Hierusalem  ■  ;  ce 
que  les  Espaignols  n'eussent  jamais  peu  croire, 

1.   Richard  Cœur  de  Lion. 

que  le  huguenot  fust  allé  plumer  la  poulie  en 
leur  pays. 

Cela  faict,  allarent  en  Dauphiné,  Vivarez,  et 
s'y  pourmenarent,  ayant  plus  souvent  la  ba- 
guette en  la  main  que  l'espée,  la  pistolle  et 
l'harquebuze,  fors  qu'à  René-le-Duc,  où  se  fit 
ceste  rencontre,  qu'on  nommera  battaille  si  l'on 
veut,  puisque  je  l'ay  veu  à  aucuns  ainsy  ap- 
peller. 

Cependant  la  paix  se  fit,  par  laquelle  mes- 
sieurs les  reistres  furent  très  bien  payés  au  des- 
pans du  roy,  et  fort  contentz  de  M.  l'admirai, 
et  luy  promettans  un  autre  retour  pour  ce  mesme 
prix  quand  il  les  employeroit  :  et  s'en  retour- 
narent,  portans  un  tel  renom  de  M.  l'admirai 
par  toute  l'Allemaigne,  qu'il  en  resonnoit  bien 
autant  qu'en  France. 

Voylà  comme  sagement  ce  grand  admirai 
gouverna  et  ferra  fort  doucement  ces  messieurs 
les  reistres,  si  mal  aysés  à  ferrer.  Et  notiez 
qu'avecques  leur  rude  et  barbare  bizarrerie,  il 
luy  portoient  si  grand  respect,  qu'ils  ne  fai- 
soient  jamais  chose  insolente  et  hors  de  deb- 
voir;  que,  quand  il  leur  remonstroit,  ilz  s'en 
corrigeoient  et  luy  obeyssoient,  voire  le  crai- 
gnoient  ilz. 

Pour  quant  aux  François,  parmy  eux  il  se 
sçavoit  si  bien  faire  craindre,  que  vous  eussiez 
dict  que  c'estoit  un  roy,  jusques  aux  grandz. 

J'ay  ouy  faire  un  conte  :  qu'après  le  siège  de 
Poictiers,  plusieurs  gentilzhommes  qui  s'estoient 
retirez  de  l'armée  et  s'estoient  allez  rafraischir 
en  leurs  maisons  ou  aux  villes,  quand  ilz  le  vin- 
drent  retrouver  après  la  battaille  de  Montcon- 

tour,  il  parla  à  eux,  ne  faut  point  dire  comment, 
et  les  taxa  et  tença  comme  s'ilz  fussent  esté  à 
ses  gages. 

Il  y  eut  le  sieur  de  Genlis  le  jeune,  qu'on  ap- 
pelloit  Yvoy,  qui  avoit  la  teste  près  du  bonnet, 
qui  voulut  parler  pour  tous  :  a  Eh  mort  Dieu  ! 
«  dit  il,  monsieur,  qui  eust  jamais  pensé  aussy 
«  que  vous  eussiez  donné  la  battaille  si  legere- 
cc  ment?  —  Comment!  dist  M.  l'admirai,  et 
a  petit  capitaine  de  merde  *,  osez  vous  contre- 
ce  roller  mes  actions  ?  »  Et  sur  ce  luy  voulut 
donner  de  l'espée;  mais  il  en  fust  empesché  et 
prié  de  luy  pardonner;  ce  qu'il  fit,  après  qu'il 
luy  eut  fait  toutes  les  humbles  excuses  et  satis- 
factions qu'il  peut  :  et  si  estoit  grand  et  de  bon 
lieu,  et  si  avoit  commandé  l'artillerie  devant 
Poictiers,  et  si  despuis  ne  cessa  de  le  rechercher 
et  honnorer  comme  son  roy;  aussy  luy  donna 
il  la  charge  de  mener  ses  trouppes  en  Flandres, 
qui  furent  desfaictes  et  luy  pris2. 

Voylà  comment  cest  admirai  sçavoit  régir  ses 
gens,  qui  ne  luy  debvoient  ny  cens  ny  rentes,  et 
rien  qu'une  salutation;  car  ilz  n'estoient  ny  ses 
subjeetz  et  vassaux,  ny  ses  stipendiez,  ny  ses 
mercenaires  :  et  toutesfois,  quand  ilz  estoient 
en  sa  présence,  un  seul  petit  mot  de  courroux 
les  estonnoit,  et  en  absence  son  seul  signet  3 
leur  faisoit  faire  ce  qu'il  vouloit;  tant  il  avoit 
pris  une  habitude  de  leur  imperier4  qu'il  sem- 


1.  Var.  :  Cappitayneau  de  merde. 

2.  En  M72,  près  de  Mons,  par  les  Espagnols. 

3.  Seing. 

4.  Commander,  d'imperare. 

bloit  qu'elle  luy  fusî  née  et  que  ses  partisans  la 
luy  deussent. 

Pour  quant  aux  soldats  et  autre  menu  peuple 
des  siens,  s'ilz  delinquoient  par  trop,  il  les 
sçavoit  bien  chastier;  car  il  avoit  esté  toute  sa 
vie  si  grand  pollitiq  de  guerre,  qu'encor  qu'il 
eust  affaire  de  gens,  il  ne  leur  pouvoit  per- 
mettre le  vice;  et  de  tous  tant  qu'ils  estoient,  il 
estoit  très  aymé  et  honnoré,  que  quand  ilz 
avoient  une  parolle  de  privauté  de  luy,  ilz  s'en 
tenoient  aussy  contentz  comme  s'ilz  l'eussent 
eue  du  roy. 

Aussy  quand  une  telle  accordance  règne  entre 
le  chef  et  les  membres,  ilz  sont  invincibles; 
comme  tant  qu'il  a  vescu  ses  gens  ont  faict  de 
plus  beaux  exploicts  de  guerre  qu'ils  n'ont 
faict  jamais  après  :  et  quand  il  mourut,  ilz  de- 
mourarent  si  esperdus  et  estonnez,  que  les  plus 
obstinez  en  leur  relligion  la  changearent  sou- 
dain, sinon  de  cœur,  pour  le  moins  par  appa- 
rence; et  la  pluspart  des  plus  gallans  d'eux 
d'alors  vindrent  à  La  Rochelle  rendre  l'humi- 
liation à  Monsieur,  frère  du  roy,  comme  j'ay 
veu;  et  nonobstant  qu'ilz  ayent  despuis  eslevé 
la  teste,  si  regrettent  ilz  tousjours  ce  grand 
admirai  et  le  treuvent  à  dire. 

Il  faut  que  je  dye  ce  mot,  et  puis  plus. 
Lorsque  le  roy  de  Poulloigne  s'en  alla  en  son 
royaume,  traversant  l'Allemaigne,  il  commança 
par  les  terres  de  ce  grand  conte  Palatin  ■  (grand 
l'appelle  je  tel,  car  il  estoit  très  grand  en  tout), 
qui  le  receut  très  honnorablement,  comme  à  luy 

1.  Frédéric  III. 

appartenoit.  Un  jour  entre  autres,  il  le  mena, 
avecques  deux  ou  trois  des  siens  (je  croy  que  le 
gros  Villecler  en  estoit  un,  et  M.  du  Gua),  dans 
son  cabinet,  là  où,  de  prime  aspect,  il  vit  le  pour- 
traict  de  feu  M.  l'admirai,  tout  de  son  haut1  et 
fort  au  naturel.  Le  comte  luy  dit  :  <c  Vous  co- 
«  gnoissez  bien  cest  homme,  monsieur;  vous 
«  avez  faict  mourir  en  luy  le  plus  grand  capi- 
«  taine  de  la  chrestienté  :  et  ne  le  debviez  pas, 
a  car  il  vous  eust  fait  et  au  roy  de  très  grandz 
«  services.  »  Ores  le  roy  luy  alla  pallier  le 
meurtre  le  mieux  qu'il  peut  et  le  plus  douce- 
ment, et  que  c'estoit  luy  qui  les  vouloit  faire 
tous  mourir,  et  qu'ilz  l'avoient  prévenu.  M.  le 
comte  respondit  seulement  :  «  Nous  en  sçavons 
ce  toute  l'histoire,  monsieur;  »  et  puis  sortirent 
du  cabinet.  Mais  je  tiens  de  très  bon  lieu  que  le 
roy  fust  estonné  quand  il  vit  ce  pourtrait  et  ouyt 
les  parolles  de  l'autre,  et  entra  en  appréhension 
que  ce  jeu  fust  esté  faict  à  poste  pour  luy 
donner  quelque  estrette2. 

Voylà  la  réputation  que  donna  ce  conte  Pala- 
tin à  M.  l'admirai.  Et  certes  il  estoit  tel,  quand 
on  considère  tous  ses  nobles  faietz,  que  si, 
comme  j'ay  dict  cy  devant,  M.  de  Guyse  ayt  esté 
un  fort  universel  capitaine,  cestuy  cy  l'a  esté 
aussy,  et  pour  cheval  et  pour  pied,  ainsy  qu'il 
le  monstra  (comme  j'ay  dict  sur  la  fin)  encor  au 
siège  de  Poictiers,  où  il  monstra  encore  des 
vieux  coups  d'escrime  du  temps  qu'il  estoit  cou- 
ronnel,  et  pour  cheval,  et  pour  vivres,  et  pour 
finances  et  pour  artillerie. 

i .  Var.,  long. 

2.  Lui  faire  un  mauvais  parti;   de  l'italien  stretta. 

Enfin  pourtant  (je  lairray  à  plus  spirituelz 
que  moy  à  parfaire  la  comparaison  d'eux  deux) 
M.  de  Guyze  eut  une  chose  plus  que  luy  que  je 
ne  diray  point. 

Si  M.  de  Guyze  fut  aussy  éloquent,  M.  l'ad- 
miral  l'estoit  aussy  ;  mais  il  estoit  plus  savant 
que  luy,  car  il  entendoit  et  parloit  fort  bien 
latin,  comme  je  l'ay  veu  ;  car  il  avoit  estudié,  et 
lisoit  et  estudioit  tousjours,  quand  il  pouvoit  et 
estoit  hors  d'affaires.  Et  fut  trouvé  après  sa 
mort  un  très  beau  livre,  qu'il  avoit  luy  mesme 
composé,  des  choses  plus  mémorables  de  son 
temps  et  mesme  des  guerres  ci  villes;  il  fut 
apporté  au  roy  Charles,  qu'aucuns  [qui  estoient 
là  présens]  trouvarent  très  beau  et  très  bien 
faict,  et  digne  d'estre  imprimé;  mais  le  mares- 
chal  de  Raiz  en  détourna  le  roy,  et  le  jetta  dans 
le  fœu,  et  le  fit  brusler,  envieux  du  proffit  et 
récréation  que  le  livre  eust  peu  apporter  au 
monde,  ou  envieux  de  la  mémoire  et  gloire  de 
ce  grand  personnage  :  ce  qu'il  ne  debvoit, 
puisque  l'envye  ne  règne  que  parmy  les  pareilz, 
et  qu'autant  de  semblance  ^disoyt  on)  y  avoyt 
il  comme  d'un  asne  à  ung  noble  cheval  d'Es- 
paigne. 

Or,  c'est  assez  parlé  de  ce  grand  capitaine; 
j'en  parle  ailleurs  au  Livre  des  Couronnelz  ; 
comme  je  faitz  de  M.  d'Andelot  son  frère,  et  en 
parleray  en  plusieurs  autres  endroictz  où  l'occa- 
sion se  présentera  ■ . 


1.  Ici,  dans  la  première  rédaction,  finissait  la  vie  de 
l'amiral;  Branthôme.  pour  indiquer  à  son  secrétaire  qu'il 
avait    dessein  d'y  faire  une  addition,  a  écrit  en   marge  : 

Si  faut  il  qu'advant  je  finisse  ce  long  dis- 
eurs, je  fasse  encor  ce  petit  sur  la  calumnie  et 
coulpe  grande  qu'on  a  tant  donné  à  ce  grand 
M.  Padmiral  d'avoir  esté  cause,  par  sa  guerre 
civille,  de  la  ruine  et  pauvrette  de  la  France  ;  ce 
que  trouvarent  une  fois  tout  au  contraire  deux 
grandz  personnages,  l'un  de  guerre  et  l'autre 
d'Estat,  et  très  bons  catholiques,  que  j'ouys  un 
jour  discourir  à  la  court  dans  la  chambre  de  la 
royne  mère,  que,  tant  s'en  faut  que  ceste  guerre 
eust  appauvry  la  France,  qu'elle  l'avoit  du  tout 
enrichie,  d'autant  qu'elle  descouvrit  et  mit  en 
evidance  un'infinité  de  trésors  cachez  soubz 
terre,  qui  ne  servoient  de  rien,  et  dans  les 
églises,  et  les  mirent  si  bien  au  soleil  et  conver- 
tirent en  bonnes  et  belles  monnoyes  à  si  grand 
quantité,  qu'on  vit  en  France  reluyre  plus  de 
millions  d'or  qu'auparadvant  de  millions  de 
livres  et  d'argent,  et  paroistre  plus  de  testons 
neufz,  beaux,  bons  et  fins,  forgez  de  ces  beaux 
trésors  cachez,  qu'auparadvant  n'y  avoit  de  dou- 
zains  ;  tesmoingt  un  seigneur  de  par  le  monde, 
qui  des  reliques  de  sainct  Martin  de  Tours,  et 
barres  d'argent,  données  par  le  bon  roy  Louis  XIe, 
en  fit  une  grand'barrique  de  testons  :  et  tant 
d'autres  seigneurs  et  princes  en  firent  de  mesmes 
d'autres  trésors  et  relicques  ;  le  tout  forgé  pour- 
tant au  coing  et  effigie  de  nostre  petit  roy 
Charles  IXe,  qui  pour  lors  regnoit.  Il  en  paroist 
encor  force  beaux  et  bons.  Je  ne  veux  pas  dire 
pourtant  que  ce  fut  beau  et  licite  de  despouiller 


«  Mataud,  ne  passez  pas  plus  outre.  »  Cette  phrase  avait  été 
mal  lue  jusqu'à  présent. 

ainsi  les  églises  pour  en  vestif  et  enrichir  les 
particulliers.  Toutesfois,  le  roy  Charles  ou  Louys 
d'Anjou,  premier  luy  fut  accordé  pour  lors  par 
le  pape  de  prendre  les  reliques  de  son  reaume, 
pour  en  faire  son  proffit  et  pour  les  frais  de  la 
guerre.  Voyez  VHistoire  de  Naples. 

Ce  n'est  pas  tout  :  les  riches  marchans,  les 
usuriers,  les  bancquiers  et  autres  racque  de- 
niers, jusques  aux  prebstres  qui  tenoient  leurs 
escuz  cachez  et  enfermez  dans  leurs  coffres,  n'en 
eussent  pas  faict  plaisir  ni  preste  pour  un 
double,  sans  de  gros  interestz  et  usures  exces- 
sives, ou  par  achapz  ou  engagemens  de  terres, 
biens  et  maisons  à  vil  prix  ;  de  sorte  que  le  gen- 
tilhomme, qui  durant  les  guerres  estrangeres 
s'estoit  apauvry  et  engagé  son  bien,  ou  vendu, 
n'en  pouvoit  plus  et  ne  sçavoit  plus  de  quel 
bois  se  chauffer;  car  ces  marautz  usuriers  avoient 
tout  rafflé  :  mais  ceste  bonne  guerre  civille  (ainsy 
l'appeloient  ilz)  les  restaura  et  mit  au  monde. 
Si  bien  que  j'ay  veu  tel  gentilhomme,  et  de  bon 
lieu,  qui  paradvant  marchoit  par  pays  avecques 
deux  chevaux  et  le  petit  lacquais,  et  il  se  re- 
monta si  bien,  qu'on  le  vist,  durant  et  après  la 
guerre  civille,  marcher  par  pays  avecques  les 
six  et  sept  bons  chevaux,  et  brave  comme  le 
bastard  de  Lupé  !,  et  ainsy  des  autres,  tant  d'un 
party  que  d'autre,  et  avoir  ainsy  continué  et 
rachapté  leurs  biens,  voire  acquesté  et  aug- 
menté.  Les   rançonnemens  que  l'on  faisoit  de 


1.  On  appelait  bâtards  de  Caux  des  cadets  de  famille 
n'ayant  aucun  bien.  Je  ne  sais  ce  que  sont  les  bâtards  de 
Lupé. 


254  Livre  I,  Partie  II,  Chap.  XXXI. 

ces  gras  usuriers  milordz,  quand  on  les  tenoit 
une  fois,  leur  faisoient  bien  sortir  de  par  le 
diable  leurs  beaux  escuz  de  leurs  bources  en 
despit  d'eux,  et  fussent  ilz  enserrez  dans  les  os 
de  leurs  jambes  l. 

Et  voylà  comme  la  brave  noblesse  de  France 
se  restaura  par  la  grâce  (ou  la  graisse,  pour 
mieux  dire)  de  ceste  bonne  guerre  civille.  Force 
honnestes  gens  anciens,  qui  estoient  de  ces 
temps  comme  moy,  en  sçaront  bien  que  dire, 
s'ilz  en  veulent  bien  faire  la  recherche  et  la  re- 
veue,  et  en  toucher  la  vérité  sans  passion. 

Ce  n'est  pas  tout  :  car  nostre  roy  Charles,  qui 
avoit  tant  de  debtes  sur  les  bras,  et  qui  devoit 
à  Dieu  et  au  monde,  à  cause  de  celles  grandes 
des  roys  son  grand-pere  et  père,  estoit  au  tapis 
et  au  safran2  sans  ceste  bonne  guerre,  qui  luy 
en  rapporta  de  bons  proffictz  et  esmolumens,  à 
cause  de  ces  découvertes  de  trésors,  et  des  ven- 
drions et  aliénations  des  reliques,  joyaux  et 
biens  temporels  de  l'église  ;  le  tout  pourtant  par 
la  permission  du  sainct  père,  dont  il  en  tira  de 
grandz  deniers,  desquelz  toute  la  France  s'en 

i .  Il  y  a  là  probablement  une  allusion  au  mode  de  tor- 
ture usité  à  cette  époque  et  qui  consistait  à  serrer  les 
jambes  dans  des  ais  de  bois  entre  lesquels  on  faisait  entrer 
des  coins  à  coups  de  maillet. 

2 .  Être  au  safran,  c'est  faire  banqueroute.  V.  Oudin,  Curios. 
franc.  Soit  par  allusion  à  la  jaunisse,  maladie  que  le  cha- 
grin occasionne  quelquefois,  soit  parce  que  le  jaune  était 
la  couleur  dont  on  barbouillait  les  maisons  des  gens 
déclarés  infâmes,  comme  les  traîtres  et  les  banqueroutiers. 
Je  trouve  ici  pour  la  première  fois  :  être  au  tapis.  Je  sup- 
pose que  notre  auteur  veut  dire  que  le  roi  se  trouvait  dans 
la  position  d'un  joueur  désespéré  qui  se  trouve  devant  le 
tapis  n'ayant  rien  à  mettre  dessus. 

ressentit,  et  principallement  les  gentilzhommes, 
dont  je  viens  parler,  et  les  gens  de  guerre,  tant 
des  ordonnances  que  des  gens  de  pied,  qui, 
point  avares,  mais  nobles  despensiers,  prodi- 
guoient  l'argent,  qui  çà,  qui  là,  en  belles  des- 
penses et  braveries,  sans  Pembourcer. 

Et  qu'ainsy  ne  soit,  nous  voyons  aujourd'huy 
en  la  France  plus  de  doublons  qu'il  n'y  avoit  il 
y  a  cinquante  ans  de  petitz  pistollets,  comme 
j'ay  veu,  et  pareillement  plus  de  testons  que  de 
douzains,  comme  j'ay  dict1. 

De  plus,  qui  est  un  cas  estrange,  que  Ton 
considère  et  que  Ton  le  recherche,  on  trouvera 
que  quasy  toutes  les  bonnes  villes  de  la  France 
qui  se  sont  ressenties  par  ces  guerres  de  pillages, 
de  sacz  et  de  rançonnemens,  sont  aujourd'huy 
plus  opullantes  et  riches  que  les  autres,  bien 
qu'il  n'y  en  ait  guieres  de  pucelles;  jusques  à 
la  bonne  ville  de  Paris,  qui  naguieres  estoit  si 
pauvre  et  abbatue  qu'elle  n'en  pouvoit  plus  ; 
jusques  aux  plus  belles  femmes  qui  donnoient  à 
f...  pour  du  pain.  On  la  trouvera  aujourd'huy 
plus  superbe,  plus  riche  et  plus  magniffique  que 
jamais;  et  n'y  trouve  on  rien  à  dire  de  toutes 
choses,  qui  affluent  et  abondent,  jusqu'à  estre 
saoule,  si  elle  ne  veut  estre  insatiable,  comme 
je  croy  qu'on  ne  la  sçauroit  pas  saouler. 

Je  me  souviens  qu'aux  premières  guerres  que 
nous  prismes  Rouen  d'assaut,  elle  fut  pillée  l'es- 
pace de  deux  ou  trois  jours  à  discrétion.  Quand 
le  roy  alla  quelque  quinze  à  seize  mois  après 


1.  Le  teston  valait  dix  ou  onze  sous,  le  douzain,  douze 
deniers. 

pour  reprendre  le  Havre,  il  y  passa  dedans 
avecques  toute  sa  cour  et  aucunes  trouppes  de 
son  armée,  l'on  n'y  trouva  rien  à  redire  pour 
le  sac.  Et  vis  la  royne  mère  s'en  estonner,  tant 
elle  s'estoit  bien  remise,  et  autant  ample  et  opu- 
lante  que  devant,  si  qu'il  ne  nous  y  manqua 
rien. 

J'ay  veu  la  ville  d'Angoulesme  pillée  et  re- 
pillée par  deux  fois,  à  la  première  et  troisiesme 
guerre,  moictié  par  sac,  moictié  par  les  grandes 
et  grosses  garnisons  qui  logèrent  dedans,  des 
huguenotz  et  d'autres,  aussy  de  celles  des  catho- 
liques par  amprès  de  mesmes;  bref,  je  l'ay  veue 
fort  abbatue  et  appauvrie;  elle  est  aujourd'huy, 
à  ce  qu'on  dit,  la  plus  pecunieuse  ville  de  nostre 
Guyenne  après  Bourdeaux  et  La  Rochelle,  ce 
qu'on  ne  croiroit  pas. 

Et  la  ville  de  Perigueux,  quoy!  qui  a  esté 
pillée  des  huguenotz  l'espace  de  cinq  à  six  ans, 
aujourd'huy  on  n'y  trouve  rien  à  redire  qu'elle 
ne  soit  aussy  riche,  voire  plus  que  jamais.  Tant 
d'autres  villes  en  conterois  je;  mais  j'en  laisse 
la  curiosité  à  plus  entendus  que  moy. 

Bref,  il  faut  dire  de  la  France  ce  que  disoit  ce 
grand  capitaine  Prospero  Colomne  de  la  duché 
de  Millan,  qui  ressembloit  un'  oye  bien  grasse, 
que,  tant  plus  on  la  plumoit,  tant  plus  la  plume 
luy  revenoit.  La  cause  doncques  en  est  deue  à 
ceste  bonne  guerre  civille,  tant  bien  inventée  et 
introduicte  de  ce  grand  M.  l'admirai. 

Ce  n'est  pas  tout,  les  gens  d'église,  lesquelz 
cryoient  le  plus  après  les  *  huguenotz  et  leur 
guerre,  y  ont  gaigné  autant  que  les  autres  ; 
tesmoings  les  trésors  et  riches  reliques  qu'il z  ont 

vendu  soubz  main,  en  faisant  accroire  que  les 
huguenotz  les  avoient  prises  par  force,  aucuns 
autres  fouillez  en  terre,  qu'ilz  avoient  cachés  ;  et 
donnoient  à  entendre  qu'ilz  avoient  tant  des- 
robé;  et  non  tant  certes  qu'eux  mesmes  s'en 
estoient  secrètement  accommodez. 

Et  si  par  la  dispense  du  pape  et  voulunté  du 
roy  en  ont  vendu,  s'ilz  en  vendoient  pour  cinq 
cens  escus,  en  vendoient  pour  mille,  faisans 
accroire  qu'ilz  n'en  avoient  peu  tirer  davantage 
des  orfeuvres,  changeurs,  marchans  et  reven- 
deurs, qui  possible  estoient  faictz  à  la  poste  des 
vendeurs. 

Le  trésor  de  Sainct  Denis  en  faict  foy,  qui 
fut  estimé  de  l'empereur  Charles,  quand  il  le 
vist  si  riche  et  grand,  en  si  grand'admiration, 
qu'il  le  dit  estre  bastant  pour  payer  deux  ran- 
çons de  roys,  y  adjoustant  le  crucifix  d'or.  Du 
despuis,  on  vit  tout  cela  deffiguré  et  dissem- 
blable au  passé. 

D'avantage,  comment  ont  ilz  faict  leurs  orges, 
ces  messieurs  du  clergé  de  la  France,  en  l'allie- 
nation  des  biens  temporelz,  que  pour  cinq  cens 
escuz  de  taxe,  ils  en  vendoient  pour  mille,  allans 
en  augmentant  tousjours  au  plus  haut  sans 
abaisser!  Et  pour  le  despartement  des  décimes1, 
comment  s'en  sont  ilz  déportez  et  enrichis,  les 
haussans  si  haut,  soubz  excuses,  prétexte  et  li- 
cence de  la  guerre  et  de  ses  fraiz,  que  le  proffit 
leur  en  redondoit  plus  grand  qu'à  celuy  du  roy 
et  de  ses  finances  !   Et  jamais  décimes  ne  mon- 

1.  Contributions  extraordinaires   prélevées  par  les  rois 
sur  le  clergé  dans  des  nécessités  pressantes  de  l'État. 

Branthôme,  V  17 

tarent  si  haut,  non  pas  du  règne  du  roy  Henry, 
qui  les  mit  pour  une  fois,  à  sa  grande  nécessité, 
à  cinq  et  six  décimes,  que  Ton  a  veu  despuis 
taxées  si  excessivement,  que  les  pauvres  petites 
abbeyes,  petitz  priorez  et  cures,  sont  si  pauvre- 
ment devenues,  que  les  possesseurs  d'auparad- 
vant  ont  estez  contrainctz  de  faire  cedo  bonis  \ 
et  quicter  tout  à  plat  ;  et  le  tout,  par  l'avarice 
et  l'enrichissement  de  messieurs  les  gros,  grandz 
et  gras,  pourveus  de  grandes  dignitez,  et  grandes 
preeminances,  jusques  à  leurs  facteurs,  collec- 
teurs, ramasseurs  et  recepveurs  des  décimes, 
qui  s'y  sont  estrangement  enrichis,  comm'un 
nommé  Castille2,  que  j'ay  veu,  n'a  pas  qua- 
rante ans,  n'avoir  vaillant  que  ce  qu'il  portoit 
de  ses  habillemens  et  ce  qu'il  déroboit  à  tas- 
tons  5  ;  il  fit  si  bien,  que  luy  ou  ses  héritiers  ont 
vaillant  aujourd'hui  plus  de  quarante  mille  livres 
de  revenu. 

C'est  graté  cela,  mieux  que  ne  sçauroit  faire 
un  frippier  sur  le  drapt.  Que  pouvoient  faire 
les  grandz  surintendants  ?  Avoient  ilz  raison,  ces 
messieurs,  de  crier  tant  après  les  guerres  civilles, 
leurs  mères  nourrices  ? 

Que  peut  on  dire  de  messieurs  de  la  justice, 
sinon  qu'ilz  ne  s'y  sont  pas  trop  apauvris!  Com- 
ment apauvris!  mais  très  enrichis  et  accreus  en 


i.  Cession  de  biens. 

2.  Philippe  Castille,  financier,  père  de  Pierre  Castille- 
Jeannin. 

3.  Le  sens  de  cette  expression  est,  je  crois,  que  Philippe 
Castille,  loin  de  puiser  dans  les  coffres  de  l'État,  ne  volait 
encore  que  dans  les  poches  des  particuliers  en  y  tâtant  lui- 
même. 

très  grands  biens  et  acquestz.  Je  m'en  rapporte 
aux  pauvres  plaidoyans  qui  ont  passé  par  leurs 
mains.  Et  ce  qu'on  a  trouvé  en  eux  de  mauvais, 
c'est  qu'ilz  sont  estez  fort  peu  doux  et  gracieux 
(au  moins  aucuns)  à  l'endroict  des  pauvres  hu- 
guenotz,  leurs  demy  pères  nourriciers;  car  ilz 
en  ont  faict  mourir  (au  moins  aucuns)  un'  infi- 
nité par  leurs  sentences,  arrestz  et  cousteaux  de 
leur  exécution,  plus  pour  porter  seulement  le 
nom  d'huguenotz  que  pour  autres  grandz  sub- 
jectz.  Grande  rigueur,  pourtant,  de  faire  mourir 
leurs  biensfacteurs  ! 

Que  dira  on  aussy  d'un  tiers  estât,  qui 
avecques  les  autres  en  disoit  sa  rastellée,  et 
desbagouloit  pis  que  pendre  après  M.  l'admirai 
et  sa  guerre?  Y  ont  ilz  beaucoup  perdu?  Non 
certes,  mais  beaucoup  gaigné  et  enrichis;  car, 
marchans,  artisans,  gens  de  mestier,  et  autres 
de  ce  tiers  estât,  se  sont  si  bien  accreuz,  que  ce 
qui  se  vendoit  paradvant  un  teston,  aujourd'huy 
se  vend  l'escu  pour  le  moins.  Aussy,  comme 
dit  Cornélius  Tacitus,  parlant  de  l'empire  de 
Tybere  lors  florissant,  que  l'empire  romain 
s'estant  accreu  en  une  très  haute  grandeur  et 
magnifficence,  les  biens  des  particuliers  s'en 
accreurent  aussy  :  de  mesmes  en  accreut  la 
France  ses  enfans  et  nourrissons. 

De  sorte  que,  si  tant  d'estrangers,  gens  de 
guerre,  par  trop  mercenaires,  n'en  eussent  em- 
porté tant  d'or  et  d'argent  au  dehors,  ne  faut 
doubter  que  la  France  estoit  plaine  comm'un 
œuf,  et  ne  l'eust  on  sceu  jamais  espuiser. 

Mais,  disent  aucuns,  qui  les  a  faictz  venir, 
ces  messieurs  les  estrangers,  plus  prompz  aux 

trompettes  et  tambourins  d'argent  que  de  cuivre? 
Il  faut  sçavoir  cela,  et  est  fort  aysé.  Aux  pre- 
mières guerres,  nous  en  eusmes  crémiers  des 
Suisses  et  des  lansquenets  du  comte  de  Rint- 
grave.  M.  d'Andelot  partit  pour  avoir  des 
reistres,  et  les  amena  fort  bien. 

Nous  eusmes  des  Espaignolz  en  Guienne  et 
puis  en  France  :  ceux  là  ne  nous  cousterent  rien, 
par  le  bon  secours  et  gente  liberallité  de  ce 
grand,  auguste  roy  d'Espaigne.  Les  huguenotz 
eurent  quelques  Anglois  dans  Rouen  et  le 
Havre,  par  le  bon  secours  aussy  et  liberallité  de 
la  royne  d'Angleterre. 

Mais  tant  y  a,  j'ay  veu  les  huguenotz  nous 
donner  deux  battailles  sans  aucuns  estrangers, 
qui  est  celle  de  Sainct-Denis,  où  nous  avions 
des  Suisses  six  mille.  Celle  de  Jarnac,  ilz  n'en 
avoient  non  plus  :  nous  en  avions  des  Suisses, 
et  mesmes  des  reistres,  fort  peu  pourtant,  que 
le  jeune  comte  Rintgrave  avoit.  Les  huguenotz 
puis  après  en  ont  eu  prou,  et  trop,  pour  avoir 
nui  à  la  France  beaucoup  pour  lors,  et  peu  des- 
puis, selon  ce  que  j'en  ay  dict.  Je  laisse  cela  du 
surplus  à  en  parfaire  le  discours  plus  grand  à 
gens  les  plus  curieux. 

Et  quant  tout  est  dict,  puisque  c'estoit  une 
guerre  intestine  de  la  nation  à  la  mesme  nation, 
nous  la  debvions  desmeler  entre  nous  autres 
ensemble  sans  y  appeler  la  nation  estrangere, 
comme  l'on  faict  d'estranger  contre  Testranger. 
Certes  la  guerre  en  fust  esté  plus  noble;  voir 
en  mesme  campaigne,  mesmes  enseignes,  pa- 
reilles et  mesmes  armes,  mesmes  sonneries  de 
tabourins  et  trompettes,  et  mesmes  façons  et 

ordre  de  guerre;  ainsy  qu'on  vit  aux  plaines  de 
Farsalle,  mesmes  Romains  (dit  Lucain),  mesmes 
aigles,  mesmes  armes  et  pareilles  ordonnances 
des  gens  et  formes  de  guerre  ;  si  que  Pompée 
mit  force  estrangers  ramassés  et  vraye  racaille. 
Caesar  en  avoit  aussy,  mais  plus  disciplinez  et 
aguerris  pourtant  à  la  milice  romaine. 

Pour  moy,  et  pour  en  faire  fin,  je  sçais  bien 
ce  que  j'en  ay  veu  dire  et  jurer  à  M.  l'admirai 
(ainsy  que  j'ay  dict  cy  devant;,  combien  cela  le 
fascha  d'avoir  esté  contrainct  de  s'estre  jamais 
aydé  de  ces  reistres,  et  dequoy  ilz  estoient  ja- 
mais venus  en  France;  et  que,  s'il  estoit  à 
refaire,  ou  que  la  guerre  recommençast,  jamais 
que  Dieu  l'en  engardast  il  n'appelleroit  plus 
de  telz  gens  pour  s'en  servir  ;  ils  estoient  trop 
fascheux,  avares,  importuns  et  trop  mal  aysez 
à  contenter.  Nostre  grand  et  brave  roy  d'au- 
jourd'huy  en  a  pris  l'instruction,  qui  a  faict 
et  parfaict  ses  guerres,  et  acquis  son  reaume 
sans  ces  gens  là,  fors  quelques  trouppes  que 
M.  de  Turaine  luy  amena,  qui  ne  servirent 
guieres  :  aussy  il  s'en  deffit  bientost.  En  quoy  il 
monstra  son  grand  cœur  et  sagesse,  de  se  passer 
de  telles  gens  et  desmeler  sa  guerre  par  les  siens 
propres. 

J'en  ay  parlé  ailleurs,  où  je  les  loue  pourtant, 
ne  voulant  mal  dire  nullement  de  la  valeur  qu'ilz 
ont,  ny  de  leur  belliqueuse  nation  ;  car  on  ne 
leur  sçauroit  rien  reprocher  que  un  peu  trop 
grande  avarice;  car  en  tout  ilz  sont  braves  et 
vaillans  gens  de  guerre. 

CHAPITRE  XXXII. 

177.  M.  le  prince  de  Condé.  —  178.  Le  roy 
de  Navarre,  Anthoine  de  Bourbon.  —  179. 
M.  de  Nevers,  François  de  C lèves. 

arlons  ast'heure  de  M.  le  prince  de 
Condé,  Louys  de  Bourbon,  que  plu- 
sieurs de  nostre  temps  disoient  avoir 
esté  dressé,  au  commancement  de  ces 
guerres  civilles,  de  la  main  de  ce  grand  M.  l'ad- 
mirai, duquel  je  viens  de  parler1,  bien  qu'il  eust 
faict  auparadvant  un  très  beau  commancement 
d'un  très  brave  prince,  et  tout  remply  d'esprit 
et  fort  belle  monstre,  et  de  l'un  et  de  l'autre, 
aux  guerres  estrangeres,  tant  aux  charges  de 
cheval  qu'il  eut,  et  de  chevaux  légers  et  de 
gens  d'armes,  que  de  pied  ;  car  il  fut  couronnel 
de  l'infanterie  en  Piedmont,  comme  j'ay  dict 
ailleurs. 

Sur  quoy  il  me  souvient  d'un  conte,  que, 
quand  la  royne  mère  eut  faict  madame  la  prin- 
cesse de  La  Roche-sur-Yon2  sa  dame  d'honneur, 
M.  le  prince  de  Condé  lui  voulut  remonstrer 
voyre  s'en  mocquer  (car  il  s'en  aydoit  [de  la 
causerie  fort  bien  et  mocquerie  et  conte])  le  tort 

1.  Var.  De  la  main  de  ce  grand  admirai  fut  faict,  disoyt 
on  allors,  M.  le  prince  de  Condé  en  ces  guerres  civilles. 

2.  Philippe  de  Montespedon,  veuve  du  maréchal  de 
Montejan,  femme,  en  secondes  noces,  de  Charles  de 
Bourbon,  prince  de  la  Roche-sur-Yon. 

qu'elle  s'estoit  faicte,  et  à  ses  parens  en  cela, 
elle,  qui  avoit  espousé  un  prince  du  sang,  avoir 
accepté  ceste  charge  pour  quasy  servir  de  ser- 
vante; à  qui  elle  respondit  qu'elle  ne  pensoit 
pas  plus  faire  tort  en  cela,  ny  aux  siens,  que 
luy  en  la  charge  qu'il  avoit  autresfois  prise  de 
couronnel  de  sa  belle  infanterie  et  pieds  puantz 
de  gens  de  pied1,  par  la  succession  encor  de 
deux  gentilzhommes  qui  estoient  moindres  que 
luy,  comme  feu  Bonnivet  et  le  vidasme  de 
Chartres  :  par  quoy,  qu'il  advisast  à  ses  fautes, 
et  non  aux  siennes,  s'il  y  en  avoit  en  cela  pour 
elle;  mais  n'y  en  sentoit  aucune,  puisque  ce 
n'estoit  se  faire  tort  de  servir  sa  royne  et  sa 
dame  souveraine  en  une  charge  si  honnorable. 
Ce  fut  à  M.  le  prince  à  se  taire,  combien  qu'il 
parlast  très  bien,  et  aussy  bien  et  à  propos,  je 
ne  diray  pas  que  prince,  mais  qu'homme  du 
monde,  et  surtout  qui  disoit  bien  le  mot,  et  se 
mocquoit  bien,  et  aymoit  fort  à  rire. 

Aussy  de  luy  fut  faicte  une  chanson  en  France, 
à  mode  d'un  vaudeville,  qui  disoit  : 

Ce  petit  homme  tant  joly  (bis) 
Tousjours  cause  et  tousjours  ry  (bis) 
Et  tousjours  baise  sa  mignonne. 
Dieu  gard'  de  mal  le  petit  homme. 

Car  il  estoit  de  fort  basse  et  petite  taille,  non 
que  pour  cela  il  ne  fust  aussy  fort,  aussi  verd, 
vigoureux  et  adroict  aux  armes,  à  pied  et  à  che- 
val, autant  qu'homme  de  France,  comme  je  l'ay 
veu  en  affaires. 

Au  reste,  il  estoit  fort  agréable,  accostable  et 

1.   Sobriquet  des  fantassins  que  les  marches  échauffent 
plus  que  la  cavalerie. 

aymable.  Aussy  l'Italien  disoit  :  Dio  mi  guarda 
del  bel  ghignetto  del  principe  di  Conde  e  de  animo 
e  stecco  dell'admiraglio!  c'est  à  dire  :  «  Dieu 
«  me  garde  de  la  douce  façon  et  gentile  du 
ce  prince  de  Condé,  et  de  l'esprit  et  curedent  de 
ce  l'admirai  !  »  parce  qu'il  en  portoit  tousjours  un, 
fust  en  la  bouche  ou  sur  l'oreille,  ou  en  la  barbe. 

On  tenoit  ce  prince,  de  son  temps,  plus  am- 
bitieux que  religieux  ;  car  le  bon  prince  estoit 
bien  aussi  mondain  qu'un  autre  ;  et  aymoit 
autant  la  femme  d'autruy  que  la  sienne,  tenant 
fort  du  naturel  de  ceux  de  la  race  de  Bourbon, 
qui  sont  estez  fort  d'amoureuse  complexion. 

Il  fut  esleu  de  ceux  de  la  religion  et  conjura- 
tion d'Amboise  leur  chef,  non  qu'il  le  sceust 
autrement  (disoit  on)  ;  mais  sans  luy  sonner 
mot  et  sourdement  l'esleurent,  usans  en  cela  de 
la  façon  d'Allemagne;  et  tel  l'appelle  on  le  capi- 
taine muet.  Et  si  leur  entreprise  eust  bien  reussy 
à  souhait,  lors  on  lui  eust  faict  à  sçavoir. 

Aucuns  disoient  pourtant  qu'il  la  sçavoit,  et 
mesmes  que  le  sieur  de  Malligny,  brave  et  vail- 
lant gentilhomme,  et  de  fort  bonne  maison,  qui 
luy  estoit  fort  familier,  favory  et  parent,  se  trou- 
vant avecques  luy  à  Amboise  quand  il  vit  le  tout 
descouvert,  s'en  alla  aussi  tost  sans  s'estonner  à 
l'escurie  dudict  prince,  et  y  prit  le  meilleur 
courtaut  qu'il  avoit,  et  se  sauva  viste,  dont  bien 
luy  en  prit,  et  s'en  alla  à  Genève,  dont  plus 
n'en  revint;  car,  en  se  baignant  dans  le  lac,  il 
se  neya  parmy  un  sable  mouvant.  L'on  courut 
après  luy;  mais  il  s'en  alla  grande  erre  '.  Et  di- 
soit on  lors  à  la  court,  comme  je  l'ouys,  que, 

i.  Au  plus  vite;  erre,  trace  de  pas. 

s'il  eust  esté  pris,  il  eust  mis  mondict  sieur  le 
prince  en  grande  peyne. 

Toutesfois,  le  dimanche  matin,  quand  les  con- 
jurateurs  se  présentèrent  à  la  porte  des  Bons 
Hommes,  pour  entrer  dans  la  ville,  à  M.  d'Au- 
malle.  qui  estoit  constitué  pour  la  garde  de  la 
porte.  M.  le  prince  s'y  rendit,  et  ayda  à  les 
chasser,  et  y  lit  bonne  mine.  Mais  despuis  on 
cogneut  la  faute,  et  en  fut  soupçonné.  Sur  quoy 
il  en  fit  quelque  rodomontade  de  quelque  cer- 
tain desmenty  en  l'air,  mais  non  en  présence, 
comme  s'est  dict  et  escrit,  car  lors  il  n'osoit 
parler  si  haut,  bien  que  d'ailleurs  il  eust  la  parolle 
belle,  bonne,  haute  et  hardye  :  mais  pourtant, 
cognoissant  qu'il  n'y  faisoit  pas  bon  pour  luy, 
et  que  l'on  commançoit  à  descouvrir  le  pot  aux 
roses,  il  partit  de  la  court  et  s'en  alla  trouver 
le  roy  de  Navarre  son  frère;  dont  pourtant  l'on 
se  repentit  bien  car  je  le  sçay]  dequoy  on 
l'avoit  laissé  aller. 

Mais,  pour  avoir  ce  coup  eschappé,  il  n'es- 
chappa  pas  sa  prison;  car  il  vint  à  Orléans,  là 
où  il  fut  attrapé  à  bon  escient  l  :  et  croyoit  on 
que,  sans  la  mort  du  roy  François,  son  procès 
fust  esté  faict,  et  luv  sentencié. 

Lorsqu'il  entra  dans  le  logis  du  roy,  non  à 
cheval  comme  le  roy  son  frère,  comme  aucuns 
ont  dict,  car  je  le  vis,  mais  ayant  mis  pied  à 
terre,  jamais  je  ne  vis  prince  faire  meilleure 
mine.  Mais  au  sortir  de  la  chambre  du  roy,  qu'il 
fut  conduict  en  prison  par  MM.  d'O  et  de  Cha- 
vigny,  il  estoit  bien  autant  estonné,  et  le  roy 

1.  Le  7,1  octobre  1  $60. 

de  Navarre  autant,  lequel  pensoit,  à  son  arrivée, 
comme  premier  prince  du  sang,  parler  haut, 
braver  et  estonner  toute  la  court. 

Ce  fut  à  luy  à  caller  '  et  faire,  non  du  prince, 
mais  du  simple  gentilhomme;  car  je  le  vis  deux 
fois  venir  trouver  M.  le  cardinal  de  Lorraine, 
en  son  jardin  une  fois,  et  l'autre  en  sa  chambre, 
pour  le  prier  et  intercéder  pour  son  frère  ;  mais 
il  parloit  à  luy  plus  souvent  descouvert  que 
couvert,  et  l'autre  se  mettoit  très  bien  à  son 
ayse,  car  il  faisoit  grand  froid.  Mais  deux  mois 
après  on  vit  bien  un  autre  revire-marion  de  for- 
tune. 

Ceste  conjuration  d'Amboise  fut  le  principal 
subject  de  sa  prison  ;  car  le  roy  s'estoit  imprimé 
si  bien  ceste  opinion,  que  si  ell'eust  pris  fin 
qu'il  eust  passé  le  pas  comme  messieurs  ses 
frères,  et  de  Guyze,  et  autres,  et  qu'il  se  fust 
fort  bien  mis  en  son  siège  royal,  ce  disoit  on, 
car  il  estoit  de  cœur  haut  et  ambitieux,  et  quy 
aymoit  plus  une  royauté  qu'une  principauté;  et 
pour  ce,  dès  lors  ne  le  tint  on  jamais  pourtant 
plus  religieux  qu'ambitieuz. 

Et  ce  qui  l'aveugla  plus  en  son  ambition,  ce 
fut  aux  premières  guerres  civilles,  quand  il  se 
vit  quasy  commander  à  la  moictié  de  la  France, 
morceau  très  friand  que  M.  l'admirai,  son  oncle, 
luy  avoit  très  bien  préparé.  Et  ce  fut  ce  que  dit 
un  seigneur  de  par  le  monde  :  c<  Le  diable  y  ayt 
«  part,  qu'un  tel  en  est  le  chef;  car  je  cognois 
«  son  humeur.  S'il  a  mis  une  fois  le  nez  dans 

i .  Caller  la  voile,  c'est-à-dire  l'abaisser,  manœuvre  d'un 
vaisseau  qui  se  rend  ;  de  là  cette  expression  qui  signifie  filer 

doux. 

«  ceste  petite  forme  d'empire,  jamais  il  ne  s'en 
«  despartira,  et  troublera  tousjours  la  France 
«  pour  entretenir  sa  grandeur.  Il  nous  seroit 
«  meilleur  que  le  seul  M.  Padmiral  s'en  meslat, 
«  car  il  a  l'ame  plus  douce,  plus  capable  en  tout 
a  que  l'autre.  » 

Il  devint  en  telle  gloire,  qu'il  fit  battre  mon- 
noye  d'argent1,  avecques  ceste  inscription  à 
l'entour,  comme  un  souverain  :  Louis  trei- 
ziesme,  roy  de  France;  laquelle  monnoye  M.  le 
connestable,  retenant  tousjours  de  ceste  bonne 
paste  ancienne,  tout  en  collere,  représenta  à 
une  assemblée  générale  qui  fut  faicte  au  conseil 
du  roy  l'an  1567,  le  7e  jour  d'octobre  après 
midy,  au  Louvre.  On  en  détesta  fort  et  la  mon- 
noye et  la  suscription.  Je  ne  sçay  s'il  est  vray, 
mais  il  s'en  disoit  prou  en  la  chambre  du  roy 
et  de  la  royne,  voire  en  la  basse  court. 

Un'autre  ambition  le  saisit  :  lorsque  le  duc 
d'Albe  passa  vers  Flandres,  M.  le  prince, 
avecques  d'autres,  remonstrerent  au  roy  que, 
puisque  l'Espaignol  s'armoit,  il  falloit  aussy 
s'armer  et  border  la  frontière  de  gens  de  guerre, 
comme  portoit  l'ancienne  coustume  ;  et  ce  fut 
lors  qu'on  envoya  faire  la  levée  de  six  mille 
Souysses,  qui  vindrent  après  :  et  quoy  qu'on 
die  et  treuve  l'on  en  escrit,  ce  fut  M.  le  prince 
et  les  huguenotz,  qui  premiers  cryerent  après 
cela,  car  j'estois  lors  à  la  court,  et  ceux  qui 
l'ont  escrit  possible  ne  le  sçavoient  ilz  pas 
mieux  que  moi. 


1 .  D'autres  disent  des  écus  d'or.  L'un  est  aussi  vrai  que 
l'autre;  c'est  un  conte  inventé  par  les  jésuites. 

Et  sur  cet  arrivement  M.  le  prince  ne  chauma 
pas  de  bastir  pour  soy,  car  il  gaigna  sy  bien 
M.  le  connestable,  son  grand  oncle  de  par  sa 
femme,  qu'il  luy  consentist  la  lieutenance  gene- 
ralle  en  France,  si  le  roy  la  luy  vouloit  donner  : 
et  bien  à  propos  la  demandoiî.  il  au  roy  pour 
estre  gênerai  de  ceste  armée  qu'on  vouloit  nou- 
vellement faire  dresser  vers  le  duc  d'Albe. 

La  royne,  mère  du  roy,  point  contente  de 
ceste  ambition  nouvelle  d'icelle  lieutenance  ge- 
neralle,  elle  qui  aymoit  fort  Monseigneur,  frère 
du  roy,  despuis  nostre  roy  Henry  IIIe,  et  qui 
voyoit,  et  desiroit,  qu'à  luy  ceste  charge  appar- 
tenoit  et  à  luy  seul  debvoit  escheoir,  bien  qu'il 
fust  encor  jeune  (mais  il  ne  demeura  pas  sept 
mois  après  de  l'avoir),  en  donna  advis  à  M.  son 
filz  ;  et  l'emboucha  et  l'instruisit  si  bien  (et  Dieu 
sçait  de  quelle  main  et  bouche  de  bonne  mais- 
tresse  !),  qu'un  soir  en  la  salle,  que  ladicte  royne 
souppoit  à  Sainct-Germain-des-Prez,  il  me  sou- 
vient fort  bien  que  M.  le  prince  y  estant  venu, 
Monsieur  le  prit  et  le  mena  en  ung  coing  où  il 
parla  bien  à  luy,  et  des  grosses  dents  (comme  on 
dit),  et  le  reprit  de  son  outre  cuydance  d'oser 
et  vouloir  prétendre  sur  la  charge  qui  luy  estoit 
deue  ;  et  que,  s'il  s'en  mesloit  jamais,  qu'il  l'en 
feroit  repentir  et  le  rendroit  aussy  petit  compai- 
gnon  comme  il  vouloit  faire  du  grand. 

Tant  d'autres  propos  luy  dist  il  (car  il  le  tint 
longtemps)  que  nous  n'oyions  point,  car  nous 
autres  qui  estions  à  luy  nous  nous  en  tenions 
de  loing;  mais  nous  voyions  bien  qu'il  luy  partait 
de  hautes  parolles  et  de  grande  bravetté,  ores 
tenant  son  espée  sur  le  pommeau  fort  haute, 

ores  faisant  semblant  de  taster  à  sa  dague,  ores 
enfonçant  et  ores  hauçant  son  bonnet  ;  et  bref, 
nous  cognusmes  en  luy  une  contenance  fort 
bravasche  et  altiere,  et  telle  que  despuis,  bien 
qu'ayons  veu  en  mill'endroictz  une  très  bonne 
façon  en  luy,  jamais  aucuns  qui  estions  là  ne  la 
recogneusmes  si  belle  et  asseurée.  Nous  vismes 
bien  aussy  M.  le  prince  tousjours  descouvert,  et 
parler  doux,  à  son  geste;  et  la  royne  ayant 
achevé  de  soupper,  ce  jeu  se  desmesla,  qu'elle 
sceut  bien  au  long  par  M.  son  fils,  qu'elle  en 
ayma  davantage,  et  puis  de  M.  le  prince,  qui 
en  fit  quelque  plaincte;  mais  elle  ne  s'en  soucia. 
Et  M.  le  prince  aussy  ne  la  fit  guieres  longue  à 
la  court  et  s'en  alla,  et  non  sans  la  garder  bonne 
à  mondict  seigneur,  car  au  bout  de  trois  mois 
et  demy  la  journée  de  Meaux l  fust  dressée  :  et 
voylà  d'où  en  fut  la  première  source,  que  beau- 
coup ne  sçavent  pas,  et  la  couvrent  sur  la  reli- 
gion, comme  faict  M.  de  La  Noue;  car  possible 
ne  sçavoit  il  pas  ce  que  je  vis2. 

Monsieur  aussy,  ayant  sceu  que  ceste  partie 
avoit  esté  autant  faicte  pour  luy,  voire  plus,  que 
pour  le  roy,  la  luy  garda  aussy  meilleure;  car, 
ayant  esté  faict  lieutenant  gênerai  du  roy  après 
la  mort  de  M.  le  connestable,  il  ne  cessa  jamais 
qu'il  n'eust  raison  dudict  prince,  qu'il  hayssoit 
à  mal  mortel  et  plus  que  tous  les  huguenotz;  car 
il  ne  tint  à  luy  que  la  battaille  ne  se  donnast  à 


1 .  Le  projet  d'enlever  le  roi  Charles  IX  à  Meaux,  en  M  67. 
Ce  fut  alors  qu'il  se  rendit  à  Paris  au  milieu  d'un  corps  de 
Suisses  harcelé  par  la  cavalerie  du  prince  de  Condé. 

2.  Var.   :  Ce  que  je  dis. 

Nostre-Dame-de-1'Espine1.  Il  ne  voulut  point 
aussy  la  paix,  sinon  pour  attrapper  ledict  prince 
en  sa  maison  des  Noyers  en  Bourgoigne,  comme 
il  la  faillit  belle. 

Aux  troisiesmes  troubles  il  l'agassa  et  pressa 
de  tant  de  petitz  combatz  et  escarmouches, 
qu'enfin  il  le  mena  à  la  battaille  qui  fut  donnée 
vers  Jarnac  et  Bassac,  où  ce  prince  vint  fort 
résolu  et  en  très  brave  et  vaillant  combattant, 
mais  pourtant  fasché  d'y  venir,  soit  qu'il  cognust 
son  heure  ou  son  desadvantage  ;  et  pour  ce  en  y 
allant  il  dit  que,  puisqu'on  avoit  faict  un  pas  de 
clerc,  il  le  falloit  franchir,  et  qu'aussy  un  peu 
advant  qu'aller  à  la  charge  il  avoit  eu  contre  la 
jambe  un  coup  de  pied  de  cheval  du  conte  de 
La  Rochefoucaud,  qui,  comme  désespéré  du 
mal,  accompaigné  de  son  brave  cœur,  combattit 
très  furieusement.  Mais  cela  ne  dura  guieres, 
car  il  fut  porté  par  terre.  Et  le  premier  qui  des- 
cendit pour  le  prendre  prisonnier,  ce  fut  un 
honneste  gentilhomme  de  M.  de  La  Vauguion, 
qui  s'appelloit  Le  Rozier  :  et  ainsy  que  M.  d'Ar- 
gence  vint  à  passer,  M.  le  prince  le  recongnut 
et  se  rendit  à  luy.  Mais,  sur  ceste  entrefaicte, 
arriva  le  baron  de  Montesquieu,  brave  et  vail- 
lant gentilhomme,  qui  estoit  capitaine  des  gardes 
des  Suisses  de  Monsieur,  frère  du  roy,  qui 
ayant  demandé  qui  c'estoit,  on  luy  dit  que  c'es- 
toit  M.  le  prince  :  «  Tuez!  tuez!  mort  Dieu!  » 
dit  il;  et,  s'approchant  de  luy,  deschargea  sa 
pistolle  dans  sa  teste,  et  mourut  aussy  tost. 

1.  Probablement  en  M  68,  lorsque  le  prince  de  Condé 
alla  au-devant  des  reîtres  et  traversa  avec  eux  la  Champagne 
pour  aller  assiéger  Chartres. 

Il  n'avoit  garde  de  la  faillir  autrement,  car  il 
avoit  esté  fort  recommandé  à  plusieurs  des  fa- 
vorys  dudict  Monsieur,  que  je  sçay  bien,  pour 
la  hayne  qu'il  luy  portoit  dès  le  jour  que  j'ay 
dict;  et  aussy  qu'il  n'y  a  rien  qu'un  grand 
haysse  tant  qu'un  autre  grand  son  pareil,  mais 
plus  encor  celuy  qui  ne  l'est  pas  et  se  veut 
esgaller  à  luy.  Il  n'y  avoit  pas  huict  mois  que 
j'avois  sauvé  la  vie  audict  baron  de  Montes- 
quieu, que  j'aymois  fort  despuis  le  voyage  de 
Malte,  qui,  au  partir  de  là,  fut  la  première  fois 
qu'il  vint  et  se  produisit  à  la  court  par  le  moyen 
du  comte  de  Brissac,  qui  le  prit  en  amitié  pour 
estre  brave  et  vaillant  gentilhomme,  et  qui 
estoit  bonhomme  avecques  cela  ;  et  ledict  comte 
le  fit  aymer  à  Monsieur,  et  luy  fit  donner  ceste 
charge. 

Le  roy  Charles,  doncques,  ayant  entrepris  de 
faire  un  combat  sur  l'eau  à  Paris,  devant  le 
Louvre,  il  se  mit  dans  son  grand  bateau  cou- 
vert, qu'on  avoit  veu  longtemps  devant  le  logis 
du  contrerolleur  Dumas.  Le  roy  tenoit  et  gar- 
doit  son  bateau  avecques  les  siens  contre  Mon- 
sieur et  les  siens,  qui  le  vimmes  assaillir.  Ainsy 
que  nous  voulions  monter,  et  que  le  baron  estoit 
à  demy  monté,  voycy  Fervaques,  qui  a  esté 
tousjours  rude  joueur,  qui  poussa  de  haut  en  bas 
ledict  baron  dans  l'eau,  qui  s'alloit  neyer  sans 
moy,  qui  courus  du  bout  du  bateau,  et  le  pris 
par  le  collet;  et  le  jette  dans  nostre  bateau, 
lequel  n'en  pouvoit  plus  ;  mais  il  se  remit  telle- 
ment quellement,  et  aussy  tost  se  mit  à  genoux 
et  me  remercia,  et  qu'il  me  debvoit  la  vie  ;  et 
despuis  m'appella  tousjours  son  père,  bien  que 


272  Livre  I,  Partie  II,  Chap.  XXXII. 

je  fusse  plus  jeune  que  luy.  Il  fut  tué  par  am- 
près  au  siège  de  Sainct-Jean  ■  d'une  grande  har- 
quebuzade  :  les  huguenotz  disoient  que  c'estoit 
par  punition  divine. 

Pour  tourner  à  M.  le  prince,  estant  mort, 
Monsieur  n'en  fut  nullement  marry,  mais  très 
joyeux,  car  il  avoit  opinion  qu'il  luy  en  eust 
faict  faire  de  mesmes  :  car,  d'ennemy  à  grand 
ennemy,  il  n'y  a  que  se  garder.  Monsieur  le 
voulut  veoir  après  la  battaille  achevée;  son 
corps  fut  chargé  sur  une  vieille  asnesse  qui  se 
trouva  là  à  propos,  plus  par  desrision  que  pour 
autre  subject  ;  et  fut  porté  ainsy,  bras  et  jambes 
pendantes,  à  Jarnac,  en  une  salle  basse  soubz 
celle  de  Monsieur  et  sa  chambre,  où  ledict  prince 
le  jour  avant  avoit  logé.  Quel  changement  ! 
Comme  à  Coutras,  le  roy  de  Navarre  logea  en 
la  chambre  de  M.  de  Joyeuse,  où  il  avoit  cou- 
ché le  soir  auparadvant,  et  l'autre  estoit  estendu 
mort  dessoubz.  Si  on  leur  eust  dict  à  touz  telz 
revers  de  fortune,  il  ne  l'eussent  pas  creu. 

Ledict  prince  demeura  assez  en  espectacle  à 
tous  ceux  du  camp  qui  le  voulurent  aller  veoir; 
puis  M.  de  Longueville,  son  beau-frère,  en  de- 
manda le  corps  à  Monsieur,  pour  le  faire  ensep- 
velir,  qui  luy  fut  octroyé  librement.  Il  fut  faict 
de  luy  ceste  epitaphe  : 

L'an  mil  cinq  cens  soixante  neuf, 
Entre  Jarnac  et  Chasteauneuf, 
Fut  porté  mort  sur  une  asnesse 
Cil  qui  vouloit  oster  la  messe. 

i.  Saint-Jean-d'Angély,  assiégé  et  pris  par  le  duc  d'An- 
jou, en  1569,  après  une  résistance  désespérée. 

Il  y  eut  quelques-uns  des  siens  pris,  comme 
Clermont  d'Amboise  et  Corbozon,  qui  ne  vou- 
lurent jamais  croyre  sa  mort;  mais  Monsieur  le 
fit  à  eux  veoir  leur  saoul  ;  dont  ils  en  furent 
très  dollens,  car  ils  estoient  fort  aymés  de  leur 
maistre.  Ainsy  alla  la  mort  dudict  prince,  qui, 
en  trois  battailles  qu'il  donna  à  son  roy,  ne  se 
ressentit  guieres  de  la  fortune.  A  la  dernière, 
il  y  mourut.  A  la  penultiesme  de  Sainct-Denis, 
il  la  perdit  comme  les  autres;  mais  aussy  il  se 
sauva  avecques  grand  honneur.  A  la  première, 
qui  fut  celle  de  Dreux,  il  fut  pris  prisonnier, 
non  sans  grand  danger  de  la  mort,  si  M.  de 
Guyze  luy  eust  voulu  rendre  ce  qu'il  luy  avoit 
voulu  prester  à  la  conjuration  d'Amboyse;  mais 
au  lieu  d'un  tel  rembourcement,  quand  il  luy  fut 
présenté,  il  luy  fit  force  honneur  et  bonne  chère, 
le  retira  avec  luy,  luy  présenta  la  moictié  de  son 
lict,  et  couchèrent  tous  deux  ensemble  aussy 
familièrement  comme  si  jamais  n'eussent  estez 
ennemys,  mais  comme  bons  amys  et  cousins 
germains  qu'ilz  estoient.  De  tout  le  soir  il  ne 
fut  guieres  veu,  et  M.  de  Guyze  le  luy  conseilla; 
et  demeura  en  sa  garderobbe,  bien  qu'elle  fust 
fort  petite  et  chetive,  car  c'estoit  une  maison  de 
vilage  fort  champestre.  Force  gens  le  vouloient 
veoir,  mais  M.  de  Guyze  l'avoit  defïendu  ;  car 
une  personne  affligée  n'aime  guieres  ceste  veue 
ni  Visitation. 

J'eus  pourtant  crédit  de  le  veoir  assez  près 
d'un  fœu,  faisant  démonstration  grande  de  sa 
douleur  et  d'une  appréhension  grande.  On  luy 
porta  à  soupper,  et  souppa  ;  puis,  tout  le  monde 
retiré,  et  M.  de  Guyze  se  voulant  coucher,  il 

Branthôme,  V  18 

donna  congé  à  un  chascun,  non  sans  avoir  de- 
meuré longtemps  assez  près  du  fœu  à  causer 
de  la  battaille  parmi  nous,  où  chascun  y  estoit 
receu  pour  son  escot  et  son  dire. 

Luy  et  M.  le  prince  coucharent  ensemble,  et 
le  lendemain  nous  allasmes  à  son  lever.  Il  se  mit 
à  escrire  au  roy  et  à  la  royne  le  plus  briefvement 
qu'il  peut,  et  sortit  veoir  le  champ  de  battaille, 
non  trop  loing  pourtant,  car  il  disna  et  y  alla 
après  à  bon  escient. 

Cependant  le  prince  se  leva,  qui  estoit  encor' 
au  lict  quand  nous  estions  en  sa  chambre,  les 
rideaux  tous  tirez  au  dedans.  S'il  fust  esté  pressé 
de  se  lever  pour  aller  à  la  garderobbe,  il  fust 
esté  bien  estonné,  ce  disoit  on. 

Puis  quand  fallut  desloger,  M.  dp  Guyze  le 
redonna  à  M.  d'Amville  (que  nous  nommions 
lors  M.  l'admirai,  pour  avoir  eu  Testât  de  son 
cousin)  à  le  tenir  en  bonne  garde,  et  pour  faire 
l'eschange  de  luy  et  M.  le  connestable,  ainsy 
que  le  porte  le  droit  de  la  guerre. 

En  quoy  faut  notter  deux  belles  choses  que 
l'on  tenoit  lors  pour  telles  et  se  doibvent  tous- 
jours  tenir;  l'une,  faut  louer  la  magnanimité  et 
générosité  de  ce  grand  prince  et  capitaine  M.  de 
Guyze,  qu'il  usa  à  l'endroict  de  son  ennemy 
prisonnier,  à  le  traicter  de  ceste  façon  si  hon- 
neste  qu'il  fit,  ce  qu'un  autre  possible  n'eust  pas 
faict,  veu  les  grandes  raisons  qu'il  avoit  de  son 
costé  ;  l'autre,  du  bel  advisement  et  considéra- 
tion qu'eust  M.  d'Amville  de  présenter  à  M.  de 
Guyze  son  prisonnier  M.  le  prince;  car  c'estoit 
à  luy  à  qui  le  premier  il  avoit  donné  sa  foy;  et 
le  luy  présenta  comme  à  son  gênerai  (c'estoit 

bien  en  cela  sçavoir  son  debvoir  de  guerre  ,  à 
qui  Ton  doibt  defferer  toute  chose,  et  surtout  les 
prisonniers  qu'on  aura  pris. 

Si  ML  d'Amville  n'eust  esté  sage  et  advisé 
capitaine,  comme  certes  il  a  esté  toujours,  et 
que  ce  fust  esté  un  téméraire  et  n'eust  sceu  que 
c'estoit  de  son  debvoir,  il  n'eust  jamais  faict  ce 
traict,  voyant  son  père  pris,  et  qu'il  y  alloit  de 
bon  pour  le  rachapter  par  cest  eschange  :  ce 
qu'il  ne  fit,  et  s'acquitta  par  ainsy  de  son  deb- 
voir, et  acquit  encor  davantage  Tamytié  de  son 
gênerai,  en  luy  manifestant  par  tel  acte  qu'il 
estimoit  la  générosité  de  M.  de  Guyze,  et  co- 
gnoissant  en  luy  une  telle  vertu  et  bonté,  qu'il 
ne  fairoit  jamais  faux  bond  à  M.  le  connestable. 
Voylà  comm'  il  fait  bon  en  telles  occurrances 
d'opposer  telles  choses  et  ne  croyre  son  courage 
bouillant. 

Pour  un  tel  traict  cuyda  sortir  entre  M.  de 
Longueville  et  M .  d'Espernon  un  grand  esclandre 
durant  ces  dernières  guerres,  car  If.  d'Espernon 
venant  de  Bouloigne  en  France  trouver  le  rov. 
et  passant  près  Montreuil,  et  en  rencontrant  la 
garnison  de  cheval,  conduicte  par  M.  du  Mesny, 
gouverneur  de  la  place1,  la  desfit  très  heureuse- 
ment, et  force  demeurèrent  prisonniers,  dont 
ledict  sieur  du  Mesny  en  estoit  un  ;  et  puis  vint 
au  giste  à  Courbie,  où  estoit  pour  lors  M.  de 
Longueville,  lieutenant  de  roy  en  Picardye,  qui 
demanda  les  prisonniers;  mais  M.  d'Espernon 
les  luy  retïusa  :  sur  quoy  s'esmeut  question;  et 

1.  Gouverneur  de  Montreuil  pour  '.a  Ligue,  vers  i>9û.  Je 
suppose  que  cette  action  eut  lieu  peu  après  ia  prise  de  Cor 
par  Henri  IV. 

M.  de  Longueville  jura  qu'il  ne  sortiroit  autre- 
ment de  la  ville  ;  et  le  brava  fort,  jusqu'à  mettre 
un  gros  corps  de  garde  debvant  son  logis  et 
fermer  les  portes  de  la  ville.  A  quoy  M.  d'Es- 
pernon  prit  pied  et  appréhension  qu'on  luy  en 
vouloit  prester  une,  tout  de  mesmes  comme  à 
Angoulesmes,  qu'on  le  faillit  à  tuer  un  jour  de 
Sainct-Laurans1,  comme  il  dict  despuis;  et  pour 
ce,  se  résolut  bravement  se  deffendre3  et  mourir 
les  armes  en  la  main.  Mais  sur  ces  entrefaictes 
il  se  moyenna  quelque  espèce  d'accord  ;  si  bien 
que,  par  la  menée  et  dextérité  de  quelques 
honnestes  gens,  M.  d'Espernon  sortit  hors  de  la 
ville  et  emmena  ses  gens. 

L'accord  ne  s'ensuivyt  pourtant  tel  qu'ilz 
départirent  amys  ;  car  si  M.  d'Espernon  l'eust 
trouvé  après,  il  l'eust  querellé  à  bon  escient, 
comme  je  sçay  fort  bien.  En  quoy  plusieurs 
dirent  que  M.  de  Longueville  en  debvoit  faire 
plus  ou  moins;  et  les  autres  qui  moyennerent 
la  sortye  de  M.  d'Espernon,  lesdebvoient  aussy 
accorder  du  tout  absolument,  et  les  faire  bons 
amys,  et  embrasser  ces  deux  grandz,  qui  estoient 
assez  bastans,  par  le  moyen  de  leurs  amis,  ser- 
viteurs et  creditz,  [pour]  esmouvoir  toute  la 
France. 


1.  En  1  $88.  Il  faillit  être  assassiné  et  fut  deux  jours 
assiégé  dans  le  château  d'Angoulême  par  le  peuple  révolté 
qui  l'accusait,  fort  à  tort,  de  vouloir  introduire  les  hugue- 
nots dans  la  ville.  Voir,  pour  les  détails  très-curieux  de 
cette  aventure,  d'Aubigné,  Hist.  universelle,  tome  III,  liv.  11, 
chap.  4. 

2.  Le  manuscrit  ajoute  :  «  Comme  certes  il  est  tout  vail- 
lant. »  Ces  mots  sont  fournis  par  le  manuscrit  120. 

Plusieurs  dirent  que  M.  d'Espernon  avoit 
tort,  et  que,  du  premier  abord,  il  debvoit  pré- 
senter ses  prisonniers  au  lieutenant  gênerai  du 
lieu  où  ilz  avoient  estez  pris,  et  recognoistre  le 
lieutenant  gênerai  et  gouverneur  de  là,  bien 
qu'il  fust  grand  et  eut  charges  et  grandz  grades; 
mais  la  représentation  d'un  roy  en  sa  lieute- 
nance  c'est  une  grand'chose. 

Je  laisse  cela  aux  meilleurs  discoureurs,  pour 
tourner  encor  au  prince  de  Condé,  lequel  laissa 
après  soy  une  très  belle  et  bonne  lignée:  MM.  le 
prince  de  Condé,  son  héritier  principal,  le  prince 
de  Conty  et  le  cardinal  de  Bourbon;  et,  du 
second  maryage,  M.  le  comte  de  Soissons,  gentil 
prince  certes,  et  tout  plein  d'honneur  et  de 
vertu. 

Si  M.  le  prince  de  Condé  dernier  ne  fust  esté 
mort  par  poison  î  comm'on  dit)1,  il  fust  esté 
aussy  grand  capitaine  comme  M.  son  père; 
car  il  avoit  un  très  bon  et  beaucommancement; 
et  lorsqu'il  mourut  il  estoit  fort  jeune.  Il  sça- 
voit  aussy  bien  attirer  les  hommes  à  soy  comme 
M.  son  père,  car  il  estoit  très  libéral,  doux, 

1.  Henri  de  Bourbon,  né  en  1552,  mort  à  Saint-Jean- 
d'Angély  en  1588.  On  dit  qu'il  fut  empoisonné  par  ses  do- 
mestiques. Sa  femme,  Charlotte  de  la  Tremouille,  fut  pour- 
suivie à  ce  sujet  et  l'on  instruisit  son  procès,  mais  Henri  IV 
en  fit  jeter  les  pièces  au  feu,  et  le  parlement  de  Paris  rendit 
depuis  un  arrêt  qui  reconnut  l'innocence  de  cette  princesse. 
Suivant  les  méchantes  langues,  elle  aurait  fait  empoisonner 
son  mari  qui  venait  de  découvrir  les  suites  d'une  conversa- 
tion criminelle  qu'elle  aurait  eue  avec  un  de  ses  pages,  ou, 
selon  d'autres  rapports,  avec  Henri  IV  lui-même.  Brillaut, 
contrôleur  de  la  maison  du  prince,  fut  accusé  d'avoir  admi- 
nistré le  poison,  et,  «  sur  des  confessions  pleines  de  déses- 
poir »,  dit  d'Aubigné,  tiré  à  quatre  chevaux. 

gracieux  et  très  éloquent,  choses  fort  attrayantes. 
J'ay  ouy  dire  à  feu  M.  de  Montpensier,  et 
le  debattoit  contre  moy,  qu'il  estoit  beaucoup 
plus  éloquent  que  M.  son  père.  Tant  y  a  que, 
s'il  estoit  si  bien  disant,  il  avoit  le  deffaut  de 
l'oreille,  car  il  n'oyoit  pas  bien.  Il  estoit  brave, 
vaillant,  généreux  et  fort  adroict  aux  armes 
et  à  cheval,  bien  qu'il  fust  fort  petit  comme  le 
père. 

Or  de  tous  ces  braves  frères  j'espère  en  parler 
aux  vies  de  nostre  feu  roy  Henry  troisiesme  et 
le  nostre  de  présent  quatriesme.  Je  les  remets 
doncques  là,  pour  dire  que,  quand  mondict 
sieur  le  prince  le  premier  fut  mort  en  ceste  bat- 
taille,  la  pluspart  des  catholiques,  et  mesmes  de 
ceux  de  nostre  armée,  entrèrent  en  ceste  sotte 
créance,  que  c'estoit  faict  des  huguenotz;  que 
puisqu'ilz  avoient  perdu  leur  grand  et  principal 
chef  et  capitaine,  qui  certes  l'estoit,  grand  et 
suffisant,  et  qu'on  tenoit  avoir  si  bien  appris  de 
M.  l'admirai  qu'il  s'en  alloit  esgal  à  luy,  voyre 
aucuns  tenoient  qu'il  le  surpassoit,  et  qui  estoit 
faux,  et  croyoient  que  les  huguenotz  n'auroient 
point  la  créance,  ny  porteroient  respect,  crainte 
et  honneur  à  M.  l'admirai  comme  à  un  prince 
qui  estoit  un  grand  prince  du  sang,  de  grade 
et  d'auctorité,  qu'ilz  avoient  si  bien  honnoré  et 
tenu  pour  leur  grand  deffenseur  et  protecteur, 
qu'aucuns  furent  si  impudens  de  l'appeler  leur 
roy. 

Mais  il  en  arriva  bien  autrement;  car,  de  tant 
qu'il  y  en  a  eu,  il  n'y  eut  aucuns  qui  branlas- 
sent, fors  un  ou  deux  de  ses  plus  privez,  et  tous 
se    rangearent  soubz  la   tuition ,   auctorité  et 

obeyssance,  qui,  se  targuant  et  couvrant  de 
l'umbre  de  messieurs  les  princes  de  Navarre  et 
de  Condé,  tous  deux  fort  jeunes,  conduisit  si 
bien  leur  barque,  qu'ilz  ne  trouvarent  nullement 
à  dire  leur  grand  pillotte  mort;  qui  fut  un  grand 
heur  et  honneur  à  l'admirai;  et  demeurarent 
tous  fermes  et  affectez  à  leur  party. 

Aussy,  il  n'y  a  ligue  ni  association  si  ferme  ni 
si  obstinée  que  celle  qui  se  fait  pour  la  religion, 
et  mesmes  pour  une  nouvelle  et  contraincte, 
comme  je  tiens  d'un  grand  personnage.  Et  ce  qui 
affermit  et  appuya  encor  mieux  ceste  collonne, 
qu'on  croyoit  à  demy  penchée  et  tombante,  ce 
furent  leurs  braves  et  vaillans  capitaines  qui 
restarent  encor  sur  pied,  comme  :  M.  d'An- 
dellot,  l'un  des  vaillans  et  renommez  de  la 
France;  mais  il  mourut  tost  après  ;  puis  M.  de  La 
Rochefoucaud,  très  grand  seigneur  en  Guyenne, 
et  qui  avoit  beaucoup  de  créance  parmy  ceux 
de  la  religion  du  pays,  et  principallement  parmy 
la  noblesse,  de  laquelle  il  estoit  fort  révéré. 
Il  estoit  aussy  fort  vieux  capitaine,  bien  qu'il 
fust  jeune,  pour  les  guerres  estrangeres  qu'il 
avoit  veues  dès  son  petit  aage,  estant  à  la  suitte 
de  M.  d'Orléans1,  et  tousjours  continué  soubz 
le  roy  Henry,  qui  l'aymoit  uniquement  et  luy 
estoit  plus  privé  et  familier  qu'aucuns  de  ses 
favorys,  et  se  jouoient  ordinairement  ensemble, 
comme  s'ilz  eussent  esté  pareils  ;  car  ledict  comte 
estoit  de  très  bonne  et  très  plaisante  compaignie, 
et  disoit  des  mieux  le  mot,  au  reste,  très  bon 
seigneur,  et  qui   n'offensoit   jamais  personne. 

1.  Depuis,  Henri  II. 

Toutesfois,  aux  guerres  civilles,  se  voyant  beau- 
frère  du  prince  roy  des  huguenotz,  devint  un 
peu  glorieux  :  mais  quant  à  moy,  je  ne  le  trou- 
vay  jamais  tel,  car  il  estoit  trop  de  gaillarde 
humeur.  Les  bons  trompettes  des  Françoys  et 
reistres  parmy  leurs  clairons  sonnoient  souvent 
ceste  chanson  et  quinte  : 

Le  prince  de  Condé 
Il  a  esté  tué, 
Mais  monsieur  l'admirai 
Est  encore  à  cheval, 
Avec  La  Rochefoucaud, 
Pour  chasser  tous  ces  papaux, 
Papaux,  papaux. 

Il  y  avoit  M.  de  Mouy,  un  très  brave  et  vail- 
lant capitaine.  Il  le  monstra  à  la  battaille  de 
Dreux,  car  ce  fut  luy  qui  fit  la  première  charge 
avecques  les  cinquante  ou  soixante  casaques 
blanches  esleues l .  On  le  tenoit  pour  plus  vaillant 
que  sage  capitaine;  mais  il  monstra  et  Pun  et 
l'autre  quand  il  conduisit  le  duc  des  Deux-Ponts 
jusqu'en  Guyenne  avecques  ses  trouppes,  et  prit 
la  Charité  contre  un'infinité  d'obstacles  qu'il 
trouva  par  les  chemins2.  Il  avoit  aussy  fort  pra- 
tiqué les  guerres  estrangeres,  et  s'y  estoit  faict 
signaller  bien  fort. 

Il  y  avoit  aussy  M.  de  La  Noue,  qui  porte  le 
nom  aujourd'huy  et  à  l'heure  que  je  parle,  du 

i .  Les  réformés  portaient  des  casaques  blanches.  La 
reine-mère,  voyant  un  jour  un  escadron  de  gendarmes  pro- 
testants, dit  au  prince  de  Condé  que  ses  gens  étaient  des 
meuniers  :  «  Oui,  Madame,  répondit-il,  pour  toucher  vos 
ânes.  » 

2.  Dans  la  campagne  de  1 569.  Mém.  de  La  Noue,  ch.  24. 

plus  grand  capitaine  de  la  France,  pour  les 
grandes  expériences  qu'on  a  cogneues  en  luy  : 
j'en  parle  ailleurs  fort  au  long  l. 

Il  y  avoit  aussy  le  seigneur  de  La  Loue,  pa- 
reilz  en  nom  fors  d'une  lettre,  et  pareilz  aussy 
en  valeur  :  il  avoit  eu  charge  de  la  vénerie  du 
roy;  mais  il  ne  s'amusa  tant  à  la  chasse  des 
cerfs  que  des  hommes,  et  menoit  mieux  ses  gens 
à  la  guerre  que  les  chiens  à  la  chasse  ;  et  si  fut 
fort  bon  pour  l'une  et  pour  l'autre  chasse. 

Il  y  avoit  aussy  M.  deThelligny,  beau  frère  de 
M.  de  La  Noue,  un  sage  et  brave  gentilhomme, 
et  qui  estoit  bien  accomply  de  toutes  vertus. 

Il  y  avoit  M.  de  Bouccard,  jadis  fort  aymé  et 
favory  du  feu  roy  Henry  IL  et  son  escuyer 
quand  il  estoit  dauphin,  et  qui  avoit  fort  veu 
les  guerres  estrangeres  et  s'y  estoit  faict  fort 
renommer;  comme  aussy  M.  d'Esternayet  M.  de 
Genlys;  M.  d'Acier,  duquel  je  parle  ailleurs,  et 
le  bon  vieillard  M.  de  Briquemaud,  leur  mares- 
chal  gênerai  de  camp,  très  bon  et  grand  capi- 
taine, qui  avoit  si  fidellement  servy  ses  roys  en 
Piedmont  et  en  France,  et  pour  ce  ne  debvoit 
point  mourir  de  telle  façon  qu'on  fit,  et  mesme 
en  si  vieil  aage  qu'il  estoit,  et  debvoit  on 
attendre  son  heure2. 

Il  estoit  un  fort  homme  de  bien,  et  qui  ne 
combattoit  que  pour  sa  religion,  ainsy  que  j'ay 

1 .  François  de  La  Noue,  surnommé  Bras-de-Fer,  un 
des  plus  braves  et  des  plus  honnêtes  hommes  parmi  les 
chefs  du  parti  protestant,  fut  tué  au  siège  de  Lamballe  en 
1591.  —  On  voit  qu'il  vivait  encore  lorsque  Branthôme 
écrivait  cette  notice. 

2.  Il  fut  pendu  en  1  $ 72. 

ouy  raconter  à  un  gentilhomme  qui  avoit  esté 
nourry  son  page,  que  trois  ou  quatre  jours  avant 
la  battaille  de  Jarnac  il  avoit  esté  blessé  en  une 
jambe;  et  ainsy  que  M.  le  prince  et  M.  l'ad- 
mirai l'allerent  veoir  en  son  lict  et  y  tenir  le 
conseil,  à  M.  le  prince  il  eschappa  quelque  mot 
de  régner1.  ce  Monsieur,  luy  dit  M.  de  Brique- 
ce  maud,  il  semble,  par  vostre  dire,  que  vous 
«  tendiez  plus  à  Fambition  qu'à  la  religion.  Je 
«  vous  quitte  si  venez  là.  Prenons  le  party  de 
«  Dieu,  autrement  je  me  retire.  »  Ce  page  estoit 
lors  en  la  chambre,  qui  ouyt  ces  mots,  et  me  les 
dit  despuis. 

Il  y  avoit  aussy  ce  brave  et  déterminé  M.  le 
comte  de  Montgommery,  que  j'ay  veu  nommer 
le  dompteur  de  la  Gascoigne  ;  et  en  peu  de 


1.  C'était  en    1569.    Voici  quelques  vers,  sous  le  titre 
d'Écho,  qui  parurent  en  ce  temps-là,  à  l'occasion  du  prince 
de  Condé.  Ils  sont  tirés  d'un  ancien  recueil  manuscrit  : 
Quel  pays  de  ce  monde  est  en  plus  grand  souffrance  ?. 

France. 
Qui  l'a  mis  en  ce  point  ?  qui  mené  cest  orage  ? 

Rage. 
Est-ce  le  jeune  roy  qui  l'a  mis  en  ce  point  ? 

Point. 
Est-ce  monsieur  son  frère  ayant  tant  de  tesmoins  ? 

Moins. 
Qui  nous  a  donc  causé  ceste  douleur  amere  ? 

Mère. 
Qui  en  a  dextrement  son  vouloir  secondé  ? 

Condé. 
Mais  quelle  occasion  à  ce  faire  l'attire? 

Ire. 
Quel  prétexte  a-t-il  pris  pour  couvrir  ses  desseins  ? 

Saints, 
Et  la  religion  est  elle  de  ce  nombre  ? 

Ombre. 

temps  il  s'en  alla  lever  le  siège  de  Navarrains, 
qui  de  soy  mesme  se  leva,  le  sentant  venir;  et 
luy,  ne  se  contentant  de  cela,  assaut  et  prend 
en  plein  jour  de  prime  abord  M.  le  baron  de 
Terride,  vieux,  ancien,  sage  et  bon  capitaine 
fort  estimé  par  les  guerres  passées  du  Piedmont, 
avecques  toutes  ses  troupes;  retourne  après 
triomphant  à  son  bel  ayse,  et  se  pourmene  par 
la  Gascoigne  comme  il  luy  plaist,  sans  aucune 
résistance  :  de  telle  sorte  que  ce  qu'on  en  disoit 
on  le  reputoit  plustost  à  miracle  qu'à  autre 
chose.  Je  pense  bien  qu'il  y  a  quelque  historien 
qui  en  parle,  sur  tout  M.  de  Montluc1.  J'en  ay 
ouy  conter  les  grandz  faitz  à  gentilzhommes  qui 
estoient  avecques  ledict  comte,  que  j'escrirois 
voulontiers,  mais  on  ne  les  sçaroit  croyre. 

J'ay  ouy  conter  de  l'humeur  de  ce  capitaine, 
que  c'estoit  le  plus  nonchallant  en  sa  charge  et 
aussy  peu  soucieux  qu'il  estoit  possible,  car  il 
aymoit  fort  ses  ayses  et  le  jeu  ;  mais  quand  il 
avoit  une  fois  le  cul  sur  la  selle,  c'estoit  le  plus 
vigillant  et  songneux  capitaine  qu'on  eust  sceu 
veoir,  au  reste  si  brave  et  vaillant  qu'il  assailloit 
tout,  foyble  ou  fort,  qui  se  presentast  devant 
luy. 

Aussy  a  il  faict  de  belles  guerres  et  y  a  esté 
très  heureux,  comme  il  fit  dans  Rouan,  là  où 


1.  Branthôme  n'aimait  pas  Monluc.  Il  lui  lance  ici  une 
épigramme.  Monluc,  qui  avait  fait  rage  contre  des  paysans 
insurgés,  montra  peu  d'envie  d'en  venir  aux  mains  avec 
Montgommery,  qui  avait  de  vieux  soldats  aguerris.  Il  laissa 
accabler  par  les  protestants  le  baron  de  Terrides  sans  lui 
porter  secours,  et  ne  se  risqua  jamais  à  attaquer  Montgom- 
mery. 

il  tint  le  siège  plus  long  temps  que  la  forteresse, 
ne  de  la  place,  ne  l'armée  devant,  composée  de 
si  grandz  capitaines  les  plus  grandz  de  la  France, 
ne  le  requeroit;  soustint  les  assautz  tant  qu'il 
peut  ;  et  au  dernier,  cédant  à  la  fortune  et  com- 
battant au  dernier  poinct,  se  retira  bravement, 
et  non  si  à  l'haste  qu'il  cuyda  estre  pris,  et  se 
voulant  jeter  dans  l'esquif  de  la  gallere  en  la- 
quelle il  se  mit  et  tira  vers  le  Havre;  mais  en 
chemin,  à  Codebec,  il  rencontra  une  pallissade 
qui  avoit  esté  faicte  si  forte  pour  engarder  le 
secours  de  la  mer,  qu'à  vogue  rancade  il  la 
faussa  et  se  sauva  bravement;  qui  fut  un  effort 
de  quoy  les  bons  mariniers  des  galleres  s'en 
esbahirent  pour  jamais,  bien  qu'il  n'y  ait  force 
pareille  que  d'une  gallere  vogante  à  pleine  voille 
et  rame  de  toute  force.  Aucuns  disoient  que 
c'estoit  un  miracle;  d'autres  disoient  que  celuy 
qui  avoit  eu  la  charge  de  faire  faire  la  pallissade 
l'avoit  faicte  de  cest  endroict  foyble,  parce 
qu'on  le  soupçonnoit  favoriser  ce  party.  Je  ne 
le  nommeray  point.  Je  parleray  de  ce  conte  en 
d'autres  lieux,  ensemble  de  ses  frères,  Cor- 
boson  ou  Sainct-Jean,  et  le  jeune  l'Orge,  tous 
braves  gentilzhommes  que  j'ay  cogneu  telz,  et 
deux  fort  mes  grandz  amys,  et  tous  de  la  reli- 
gion. 

Je  parleray  aussy  de  plusieurs  autres  bons 
capitaines  huguenotz.  Que  si  je  voulois  ast' 
heure  les  particulariser,  je  ne  sçarois  fournir, 
tant  il  y  en  a  eu  de  très  bons,  et  de  cheval  et 
de  pied,  desquels  je  parle  au  chapitre  des  cou- 
ronnelz;  car  il  faut  confesser  le  vray,  que  l'on 
y  a  recognu  de  braves  et  vaillans  gens  et  de 

bons  capitaines  ;  et  si  en  est  venu  après  les 
mortz  de  bons  qui  ont  vescu  et  vivent  despuis 
et  ast'heure,  comme  j'ay  ouy  dire  à  gens  plus 
clairvoyans  que  moy.  Ils  n'ont  appris  que  des 
mortz,  et  si  ne  les  ont  nullement  surpassez. 

Ainsy  fut  le  prince  de  Condé  accompaigné  de 
ces  braves  gens.  Et  ainsy  luy  et  M.  l'admirai  se 
sont  faictz  craindre  et  ont  planté  Pevangile  qui 
bourgeonne  et  verdoyé  aujourd'huy  encores,  et 
sans  lesquelz  elle  seroit  seiche,  et  de  couleur  de 
feuille  morte. 

Et  diray  bien  plus  :  que  si  tous  ces  bons  capi- 
taines se  fussent  mis  de  nostre  costé,  et  eussent 
faict  pour  le  roy,  ilz  fussent  estez  tous  honnorez 
de  grades,  de  nobles  charges  et  pentions  et 
ordres  ;  et  si  en  fussent  estez  mieux  dignes,  et 
d'estre  mareschaux  de  France,  que  plusieurs  que 
nous  en  avons  veu. 

Mais,  ce  qui  est  un  grand  cas,  ilz  avoient 
l'œil  et  le  cœur  si  fort  tendus  à  la  religion,  et 
l'embrassoient  de  telle  devoction,  qu'au  diable 
s'ilz  s'en  soucioient  d'un  seul  brin  de  nos  hon- 
neurs et  estatz,  et  comme  je  leur  ay  veu  dire  et 
le  monstrer  par  effectz. 

178.  —  Le  roy  de  Navarre,  Anthoine  de 
Bourbon,  fut  frère  aisné  dudict  prince  de 
Condé,  qui  soubstint  et  favorisa  au  comman- 
cement  les  huguenotz.  Aussy  estoit  il  de  la 
religion,  disoit  on,  et  en  sentoit  dès  le  règne 
du  roy  Henry,  qu'il  avoit  son  ministre  David  ! 

1.  Pierre  David.  Voyez  Bèze,  Hist.  ecclés.,  tome  I, 
page  102. 

et  le  faisoit  prescher  où  il  passoit,  car  c'estoit 
en  caresme,  et  le  vis  prescher  à  Poictiers, 
que  j'estois  fort  jeune.  Il  le  mena  à  la  court, 
qui  lors  estoit  à  Fontainebleau  ;  mais,  ayant 
parlé  à  M.  le  cardinal  de  Lorraine,  ledict  David 
chia  sur  la  Bible  et  le  ministère  et  tout1. 

Le  roy  Henry  ne  trouva,  bon  qu'il  eust  mené 
avecques  luy  ce  ministre,  qui  ne  pourtoit  pour- 
tant le  titre  de  ministre,  mais  de  prescheur  du 
roy  et  royne  de  Navarre;  et  par  ce  titre  il  n'es- 
toit  si  odieux  que  par  celuy  de  ministre. 

La  royne  de  Navarre  pour  lors,  qui  estoit 
jeune,  belle  et  très  honneste  princesse,  et  qui 
aymoit  bien  autant  une  dance  qu'un  sermon, 
ne  se  plaisoit  point  à  ceste  nouveauté  de  reli- 
gion, et  tant  qu'on  eust  bien  dict;  et  pour  ce,  je 
tiens  de  bon  lieu  qu'elle  le  remonstra  un  jour 
au  roy  son  mary;  et  luy  dict  tout  à  trac  que, 
s'il  se  vouloit  ruyner  et  faire  confisquer  son 
bien,  elle  ne  vouloit  point  perdre  le  sien,  ny  si 
peu  qui  luy  reste  du  royaume  des  roys  ses  pré- 
décesseurs, lesquels  pour  Pherezie  avoient  perdu 
le  royaume  de  Navarre.  Herezie  appelloit  elle, 
d'autant  que  le  pape  Jules  avoit  déclaré  héré- 
tiques, mal  à  propos,  tous  ceux  qui  yroient 
encontre  sa  sentence  donnée  sur  la  confiscation 
dudict  royaume;  mais  à  aucuns  j'ay  ouy  affir- 
mer que  ce  nom  d'heretique  n'estoit  pas  bien 
adapté. 

Ce  roy,  si  la  guerre  espaignolle  eust  con- 
tinué, avoit  bien  résolu  d'en  avoir  sa  raison 
sur  l'Espaigne,  où  il  y  avoit  de  bonnes  entre- 

i .  C'est  une  métaphore. 

prises,  et  s'aydoit  du  roy  de  Faix,  vers  lequel  il 
avoit  envoyé  en  ambassade  les  capitaines  Mont- 
mor,  gascon,  et  Merchior,  portugais,  qui  m'en 
entretint  fort  un  jour  à  Lisbonne,  où  il  s'estoit 
retiré  après  la  mort  dudict  roy,  qu'il  plaignoit 
fort,  et  ses  dessains,  qui  eussent  facilement 
reussy;  et  m'y  fit  toute  bonne  chère,  ayant  veu 
ma  mère  dame  d'honneur  de  la  royne  de  Na- 
varre en  sa  court;  et  ne  bougeoit  d'avecques 
moy  à  me  faire  monstrer  tout  plain  de  singula- 
ritez,  quand  j'allois  veoir  le  roy  et  la  royne, 
sœur  de  l'empereur,  encor  restée  de  toutes  les 
autres,  qui  se  portoit  fort  bien. 

Les  dessains  de  ce  roy  n'estoient  pas  petitz, 
et  l'alliance  avecques  ce  roy  de  Faix,  très  bonne 
et  ferme. 

La  royne  sa  femme  changea  bien  après;  car 
son  mary  se  changea  en  catholique,  et  elle  se 
changea  en  huguenotte  très  ferme  ' . 

Le  roy  Henry  mort,  et  le  roy  François  venu 
à  la  couronne,  l'on  eut  quelque  petit  soupçon 
que  ledict  roy  de  Navarre  sçavoit  quelque  chose 
de  la  conjuration  d'Amboyse,  d'autant  que  les 
principaux  conjurateurs  estoient  de  son  gouver- 
nement, voyre  aucuns  de  ses  vassaux  et  servi- 
teurs. Toutesfois,  ceste  raison  estoit  foyble, 
mais  bien  forte  celle  qu'ilz  estoient  de  la  reli- 
gion, que  ledict  roy  soubz  main  tousjours  em- 
brassoit  et  favorisoit,  ainsy  qu'il  le  fit  paroistre 
fort  à  descouvert  quand  le  roy  Charles  vint  à  la 
couronne,  et  qu'il  fut  [quasi  demy]  régent  par  la 
menée  des    estatz,   par   un  esdict  faict  qu'on 

1.  Jeanne  d'Albret. 

n'eust  plus  à  parler  de  la  conjuration  d'Amboyse, 
ny  en  rechercher  ceux  qui  estoient  soubçonnez; 
dont  j'en  vis  aucuns  huguenotz  qui  en  estoient 
bien  ayses,  que  je  cognois,  et  dire  ces  parolles  : 
«  Or,  hier  nous  n'estions  pas  de  la  conjuration 
a  d'Amboyse,  et  ne  l'eussions  pas  dict  pour  tout 
«  l'or  du  monde;  mais  aujourd'huy  nous  le  di- 
«  sons  pour  un  escu,  et  que  l'entreprise  estoit 
<(  bonne  et  saincte.  » 

L'innocence  de  M.  le  prince  fut  publiée  avec- 
ques  l'edict  de  juillet.  Le  colloque  de  Poissy 
amprès  se  moyenna  par  ledict  roy  de  Navarre; 
et  ce  fut  luy  qui  à  ses  propres  coustz  et  despans, 
disoit  on,  envoya  quérir  les  ministres  estrangers 
pour  s'y  trouver  :  et  fut  un  gentilhomme  qui 
estoit  à  luy,  et  s'appelloit  M.  d'Estourneau,  mon 
voysin  et  bon  amy,  qui  les  alla  quérir  et  les 
mena  en  France;  despuis  il  est  mort  maistre 
d'hostel  du  roy  d'aujourd'huy.  Et  furent  lesdictz 
ministres  retournez  par  ledict  gentilhomme,  qui 
m'a  tout  conté  très  contentz  et  bien  salariez  de 
la  bourse  dudict  roy. 

Ce  ne  fut  pas  tout  ;  car  il  fit  faire  et  publier 
l'edict  de  janvier1.  Et  rien  ne  voyoit  on  à  la 
court  que  ministres,  et  n'oyoit  on  que  presches, 
non  qu'il  quictast  pour  cela  la  messe  par  beau 
semblant. 

Je  retournois  lors  d'Escosse,  ayant  conduict 
la  royne2,  que  moy  et  mes  compaignons,  qui 
trouvions  estre  environ  cent  gentilzhommes,  sui- 

i.  1562.  L'édit  de  pacification  accordait  aux  réformés  les 
garanties  qu'ils  demandaient. 

2.  Marie  Stuart,  qui  retourna  en  Ecosse  après  la  mort  de 
son  mari,  François  II. 

vans  M.  le  grand  prieur  de  Lorraine  et  d'Am- 
ville.  Quand  nous  vismes  ce  changement  nou- 
veau despuis  nostre  despart,  nous  fusmes  bien 
estonnez. 

Sur  ce,  le  pape  et  le  roy  d'Espaigne  ne  dor- 
ment pas,  et  font  tant  qu'ils  gaignent  ledict  roy 
par  belles  parolles  et  offres,  et  le  recompenser 
de  son  royaume  de  Navarre  pour  celuy  de  Sar- 
daigne,  qui  n'estoit  pourtant  si  grand  et  riche 
que  celuy  de  Navarre,  en  ce  qu'il  voulust  sous- 
tenir  la "  religion  catholique,  et  employer  sa 
puissance  pour  extirper  l'herezie.  A  quoy  il 
preste  l'oreille  très  voulontiers;  car,  et  qu'est  la 
chose  qu'on  ne  fasse  pour  régner?  Et  pour  ce, 
le  sieur  des  Cars,  son  grand  favory,  qui  estoit 
très  bon  catholique,  fut  envoyé  vers  le  pape, 
duquel  il  fut  très  bien  receu  et  renvoyé  vers  son 
maistre,  plus  plein  de  belles  parolles  et  grandes 
promesses  que  d'autre  chose  et  presens1,  toutes- 
fois  si  bien  gaigné,  outre  le  bon  zelle  qu'il  por- 
toit  à  sa  religion,  qu'il  réduisit  du  tout  le  roy 
son  maistre  à  la  demande  du  pape  :  dont  s'en 
ensuivit  la  guerre  civille,  dans  laquelle  il  s'em- 
barqua si  bien,  qu'il  y  estoit  plus  avant,  et  en 
sévérité  plus  grande  contre  les  huguenotz,  que 
le  triumvirat  mesme. 

Aussy  fit  on  de  luy  un  pasquin  :  qu'il  n'y 
avoit  rien  pire  qu'un  renégat  ;  et  sur  ce  en  alle- 
guoient  les  renegatz  d'Alger  et  d'ailleurs;  et  un 
autre  où  ilz  faisoient  une  anatomie  où  ilz  n'y 
peurent  jamais  trouver  de  cœur  ny  de  fiel,  y 

1.  Var.  :  Et  grandes  promesses  qu'il  n'estoit  d'escus  ni 
de  présents. 

Branthome,  V  19 

ayant  appelle  tous  les  meilleurs  médecins  et  chi- 
rurgiens de  la  France.  Si  estoit  il  brave,  vail- 
lant, tout  plein  de  courage;  mais  il  avoit  de  la 
bonté,  et  pour  ce  on  le  paignoit  ainsin  à  la 
catholique. 

Il  ne  laissa,  estant  ainsy  embarqué  en  la  ca- 
tholique, à  se  souvenir  de  son  proffit  particulier 
et  des  promesses  qu'on  luy  avoit  faictes;  et  pour 
ce  depescha  le  président  de  Selva,  fort  digne 
homme  de  son  estât,  vers  le  roy  cTEspaigne; 
mais  de  malheur  il  fut  pris  et  mené  à  Orléans1, 
où,  sans  M.  le  prince,  il  couroit  fortune  de  la 
vie,  en  eschange  de  l'exécution  qu'on  avoit  faicte 
à  Rouen  du  président  Esmandreville,  duquel  la 
mort  debvoit  estre  expiée  par  la  mort  esgalle 
d'un  autre  président. 

En  toute  ceste  guerre,  pour  si  peu  de  temps 
que  ledict  roy  la  mena  comme  lieutenant  gê- 
nerai du  roy,  il  s'y  monstra  fort  animé,  brave, 
vaillant,  courageux,  eschauffé,  collere  et  prompt 
à  en  faire  pendre,  comme  j'ay  veu  ;  aussy  les 
huguenotz  l'en  hayssoient  comme  un  diable,  et 
le  depaignoient  de  vilaines  injures  que  j'obmetz, 
[jusques  à  le  nommer  Thony  qui  estoit  le  fou  du 
roy,  et  Thony  et  Anthoine  sont  mesmes  noms  ; 
aucuns  l'appeloient  aussi  Caillette]  car  ces  mes- 
sieurs sçavent  aussy  bien  mal  dire  que  bien 
dire. 

Le  siège  de  Rouan  se  fit,  où  il  n'espargna  ses 
pas  ny  sa  peau  non  plus  que  le  moindre  soldat 

1.  Orléans  était  alors,  vers  1563,  une  des  principales 
places  d'armes  des  protestants.  On  l'appelait  le  bras*  gauche 
du  parti. 

du  monde;  si  bien  que  luy  s'appareillant  pour 
aller  à  l'assaut,  moitié  mené  du  brave  et  géné- 
reux courage  qu'il  a  tousjours  possédé,  moitié 
d'ambition  et  aemulation  qu'il  portoit  de  tout 
temps  à  M.  de  Guyze,  qui  en  telles  factions 
s'hasardoit  tousjours  des  plus  advantz,  comme 
j'ay  dict,  estant  dans  le  fossé  et  prest  à  monter, 
ainsin  qu'il  s'estoit  tourné  pour  pisser  (dont  il  en 
fut  faict  un'epitaphe  que  j'obmets  par  reverance) l , 
il  eut  une  grand'harquebuzade  dans  l'espaule, 
mesme  coup  quasy  qu'eut  amprès  M.  de  Guyze, 
dont  il  tomba  à  demy  et  rendit  sa  gorge. 

Aussy  tost  il  fut  jugé  à  mort  par  les  chirur- 
giens et  médecins,  ainsin  qu'après  quelques  jours 
qu'on  pensoit  qu'il  en  eschapperoit,  il  mourut 
repentant  (ce  disoient  aucuns)  d'avoir  ainsin 
changé  de  religion,  et  résolu  de  remettre  la  re- 
formée mieux  que  jamais,  ainsin  qu'il  le  manda  à 
M.  le  prince  son  frère  par  un  sien  maistre  d'hostel 
qu'on  appeloit  Osquerque,  qu'il  avoit  envoyé 
vers  luy  le  visiter.  Cela  se  disoit  parmy  aucuns 
de  nous  autres,  au  contraire  du  roy  Henry  d'An- 
gleterre, qui,  sur  la  fin  de  ses  jours,  voulut 
remettre  la  religion  catholique.  Il  estoit  temps 
vrayement,  après  tant  de  maux  faictz. 

De  sorte  qu'il  ne  fut  pas  guieres  regretté,  car 
il  estoit  en  termes  de  brouiller  :  d'autres  le  re- 
grettarent  fort,  car  il  estoit  tout  bon  et  gentil 
prince,  et  mesmes  la  royne  mère,  qui,  tousjours 
apprehensible,  avoit  opinion  que,  comme  grand 
qu'il  estoit,  il  retenoit  plusieurs  capitaines,  gen- 


1 .  Ami  françois,  le  prince  ici  gissant 

Vécut  sans  gloire  et  mourut  en  pissant. 

tizhommes,  soldatz  et  autres,  qui  sans  luy 
fussent  de  l'autre  costé  avecques  le  prince,  qui 
aymoient  mieux  estre  avecques  l'aisné  et  le  chef 
des  armes  et  du  nom  qu'avecques  le  cadet,  et  que, 
luy  mort,  à  veue  d'œil  on  les  verroit  tous  dis- 
parus de  l'armée  du  roy,  et  les  uns  après  les 
autres  iroient  trouver  M.  le  prince  :  mais  M.  de 
Guyze,  qui  n'estoit  paoureux,  asseura  la  royne  et 
luy  dict  :  ce  Non,  non,  Madame,  n'entrez  point 
«  en  telle  craincte  et  appréhension;  car  pour 
«  moins  d'un  rien  je  vous  en  relève.  La  bande 
«  qui  en  partira  de  l'armée  du  roy  en  sera  fort 
«  petite,  ce  que  je  ne  croy  encore;  et,  si  elle  en 
«  part,  ce  sera  autant  la  purger  et  bien  nettier, 
«  et  n'y  restera  que  le  beau  grain,  pur  et  net, 
a  ce  qui  sera  le  meilleur  pour  nous;  car  là  où 
«  il  y  a  des  traistres  et  gens  doubles,  tout  va 
a  mal;  et  s'il  y  en  reste,  je  les  tiendray  si  de 
ce  court  et  les  feray  si  bien  veiller,  qu'ilz  n'oze- 
«  ront  seulement  faire  trembler  une  feuille 
c(  d'arbre.  » 

Je  tiens  ce  conte  d'un  grand  seigneur  qui 
estoit  lors  présent,  et  c'estoit  en  la  chambre  de 
la  royne  à  son  coucher,  qui  commança  à  se  r'as- 
seurer  et  cognoistre  à  veue  d'œil  le  vray  de  ce 
que  luy  dit  M.  de  Guyze,  qui  pourtant  regretta 
ledit  roy;  car  ils  estoient  cousins  germains  et 
grandz  amys  de  longue  main,  dès  que  ce  roy 
estoit  M.  de  Vandosme,  lieutenant  de  roy  en 
Picardie,  et  appelloit  tousjours  M.  de  Guyze 
mon  compaignon;  cela  s'entend  quand  il  estoit 
en  sa  grandeur  :  et  M.  de  Guyze  Pappelloit 
monsieur,  quelquefois  monsieur  mon  cousin;  le 
roy  de  Navarre  l'y  appelloit  aussy,  et  quelques- 


Le  Roy  de  Navarre.  293 

fois  seigneur  cousin;  enfin,  souvent  ilz  se  diver- 
siffioient  par  appellations,  comme  il  leur  venoit 
en  humeur,  ainsin  que  je  Tay  veu  :  mais  quand 
il  vint  en  sa  grandeur  de  régent  il  ne  l'appelloit 
jamais  que  mon  compaignon,  car  on  luy  donnoit 
la  réputation  que  c'a  esté  l'homme  qui  s'est  plus 
perdu  en  sa  prospérité  et  faveur  de  fortune, 
estant  devenu  fort  arroguant !,  pour  l'avoir  veu, 
comm'on  l'avoit  veu,  fort  petit  et  bas  de  for- 
tune, bien  qu'il  fust  très  grand  en  tout,  de  race, 
de  maison,  de  grandeur,  d'aucthorité,  de  mérite, 
de  valeur  et  vertu,  mais  non  de  fortune,  qu'il 
eust  après.  Au  reste,  il  devint,  disoit  on,  ingrat 
un  peu  à  l'endroict  de  aucuns  des  siens2  qui 
Tavoient  suivy  en  son  adversité,  et  peu  vindi- 
catif envers  ceux  qui  luy  avoient  faict  du  des- 
plaisir et  offance,  et  l'avoient  quitté  pour  aller 
ailleurs;  ainsy  qu'il  fit  envers  M.  de  Beauvais- 
Nangy,  un  très  sage,  et  brave  et  vaillant  capi- 
taine, qui  avoit  eu  de  belles  et  grandes  charges, 
et  mourut  vaillamment  (disent  les  histoires^,  qu'il 
avoit  poussé  et  advancé  et  fait  son  lieutenant 
de  gens  d'armes  quand  il  estoit  en  Picardye, 
qui  le  quicta3  pour  aller  à  M.  de  Guyze,  dont  il 
luy  en  voulut  mal  mortel,  jusques  à  l'en  me- 
nacer; ce  que  l'autre  craignit  fort  quand  il  vint 
en  sa  régence  :  mais  rien  pour  cela,  car  plus 
grandz  amys  que  devant  ;  dont  je  sçay  ce  que 
l'on  en  dit  lors  à  la  court.  Telles  bontez  pour- 
tant sont  fort  à  louer,  et  telles  nonchallances  de 

1.  Var.  :   Qu'on  le  portoyt  impatiemment,    xoyre   s'en 
moquoit  on. 

2.  Var.  De  tous  les  siens. 

3.  Var.  Qui  le  quitta  à  plat. 

vindites  très  à  priser  parmy  les  roys,  princes  et 
grandz  seigneurs,  ainsy  que  sçayt  bien  l'en- 
suivre en  cela  nostre  roy  d'aujourd'huy,  sonfilz, 
qui  d'autant  plus  en  approche  de  Dieu,  lequel 
deffend  les  vangeances;  dont  j'en  espère  allé- 
guer force  notables  exemples  de  sa  généreuse 
bonté  en  sa  vie1. 

On  ne  donna  que  ces  deux  sis 2  à  ce  grand  roy 
Anthoine,  sinon  aussy  qu'il  estoit  fort  adonné 
à  l'amour  :  mais  qui  n'ont  estez  les  roys  et  les 
grandz  qui  n'ayent  aymé  les  dames?  autrement 
ilz  sont  dénaturez  et  adonnez  au  grand  et 
énorme  vice. 

Pour  le  reste,  il  estoit  très  bien  né,  brave  et 
vaillant,  car  de  ceste  race  de  Bourbon  il  n'y  en 
a  point  d'autres,  belle  aparance,  estant  de  Délie 
taille,  et  plus  haute  de  beaucoup  que  celle  de 
tous  messieurs  ses  frères,  la  magesté  toute  pa- 
reille, la  parolle  et  l'eloquance  très  bonne.  Il 
acquist  et  laissa  après  soy  une  très  belle  répu- 
tation en  Picardye  et  en  Flandres,  quand  il  fut 
lieutenant  de  roy  et  quand  il  s'en  alla  roy  de 
Navarre  commander  en  Guyenne;  car  il  con- 
serva très  bien  à  ses  roys  ces  pays,  et  sy  en 
conquesta  :  de  sorte  qu'on  ne  parloit  en  enla  que 
de  M.  de  Vandosme*. 

Mal  recompensé  pourtant  de  ses  roys,  et 
mesmes  du  roy  Henry,  quand  il  l'oublia  en  son 
traicté  de  paix  entre  luy  et  le  roy  d'Espaigne, 

i .  On  ne  l'a  point. 

2.  $i%  c'est-à-dire  défauts  qui  l'empêchaient  d'être  un 
prince  accompli.  S'il  n'avoit  pas...  etc. 

3.  Ce  fut  le  titre  qu'Antoine  porta  avant  d'être  roi  de 
Navarre. 

qu'il  ne  se  fist  aucune  mention  du  recouvremant 
de  son  reaume  de  Navarre  d'un  seul  petit  traict 
de  plume,  et  en  voulut  longtemps  mal  à  M.  le 
connestable  ;  et  certes  il  y  eut  du  tort,  car  ce 
prince  avoit  très  fidellement  servy  la  couronne 
de  France,  pour  laquelle  soubstenir,  au  moins 
les  siens,  la  reyne  Jehanne1  estoit  déshéritée, 
et  estoit  aussi  cousine  germaine  du  roy,  et  très 
bonne  et  vertueuse  princesse. 

Ce  brave  roy  et  M.  de  Guyze  contendoient  si 
très  fort  ensemble  en  competance  de  gloire,  que 
toutes  leurs  actions  de  guerre  tendoient  à  l'envy 
à  qui  feroit  mieux.  A  l'assaut  de  Linars2  y 
voyant  aller  M.  de  Guyze  où  il  fut  fort  blessé,  il 
y  voulut  aller,  tout  lieutenant  de  roy  qu'il  fust. 
Les  petites  aemulations  pourtant  se  convertirent 
amprès  en  innimytiez  sourdes,  sans  se  descou- 
vrir pourtant,  et  mesmes  quand  il  vit  M.  de 
Guyze  si  ennobly  de  beaux  faictz  et  qu'on  ne 
parloit  que  de  luy,  et  qu'il  le  voyoit  si  bien 
advancé  et  favory  de  son  roy;  si  bien  que  parmy 
leurs  pages  et  lacquais  des  uns  et  des  autres  on 
voyait  faire  des  quadrilles  et  des  parties,  et 
cryer  à  la  court  :  «  Bourbon,  Bourbon!  »  à  part 
ce  Guyze,  Guyze  et  Lorraine»,  à  part. 

Et  ce  que  j'ay  ouy  dire  qui  plus  fascha  le  roy 
de  Navarre,  ce  fut  que  M.  le  grand  prieur  de 
Lorrayne  tournant  de  Malthe  et  ayant  porté  la 
dance  et  l'air  des  Canaries,  ces  meschants  pages 
et  îaquays  allarent  composer  une  chanson  sur  le 
dit  air  des  Canaries  et  la  dansoyent  en  disant  et 
chantant  : 

1.  Jeanne  d'Albret. 

2.  Linars,  aujourd'hui  Lûmes  (Ardennes). 

Le  roy  de  Navarre  a  faict  ung  pet, 
Car  il  embaume  le  serpolet. 

Ces  petites  choses  picquent  quelquesfois  au- 
tant ou  plus  que  des  grandes,  si  qu'il  en  cuyda 
arriver  une  grosse  batterie  entre  ceste  race  de 
pages  et  lacquais,  sans  M.  de  Brezay,  qui  les 
estrilla  bien  une  fois,  et  ce  durant  le  roi  Henry. 

Le  roy  Françoys ■  venant  en  règne,  là  fut  la 
grand'pique  et  inimitié,  à  cause  que  M.  de 
Guyze  ne  luy  céda  l'auctorité  et  prééminence 
de  tout  l'Estat,  mais  non  qu'il  en  vint  grande 
rumeur  et  esclandre  descouverte.  J'en  parle  ail- 
leurs. Le  roy  Charles  vint  après  à  régner,  et  le 
roy  de  Navarre  en  vogue2,  comme  j'ay  parlé 
au  discours  de  M.  de  Guyze,  et  ailleurs  au  dis- 
cours de  M.  le  connestable.  Il  y  eut  bien  quelque 
petite  brouillerie,  mais  tout  se  passa  douce- 
ment, et,  la  guerre  civille  venue,  jamais  ne 
furent  mieux. 

Voylà  ce  qu^en  bref  j'en  puis  dire,  sinon  que, 
pour  bien  achever  sa  gloire  et  ses  louanges,  je 
dis  que  quand  en  son  temps  il  n'auroit  faict 
autres  belles  choses  que  d'avoir  fait  et  procréé  $ 
nostre  grand  roy  d'aujourd'hui,  Henri  IV,  il  a 
faict  beaucoup  et  est  digne  de  très  grandes  et 
incomparables  louanges,  à  qui  la  France  doibt 
tout  son  bonheur,  ainsin  qu'on  dict  tout  au 
contraire  d'Agrippine,  mère  de  Néron,  que, 
quand  elle  n'eust  faict  autre  mal  qu'avoir  con- 

i.  François  II. 

2.  Certains  éditeurs  n'ont  trouvé  rien  de  mieux  pour 
vieillir  ce  mot  que  l'écrire  vaugue.  Voy.  l'éd.  du  Panthéon 
littéraire,  t.  I,  p.  474,   re  col. 

3.  Var.  Engendré. 

ceu  et  engendré  Néron,  elle  meritoit  la  mort, 
et  indigne  de  tous  los1. 

Ce  grand  roy  de  Navarre  eut  encor  deux 
très  braves  et  vaillans  frères,  les  deux  messieurs 
d'Anguien,  l'un  celuy  qui  gaigna  la  battaille  de 
Cerisolles,  duquel  j'ay  parlé  cy  devant,  et  l'autre 
qui  mourut  à  la  battaille  de  Sainct-Quentin, 
jeune  prince  qui  promettoit  tant  de  luy,  que  s'il 
eust  vescu  il  n'eust  rien  cédé  à  tous  messieurs 
ses  frères,  ainsy  qu'il  le  monstra  à  sa  mort,  qu'il 
pouvoit  eschapper  comme  d'autres  qui  fuirent; 
mais  il  ayma  mieux  faire  ceste  glorieuse  fin. 

179.  —  A  ceste  battaille  mesme 2  M.  de 
Nevers,  beau  frère  de  ces  quatre  princes  de 
Bourbon,  pour  avoir  espousé  Marguerite  de 
Bourbon  leur  sœur,  s'y  trouva  ;  lequel,  amprès 
avoir  combattu  et  faict  ce  que  prince  d'hon- 
neur et  de  valeur  peut  faire,  et  voyant  devant 
ses  yeux  une  si  misérable  perte,  fit  sa  retraicte 
honnorable  dans  La  Fère,  ralliant  ce  qu'il  peut 
des  siens  à  soy,  où  il  servit  beaucoup  le  roy 
et  toute  la  France  ;  car ,  avecques  si  peu 
d'hommes  qu'il  amassa,  il  refit  encor  un  petit 
corps  d'armée,  et  fit  tenir  l'ennemy  en  cervelle  ' 
et  en  bride,  quLvouloit  tirer  plus  advant. 

1.  Var.  de  ce  paragraphe.  Voylà  ce  qu'en  bref  j'en  puis 
dire,  car  meshuy,  il  est  temps  que  je  finisse  ce  livre;  que  si 
je  demourois  autant  à  parler  de  ceux  qui  viennent  apprez,  je 
n'aurois  jamais  faict.  Tous  les  passages  où  il  est  question 
d'Henri  IV  ont  été  ajoutés  par  Branthôme  dans  la  dernière 
rédaction  de  son  livre. 

2.  A  la  bataille  de  Sainct-Quentin. 

3.  Italianisme.  Obligea  l'ennemi  à  se  tenir  sans  cesse  sur 
ses  gardes. 

Si  bien  qu'ayant  envoyé  un  trompette  vers  le 
prince  de  Piedmont  '  pour  recognoistre  les 
mortz  et  recommander  les  prisonniers  :  «  Com- 
((  ment,  luy  dit  M.  le  prince,  trompette,  vous 
a  me  venez  icy  parler  de  la  part  de  M.  de  Ne- 
«  vers  ?  Vous  estes  un  menteur,  je  vous  feray 
■«  pendre;  il  est  mort,  je  le  sçay  bien.  »  Mais, 
quelque  parolle  que  luy  peust  dire  le  trompette 
contraire  à  la  sienne,  il  ne  peut  le  croire,  le 
menassant  tousjours  de  le  faire  pendre,  à  quoy 
se  soubsmit  le  trompette  s'il  n'estoit  vray;  dont 
M.  le  prince  en  demeura  esbahy  et  fasché,  et 
dist  à  aucuns  des  siens  :  «  S'il  est  vray  (comm'il 
«  le  sceut  tost  après),  le  roy  de  France  n'a 
«  pas  perdu  tous  ses  bons  capitaines,  comme  en 
<c  voylà  encor  un  des  siens  sus  pied  qui  nous 
(c  donra  encor  bien  de  l'affaire  et  nous  empes- 
te chera  de  faire  tout  ce  que  nous  eussions  bien 
«  voulu.  » 

Ce  tesmoignage  d'un  tel  prince  ne  fut  pas 
petit  pour  la  valeur  et  suffisance  de  M.  de  Nevers, 
ainsy  qu'il  le  fit  paroistre,  car  il  fist  tousjours 
bonne  mine  et  teste  si  bien  à  l'ennemy,  que  le 
roy  Henry  eut  loysïr  de  redresser  un'armée 
bonne  et  bien  gaillarde,  dont  il  l'en  fit  son  lieu- 
tenant gênerai ,  ayant  auparadvant  mis  si  bel 
ordre  et  garnisons  dans  les  places,  que  l'en- 
nemy ne  fit  pas  ce  qu'il  pensoit. 

Voylà  la  grand'obligation  que  le  roy  et  son 
royaume  eurent  à  M.  de  Nevers;  car  sans  luy,  sa 
sagesse  et  valeur,  tout  fust  allé  mal.  Ce  ne  fut 


1.  Emmanuel  Philibert,  qui  commandait   l'armée  espa- 
gnole à  Saint-Quentin. 

pas  le  premier  ny  le  dernier  service  qu'il  fit  à 
son  roy  ;  car,  estant  lieutenant  de  roy  en  Cham- 
paigne,  comme  certes  il  Ta  très  dignement  et 
fidellement  servy  en  ceste  charge,  il  facilita  fort 
le  voyage  d'Allemaigne  et  le  retour  du  roy,  et 
luy  asseura  aussy  fort  son  chemin  pour  entrer  au 
pays  de  Liège,  ayant  mis  en  l'obeyssance  de  Sa 
Majesté  les  fortz  dessus  la  rivière  de  Meuse, 
comme  Jamais  et  autres,  qui  fut  la  cause  de  la 
prise  de  Dinan  et  Bouvines  '. 

Il  fatigua  fort  aussy  le  siège  de  Metz,  si  bien 
qu'il  empeschoit  fort  les  courses  de  l'ennemy  qui 
estoit  devant,  qui  ne  se  pouvoitestandreguieres 
au  loin  dans  la  France  ny  Champaigne  pour  re- 
couvrer vivres,  comme  il  eust  bien  faict  sans  les 
courses  ordinaires  de  M.  de  Nevers,  qui  estoit 
quasy  tousjours  à  cheval,  on  y  envoyoit  pour 
les  en  empescher;  sy  bien  que  cela  engendra  une 
grande  famine  au  camp  de  l'empereur,  qu'il  fal- 
loit  qu'il  y  fist  venir  les  vivres  de  de  là,  qui  n'y 
put  à  la  fin  fournir. 

Il  servit  aussy  très  bien  le  roy  à  l'envitaille- 
ment  de  Mariembourg2,  avecques  M.  l'admirai, 
qui,  estant  venu  joindre  M.  de  Nevers  en  Cham- 
paigne, et  leurs  forces  joinctes  ensemble,  envi- 
taillarent  ceste  place  avecques  toutes  les  peines 
pourtant  et  tous  les  maux  du  monde,  tous  les 
froidz  et  pluyes  que  jamais  hiver  produisit;  car 
ce  fut  au  commancement  de  novembre  et  à  la 
barbe  du  prince  d'Orange,  qui  avoit  une  bonne 

1.  Dans  la  campagne  de  1554. 

2.  En  i$^>  l'armée  de  l'Empereur  était  commandée  par 
Guillaume  de  Nassau,  prince  d'Orange. 

armée  de  l'empereur  et  reyne  Marie1  pour  l'em- 
pescher,  et  menassoit  à  tous  coups  de  les  com- 
battre. Mais  MM.  de  Nevers  et  l'admirai  firent 
ce  coup  là  fort  heureusement,  se  retirarent  de 
mesmes;  qui  fut  une  très  belle  exécution,  que 
le  roy  admira  fort,  et  tout  le  monde,  puisqu'il 
falut  combattre  le  ciel,  qui  est  une  grande  im- 
possibilité. 

Tant  d'autres  beaux  exploits  a  faict  ce  prince, 
qu'ilz  ne  se  peuvent  escrire  par  leur  prolixité,  et 
aussy  que  nos  histoires  en  parlent  prou  ;  car  de 
toutes  les  guerres  l'empereur  n'a  jamais  peu 
advancer  ny  enjamber  sur  son  gouvernement; 
mais  luy  souvent  gaignoit  sur  ses  terres.  Il  ac- 
compaigna  aussy  M.  de  Guyze,  et  l'assista  bien 
à  la  prise  de  Theonville2. 

Bref,  ce  prince  a  esté,  tant  qu'il  a  vescu,  très 
utille  à  son  roy  ;  aussy  estoit  il  très  sage  et  très 
bon  capitaine.  Il  ne  pouvoit  estre  autrement, 
estant  issu  de  ceste  grande  maison  de  Cleves,  où 
il  y  a  eu  de  tout  temps  de  très  bons  hommes  de 
guerre  et  grandz  capitaines  ;  comme  de  fraiz  fut 
son  grand  père  messire  Engilbert  de  Cleves,  qui 
accompaigna  le  roy  Charles  VIII  au  royaume  de 
Naples,  et  qui  fut  l'un  des  conducteurs  des 
Suisses  à  la  battaille  de  Fornoue,  qui  les  y  fit 
si  bien  et  si  vaillamment  combattre,  luy  à  la 
teste,  comme  gentil  prince  et  vaillatit  cou- 
ronnel. 

Luy  et  son  fils  n'estoient  que  contes  d'une 


i.   Marie,  reine  d'Angleterre,  mariée  en   1554   à 
lippe  II,  avait  envoyé  quelques  troupes  à  l'armée  de  l'I 


Phi- 
'Em- 
pereur. 
2.  1558. 

des  nobles  et  grandes  contés  de  France,  et  M.  de 
Nevers,  François  de  Cleves,  duquel  je  parle,  en 
fut  le  premier  duc,  qui  certes  monstroit  bien 
qu'il  estoit  issu  d'une  très  grande  et  très  illustre 
maison,  car  il  estoit  très  grand,  très  riche  et 
très  opulant,  et  avecques  cela  très  magniffique, 
splandide  et  très  libéral  s'il  en  fut  onc,  despen- 
sant fort,  tenant  grande  maison,  tousjours  à  la 
court  et  aux  armées,  un  très  beau  et  fort  pai- 
sible grand  joueur,  ne  se  souciant  point  de  l'ar- 
gent, et  toutesfois  sa  maison  tant  bien  réglée  et 
allant  tant  bien,  que  nul  n'en  partoit  mal  con- 
tent. Et  paressoit  bien  par  ses  grandes  despances 
qu'il  y  avoit  un  grand  fondz  en  ceste  maison, 
comme  despuis  il  a  apparu  au  partage  de  mes- 
dames ses  filles  :  avecques  tout  cela  un  très 
homme  de  bien  et  d'honneur,  et  nullement  co- 
quin1, ny  pressant  demandeur  après  son  roy; 
car,  à  ce  que  j'ay  ouy  dire  à  ce  grand  M.  Vigi- 
naire2,  son  segretaire  et  grand  favory,  il  s'est 
peu  ressenty  des  grandz  bienfaictz  de  ses  roys. 
Il  espousa  en  secondes  nopces  madame  d'An- 
guien,  sa  cousine  du  costé  de  sa  feue  femme,  et 
qui  estoit  aussy  cousine  de  feu  M.  d'Anguien, 
car  ell'estoit  fille  de  M.  de  Sainct-Pol  et  de  ma- 
dame d'Estoutteville,  héritière.  Il  n'eut  d'elle 
aucune  lignée,  mais  ell'eut  de  luy  un  bon 
advantage  de  sa  maison.  Il  mourut  de  sa  belle 
mort,  et  laissa  son  héritier  M.  le  comte  d'Heu, 
que  nous  avons  appelé  ainsy,  et  puis  M.  de  Ne- 

1,  Coquin  avait  alors  la  signification  de  mendiant.   Cot- 
grave  traduit  ce  mot  par  beggar. 

2.  Biaise  de  Vigenaise,  traducteur  de  César,  d'Onosander 
et  de  plusieurs  auteurs  militaires.  Il  mourut  en  1592. 

vers,  car  il  ne  survesquit  guieres  à  son  père  :  il 
mourut  à  la  battaille  de  Dreux  par  un  très  grand 
inconvénient;  car,  ainsy  qu'il  alloit  à  la  charge 
avecques  M.  de  Guyze,  il  y  avoit  près  de  luy 
M.  Blanq1,  enseigne  de  M.  de  Guyze,  qui, 
tenant  son  pistollet  couché  sur  le  devant  de  la 
celle  de  son  cheval,  M.  de  Nevers  lui  dist  : 
«  Mon  compaignon,  tenez  vostre  pistollet  haut, 
«  car  s'il  deslasche  vous  m'en  donrez  dans  la 
«  cuisse.  »  Il  n'eut  pas  plustost  dict  ce  mot,  que 
le  pistollet  se  deslache  et  luy  donna  le  coup  qu'il 
craignoit. 

Si  ne  laissa  il  de  combattre  de  toute  furie  et 
desespoir,  mais  il  falut,  de  la  douleur,  qu'il  s'al- 
last  faire  panser  :  après  il  mourut;  dont  ce  fut 
un  très  grand  dommage,  car  il  n'eust  rien  dheu 
à  ses  braves  prédécesseurs,  ainsy  qu'il  le  pro- 
mettoit  par  sa  belle  façon  et  par  la  practique  de 
guerre  qu'il  avoit  jà  faicte;  car,  n'ayant  pas 
quinze  ans,  il  fit  le  voyage  de  M.  de  Guyze  en 
Italie,  en  charge  de  deux  cens  chevaux  légers, 
de  laquelle  il  s'en  acquitta  très  dignement,  et 
puis  la  continua  aux  autres  guerres  jusqu'à  la 
paix  faicte. 

C'estoit  le  plus  beau  prince,  à  mon  advis,  que 
j'aye  jamais  veu,  et  le  plus  doux  et  le  plus  ay- 
mable.  Nous  le  tenions  tel  parmy  nous,  et  lors- 
qu'il s'en  alla  espouser  madame  sa  femme  en 
Espaigne,  fille  à  M.  de  Montpensier,  il  y  fut 
aussy  tout  tel  estimé  et  admiré,  autant  de  ceux 
de  la  court  que  de  tout  le  pays. 


i.  M.  de  Thou,  liv.  xxxiv,  nomme  Des  Bordes  celui  qui 
ua  imprudemment  le  duc  de  Nevers. 


M.    DE    NEVERS.  30} 

Ce  fut  très  grand'perte  de  ce  prince.  Il  laissa 
son  jeune  frère,  que  nous  appellions  le  marquis 
d'Isle,  son  successeur  et  héritier,  qui  mourut 
aussy  fort  jeune;  et  avoit  espousé  madamoiselle 
de  Bouillon,  une  très  belle  et  honneste  prin- 
cesse, et  qui  Test  encor  telle,  bien  qu'elle  s'ad- 
vance  sur  l'aage;  mais  il  ne  lui  faict  encor  aucun 
tort  à  sa  beauté. 

Ce  prince  qui  s'appelloit  Jacques  de  Cleves, 
s'il  eust  vescu,  bien  qu'il  fust  de  foyble  habitude, 
si  promettoit  il  beaucoup  de  soy,  car  il  avoit  en 
luy  beaucoup  de  vertu.  Tous  ces  deux  MM.  de 
Nevers  frères  ne  demeurarent  guieres  posses- 
seurs de  ces  belles  terres  et  grandz  biens  que 
M.  leur  père  leur  laissa  :  car,  estans  ainsy  morts 
jeunes,  ilz  les  laissarent  à  mesdames  leurs  sœurs, 
qui  furent  mesdames  de  Nevers,  de  Guyze  et 
princesse  de  Condé,  trois  princesses  aussy  accom- 
plies de  toutes  les  beautez  de  corps,  à  mon  gré, 
comme  d'esprit  qu'on  ait  point  veu;  si  bien, 
quand  nous  parlions  à  la  court  de  ces  trois  prin- 
cesses, bien  souvent  nous  les  disions  les  trois 
grâces  de  jadis,  tant  elles  en  avoient  de  ressem- 
blances, et,  comme  de  vray,  je  les  ai  veues  très 
belles,  très  bonnes  et  très  aymables.  J'espère 
en  parler  ailleurs  au  traicté  que  je  feray  des 
dames  l. 

Le  seigneur  Ludovic  de  Mantoue  espousa 
madamoiselle  Henriette  de  Nevers  ou  de  Cleves, 
fille  aisnée;  et  pour  ce  la  duché  luy  escheut,  et 
ledict  seigneur  fut  duc  de  Nevers.  Il  avoit  esté 

1.  Dans  le  ms.  8772,  Branthôme  termine  ici  ce  chapitre 
et  en  commence  un  autre  qu'il  intitule  :  1  Monsieur  de  Ne- 
vers de  Mantoue.  » 

nourry  du  roy  Henry  près  M.  le  Dauphin1  et 
en  sa  court,  si  bien  qu'il  fut  très  bon  et  loyal 
François  ;  de  telle  sorte  qu'estant  pris  fort  jeune 
à  la  battaille  de  Sainct-Quentin,  où  il  combattit 
très  vaillamment  et  acquist  beaucoup  de  réputa- 
tion, le  seigneur  Ferdinand  de  Gonzague  son 
oncle2,  après  l'avoir  fort  caressé,  luy  dit  qu'il 
falloit  désormais  tenir  le  party  du  roy  d'Espaigne, 
qui  luy  laisseroit  sa  rançon  et  lui  feroit  de  très 
beaux  advantages.  Il  luy  respondit  qu'il  avoit  la 
croix  blanche  ?  si  gravée  dans  son  cœur,  à  cause 
de  la  belle  nourriture  qu'il  avoit  eue  du  roy  de 
France  et  le  bon  traictement  qu'il  en  recepvoit 
ordinairement,  qu'il  ne  le  sçauroit  faire.  De  telle 
response  si  généreuse  son  oncle  l'en  estima 
d'avantage. 

Tout  jeune  qu'il  estoit,  il  a  tousjours  promis 
qu'il  seroit  un  jour  grand  capitaine.  Il  estoit  de 
son  naturel  fort  froid  et  modéré,  et  n'estoit  nul- 
lement esvanté,  comme  plusieurs  jeunes  gens 
de  sa  voilée.  Mais  pourtant,  quand  il  se  faisoit 
quelques  belles  partyes,  ou  de  cheval  ou  de  pied, 
il  en  estoit  tousjours,  et  sy  s'en  acquictoit  très 
dignement,  et  sa  partye  paressoit  fort,  comme  il 
fit  à  Bayonne  en  plusieurs  endroictz,  comme  je 
l'ay  veu  bien  fort  parestre,  car  il  estoit  fort 
adroict  à  tout  ;  et  avoit  avecques  luy  tousjours 
une  belle  suitte  de  gentilzhommes,  tant  de  ses 


i.   François  II,  fils  aîné  de  Henri  II. 

2.  Ferdinand  de  Gonzague  était  le  troisième  fils  de  Fran- 
çois II,  marquis  de  Mantoue;  le  duc  de  Nevers  était  le 
troisième  fils  de  Frédéric  II,  fils  aîné  de  François  II. 

3.  Les  Français  portaient  la  croix  blanche  sur  leurs 
casaques;  les  Impériaux  la  croix  rouge. 

vassaux  que  de  la  court,  et  de  ceux  qui  avoient 
suivy  MM.  ses  beaux  frères. 

Il  estoit  un  très  beau  prince,  agréable  et  de 
belle  haute  taille;  mais  elle  se  gasta  par  ce 
malheureux  coup  qu'il  eut  à  la  jambe  aux  secondz 
troubles,  estant  lieutenant  de  roy  en  Piedmont 
et  marquisact  de  Salluces.  Il  fut  commandé 
d'emmener  les  vieilles  bandes  de  par  delà, 
avecques  quelque  cavallerie  légère;  ce  qu'il  fit. 
Et  vint  trouver  M.  nostre  gênerai  à  Vitry,  comme 
je  vis,  avecques  de  belles  forces  avecques  luy. 
En  venant,  il  fit  tout  plein  de  beaux  effectz;  car 
il  y  prit  force  places  que  tenoient  les  huguenotz, 
dont  Mascon  en  fut  une,  qui  tint  bon  et  se 
laissa  bien  battre  et  assaillir;  car  il  y  avoit  de 
bons  hommes  leans  avecques  le  sieur  de  La 
Cliette  qu'y  commandoit,  brave  gentilhomme, 
certes,  qui  avoit  d'autresfois  suivy  M.  d'Amville 
aux  guerres  du  Piedmont.  De  sa  maison  estoient 
sortis  autresfois  de  bons  et  braves  gens,  entre 
autres  le  bastard  de  La  Cliette,  qui  fut  en  son 
temps  lieutenant  de  cent  hommes  d'armes  de 
M.  de  Bourbon,  estant  connestable  de  France. 
Enfin,  ladicte  place  de  Mascon  fut  prise,  avec- 
ques beaucoup  de  réputation  de  M.  de  Nevers  et 
de  ses  gens  ;  et  sy  le  roy  ne  luy  eust  mandé  de 
venir  aussy  tost  joindre  M.  son  frère,  il  eust  faict 
de  bons  services  en  Dauphiné,  Lyonnois  et 
Bourgoigne. 

Estant  doncques  arrivé  en  nostre  armée,  il 
demanda  congé  d'aller  jusqu'à  Nevers  veoir 
madame  sa  femme,  qu'il  n'y  avoit  long  temps 
qu'il  n'avoit  veue.  En  y  allant,  il  vint  à  ren- 
contrer quelques  gentilzhommes  huguenotz  qui 

Branthômc,  V  20 

alloient  à  l'armée,  dont  la  pluspart  estoient  ses 
vassaux  et  voysins.  Sans  dire  gare,  il  les  char- 
gea; il  en  porta  par  terre  un,  et  son  vassal,  qui, 
tout  par  terre,  luy  deschargea  son  pistollet  à  la 
jambe  vers  le  genouil,  et  le  blessa  tellement, 
que  l'on  en  attendit  plustost  et  longtemps  la 
mort  que  la  vie.  Mais  pour  avoir  esté  bien  se- 
couru de  bons  chirurgiens,  et  pour  la  bonne  assis- 
tance de  madame  sa  femme,  il  eut  la  vie  sauve; 
mais  il  demeura  ainsy  estropié,  comme  nous 
l'avons  veu,  et  très  malsain  toute  sa  vie;  dont 
ce  fut  un  très  grand  dommage,  car  il  estoit  un 
très  beau  et  bon  prince.  Il  ne  laissa  pour  tout 
cela  à  bien  servir  le  roy,  et  se  trouver  en  toutes 
les  bonnes  occasions  qu'il  falloit. 

Au  siège  de  La  Rochelle  je  l'y  ai  veu  peiner 
et  travailler  comme  s'il  fust  esté  le  plus  sain  et 
gaillard  du  monde.  Il  faut  que  je  die,  avecques 
d'autres  avecques  moy,  que  l'une  des  belles 
choses  qui  s'y  soient  faictes  fut  celle  que  M.  de 
Nevers  invanta  et  ordonna,  qui  fut  l'escallade 
que  nous  donnasmes  le  plein  jour,  le  matin  à 
six  heures  en  esté  :  ce  que  l'on  trouva  estrange, 
le  matin  plain  jour  donner  une  escallade  ;  mais 
il  la  debatit  si  bien  au  conseil  du  roy,  qu'il  fut 
creu  ;  et  si  l'on  s'y  fust  gouverné  la  place  estoit 
nostre. 

L'entreprise  estoit  telle,  que  toute  la  nuict 
devant  on  ne  fit  que  donner  des  fauces  allarmes 
à  ceux  de  dedans  et  tirer  si  très  tant,  qu^ilz 
furent  si  fort  fatiguez,  que  le  lendemain,  les 
allarmes  cessantes,  et  croyant  que  tout  estoit 
passé,  ilz  se  mirent  tous  à  dormir,  et  chascun 
tirer  en  son  logis,  et  laissarent  la  garde  du  re- 

trenchement  si  foyble,  et  encor  demeura  elle  si 
fort  endormie  et  assoupie,  que  nous  eusmes  un 
bon  loysir  de  faire  nostre  escallade. 

Le  roy  de  Navarre  !  qui  ne  venoit  que  de  frais 
dresser  sa  garde,  pria  Monsieur,  qu'elle  fist  la 
première  poincte,  qui  la  fit  très  bien;  et  la  fit 
beau  veoir  atout 2  leurs  beaux  mandils  neufs  de 
vellours  jaune,  avecques  du  passement  d'argent 
et  noir.  Entr'autres  premiers  fut  un  La  Flesche 
d'Anjou,  un  La  Cassaigne  et  un  La  Tour,  gas- 
cons, qui  ne  venoient  que  de  fraiz  du  siège  de 
Montz  d'avecques  M.  de  La  Noue,  très  braves 
et  très  renommez  soldatz  en  ce  siège. 

On  leur  avoit  commandé  que  quand  ilz  se- 
roient  montez  sur  le  rampart,  qu'ilz  avisassent 
bien  la  contenance  de  l'ennemy,  et  fissent  signe 
s'il  y  faisoit  bon,  ce  qu'ilz  firent  bien  :  mais  au 
lieu  d'attendre  que  quatre  ou  cinq  cens  montas- 
sent, comme  les  uns  après  les  autres  ilz  y 
alloient  tant  qu'ilz  pouvoient,  ilz  ne  leur  en 
donnarent  le  loysir,  et  se  mirent  tous  à  crier  : 
ce  Dedans,  dedans  !  ilz  sont  à  nous  !  »  Et  don- 
narent si  grand'allarme  que  l'ennemy  s'esveille, 
s'asseure,  prend  les  armes,  commance  à  tirer  à 
ceux  des  nostres  qui  estoient  montez  qui  prin- 
drent  l'espouvante  de  telle  façon,  que  nous  les 
vismes  tomber  avecques  si  grande  confusion  et 
peur  sur  nous  qui  estions  pretz  à  monter,  et  à 
deux  eschellons  qu'ilz  nous    renversarent  par 


1.  Henri  IV,  qui  avait  été  forcé  de  suivre  Monsieur  au 
siège  de  La  Rochelle.  11  venait  d'organiser  sa  compagnie 
des  gardes. 

2.  Avec. 

terre;  et  cuydasmes  estre  crevés,  et  mesmes  des 
corcellets  ' . 

M.  de  Longueville,  qui  estoit  ce  jour  là  de 
garde  à  son  tour,  comme  estoient  tous  les 
grandz  avecques  leur  suitte,  estoit  desjà  au  pre- 
mier eschelon,  tant  il  estoit  vaillant.  M.  de 
Strozze  et  moy,  qui  estions  avecques  luy,  cuy- 
dasmes aussy  estre  tuez  de  deux  grenades  qui 
nous  tumbarent  à  nos  piedz.  Par  ainsy  tout  cessa. 

Voylà  la  faute  que  nous  fismes  en  ceste  belle 
entreprise,  sans  laquelle  nous  eussions  bien 
donné  de  l'affaire  à  la  ville;  car  ceux  dedans 
me  le  dirent  bien  après  que  je  fus  parlamenter 
avecques  eux.  Il  y  en  a  aujourd'huy  encor  force 
vivans  qui  le  peuvent  dire.  Il  y  en  eut  aucuns 
qui  soubçonnarent  ces  deux  soldatz  nostres  qui 
estoient  huguenotz  avoir  donné  à  dessaing  ceste 
allarme,  par  l'advis  d'un  que  je  ne  nomme  point, 
pour  les  advertir  et  esveiller,  car  ilz  estoient 
tous  endormis.  Toutesfois,  ces  pauvres  soldatz 
y  furent  fort  blessez,  et  moururent  quelques 
jours  après  :  qui  fut  dommage,  car  ilz  estoient 
braves  et  vieux  soldatz. 

Le  roy  de  Navarre  les  regretta  fort,  qui  me 
les  mena  veoir  penser  en  une  salle  basse  où  ilz 
estoient  couchez  :  il  s'en  peut  bien  souvenir 
possible  encor.  Je  leur  demandé  sur  quoy  ilz 
donnarent  ainsy  ceste  allarme  et  ce  cry  ;  ilz  me 
dirent  qu'ilz  les  voyoient  ainsy  esveillez  desjà, 
et  grouiller  en  rumeur,  et  bransler,  et  crier  bel- 

i .  Le  sens  est,  je  crois  :  nous  fûmes  renversés  et  nous 
courûmes  le  risque  d'être  écrasés,  notamment  par  les  cor- 
celets,  c'est-à-dire  par  les  soldats  armés  de  cuirasses  qui  tom- 
bèrent sur  nous. 

lement  aux  armes,  et  que  s'il  y  eust  eu  avec- 
qu'eux  seulement  deux  cens  hommes,  et  eussent 
donné,  ilz  gaignoient  le  retranchement. 

Yoylà  nostre  entreprise  d'escallade  très  bien 
invantée  par  M.  de  Nevers  et  mal  exécutée  par 
nous.  Certes  il  estoit  très  ingénieux,  et  n'avoit 
faute  d'invantions,  et  les  premeditoit  et  consi- 
deroit  bien  avant,  car  il  n'alloit  point  viste  en 
besoigne. 

Aussy  le  roy  de  Navarre  et  les  huguenotz  di- 
soient de  luy,  quand  il  alla  avecques  son  armée 
encontr'eux  en  Poictou  :  ce  II  nous  faut  craindre 
«  M.  de  Nevers  avecques  ses  pas  de  plomb  et 
ce  son  compas  en  la  main.  »  Comme  de  vray  il 
a  esté  un  très  sage  et  meur  capitaine,  et  le  leur 
fit  bien  pareistre  :  car.  au  beau  mitan  de  l'hvver 
froidureux,  pluvieux  et  fangeux,  prit  en  peu  de 
temps  Mauleon  et  Montagut1,  dans  lequel  y 
avoit  un  bon  homme  dedans.  M.  du  Preau,  gou- 
verneur de  Chasîelleraud,  qui  a  fait  beaucoup  de 
belles  preuves  de  sa  valeur  aux  guerres  de 
Flandres  l'espace  de  six  ans,  et  en  France, 
comme  je  dis  ailleurs,  et  acquit  beaucoup  d'hon- 
neur en  la  deffence  de  ceste  place;  car  elle  ne 
venoit  que  d'estre  desmentelléepar  le  mareschal 
de  Raiz,  et  très  mal  fortiffiée  despuis.  Il  prit 
aussy  La  Ganache  et  autres  places  ;  et  sans  qu'il 
fust  mandé  par  le  roy,  amprès  la  mort  de  M.  de 
Guyze,  pour  aller  secourir  la  citadelle  d'Or- 
léans, il  eust  faict  autres  conquestes  et  expédi- 
tions2. 

1.  Automne  de  1  >  88  et  hiver  de  1  (89. 
1.  Il  s'agit  ici  de  la  mort  de  Henri  de  Guise,  assassiné  à 
Blois  en  1 588. 

Lorsque  Monsieur1,  frère  du  roy,  partit  de  la 
court  et  prit  les  armes,  il  fut  faict  lieutenant  de 
roy  et  commandé  par  luy  de  le  suivre  et  luy 
rompre  ses  dessaings;  de  sorte  qu'à  la  court 
cela  se  disoit  que,  pour  attrapper  Monsieur,  qui 
s'en  alloit  à  belPerre,  le  roy  y  avoit  envoyé  un 
boitteux.  Mais  pourtant,  si  la  royne  ne  fust  in- 
tervenue, qui  vouloit  adoucir  tout,  il  Pattrappoit 
à  bon  escient,  et  luy  eust  practiqué  le  proverbe, 
Chi  va  piano  va  loniano2,  car  il  luy  dressoit  une 
belle  entreprise  que  je  sçay.  Il  me  fit  cest  hon- 
neur de  me  la  communiquer  à  Bonneval  en 
Beausse,  ainsy  que  nous  les  suivions  vers  la 
rivière  de  Loire,  d'où  nous  lui  allions  bien  em- 
pescher  et  couper  le  passage,  et  de  venir  en 
Guienne;  mais  la  royne  luy  manda  une  nuict 
par  un  courrier  et  commanda  de  ne  passer  plus 
outre  :  par  quoy  il  se  retira  à  Paris. 

Or,  plusieurs  s'enquirent,  lorsque  la  ligue 
commança  à  s'eslever  après  la  mort  de  M.  de 
Guyze,  que  M.  de  Nevers  ne  s'y  enfonça  bien 
advant  ;  ce  que  l'on  croyoit,  d'autant  qu'il  avoit 
esté  des  premiers  avecques  le  mareschal  de  Raiz 
à  la  bastir  :  mais  ii  n'en  fit  rien,  car  ceste  guerre 
se  fit  plustost  contre  le  roy  et  pour  vengeance, 
que  contre  la  religion  3 ,  et  luy  estoit  fort  servi- 
teur du  roy  et  de  l'Estat,  ainsy  qu'il  le  fit  bien 
pareistre  après  la  mort  du  roy;  car  il  tint  le 
party  du  roy,  bien  qu'il  fust  de  la  religion;  et 
luy  voyant  que  l'Estat  s'en  alloit  perdu  et  dis- 

i.  Le  duc  d'Alençon,  qui  depuis  l'avènement  de  Henri  III 
prit  le  titre  de  duc  d'Anjou. 

2.  Qui  va  doucement  va  longtemps. 

3.  La  religion  réformée. 

sipé  si  nostre  roy,  qui  estoit  légitime  et  de  tout 
droict  vray  roy,  n'estoit  maintenu  en  son  siège 
et  auctorité,  se  mit  de  son  costé;  aussy  qu'il 
avoit  le  cœur  grand  et  haut,  que,  pour  un  demy- 
royaume,  il  n'eust  pas  voulu  obeyr  à  M.  du 
Mayne,  car  il  se  sentoit  aussy  grand  que  luy  en 
dignité,  authorité  et  tout,  et  plus  vieux  et  pratiq 
capitaine. 

De  plus,  il  avoit  si  grande  fiance  en  Dieu  que 
nostre  roy  se  fairoit  catholique,  et  pour  ce  le 
royaume  en  bransle  se  pourroit  relever  et  ap- 
puyer très  bien  par  ceste  conversion,  ainsy  que 
nous  le  voyons  à  l'œil.  Ce  ne  fut  pas  tout,  car 
il  alla  vers  le  pape  pour  intercéder  pour  le  roy  à 
le  vouloir  recevoir  en  son  giron  et  en  celuy  de 
l'Eglise  :  il  y  peina  beaucoup  ;  il  y  alla  à  ses 
propres  despens  ;  qui  fut  grancPpeine  à  ce  bon 
prince,  mal  dispos  et  cassé,  entreprendre  si 
loingtain  et  fascheux  voyage.  Sa  Saincteté  enfin 
s'estant  ravisée,  et  voyant  les  bons  effectz  de  la 
religion  catholique  dont  le  roy  usoit,  tout  est 
bien  allé,  Dieu  mercy  !  comme  nous  voyons. 

Et  ne  faut  point  demander  si  mondict  sieur 
de  Nevers  fut  ayse  de  veoir  une  telle  conver- 
sion !  Et  mieux  que  jamais  le  servit,  tant  en  son 
gouvernement  de  Champaigne  qu'aux  armées, 
avecques  le  roy  et  ailleurs,  son  lieutenant  gêne- 
rai; et  si  on  Peust  attendu  lorsque  M.  l'admirai 
de  Villars  fut  desfaict  vers  Dorlan  l,  tout  en  fust 

i.  André  de  Villars  Brancas  avait  été  nommé  amiral  par 
le  duc  de  Mayenne.  Après  avoir  fait  son  traité  avec  le  roi, 
il  fut  envoyé  en  Picardie  au  secours  de  Dourlens,  assiégé 
par  les  Espagnols.  Il  fut  battu  et  tué  de  sang-froid  après 
avoir  été  fait  prisonnier  (1595)* 

allé  mieux  ;  il  ne  tint  pas  à  luy,  car  il  venoit  à 
belles  journées  et  se  hastant  tant  qu'il  pouvoit; 
manda  bien  qu'on  l'attendist.  Ceste  desfaicte 
porta,  ce  coup,  un  grand  préjudice  au  service 
du  roy  et  une  fort  grand'perte  d'environ  quatre 
ou  cinq  cens  gentilzhommes,  comme  j'ay  ouy 
dire.  Ainsy  qu'il  fit  aussy  à  la  prise  de  Cambray ! , 
là  où  ce  bon  prince,  très  loyal  et  très  généreux, 
y  envoya  monsieur  son  filz  se  perdre  dedans 
(n'ayant  pas  encor  quinze  ans)  pour  le  secourir 
et  le  garder  ;  et  y  entra  fort  heureusement,  au- 
tant conduit  par  son  bonheur  et  vaillance,  que 
par  la  prévoyance  et  le  bon  ordre  que  luy 
ordonna  ce  sage  capitaine  monsieur  son  père; 
dont  en  cela  on  ne  sçauroit  assez  louer  sa  géné- 
reuse bonté  et  loyal  zelle,  d'avoir  ainsy  exposé, 
pour  le  service  de  son  roy  et  du  royaume,  mon- 
sieur son  filz,  n'ayant  que  celuy  là,  qui,  estant 
leans,  se  monstra  si  asseuré  et  courageux,  qu'il 
se  jettoit  ordinairement  aux  hasards  comme  le 
moindre  soldat  de  leans. 

Mais  il  falut  pourtant  céder  à  la  nécessité  et 
à  la  force.  Donc  fut  faicte  une  composition  belle 
et  honnorable,  comme  chascun  sçait  ;  et  ce  jeune 
prince  fut  fort  honnoré  de  tous  ceux  de  l'armée 
espaignolle,  et  mesmes  d'aucuns  vieux  capi- 
taines espaignols  et  italiens  qui  avoient  jadis 
combattu  soubz  son  grand  oncle,  le  seigneur 
Ferdinand  de  Gonzague;  et  tous  l'admirèrent, 
et  s'esbahirent  fort  de  quoy  ce  jeune  prince  s'es- 
toit  ainsy  allé  précipiter  ;  et  l'esleverent  jusqu'au 
ciel,  et  luy  offrirent  beaucoup  de  services,  luy 

i.  Pris  par  les  Espagnols  en  1 5  5>  5 . 

trouvant  la  façon  très  belle.  J'espère  de  parler 
de  luy  et  de  ses  faitz  plus  au  long  dans  la  vie  de 
nostre  roy. 

Ne  faut  point  demander  si  M.  son  père  fut 
ayse  de  veoir  son  filz  retourné  sain  et  sauve, 
avecques  une  très  glorieuse  réputation  qu'il 
rapporta  de  ce  siège;  mais  au  bout  de  quelque 
temps  il  mourut1,  aucuns  disent  de  tristesse, 
pour  ne  veoir  lors  les  affaires  du  roy  aller  si  bien 
comm'il  desiroit,  autres  disent  de  malladie  ;  car 
il  estoit  tousjours  si  mal  sain  despuis  son  coup. 
Dont  il  délaissa  madame  sa  femme  très  désolée, 
car  elle  l'aymoit  et  honnoroit  fort,  et  luy  en  fai- 
soit  de  mesmes  ;  et  le  maryage  en  estoit  bon  et 
heureux,  duquel  est  sorty  ce  jeune  prince  leur 
filz  que  je  viens  de  dire,  madame  de  Longue- 
ville,  fille  aisnée,  très  sage,  belle  et  vertueuse 
princesse  et  bonne,  et  madamoiselle  de  Nevers, 
très  belle  princesse  aussy. 

Ce  fut  une  grande  perte  de  ce  prince,  car  il 
estoit  très  bon  prince  et  tenoit  encor  de  ceste 
vieille  bonne  paste  que  peu  voit  on  aujourd'huy 
tenir  parmy  nous. 

Il  estoit  fort  splandide,  comme  M.  son  beau- 
pere  et  beaux-freres,  car  il  despensoit  fort  hon- 
norablement  à  la  court,  et  son  train  et  ordinaire 
alloient  tousjours  bien.  Quand  il  luy  falloit  faire 
quelques  festes  et  magnificences  et  festins,  nul 
ne  l'en  a  jamais  surpassé,  car  il  emportoit  tous- 
jours  le  prix,  quand  il  s'y  metîoit.  Il  jouoit,  et 
peu,  et  non  si  souvant  comme  M.  son  beau- 
pere;    mais    quand  il  y    estoit    il    jouoit  fort 

i.  Il  mourut,  le  duc  de  Nevers,  le  père. 

gros  jeu,  comme  il  fit  au  voyage  de  Pouloigne. 

Il  estoit  fort  provident  en  ses  affaires,  ainsy 
qu'il  le  fit  parestre  au  bien  de  madame  sa  femme, 
lequel,  encor  qu'il  fust  très  grand,  il  le  trouva 
un  peu  brouillé  pour  les  grandz  debtes  des 
pères  et  frères  passez;  il  nettia  et  accommoda 
si  bien  sa  maison,  qu'elle  estoit  des  grandes  de 
la  France  et  des  aysées.  Il  estoit  fort  doux, 
affable  et  gracieux,  et  faisoit  très  bon  avecques 
luy  ;  il  estoit  très  grand  et  profond  discoureur, 
et  parloit  bien;  et  disoit  aussy  bien  le  mot 
comme  madame  sa  femme,  qui  le  disoit  aussy 
bien  que  dame  de  France,  et  qui  avoit  aussy 
bonne  grâce. 

Or,  c'est  assez  parlé  de  ce  prince;  j'espère 
encor  en  parler  ailleurs,  en  la  vie  de  nos  deux 
roys  derniers  ;  car  je  Thonnorois  fort,  et  le  te- 
nois  pour  l'un  de  mes  bons  seigneurs  et  amys, 
comme  madame  sa  femme  m'a  esté  tousjours 
l'une  de  mes  meilleures  dames  de  la  court,  et 
que  j'ay  tousjours  honnorée,  ainsy  que  sa  vertu 
et  ses  mérites  me  l'ont  tousjours  commandé. 

Page  227,  ligne  3  :  Touchant  l'alegresse  et  la  con- 
tenance qu'en  fit  le  bon  sainct  pape  Pic  quinte  de  ce 
massacre  susdit  (l'assassinat  de  Coligny)  j'ay  ouy  dire, 
etc. 

Pie  V  mourut  au  mois  de  mai  1572,  c'est-à-dire 
plus  de  trois  mois  avant  la  Saint-Barthélémy;  il  est 
surprenant  que  Branthôme  confonde  ce  pontife  avec 
son  successeur  Clément  XIII,  et  attribue  à  celui-ci 
des  sentiments  qu'il  fut  loin  d'éprouver.  Pie  V  lui- 
même  n'était  pas  tendre  pour  les  huguenots. 
«  L'homme  d'honneur  b  de  qui  le  biographe  de 
Coligny  tenait  ses  informations  n'était  guère  au  cou- 
rant des  sentiments  intimes  de  Rome.  On  en  jugera 
mieux  par  ces  extraits  de  la  correspondance  de 
Pie  V. 

Au  duc  d'Albe,  le  26  août  1568  :  «  Continuez, 
cher  fils,  à  accumuler  ces  belles  actions  comme  des 
degrés  qui  vous  conduiront  à  la  vie  éternelle.  »  Et 

le  12  décembre:  «  Il  n'est  rien  que  nous  ne  croyions 
être  dû,  avec  la  grâce  de  Dieu,  à  votre  piété  envers 
lui,  à  votre  amour  pour  la  religion,  à  vos  travaux 
pour  la  défense  de  la  foi  catholique.  » 

Aux  cardinaux  de  Bourbon  et  de  Lorraine,  le 
17  janvier  1569  :  «  Faites  tous  vos  efforts,  »  dit-il 
au  premier,  «  pour  qu'on  embrasse  sérieusement  et 
définitivement  le  parti  le  plus  propre  à  opérer  enfin 
la  destruction  des  hérétiques.  »  «  Nous  remarquons 
avec  douleur,  »  écrit-il  au  second,  «  qu'on  n'a  pas 
encore  mis  à  exécution  l'édit  du  roi  concernant  la 
confiscation  des  biens  des  hérétiques.  » 

Au  roi  Charles  IX,  le  17  janvier  1569:  «  Lors- 
que Dieu,  comme  nous  l'espérons,  nous  aura  fait 
remporter  la  victoire,  ce  sera  alors  à  vous  de  punir 
avec  la  plus  extrême  rigueur  les  hérétiques  et  leurs 
chefs,  et  de  venger  justement  sur  eux,  non-seulement 
vos  injures,  mais  encore  celles  de  Dieu.  »  Et  le 
28  mars  :  «  Que  Votre  Majesté  ne  perde  jamais  de 
vue  ce  qui  arriva  au  roi  Saùl:  il  avait  reçu  de  Dieu, 
par  la  bouche  de  Samuel,  l'ordre  d'exterminer  les 
Amalécites,  tellement  qu'il  n'en  épargnât  aucun  sous 
aucun  prétexte.  Il  n'obéit  pas,  et  peu  après,  sévè- 
rement réprimandé  par  le  prophète,  il  perdit  enfin  le 
trône  et  la  vie.  Plus  le  Seigneur  vous  a  traités,  vous  et 
moi,  avec  bonté,  plus  vous  devez  profiter  de  l'occa- 
sion de  cette  victoire  pour  poursuivre  et  achever  ce 
qui  reste  encore  d'ennemis,  pour  arracher  jusqu'au 
fond  toutes  les  racines  et  jusqu'aux  moindres  fibres 
des  racines  d'un  mal  si  grand  et  si  fortement 
établi,  car,  à  moins  de  les  avoir  extirpées,  on  les 
verra  repousser.  » 

A  Catherine  de  Médicis,  le  même  jour  28  mars 
1  $69  :  «  Il  faut  n'épargner  d'aucune  manière  ni  sous 
aucun  prétexte  les  ennemis  de  Dieu...  Si  Votre  Ma- 
jesté continue  à  combattre  ouvertement  et  ardem- 
ment les  ennemis  de  la  religion  jusqu'à  leur  exter- 
mination (ad  internecionem  usque),  qu'elle  soit  assurée 

que  le  secours  divin  ne  lui  manquera  jamais...  Ce 
n'est  que  par  la  destruction  totale  des  hérétiques 
(deletis  omnibus  hœreticis),  que  le  roi  pourra  rendre 
à  ce  noble  royaume  l'ancien  culte  de  la  religion 
catholique.  »  A  la  même,  le  1 3  avril  même  année  : 
1  Nous  avons  appris,  lui  dit-il,  que  quelques  per- 
sonnes travaillaient  à  faire  épargner  un  certain  nombre 
de  prisonniers.  Vous  devez  n'épargner  aucun  soin  et 
aucun  effort  pour  que  cela  n'ait  pas  lieu,  et  pour 
que  ces  hommes  exécrables  périssent  dans  les  sup- 
plices qu'ils  méritent.  » 

Au  duc  d'Anjou,  le  même  jour  :  «  Et  si  quelqu'un 
des  rebelles  implorait  votre  intercession  auprès  du 
roi,  vous  devez  rejeter  leurs  prières  et  vous  mon- 
trer également  inexorable  pour  tous  (et  œque  omni- 
bus inexorabilem  te  prœberë).  » 

Au  cardinal  de  Lorraine,  le  même  jour  :  «  Tra- 
vaillez à  convaincre  le  roi  de  cette  vérité  notoire 
qu'il  ne  pourra  satisfaire  le  Rédempteur  ni  obéir  à 
ses  lois  ;  qu'il  ne  pourra  enfin  assurer  la  prospérité 
du  royaume,  qu'en  se  montrant  inexorable  à  qui- 
conque osera  intercéder  auprès  de  lui  pour  ces 
hommes  exécrables.  »  Et  enfin  au  roi,  à  la  même 
date  :  «  Si,  ce  que  nous  sommes  loin  de  croire,  vous 
négligiez  de  punir  les  injures  faites  à  Dieu,  certaine- 
ment vous  provoqueriez  sa  colère.  Il  faut  que  vous 
n'écoutiez  les  prières  de  qui  que  ce  soit,  que  vous 
n'accordiez  rien  à  la  parenté  ni  au  sang...,  etc.  etc.  » 

(Lettres  de  Pie  V  sur  les  affaires  religieuses  de  son 
temps  en  France,  adressées  à  Charles  IX,  à  Catherine  de 
Médicis,  au  duc  d'Anjou,  au  cardinal  de  Lorraine,  à 
Philippe  //,  au  duc  d'Albe,  etc.  Traduites  du  latin 
par  de  Potter.  Paris,  1826,  in-8°.  Passim.) 

